Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
មិនធ្លាប់មាន១៤០ឆ្នាំ! ចិនធ្លាក់ភ្លៀងខ្លាំង ផ្លូវក្លាយជាទន្លេ មនុស្សស្លា.ប់រាប់សិបនាក់ រថយន្តហូរតាមទឹករាប់រយគ្រឿង	https://business-cambodia.com/articles/flooding-in-china	ដំណក់ទឹកភ្លៀងបានវាយលុករដ្ឋធានីរបស់ប្រទេសចិនយ៉ាងដំណំ បន្ទាប់ពីរងឥទ្ធិពលព្យុះទីហ្វុង Doksuri នៅចុងខែកក្កដា ដោយបណ្តាលឲ្យមានទឹកជំនន់ជន់ឡើងខ្ពស់ រថយន្តអណ្តែតតាមផ្លូវ និងមនុស្សរាប់សិបនាក់បានបាត់បង់ជីវិត។ នេះបើយោងតាមការចេញផ្សាយរបស់ទីភ្នាក់ងារសារព័ត៌មាន AP News ចុះនាថ្ងៃទី០៣ ខែសីហា ឆ្នាំ២០២៣។ ការិយាល័យឧតុនិយមក្រុងប៉េកាំងបាននិយាយកាលពីថ្ងៃពុធថា ទីក្រុងនេះបានកត់ត្រាភ្លៀងក្នុងកម្រិត ៧៤៤.៨ មីលីម៉ែត្រ (២៩.៣ អ៊ីង) នៅចន្លោះថ្ងៃសៅរ៍ និងថ្ងៃពុធ។ ទីក្រុងប៉េកាំង និងខេត្តជុំវិញនៃតំបន់ Hebei ត្រូវរងគ្រោះដោយទឹកជំនន់ធ្ងន់ធ្ងរឡើងដល់កម្រិតគ្រោះថ្នាក់ ដោយសារមានភ្លៀងធ្លាក់ខ្លាំង។ ក្នុងនោះភ្លៀងបានបំផ្លាញផ្លូវថ្នល់ កាត់ផ្តាច់ប្រព័ន្ធអគ្គិសនី និងសូម្បីតែបំពង់បង្ហូរទឹកប្រើប្រាស់ត្រូវបានរងការបំផ្លាញខ្ទេចខ្ទី។ ទឹកភ្លៀងបានជន់លិចទន្លេជុំវិញរដ្ឋធានី ធ្វើឱ្យផ្លូវក្លាយជាទន្លេ ខណៈរថយន្តរាប់រយគ្រឿង ត្រូវលិចលង់ហូរតាមទឹក និងក្លាយជាអេតចាយ រីឯអ្នកដំណើរត្រូវឡើងលើស្ពានដើរថ្មើរជើងពុំអាចប្រើយានជំនិះបានឡើយ។ មិនតែប៉ុណ្ណោះ ជំនន់ទឹកភ្លៀងនេះបានសម្លាប់មនុស្សយ៉ាងហោចណាស់ ២០នាក់ និងនាំឲ្យមានការផ្លាស់ប្តូរទីលំនៅរបស់អ្នកស្រុករាប់សែននាក់ ដែលជាគ្រោះមហន្តរាយដ៏អាក្រក់បំផុតបានវាយប្រហារប្រទេសចិន មិនធ្លាប់មានក្នុងប្រវត្តិសាស្ត្ររយៈពេល១៤០ឆ្នាំមកហើយ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T08:44:59.817Z", "category": "ភាពជាអ្នកដឹកនាំ", "views": 1385, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ខេត្តចំនួនបួននៅកម្ពុជា នឹងក្លាយជាខេត្តសំខាន់ក្នុងផលិត ផលិតផលកសិកម្មក្នុងស្រុក និងការនាំចេញ	https://business-cambodia.com/articles/economic-pole	ខេត្តចំនួន ៤ របស់កម្ពុជា រួមមាន  ខេត្តពោធិ៍សាត់ បាត់ដំបង បន្ទាយមានជ័យ និង ខេត្តប៉ៃលិន នឹងក្លាយទៅជាតួឯកសំខាន់ក្នុងការផលិត ផលិតផលកសិកម្មផ្គត់ផ្គង់ក្នុងស្រុកនិងសម្រាប់ការនាំចេញ។នេះបើយោងតាមការឱ្យដឹងរបស់ លោក ហ៊ាន វណ្ណហន រដ្ឋលេខាធិការក្រសួងកសិកម្ម រុក្ខាប្រមាញ់ និងនេសាទ និងជាប្រធានក្រុមការងារ Fish & Rice Corridor ។     ថ្លែងក្នុងកិច្ចប្រជុំពិភាក្សា និងផ្ដល់ធាតុចូលដើម្បីរៀបចំក្របខ័ណ្ឌអភិវឌ្ឍន៍របស់វិស័យកសិកម្ម សម្រាប់ប៉ូលសេដ្ឋកិច្ចពាយ័ព្យ លោក ហ៊ាន វណ្ណហន បានបន្ថែមថា ខេត្តទាំង ៤ខាងលើនេះនឹងត្រូវរៀបចំឡើងដើម្បី លើកកម្ពស់ផលិតភាព កាត់បន្ថយថ្លៃដើម ធ្វើពិពិធកម្មកសិកម្មឲ្យស្របតាមតម្រូវការទីផ្សារ និងបង្កើនកសិ-ពាណិជ្ជកម្ម ប្រកបដោយបរិយាប័ន្ន និងនិរន្ដរភាព សំដៅធានាបានសន្ដិសុខស្បៀង និងសុវត្ថិភាពចំណីអាហារ ដើម្បីបំពេញសេចក្ដីត្រូវការក្នុងស្រុកនិងការនាំចេញ។ គូសបញ្ជាក់ផងដែរថា សម្រាប់ការរៀបចំក្របខ័ណ្ឌអភិវឌ្ឍន៍របស់វិស័យកសិកម្ម សម្រាប់ប៉ូលសេដ្ឋកិច្ចពាយ័ព្យនេះ នឹងត្រូវផ្តើមចេញ ពីច្រករបៀងមច្ឆា និងអង្ករ ការជំរុញកៀរគរគម្រោងអភិវឌ្ឍន៍ និងវិនិយោគ ការរៀបចំគម្រោងជាខ្សែច្រវាក់ផលិតកម្ម និងតម្លៃដោយរក្សាបាននូវគុណភាពបរិស្ថាន សម្របសម្រួលជំរុញឱ្យមានការនាំចូលធាតុចូលកសិកម្មដែលជាតម្រូវការ និងបង្កើតរោងចក្រផលិតធាតុចូលកសិកម្ម និងកែច្នៃកសិផល និងការចរចាសម្របសម្រួលដល់ការនាំចេញកសិផល៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T08:16:14.799Z", "category": "ចាប់ផ្តើមអាជីវកម្ម", "views": 848, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
រៀនឥតថ្លៃ! ចង់ចេះពីរបៀបដុត.នំ អាចរៀនពីឆានែល ១នេះបាន បង្រៀនដោយគ្រូជំនាញចេញពីក្រសួង	https://business-cambodia.com/articles/study-chanel-with-teacher	សម្រាប់លោកអ្នកដែលចង់រៀនពីរបៀបដុតនំ ប៉ុន្តែមិនដឹងថារៀននៅទីណាដែលអាចរៀនជាមួយគ្រូបង្រៀនដោយមានជំនាញពិតប្រាកដ ឬពុំមានលទ្ធភាពរៀនគ្រប់គ្រាន់នាពេលនេះឈប់បារម្ភទៀតទៅ ដោយសារលោកអ្នកអាចរៀនតាមឆានែល១ ដែលមានឈ្មោះថា Punleu Kim ដែលលោកគ្រូជាអ្នកបង្រៀនដែលមានជំនាញច្បាស់លាស់ចេញពីក្រសួងតែម្តង។ ជាក់ស្តែង ដើម្បីបណ្ដុះបណ្ដាលវិជ្ជាជីវ:លើផ្នែកចំណីអាហារ នាយកដ្ឋានបណ្តុះបណ្តាលជំនាញវិជ្ជាជីវៈទេសចរណ៍ TPTD បានបង្កើតនូវវគ្គសិក្សាពិសេសមួយ អំពីរបៀបដុតនំ តាមរយ:យូធូប ជាមួយនឹងគ្រូឯកទេសជំនាញ និងមានសមត្ថភាពលើការដុតនំ។ ដូច្នេះហើយ សម្រាប់អ្នកចង់រៀនពីរបៀបដុតនំផ្សេងៗសូមចូលទៅកាន់តំណភ្ជាប់របស់ នាយកដ្ឋានបណ្តុះបណ្តាលជំនាញវិជ្ជាជីវៈទេសចរណ៍ TPTD រួចចុចចូលទៅកាន់ឆានែលយូធូប នោះបងប្អូននឹងរកឃើញ  Punleu Kim ដោយនៅក្នុងឆានែលនេះ យើងអាចរៀនពីរបៀបដុតនំ តាំងពីវគ្គដំបូង រហូតដល់វគ្គចុងក្រោយ សម្រាប់អ្នកមិនចេះសោះ ក៏អាចចាប់ផ្ដើមរៀនបាន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T08:06:34.259Z", "category": "ចាប់ផ្តើមអាជីវកម្ម", "views": 621, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្ងាត់បាត់មុខមួយរយៈ Jack Ma មហាសេដ្ឋីចិន សំងំបង្កើតរបរថ្មីក្នុងវិស័យកសិកម្ម	https://business-cambodia.com/articles/jack-ma-	បន្ទាប់ស្ងាត់បាត់ដំណឹងអស់រយៈពេលជាយូរឆ្នាំ មហាសេដ្ឋីចិន Jack Ma បានសំងំរៀនជំនាញថ្មីនៅប្រទេសដូចជា ប្រទេសថៃ ប្រទេសជប៉ុន និងប្រទេសហូឡង់ ដោយផ្តោតសំខាន់លើជំនាញកសិកម្ម។ហើយជាមួយគ្នានេះដែរ កាលពីពេលថ្មីៗកន្លងទៅក៏មានដំណឹងលេចឮពីរបរថ្មីរបស់មហាសេដ្ឋីរូបនេះដោយលោក ងាកទៅចាប់យករបរក្នុងវិស័យកសិកម្ម។ យោងតាមការចុះផ្សាយរបស់សារព័ត៌មានក្រៅស្រុក South China Morning Post បានឱ្យដឹងថា ក្រោយបញ្ចប់តួនាទីជា CEO នៅក្រុមហ៊ុនយក្ស Alibaba នៅក្នុងឆ្នាំ ២០១៩ លោក Jack Ma បានធ្វើដំណើរទៅក្រៅប្រទេសជាច្រើនលើក ដើម្បីស្វែងយល់អំពីការផលិតម្ហូបអាហារប្រកបដោយនិរន្តរភាពក្នុងរយៈពេលប៉ុន្មានឆ្នាំចុងក្រោយនេះ ដើម្បីបើកអាជីវកម្មថ្មី ក្នុងវិស័យកសិកម្មនៅក្នុងប្រទេសចិន។     ប្រភពដដែលបានបន្តថា បច្ចុប្បន្នអាជីវកម្មថ្មីរបស់មហាសេដ្ឋីរូបនេះបានលេចចេញជារូបរាងហើយ ដែលត្រូវបានគេស្គាល់ថា 1.8 Meters Marine Technology (Zhejiang) Co មានទីតាំងស្ថិននៅ ទីក្រុង Hangzhou នៃខេត្ត Zhejiang ជាមួយនឹងទុនជាង ១៥លានដុល្លារអាមេរិក។ ចំពោះអាជីវកម្មថ្មីនេះដែរ ផ្តោតសំខាន់លើ ការចិញ្ចឹម ការដាំដុះ និងការកែច្នៃកសិផល។ គូសបញ្ជាក់ផងដែរថា ក្រុមហ៊ុនថ្មីនេះមិនមែនជាក្រុមហ៊ុនវិនិយោគសុទ្ធរបស់ Jack Ma តែម្នាក់ឯងនោះទេ ប៉ុន្តែក្រុមហ៊ុននេះក៏មានការចូលរួមវិនិយោគដោយភាគីផ្សេងទៀតផងដែរ មានក្រុមហ៊ុន Hangzhou Dajingtou No. 22 Arts and Culture Co Ltd ចូលរួម ១០% និងកិច្ចព្រមព្រៀងវិនិយោគនៅក្នុងប្រទេសចិន ជាមួយនឹងភាគហ៊ុន ១០ភាគរយផងដែរ៕       អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T07:20:37.637Z", "category": "ចាប់ផ្តើមអាជីវកម្ម", "views": 374, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ស្ពានធំៗ ៣ ប្រភេទសរុប ៦ កន្លែងត្រូវបានសាងសង់អមជាមួយផ្លូវក្រវាត់ក្រុងទី៣	https://business-cambodia.com/articles/bridge-in-ring-road-project	នៅថ្ងៃទី៣ ខែសីហា ឆ្នាំ២០២៣ ផ្លូវក្រវាត់ក្រុងទី៣ ដែលជាផ្លូវដ៏សំខាន់មួយ ត្រូវបានសម្ពោធដាក់ឲ្យប្រើប្រាស់ជាផ្លូវការ ក្រោមអធិបតីភាពសម្ដេចតេជោ ហ៊ុន សែន នាយករដ្ឋមន្ដ្រី នៃព្រះរាជាណាចក្រកម្ពុជា។ តាមការបញ្ជាក់ពីក្រសួងសាធារណការ និងដឹកជញ្ជូន គម្រោងផ្លូវថ្មីមួយខ្សែនេះផ្លូវនេះមានប្រវែងសរុប ៥២,៩៨៣ គីឡូម៉ែត្រ មានទទឹង ២២ ម៉ែត្រ មាន ៤ គន្លង ដោយចាប់ផ្ដើមពីផ្លូវជាតិលេខ៤ តភ្ជាប់ផ្លូវលេខ៦ លេខ៥ លេខ៣ លេខ២ និងផ្លូវជាតិលេខ២១ ត្រូវបានបើកការដ្ឋានសាងសង់កាលពីថ្ងៃទី១៤ ខែមករា ឆ្នាំ២០១៩។ អ្វីដែលចាប់អារម្មណ៍នៅក្នុងកំណាត់ផ្លូវក្រវាត់ក្រុងថ្មីនេះ ក៏ស្ថាបនាស្ពានឆ្លងកាត់ទន្លេ និងស្ពានឆ្លងកាត់ផ្លូវជាតិសំខាន់ៗចំនួន ៦ កន្លែងផងដែររួមមាន៖ ស្ពានឆ្លងកាត់ទន្លេបាសាក់ ២កន្លែង ក្នុងនោះស្ពានខាងកើតប្រវែង ៦៣០ម៉ែត្រ និងស្ពានខាងលិចប្រវែង ៣៦៦ម៉ែត្រ ស្ថិតក្នុងភូមិសាស្រ្តកោះអន្លង់ចិន ត្រូវបានប្រសិទ្ធនាមថា “ស្ពានមិត្តភាពកម្ពុជា-ចិន កោះអន្លង់ចិន”។ ស្ពានរំលង ឬស្ពានអាកាស(Flyover) ២កន្លែង ប្រវែងសរុប ៥៦៤ម៉ែត្រ កាត់ពីលើផ្លូវជាតិលេខ៤ និងផ្លូវជាតិលេខ២១ និងស្ពានរំលងប្តូរទិស(Interchange) ២កន្លែង ប្រវែងសរុប ៤៤០ម៉ែត្រ កាត់ពីលើផ្លូវជាតិលេខ២ និងផ្លូវជាតិលេខ៣, និងស្ពានមធ្យម និងខ្លី ចំនួន ១១កន្លែង ប្រវែងសរុប ៥៦៨ម៉ែត្រ៕ បើតាមការប្រសាសន៍របស់សម្ដេចតេជោ ហ៊ុន សែន ថ្លែងនៅក្នុងពិធីសម្ពោធខាងលើបានឲ្យដឹងដែរថា ផ្លូវក្រវាត់ក្រុងទី៣នេះត្រូវបានចំណាយថវិកាសាងសង់ចំនួន ៤៦០ លានដុល្លារ។ ក្នុងនោះថវិកា ២៦០ លានដុល្លារបានយកពីប្រទេសចិន និង ២០០ លានដុល្លារទៀតជាថវិការបស់រាជថារដ្ឋាភិបាល ដែលចំណាយលើសំណងរបស់ប្រជាពលរដ្ឋ និងការទិញដីផងដែរ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T06:32:59.991Z", "category": "អចលនទ្រព្យ", "views": 440, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុនចិនជាង ៤០ នឹងមកស្វែងរកឱកាសវិនិយោគនៅកម្ពុជាបន្ថែម នៅក្នុងពាក់កណ្តាលខែសីហានេះ	https://business-cambodia.com/articles/cambodia-kingdom-of-wonder	នៅពេលឆាប់ៗខាងមុខនេះ ក្រុមអ្នកវិនិយោគចិនជាង ៤០ក្រុមហ៊ុននឹងមកធ្វើទស្សនៈកិច្ចស្វែងយល់ពីកម្ពុជាដើម្បីរកឱកាសវិនិយោគនៅបន្ថែមទៀត ខណៈពេលថ្មីៗនេះក៏មានក្រុមហ៊ុនជាង ១៥ បានមកបំពេញទស្សនៈកិច្ចសិក្សានៅកម្ពុជារួចហើយ។ ក្នុងជំនួបរវាង ឯកឧត្តម ជា វុទ្ធី អគ្គលេខាធិការរងគណៈកម្មាធិការវិនិយោគកម្ពុជា (គ.វ.ក.) និងគណៈកម្មាធិការតំបន់សេដ្ឋកិច្ចពិសេសកម្ពុជា (គ.ស.ព.) សមាគមពាណិជ្ជកម្មកម្ពុជា-ណឹងប៉ កាលពីពេលថ្មីៗកន្លងភាគីចិនបានធ្វើការប្តេជ្ញាចិត្តក្នុងការចូលរួមចំណែកដុសខាត់កិច្ចសហប្រតិបត្តិការត្បូងពេជ្រកម្ពុជា-ចិន តាមរយៈការវិនិយោគក្នុងវិស័យធំៗ ៥ រួមមាន៖ វិស័យឧស្សាហកម្ម កម្មន្តសាល ជាពិសេសការផលិតក្រណាត់ និងអំបោះ  វិស័យបច្ចេកវិទ្យា វិស័យពាណិជ្ជកម្ម និង វិស័យអចលនទ្រព្យ។     បន្ថែមពីនោះលោក Boris Xue ប្រធានសភាពាណិជ្ជកម្មក្រុងណឹងប៉ បានសម្តែងនូវសុទិដ្ឋិនិយមចំពោះបរិយាកាសវិនិយោគនៅកម្ពុជា ហើយបានជម្រាបជូនថា នៅពេលឆាប់ៗខាងមុខនេះ នឹងមានក្រុមហ៊ុនប្រមាណជាង ៤០ទៀត នឹងមកស្វែងយល់ពីសក្តានុពលវិនិយោគជាក់ស្តែងនៅកម្ពុជាក្នុងពាក់កណ្តាលខែសីហានេះ។     ជាការឆ្លើយតប ឯកឧត្តម ជា វុទ្ធី អគ្គលេខាធិការរងគណៈកម្មាធិការវិនិយោគកម្ពុជា (គ.វ.ក.) និងគណៈកម្មាធិការតំបន់សេដ្ឋកិច្ចពិសេសកម្ពុជា (គ.ស.ព.)  បានបង្ហាញជំនឿចិត្តថាគណៈប្រតិភូ នឹងច្បាមយកកាលានុវត្តភាពជាអតិបរមាពីការវិនិយោគលើវិស័យគន្លឹះនានាដែលកម្ពុជាមានសក្តានុពលតាម រយៈរូបភាពវិនិយោគដោយផ្ទាល់ ឬដោយចូលហ៊ុនជាមួយសហគ្រាសក្នុងស្រុក ឬភាពជាដៃគូរវាងរដ្ឋនិងវិស័យឯកជន  ដើម្បីចាប់យកទីផ្សារដែលពោរពេញដោយថាមវន្ត និងរួមចំណែកដល់ការពង្រឹងចំណងមិត្តភាពកម្ពុជា-ចិន ដែលថ្នាក់ដឹកនាំនៃប្រទេសទាំងពីរបានលើកកម្រិតដល់កិច្ចសហប្រតិបត្តិការត្បូងពេជ្រ៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T05:53:11.377Z", "category": "ចាប់ផ្តើមអាជីវកម្ម", "views": 395, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ផ្សារហ៊ុនថៃអាចនឹងដកក្រុមហ៊ុនអចលនទ្រព្យធំមួយចេញផ្សារហ៊ុន ខណៈបរាជ័យបំពេញតាមលក្ខខណ្ឌតម្រូវ	https://business-cambodia.com/articles/pace-development-corporation-to-delist-from-thai-stock-market	ផ្សារហ៊ុនថៃដែលហៅកាត់ថាSET អាចនឹងដកក្រុមហ៊ុនអចលនទ្រព្យ Pace Development Corporation( PACE) ចេញពីបញ្ជីឈ្មោះក្រុមហ៊ុនដែលបានចុះបញ្ជីលើផ្សារហ៊ុនខណៈស្ថានភាពហិរញ្ញវត្ថុនិងស្ថានភាពប្រតិបត្តិការអាជីវកម្មរបស់ក្រុមហ៊ុននេះបានបរាជ័យក្នុងការបំពេញតាមលក្ខខណ្ឌតម្រូវរបស់ផ្សារហ៊ុន។ នេះបើយោងតាមការចុះផ្សាយរបស់ Bangkok Post។ បើតាមសេចក្ដីប្រកាសរបស់ផ្សារហ៊ុនថៃនៅថ្ងៃពុធម្សិលមិញនេះបានឲ្យដឹងថាPACE នឹងត្រូវបានជម្រុះចេញពីបញ្ជីក្រុមហ៊ុនចុះបញ្ជីលើផ្សារហ៊ុនព្រោះស្ថានភាពហិរញ្ញវត្ថុនិងស្ថានភាពអាជីវកម្មរបស់ក្រុមហ៊ុនមិនអាចបំពេញតាមលក្ខខណ្ឌតម្រូវរបស់ផ្សារហ៊ុន ដូច្នេះPACE អាចប្រឈមនឹងការដកចេញពីបញ្ជីឈ្មោះក្រុមហ៊ុនចុះបញ្ជីនៅថ្ងៃទី១ខែកញ្ញាឆ្នាំ២០២៣ខាងមុខនេះ។  ក្រុមហ៊ុន PACE គឺល្បីល្បាញលើគម្រោងដ៏លេចធ្លោរបស់ខ្លួនគឺអគារ MahaNakhon ដែលជាអគារមានការរចនាប្លែកឈរបង្អួតនៅកណ្ដាលទីក្រុងបាងកក។ ក្រៅពីគម្រោងនេះ PACE បានសម្រេចបាននូវគម្រោងធំៗជាច្រើនទៀតដូចជា Nimit Langsuan, Ficus Lane, Saladaeng Residence និងគម្រោងធំៗជាច្រើនទៀត។ យ៉ាងណាមិញការវិនិយោគរបស់ PACE ដ៏ច្រើនទៅលើគម្រោងប្រណិតៗទាំងនោះបានធ្វើឲ្យប៉ះពាល់ដល់ស្ថានភាពហិរញ្ញវត្ថុរបស់ខ្លួន ហើយក្រោយមករងផលប៉ះពាល់ដោយសារវិបត្តិកូវីដ១៩ បានធ្វើឲ្យក្រុមហ៊ុនរកស៊ីខាតនិងជួបបញ្ហាខ្វះសាច់លុយបង្វិលក្នុងការប្រតិបត្តិការអាជីវកម្ម។ កាលពីថ្ងៃទី៣០ ខែមេសា ឆ្នាំ២០២០ ក្រុមហ៊ុនបានដាក់ពាក្យស្នើសុំស្ដារស្ថានភាពជីវកម្មរបស់ខ្លួនទៅកាន់តុលាការក្ស័យធន។  លោក Sorapoj Techakraisri នាយកប្រតិបត្តិរបស់ PACE បានផ្ដល់ដំណឹងទៅកាន់ផ្សារហ៊ុនថៃថាតុលាការក្ស័យរបស់ថៃបានអនុម័តឲ្យPACEទៅលើផែនការស្ដារស្ថានភាពអាជីវកម្មឡើងវិញហើយក៏ទទួលបានការយល់ព្រមពីម្ចាស់បំណុល។ បន្ទាប់ពីគម្រោងស្នើសុំស្ដារស្ថានភាពអាជីវកម្មឡើងវិញត្រូវបានអនុម័តពីតុលាការក្ស័យធន ក្រុមហ៊ុនPACE នឹងមានទំនុកចិត្តថារដ្ឋបាលរបស់ក្រុមហ៊ុននឹងអនុវត្តគម្រោងស្ដារអាជីវកម្មឡើងវិញឲ្យបានជោគជ័យដើម្បីបំពេញតាមលក្ខខណ្ឌតម្រូវរបស់ផ្សារហ៊ុនថៃ។ គួរបញ្ជាក់ផងដែរថាបច្ចុប្បន្នក្រុមហ៊ុន PACE មានបំណុលសរុបប្រមាណ៣៩១លានដុល្លារ ដោយក្នុងនោះបំណុលជាប្រាក់ដើមប្រមាណជា៣៣៦លានដុល្លារនិងបំណុលជាការប្រាក់ប្រមាណជា៥៥លានដុលលារ។ PACE ជាក្រុមហ៊ុនអភិវឌ្ឍន៍អចលនទ្រព្យប្រណិតដូចជាអភិវឌ្ឍន៍អគារលំនៅឋាននិងអគារពាណិជ្ជកម្ម។ PACE ត្រូវបានបង្កើតឡើងនៅឆ្នាំ២០០៤ ដោយគ្រួសារ Techakraisri  ដែលជាស្ថាបនិករបស់ក្រុមហ៊ុន LPN Development ហើយក្រុមហ៊ុន PACE បានចុះបញ្ជីលក់ភាគហ៊ុនលើផ្សារហ៊ុនថៃកាលពីឆ្នាំ២០១៣។  ចង់រកចំណូលបន្ថែមក្រៅពីប្រាក់ខែនិងចំណូលអាជីវកម្ម និងចង់កសាងទ្រព្យរយៈពេលវែង បងប្អូនអាចរៀនពីវិនិយោគលើផ្សារហ៊ុន។ ចង់ស្វែងយល់បន្ថែមពីការវិនិយោគលើផ្សារហ៊ុន អាចតាមដានផេក Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T04:59:57.989Z", "category": "ហិរញ្ញវត្ថុ", "views": 238, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សម្តេចតេជោ ហ៊ុន សែន បង្ហើបពីមូលហេតុធំៗ៤ ដែលសម្រេចចិត្តចុះចេញពីតំណែងនាយករដ្ឋមន្ត្រី	https://business-cambodia.com/articles/4-reasons-samdach-hun-sen-stop-being-prime-minister	នាថ្ងៃទី០៣ ខែសីហា ឆ្នាំ២០២៣ ថ្លែងក្នុងពិធីសម្ពោធដាក់ឱ្យប្រើប្រាស់ផ្លូវក្រវាត់ក្រុងទី៣ ស្ថិតក្នុងខេត្តកណ្តាល សម្តេចអគ្គមហាសេនាបេតីតេជោ ហ៊ុន សែន បានបង្ហើបពីមូលហេតុធំៗ៤ ដែលសម្រេចចិត្តចុះចេញពីតំណែងជានាយករដ្ឋមន្ត្រីនៃព្រះរាជាណាចក្រកម្ពុជា៖ ១/. ការផ្ទេរតំណែងនាពេលនេះ គឺមានស្ថេរភាព និងសុវត្ថិភាព៖ សម្តេចតេជោ ហ៊ុន សែន បានថ្លែងយ៉ាងដូច្នេះថា៖ «ការផ្ទេរឲ្យយុវជននាពេលនេះ គឺមានសុវត្ថិភាពជាងពេលដែលយើងចាស់ ឬស្លាប់»។ ២/. ក្រុមយុវជនបន្តវេនបានត្រៀមខ្លួនយ៉ាងល្អ ដើម្បីទទួលអំរែកបន្តពីថ្នាក់ដឹកនាំជំនាន់មុន រួចហើយ៖ សម្តេចតេជោ បានមានប្រសាសន៍ថា៖ «អ្នកជំនាន់ក្រោយបានចូលមកដឹកនាំនៅពេលដែលពួកគេបានត្រៀមខ្លួនរួចរាល់ហើយ […] ត្រូវទុកឱកាសឲ្យយុវជនគេធ្វើការរបស់គេ អាចនឹងមានល្បឿនលឿនជាងយើង»។ ៣/. ជំនាន់ចាស់ចាកចេញពីតំណែងដឹកនាំ ប៉ុន្តែមិនមែនចាកចេញពីឆាកនយោបាយទេ៖ សម្តេចតេជោ បានលើកឡើងថា៖ «ជំនាន់ចាស់មិនទាន់ចាកចេញពីឆាកនយោបាយទេ ខ្ញុំនៅតែជាប្រធានគណបក្សកាន់អំណាច អមដោយអនុប្រធាន៤រូប ជាមួយនិងសមាជិកការិយាល័យនយោបាយជាច្រើននាក់ទៀត ដែលមានមួយចំនួននៅក្នុងសភា និងមួយចំនួនទៀតនៅក្នុងព្រឹទ្ធសភា។ តែខ្ញុំសូមបញ្ជាក់នៅទីនេះ យើងមិនព្យាយាមជះឥទ្ធិពលទៅលើការសម្រេចចិត្តរបស់នាយករដ្ឋមន្ត្រី រដ្ឋមន្ត្រីនានាតាមស្ថាប័នទេ»។ ៤/. សភាពការណ៍គ្រប់ផ្នែក អនុគ្រោះឱ្យក្រុមបន្តវេនអាចចេញដំណើរបាន៖ សម្តេចតេជោ ហ៊ុន សែន មានប្រសាសន៍យ៉ាងដូច្នេះថា៖ «ខ្ញុំសូមជម្រាប ពីមុនខ្ញុំមានបម្រុងទុក។ បើសន្លឹកឆ្នោតក្រោម ៧៤% គឺខ្ញុំនឹងបន្ត ព្រោះប្រជាជនអត់គាំទ្រ ហ៊ុន ម៉ាណែតទេ បានទាញសន្លឹកឆ្នោតពី ៧៤% ឬ៧៦% ឲ្យធ្លាក់ចុះគឺខ្ញុំនឹងបន្ត ដើម្បីកែលម្អសភាពការណ៍សិន។ ប៉ុន្តែសន្លឹកឆ្នោតនេះបានឃើញច្បាស់ នូវការគួបផ្សំរវាងតួអង្គ៣យ៉ាង»។ គួរជម្រាបផងដែរថា ឯកឧត្តមបណ្ឌិត ហ៊ុន ម៉ាណែត នឹងចូលកាន់តំណែងជានាយករដ្ឋមន្រ្តីថ្មីនៃព្រះរាជាណាចក្រកម្ពុជា នាល្ងាចថ្ងៃទី២២ ខែសីហា ឆ្នាំ២០២៣ខាងមុខនេះ បន្ទាប់ពីសម្តេចបានសម្រេចមិនបន្តតំណែងជានាយករដ្ឋមន្រ្តីទៀត៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T04:35:37.166Z", "category": "ភាពជាអ្នកដឹកនាំ", "views": 707, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សន្សំសំចៃខ្លាំង! មកស្គាល់ឡាន Hybrid ១០ម៉ូឌែល ស៊ីសាំងតិចបំផុតប្រចាំឆ្នាំ២០២៣ ខណៈតម្លៃធូរៗ	https://business-cambodia.com/articles/hybrid-ten-model-low-fuel	ស្របពេលមនុស្សភាគច្រើន សម្រេចចិត្តទិញរថយន្តប្រភេទ Hybrid អ្វីដែលទាក់ទាញចិត្តពួកគាត់ឱ្យគិតដំបូងគេនោះគឺ ប្រហែលមកពី ភាពសន្សំសំចៃរបស់រថយន្ត និងតម្លៃរបស់វា។ ដោយមើលឃើញពីការសន្សំសំចៃខ្ពស់បែបនេះ ថ្ងៃនេះ Admin សូមលើកយករថយន្ត Hybrid ទាំង ១០ ម៉ូដែល ដែលស៊ីសាំងតិចបំផុតប្រចាំឆ្នាំ២០២៣ ។ ដោយក្នុងនោះរួមមានដូចជា៖ ១.  រថយន្ត Toyata prius ឆ្នាំ 2023៖ រថយន្តនេះមានតម្លៃចាប់ពីខ្ទង់ ២៨០០០ដុល្លារឡើងទៅ ដែលមានកម្លាំង ១៩៤សេះ និងមានកម្រិតស៊ីសាំងជាធម្មតា ៤.១L/១០០KM។ ២.  រថយន្ត Toyata Camary ឆ្នាំ 2023៖ រថយន្តនេះមានតម្លៃចាប់ពី ២៧០០០ដុល្លារឡើងទៅ ជាមួយកម្លាំង ២០៨សេះ និងមានកម្រិតស៊ីសាំងជាធម្មតា ៤.៥L/១០០KM។ ៣. រថយន្ត Toyata Corolla ឆ្នាំ 2023៖ រថយន្តនេះមានតម្លៃចាប់ពី ២២០០០ដុល្លារឡើងទៅ ជាមួយកម្លាំង ១៣៨សេះ និងមានកម្រិតស៊ីសាំងជាធម្មតា ៤.៧L/១០០KM។ ៤. រថយន្ត Lexus ES ឆ្នាំ 2023៖ រថយន្តនេះមានតម្លៃចាប់ពីខ្ទង់ ៤៣០០០ដុល្លារឡើងទៅ ដែលមានកម្លាំង ២១៥សេះ និងមានកម្រិតស៊ីសាំងជាមធ្យម ៥.៣L/១០០KM។ ៥. រថយន្ត Lexus UX ឆ្នាំ 2024៖ រថយន្តនេះមានតម្លៃចាប់ពីខ្ទង់ ៣៦០០០ដុល្លារឡើងទៅ ដែលមានកម្លាំង ១៨១សេះ និងមានកម្រិតស៊ីសាំងជាមធ្យម ៥.៦L/១០០KM។ ៦. រថយន្ត Honda Accord ឆ្នាំ 2023៖ រថយន្តនេះមានតម្លៃចាប់ពីខ្ទង់ ២៨០០០ដុល្លារឡើងទៅ ដែលមានកម្លាំង ២០៤សេះ និងមានកម្រិតស៊ីសាំងជាមធ្យម ៤.៩L/១០០KM។ ៧. រថយន្ត Kia Niro ឆ្នាំ 2023៖ រថយន្តនេះមានតម្លៃចាប់ពី ២៧០០០ដុល្លារឡើងទៅ ជាមួយកម្លាំង ១៣៩សេះ និងមានកម្រិតស៊ីសាំងជាធម្មតា ៤.៤L/១០០KM។ ៨. រថយន្ត Kia Sportage ឆ្នាំ 2023៖ រថយន្តនេះមានតម្លៃចាប់ពី ២៧០០០ដុល្លារឡើងទៅ ជាមួយកម្លាំង ២២៧សេះ និងមានកម្រិតស៊ីសាំងជាធម្មតា ៥.៤L/១០០KM។ ៩. Hyundai Elantra ឆ្នាំ 2023៖ រថយន្តនេះមានតម្លៃចាប់ពី ២២០០០ដុល្លារឡើងទៅ ជាមួយកម្លាំង ១៣៩សេះ និងមានកម្រិតស៊ីសាំងជាធម្មតា ៤.៣L/១០០KM។ ១០. Hyundai Sanata ឆ្នាំ 2023៖ រថយន្តនេះមានតម្លៃចាប់ពី ២៦០០០ដុល្លារឡើងទៅ ជាមួយកម្លាំង ១៩២សេះ និងមានកម្រិតស៊ីសាំងជាធម្មតា ៤.៥L/១០០KM៕ តើប្រិយមិត្តចាប់ចិត្តម៉ូដែលមួយណាដែរ ក្នុងចំណោមម៉ូឌែលទាំង១០នេះ? គួរជម្រាបផងដែរថាតម្លៃខាងលើនេះ គឺជាតម្លៃនៅបរទេសតែប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T04:34:19.343Z", "category": "កំពូលអ្នកលក់", "views": 944, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
សម្ដេចតេជោបញ្ជាក់ថា មន្រ្តី២រូប នឹងត្រូវឡើងកាន់តំណែងជាឧបនាយករដ្ឋមន្ដ្រី	https://business-cambodia.com/articles/2-deputy-prime-minister-cambodia-	នាថ្ងៃទី០៣ ខែសីហា ឆ្នាំ២០២៣ ថ្លែងក្នុងពិធីសម្ពោធដាក់ឱ្យប្រើប្រាស់ផ្លូវក្រវាត់ក្រុងទី៣ដែលសិ្ថតក្នុងខេត្តកណ្តាល សម្តេចអគ្គមហាសេនាបេតីតេជោ ហ៊ុនសែន នាយករដ្ឋមន្រ្តីនៃកម្ពុជា បានបញ្ជាក់ថា ឯកឧត្តម នេត សាវឿន អគ្គស្នងការនគរបាលជាតិ កម្ពុជា និង ឯកឧត្តម ស៊ុន ចាន់ថុល រដ្ឋមន្រ្តីក្រសួងសាធារណការនិងដឹកជញ្ជូន នឹងក្លាយទៅជាឧបនាយករដ្ឋមន្រ្តីក្នុងពេលឆាប់ៗខាងមុខនេះ ។   រូបភាព៖ ឯកឧត្តម នេត សាវឿន អគ្គស្នងការនគរបាលជាតិ កម្ពុជា     រូបភាព៖ ឯកឧត្តម ស៊ុន ចាន់ថុល រដ្ឋមន្រ្តីក្រសួងសាធារណការនិងដឹកជញ្ជូន	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T03:10:02.637Z", "category": "ព័ត៌មានថ្មីៗ", "views": 2788, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ថ្លៃខ្លាំង! សម្ដេចតេជោ ហ៊ុន សែន បញ្ជាក់ច្បាស់ៗពីតម្លៃពិតប្រាកដនៃការចំណាយលើផ្លូវក្រវាត់ក្រុងទី៣	https://business-cambodia.com/articles/samdech-techo-hun-sen-clarifies-the-real-cost-of-the-third-ring-road	ផ្លូវក្រវាត់ទី៣ ដែលជាផ្លូវវាងក្រុងដ៏សំខាន់ បានបើសម្ពោធជាផ្លូវការនេះព្រឹកនេះហើយ ខណៈសម្តេចបានបញ្ជាក់ថា ផ្លូវនេះសាងសង់សរុប៤៦០ លានដុល្លារ។ នេះបើយោងតាមប្រសាសន៍របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា។ ថ្លែងនៅក្នុងពិធីសម្ពោធដាក់ឱ្យប្រើប្រាស់ផ្លូវក្រវាត់ក្រុងទី៣ នាព្រឹកថ្ងៃទី០៣ ខែសីហា ឆ្នាំ២០២៣ សម្តេចបានមានប្រសាសន៏ថា “ ផ្លូវនេះគឺជាផ្លូចំណាយខ្ពស់បំផុតធ្វើតែ៥២ គីឡូម៉ែត្រទេ តែចំណាយគិតទាំងអស់ សរុបរហូតដល់៤៦០លានដុល្លារ។ ក្នុងនោះចំណាយសម្រាប់មិត្តចិន  ២៦០លានដុល្លារ អ៊ីចឹងខាងកម្ពុជាគឺចេញចំណាយ២០០លានដុល្លារ ក្នុង២០០លានដុល្លារ បែងចែក ១៣លានដុល្លារ ចំណាយលើការរួមចំណែកលើកិច្ចសន្យានិង ការដោះស្រាយផលប៉ះពាល់អស់់១២៣ លានដុល្លារ” ។  គួរជម្រាបផងដែរថា ផ្លូវក្រវាត់ក្រុងខាងលើនេះត្រូវបានអនុវត្តការងារសាងសង់ដោយក្រុមហ៊ុន Shanghai Construction Group Co., Ltd. ក្នុងតម្លៃ ២៦៧,៦៧ លានដុល្លារអាមេរិក និងអនុវត្តការងារត្រួតពិនិត្យគម្រោងដោយក្រុមហ៊ុន Guangzhou Wanan Construction Supervision Co., Ltd. ក្នុងតម្លៃ ៥,៣៨ លានដុល្លារ។   គួរជម្រាបផងដែរថា ផ្លូវក្រវាត់ក្រុងទី៣ខាងលើ ត្រូវបានបើកការដ្ឋានសាងសង់កាលពីថ្ងៃទី១៤ ខែមករា ឆ្នាំ ២០១៩ អនុវត្តការសាងសង់ដោយក្រុមហ៊ុន Shanghai Construction Group Co., Ltd.។ ផ្លូវនេះមានប្រវែងសរុប ៥២,៩៨៣ គីឡូម៉ែត្រ មានទទឹង ២២ ម៉ែត្រ និងមាន ៤ គន្លង ដោយចាប់ផ្ដើមពីផ្លូវជាតិលេខ៤ តភ្ជាប់ផ្លូវលេខ៦ លេខ៥ លេខ៣ លេខ២ និងផ្លូវជាតិលេខ២១ ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:21", "date_created": "2023-08-03T02:57:09.228Z", "category": "អចលនទ្រព្យ", "views": 335, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ត្រឹម៦ខែដំបូងឆ្នាំ២០២៣នេះ ក្រុមហ៊ុន PTTEP របស់ថៃ រកស៊ីចំណេញដល់ទៅជាង១ពាន់លានដុល្លារ	https://business-cambodia.com/articles/pttep-thailand-get-high-profit	ក្រុមហ៊ុនផលិតប្រេងឥន្ទនៈរបស់ប្រទេសថៃ PTTEP ដែលជាបុត្រសម្ព័ន្ធរបស់PTT នៅឆ្នាំ២០២៣នេះរកស៊ីកើនប្រាក់ចំណេញគួរឲ្យកត់សម្គាល់ដោយត្រឹម៦ខែដំបូងឆ្នាំ២០២៣នេះ រកស៊ីចំណេញរហូតដល់ទៅ១.១៨ពាន់លានដុល្លារពោលគឺកើនឡើងចំនួន៩០០លានដុល្លារធៀបនឹងរយៈពេលដូចគ្នានៃឆ្នាំ២០២២កន្លងទៅ។  យោងតាមការចុះផ្សាយរបស់ Bangkok Post បានឲ្យដឹងថាឆ្នាំនេះចំណូលរបស់ PTTEPកើនឡើងខ្លាំងដោយសារតែភាពជោគជ័យនៃកំណើនការផលិតហ្គាស់នៅឈូងសមុទ្រថៃដោយផលិតហ្គាស់បានចំនួន៤០០លានCubic Feet ក្នុងមួយថ្ងៃនៅត្រឹមចុងត្រីមាសទី២។ លោក Montri Rawanchaikul  នាយកប្រតិបត្តិរបស់ PTTEP បានឲ្យដឹងថាប្រាក់ចំណូលនិងចំណេញកើនឡើងខ្លាំងក្រោយពេលដែលក្រុមហ៊ុនចាប់ផ្ដើមផលិតហ្គាស់ខណៈផលិតកម្មហ្គាស់នេះត្រូវបានពន្យាពេលចំនួន២ឆ្នាំដោយសារតែមានបញ្ហាចម្រូងចម្រាសជាមួយក្រុមហ៊ុន Chevron Corp ដែលមានមូលដ្ឋាននៅសហរដ្ឋអាមេរិក។  ផលិតកម្មហ្គាស់របស់ PTTEP បានចាប់ផ្ដើមមានកំណើនស្របពេលដែលអាជ្ញាធរថៃចង់បង្កើនការផលិតហ្គាស់ក្នុងស្រុកឲ្យកាន់តែច្រើនបន្ទាប់ពីហ្គាស់មានការថយចុះដែលធ្វើឲ្យប្រទេសថៃបានបង្ខំចិត្តនាំចូលហ្គាស់ធម្មជាតិក្នុងតម្លៃដ៏ថ្លៃបន្ទាប់ពីមានបញ្ហាសង្រ្គាមរវាងរុស្ស៊ីនិងអ៊ុយក្រែន។ ក្រុមហ៊ុនយក្ស PTTEPក៏រំពឹងថានឹងអាចទាញចំណូលពីប្លុកប្រេងឥន្ទនៈថ្មី២ទៀតគឺG1/65និងG3/65 បន្ទាប់ពីខ្លួនបានឈ្នះវិញ្ញាបណ្ណបត្រផ្នែករុករកនិងផលិតចំនួន២កន្លែងពីរដ្ឋាភិបាលថៃផ្ទាល់។ ប្រសិនបើក្រុមហ៊ុនអាចស្រាវជ្រាវទីតាំង២នេះបានជោគជ័យនោះខ្លួននឹងអាចផលិតប្រេងឥន្ទនៈកាន់តែច្រើនថែមទៀត។  គួរបញ្ជាក់ផងដែរថាចំពោះថាមពលមិនបង្កផលប់ះពាល់ដល់បរិស្ថានក្រុមហ៊ុន PTTEP បានចាប់ដៃគូជាមួយក្រុមហ៊ុនចំនួន៥ដើម្បីអភិវឌ្ឍនថាមពលអ៊ីដ្រូសែននៅតំបន់មួយហៅថា” Block Z1-02” នៅក្នុងប្រទេសអូម៉ង់ដោយទទួលបានការអនុញ្ញាតពីរដ្ឋាភិបាលប្រទេសនេះ ហើយាគម្រោងនេះរំពឹងផលិតបាន២២ម៉ឺនតោនអ៊ីដ្រូសែននៅត្រឹមឆ្នាំ២០៣០ខាងមុខ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T09:55:44.549Z", "category": "ហិរញ្ញវត្ថុ", "views": 284, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សាកថ្មឱ្យពេញៗ ពីថ្ងៃស្អែកទៅខណ្ឌទាំងនេះ នឹងមានការរអាក់រអួលភ្លើង រយៈពេល៣ថ្ងៃ	https://business-cambodia.com/articles/edc-in-phnom-penh	យោងតាមសេចក្តីជូនដំណឹងរបស់អគ្គីសនីកម្មជាមុននេះបន្តិចបានឱ្យដឹងថា នៅចន្លោះថ្ងៃទី ០៣ ដល់ថ្ងៃទី ០៦ ខែ សីហា ខាងមុខនេះ អគ្គិសនីកម្ពុជានឹងធ្វើការជួសជុល ផ្លាស់ប្តូរតម្លើងបរិក្ខារនានា និងរុះរើគន្លងខ្សែបណ្តាញអគ្គិសនីរបស់អគ្គិសនីកម្ពុជា ដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ ហេតុនេះអាចធ្វើឱ្យមានការរអាក់រអួលភ្លើងនៅក្នុងតំបន់មួយចំនួននៅរាជាធានីភ្នំពេញ ដែលរួមមាន ៖   ១.ថ្ងៃ ព្រហស្បតិ៍ ទី ០៣ ខែ សីហា ឆ្នាំ ២០២៣ ចន្លោះម៉ោង ៨ ដល់ម៉ោង ១រសៀល ខណ្ឌទួលគោក ៖ តំបន់ភ្លើងលេខ ប.ត ៤៧៨ ស្ថិតនៅក្នុងសង្កាត់បឹងកកទី១ (សាខាអូបែកក្អម) ខណ្ឌដង្កោ ៖ តំបន់ភ្លើងមួយចំនួនដែលស្ថិតនៅក្នុងសង្កាត់ដង្កោ (សាខាទួលពង្រ)   ចន្លោះម៉ោង ៨ព្រឹកដល់ម៉ោង ៤រសៀល ៖   ខណ្ឌចំការមន ៖ តំបន់ភ្លើងលេខ PT1046 ស្ថិតនៅក្នុងសង្កាត់ទន្លេបាសាក់ (សាខាចាក់អង្រែក្រោម) ខណ្ឌឬស្សីកែវ ៖ តំបន់លេខ បត 101 ,OP183 ស្ថិតនៅក្នុងសង្កាត់ទួលសង្កែទី១ (សាខាវត្តភ្នំ) ខណ្ឌច្បារអំពៅ ៖ តំបន់ភ្លើងលេខ ប.ត 940 ,PT1589 រួមទាំងតំបន់ភ្លើងមួយចំនួនដែលស្ថិតនៅក្នុងសង្កាត់ច្បារអំពៅទី១ សង្កាត់ច្បារអំពៅទី២ សង្កាត់និរោធ (សាខាចាក់អង្រែក្រោម)   ២.ថ្ងៃសុក្រទី ០៤ ខែ សីហា ឆ្នាំ ២០២៣ ចន្លោះម៉ោង ៨ព្រឹកដល់ម៉ោង ៤រសៀល   ខណ្ឌឬស្សីកែវ ៖ តំបន់ភ្លើងលេខ ប.ត 101 ,OP183 រួមទាំងតំបន់ភ្លើងមួយចំនួនដែលស្ថិតនៅក្នុងសង្កាតទួលសង្កែទី១ សង្កាត់ច្រាំងចំរេះទី១ សង្កាត់ច្រាំងចំរេះទី២ សង្កាត់គីឡូម៉ែត្រលេខ៦ (សាខាវត្តភ្នំ) ខណ្ឌទួលគោក ៖ តំបន់ភ្លើងលេខ ប.ត 454 ស្ថិតនៅក្នុងសង្កាត់បឹងសាឡាង (សាខាអូរបែកក្អម) ខណ្ឌមានជ័យ ៖ តំបន់ភ្លើងមួយចំនួនដែលស្ថិតនៅក្នុងសង្កាត់ស្ទឺងមានជ័យទី១ សង្កាត់ស្ទឹងមានជ័យទី៣ (សាខាអូរបែកក្អម និងសាខាទួលពង្រ) ខណ្ឌសែនសុខ ៖ តំបន់ភ្លើងមួយចំនួនដែលស្ថិតនៅក្នុងសង្កាត់ក្រាំងធ្នុង (សាខាអូរដឹម) ខណ្ឌពោធិ៍សែនជ័យ ៖ តំបន់ភ្លើងមួយចំនួនដែលស្ថិតនៅក្នុងសង្កាត់សំរោងក្រោម (សាខាអូរដឹម) ខណ្ឌព្រែកព្នៅ  ៖ តំបន់ភ្លើងមួយចំនួនដែលស្ថិតនៅក្នុងសង្កាត់គោករកា (សាខាអូរដឹម) ខណ្ឌច្បារអំពី ៖ តំបន់ភ្លើងមួយចំនួនដែលស្ថិតនៅក្នុងសង្កាត់ច្បារអំពីទី១ សង្កាត់ច្បារអំពីទី២ សង្កាត់និរោធ វាលស្បូវ សង្កាត់ព្រែកឯង (សាខាចាក់អង្រែក្រោម)។   ៣.ថ្ងៃសៅរិ៍ទី ០៥ ខែ សីហា ឆ្នាំ ២០២៣ ក្នុងចន្លោះម៉ោង ៨ព្រឹកដល់ម៉ោង ៤រសៀល   ខណ្ឌឬស្សីកែវ ៖តំបន់ភ្លើងមួយចំនួនដែលស្ថិតនៅក្នុងសង្កាត់ឫស្សីកែវ សង្កាត់ច្រាំងចំរេះទី១ សង្កាត់ច្រាំងចំរេះទី២ សង្កាត់គីឡូម៉ែត្រលេខ៦ (សាខាវត្តភ្នំ) ខណ្ឌសែនសុខ ៖ តំបន់ភ្លើងមួយចំនួនដែលស្ថិតនៅក្នុងសង្កាត់ភ្នំពេញថ្មី សង្កាត់គោកឃ្លាង សង្កាត់ឃ្មួញ (សាខាអូរបែកក្អម) ខណ្ឌពោធិ៍សែនជ័យ ៖ តំបន់ភ្លើងមួយចំនួនដែលស្ថិតនៅក្នុងសង្កាត់ត្រពាំងក្រសាំង សង្កាត់ចោមចៅទី៣ (សាខាអូរដឹម) ខណ្ឌច្បារអំពៅ ៖  តំបន់ភ្លើងមួយចំនួនដែលស្ថិតនៅក្នុងសង្កាត់វាលស្បូវ (សាខាចាក់អង្រែក្រោម) ខណ្ឌកំបូល ៖ តំបន់ភ្លើងមួយចំនួនដែលស្ថិតនៅក្នុងសង្កាត់កំបូល (សាខាអូរដឹម)   ៤.ថ្ងៃអាទិត្យទី ០៦ ខែ សីហា ឆ្នាំ២០២៣ ចន្លោះម៉ោង ៨ព្រឹកដល់ម៉ោង ១រសៀល   ខណ្ឌចំការមន ៖ តំបន់ភ្លើងមួយចំនួនដែលស្ថិតនៅក្នុងសង្កាត់ផ្សារដើមថ្កូវ (សាខាចាក់អង្រែក្រោម) ខណ្ឌមានជ័យ ៖ តំបន់ភ្លើងមួយចំនួនដែលស្ថិតនៅសង្កាត់បឹងទំពន់ទី១ សង្កាត់បឹងទំពន់ទី២ សង្កាត់ចាក់អង្រែលើ (សាខាទួលពង្រ និងសាខាចាក់អង្រែក្រោម)   ចន្លោះម៉ោង ៨ព្រឹកដល់ម៉ោង ៤រសៀល   ខណ្ឌឫស្សីកែវ ៖ តំបន់ភ្លើងមួយចំនួនដែលស្ថិតនៅក្នុងសង្កាត់ទួលសង្កែទី១ សង្កាត់ទួលសង្កែទី២ សង្កាត់ឫស្សីកែវ (សាខាវត្តភ្នំ) ខណ្ឌច្បារអំពៅ ៖ តំបន់ភ្លើងមួយចំនួនដែលស្ថិតនៅក្នុងសង្កាត់វាលស្បូវ សង្កាត់ព្រែកឯង (សាខាចាក់អង្រែក្រោម) ខណ្ឌពោធិ៍សែនជ័យ ៖ តំបន់ភ្លើងមួយចំនួនដែលស្ថិតនៅក្នុងសង្កាត់ត្រពាំងក្រសាំង សង្កាត់ចោមចៅទី៣ សង្កាត់សំរោងក្រោម (សាខាអូរដឹម) ខណ្ឌកំបូល ៖  តំបន់មួយចំនួនដែលស្ថិតនៅក្នុងសង្កាត់កំបូល សង្កាត់ស្នោរ (សាខាអូរដឹម) អាស្រ័យដូចបានបញ្ជាក់ជូនខាងលើ សូមបងប្អូនដែលរស់នៅតាមតំបន់ទាំងអស់ខាងលើសូមជ្រាបជាព័ត៌មាន៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T09:18:31.719Z", "category": "ព័ត៌មានថ្មីៗ", "views": 721, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
លក់អត់ដាច់ត្រូវកែចរិក! ជាបុគ្គលិកផ្នែកលក់ ត្រូវកែទម្លាប់អាក្រក់ធំៗ៥ ពេលភ្ញៀវបើកទ្វារដើរចូលហាង	https://business-cambodia.com/articles/bad-habit-of-saler	មិនថាអ្នកមានឋានៈជាអ្វី ឬខ្ពស់កប់ពពកយ៉ាងណាក៏ដោយ អ្នកក៏គង់ត្រូវបានគេស្អប់ដដែល ប្រសិនអ្នកមិនចេះរៀបចំបុគ្គលិកលក្ខខណៈឱ្យបានសមរម្យ ហើយកាន់តែសំខាន់ជាងនោះទៅទៀតនោះ ប្រសិនបើអ្នកជាអាជីវករកំពុងលក់ដូរ ការនិយាយស្តី កាយវិការគឺជារឿងដែលអ្នកត្រូវតែគិតគូរបំផុត ព្រោះក្រៅពី លក់សេវាកម្មឬផលិតផល គ្រឿងផ្សំដែលល្អបំផុតសម្រាប់ភ្ញៀវនោះគឺ អ្នកដែលជាអ្នកលក់ផ្ទាល់ ។ ក្រុមការងាររបស់ Busniess Cambodia នឹងលើកយកចំណុចខ្លះៗយើងធ្លាប់បានសង្កេតឃើញ កំហុស   ឆ្គងរបស់អ្នកលក់មួយចំនួន ហើយបងទាំងអស់កំពុងតែអានអត្ថបទមួយនេះ ជាបុគ្គលិក ផ្នែកលក់ គួរតែមើលចំណូចដូចខាងក្រោមនេះ ៖ ១. ទឹកមុខមាំ៖ ពិតណាស់អ្នកសប្បាយចិត្ត កើតទុក ឬកំពុងខឹង គេអាចដឹងបានក៏ព្រោះ តាមរយៈកាយវិការ និងទឹកមុខរបស់អ្នក ដូច្នេះហើយបើអ្នកជាអ្នកលក់មានទឹកមុខមាំ មិនចេះញញឹមច្បាស់ណាស់គេមិនទិញអ្នកទេ ព្រោះថាភ្ញៀវយកលុយទៅឱ្យអ្នកមិនមែនទៅសំុអ្នកទេ។ ត្រឡប់មកវិញនៅពេលដែលភ្ញៀវដើរចូលមក អ្នកត្រូវតែបង្ហាញស្នាមញញឹម អារម្មណ៍សប្បាយៗ ព្រមទាំងធ្វើឱ្យអារម្មណ៍រីករាយទៅកាន់ពួកគេ ហើយឱ្យពួកគេមានអារម្មណ៍ថា អ្នកកំពុងនាំរឿងល្អ និងមានប្រយោជន៍ទៅកាន់ពួកគេ ហើយស្និតស្នាល នោះពួកគេនឹងចង់ចូលកន្លែងយើង។ជាក់ស្តែង Starbuck ហើយនិង Mobile Coffee ពេលដែលចូលទៅតែងតែស្វាគមន៍យ៉ាងកក់ក្តៅ ដូច្នេះហើយទើបកន្លែងនោះ មានភ្ញៀវចូលពេញៗមិនដែលដាច់។ ២. ងើយស្កកឪនដាក់គ្រាប់៖ ក្រៅពីញញឹមមិនទាន់គ្រប់គ្រាន់ទេ តែអ្នកក៏ត្រូវមានកាយវិការទន់ភ្លន់អបជាមួយដែរ មកឱ្យចេះសំពះ ទំនៀមទំលាប់ខ្មែរកំុចោល ។ ប៉ុន្តែផ្ទុយទៅវិញប្រសិនការបើអ្នកមានកាយវិការមិនសមរម្យ អ្នកអាចចំណាំខ្លួនឯងបានថា គ្រប់ហាងដែលមានភ្ញៀវពេញៗ តែងតែមានអ្នកលក់ដែលចេះគោរពអោនរំទោនជានិច្ច។ ៣. មិនចេះតែងខ្លួន ៖  ចំណុចនេះសំខាន់ណាស់ អ្នកត្រូវរៀបចំខ្លួនឱ្យស្អាត បើចង់មានអ្នកនៅក្បែរ ស្អាតត្រង់ចំណុចនេះ មិនចាំបាច់ដល់ទៅមានរាងដូចដាតាម៉ូឌែល មានមុខស្អាតដូចតួឯកនោះទេ តែអ្នកត្រូវតែមានសម្លៀកបំពាក់បោកស្អាត ពេលនៅក្បែអតិថិជនមិនមានក្លិនខ្លួន មានក្លិនមាត់ល្អ កាត់ក្រចកដៃឱ្យបានស្អាត ធ្វើបែបនេះភ្ញៀវនិងមានអារម្មណ៏ល្អពេលដែលនៅក្បែរអ្នក។ ៤. និយាយអត់បានកា៖ ជាអ្នកលក់ត្រូវដឹងអ្វីដែលគួរនិយាយ ហើយអ្វីមិនគួរនិយាយ អ្វីដែលដែលអតិថិជនចង់និយាយ ហើយអ្វីដែលពួកគេចង់់ស្តាប់។ ជាឧទាហណ៍អតិថិជនចង់ស្តាប់រឿង “ក” តែអ្នកបែជានិយាយរឿង “ខ” ទៅវោញ ធ្វើបែបនេះភ្ញៀវនឹងមានអារម្មណ៏ថាធុញ ជាមិនខាន ដូច្នេះយល់ពីគោលបំណងភ្ញៀវឱ្យច្បាស់សឹមនិយាយ។ ៥. មិនចេះស្តាប់ភ្ញៀវ៖ ធម្មជាតិបានបង្កើតមនុស្សឱ្យត្រចៀកពីរ ម៉ាត់មួយ មានន័យថានិយាយឱ្យតិចជាងស្តាប់ ចូលស្តាប់ឱ្យកើតផល តែប្រសិនបើអ្នកចេះតែនិយាយតែម្នាក់ រកតែអតិថិជននិយាយមិនបាន រហូតដល់អតិថិជន ងងុុយគេង ហើយនៅពេលដែលលក់អត់ដាច់ តើអ្នកទៅបន្ទោសអ្នកណា? ដូច្នេះហើយសាកសង្កេតមើលខ្លួនឯងមើលថា អ្នកកំពុងស្ថិតនៅរូបភាពមួយណា បើនិិយាយច្រើន អ្នកគួររៀបចំខ្លួនឡើងវិញ។	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T08:53:01.568Z", "category": "កំពូលអ្នកលក់", "views": 203, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឮហើយរំភើប! អ្នកវិនិយោគនៅសិង្ហបុរី បង្ហាញចំណាប់អារម្មណ៍ចង់ស្វែងរកឱកាសវិនិយោគនៅកម្ពុជា	https://business-cambodia.com/articles/singapore-and-cambodia	កាលពីថ្មីៗកន្លងទៅនេះ ឯកឧត្តម ជា វុទ្ធី អគ្គលេខាធិការរងគណៈកម្មាធិការវិនិយោគកម្ពុជា និងគណៈកម្មាធិការតំបន់សេដ្ឋកិច្ចពិសេសកម្ពុជា បានអញ្ជើញចូលរួមជាវាគ្មិនក្នុងកម្មវិធីបណ្តាញធុរកិច្ចដែលរៀបចំឡើងដោយសហព័ន្ធធុរកិច្ចសិង្ហបុរី។ នៅក្នុងកម្មវិធីនេះផងដែរ ឯកឧត្តម វុទ្ធី បានសម្តែងនូវការស្វាគមន៍យ៉ាងកក់ក្តៅជូនចំពោះគណៈប្រតិភូដែលបាន មកកាន់ទឹកដីនៃព្រះរាជាណាចក្រកម្ពុជាដោយផ្ទាល់ ដើម្បីសិក្សាស្វែងយល់អំពីបរិយាកាសវិនិយោគនៅកម្ពុជា ក៏ដូចជាបច្ចុប្បន្នភាពនៃច្បាប់, បទប្បញ្ញត្តិ និងគោលនយោបាយស្តីពីវិនិយោគ។ ជាមួយគ្នានោះដែរ ឯកឧត្តមក៏បាន ជម្រាបជូនវិនិយោគិននិងធុរជនអំពីលទ្ធភាពក្នុងការច្បាមយកនូវអត្ថប្រយោជន៍ពីកាលានុវត្តភាពវិនិយោគលើវិស័យដែលមានសក្តានុពលនិងតម្រូវការទីផ្សារខ្ពស់ ដែលវិស័យទាំងនេះរួមមាន (១) កសិកម្ម (២) កសិ-ឧស្សាហកម្ម (៣) ទេសចរណ៍ (៤) កម្មន្តសាល (៥) យានយន្តនិងអេឡិចត្រូនិកជាដើម។ ឯកឧត្តមក៏បានបង្ហាញនូវសុទិដ្ឋិនិយមយ៉ាងមុតមាំថាវិនិយោគិននិងធុរជនដែលមានវត្តមាន ក្នុងកម្មវិធីនាល្ងាចនេះនឹអាចស្វែងរកដៃគូធុរកិច្ខ ព្រមទាំងដាក់ទុនវិនិយោគលើវិស័យគន្លឹះនានា នៅកម្ពុជានាពេលដ៏ខ្លីខាងមុខ។ គួសបញ្ជាក់ជូនផងដែរថា សមាសភាពចូលរួមក្នុងកម្មវិធីខាងលើរួមមានលោកជំទាវឯកអគ្គរដ្ឋទូតសិង្ហបុរីប្រចាំកម្ពុជា, តំណាង SBF និងវិស័យឯកជន សរុបប្រមាណ ៥០នាក់៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T08:37:03.094Z", "category": "ចាប់ផ្តើមអាជីវកម្ម", "views": 509, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់ធ្វើ logo ប៉ុន្តែមិនដឹងដាក់ពណ៌អ្វី! តោះមកស្គាល់អត្ថន័យពណ៌ទាំង៧ ល្អបំផុតសម្រាប់យីហោរបស់អ្នក	https://business-cambodia.com/articles/color-can-tell-your-business	នៅពេលនិយាយអំពីការរចនា logo អាជីវកម្ម ពណ៌បានមានឥទ្ធិពលយ៉ាងសំខាន់ទៅលើរបៀបដែលនិមិត្តសញ្ញាត្រូវបានយល់ឃើញដោយអតិថិជនសក្តានុពល។ ពណ៌អាចតំណាងឲ្យសារផ្សេងៗ បង្កើតអារម្មណ៍ខុសៗគ្នា និងទាក់ទាញចំណាប់អារម្មណ៍ទៅលើទិដ្ឋភាពផ្សេងៗនៃនិមិត្តសញ្ញា។ វាមានសារៈសំខាន់ណាស់ក្នុងការជ្រើសរើសពណ៌ដែលត្រឹមត្រូវសម្រាប់និមិត្តសញ្ញាអាជីវកម្មរបស់អ្នក ដើម្បីទំនាក់ទំនងប្រកបដោយប្រសិទ្ធភាពនូវសារម៉ាកយីហោរបស់អ្នក និងលេចធ្លោចេញពីការប្រកួតប្រជែង។ទាក់ទងជាមួយអត្ថន័យពណ៌នេះដែរ ថ្ងៃនេះ Admin សូមចែករំលែកអំពីអត្ថន័យនៃពណ៌និមួយ ដោយក្នុងនោះរួមមាន ដូចជា៖ ១. ពណ៌ទឹកក្រូច៖ ពណ៌ទឹកក្រូច គឺជាពណ៌ភ្លឺ និងរីករាយ ដែលអាចត្រូវបានប្រើដើម្បីបង្ហាញពីភាពរីករាយ និងភាពច្នៃប្រឌិត។ វាត្រូវបានគេប្រើជាញឹកញាប់នៅក្នុងឡូហ្គោសម្រាប់ការកម្សាន្ត និងក្រុមហ៊ុនប្រព័ន្ធផ្សព្វផ្សាយសង្គម។ ២. ពណ៌លឿង៖ ពណ៌លឿង គឺជាពណ៌ដ៏រីករាយ និងសុទិដ្ឋិនិយម ដែលអាចត្រូវបានប្រើដើម្បីបង្ហាញពីថាមពល និងសុទិដ្ឋិនិយម។ វាត្រូវបានគេប្រើជាញឹកញាប់នៅក្នុងនិមិត្តសញ្ញាសម្រាប់ធនាគារ និងក្រុមហ៊ុនសេវាកម្មហិរញ្ញវត្ថុ។ ៣. ពណ៌បៃតង៖ ពណ៌បៃតង គឺជាពណ៌ស្ងប់ស្ងាត់ និងធម្មជាតិដែលអាចត្រូវបានប្រើដើម្បីបង្ហាញពីភាពសុខដុមរមនា និងការលូតលាស់។ វាត្រូវបានប្រើជាញឹកញាប់ក្នុងឡូហ្គោសម្រាប់ក្រុមហ៊ុនថែទាំបរិស្ថាន និងសុខភាព។ ៤. ពណ៌ខៀវ៖ ពណ៌ខៀវ គឺជាពណ៌ស្ងប់ស្ងាត់ និងគួរឱ្យទុកចិត្ត ដែលអាចត្រូវបានប្រើដើម្បីបង្ហាញពីភាពជឿជាក់ និងវិជ្ជាជីវៈ។ វាត្រូវបានគេប្រើជាញឹកញាប់នៅក្នុងឡូហ្គោសម្រាប់ក្រុមហ៊ុនបច្ចេកវិទ្យា និងសេវាកម្មហិរញ្ញវត្ថុ។ ៥. ពណ៌ស្វាយ៖ ជាពណ៌អាថ៌កំបាំង និងស្រមើស្រមៃដែលអាចប្រើដើម្បីបង្ហាញពីភាពច្នៃប្រឌិត និងប្រណីតភាព។ វាត្រូវបានគេប្រើជាញឹកញាប់ក្នុងឡូហ្គោសម្រាប់ក្រុមហ៊ុនកែសម្ផស្ស និងម៉ូដ។ ៦. ពណ៌ខ្មៅ៖ ជាពណ៌ដ៏រឹងមាំ និងមានសិទ្ធិអំណាច ដែលអាចត្រូវបានប្រើដើម្បីបញ្ជាក់អំពីថាមពល និងភាពទំនើប។ វាត្រូវបានគេប្រើជាញឹកញាប់នៅក្នុងឡូហ្គោសម្រាប់ក្រុមហ៊ុនប្រណីត និងរថយន្ត។ ៧. ពណ៌ស៖ ជាពណ៌ស្អាត និងសាមញ្ញដែលអាចប្រើដើម្បីបញ្ជាក់ភាពបរិសុទ្ធ និងភាពសាមញ្ញ។ វាត្រូវបានគេប្រើជាញឹកញាប់នៅក្នុងឡូហ្គោសម្រាប់ក្រុមហ៊ុនអាហារ និងភេសជ្ជៈ។ ៨.ពណ៌ក្រហម៖ គឺជាពណ៌ដិត និងមានឥទ្ធិពល ដែលត្រូវបានគេប្រើដើម្បីទាក់ទាញចំណាប់អារម្មណ៍ និងបង្ហាញពីថាមពល និងចំណង់ចំណូលចិត្ត។ វាក៏អាចបង្កើតអារម្មណ៍នៃភាពបន្ទាន់ និងសង្កត់ធ្ងន់លើទិដ្ឋភាពមួយចំនួននៃនិមិត្តសញ្ញា។ ពណ៌ក្រហមត្រូវបានគេប្រើជាញឹកញាប់នៅក្នុងនិមិត្តសញ្ញាសម្រាប់ភោជនីយដ្ឋានអាហាររហ័ស និងក្រុមកីឡា។	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T08:04:25.458Z", "category": "កំពូលអ្នកលក់", "views": 220, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
អតីតមេធំ JPMorgan៖ មនុស្សជោគជ័យខ្ពស់ក្នុងជីវិត ត្រូវធ្វើរឿងធំនេះឱ្យបាន	https://business-cambodia.com/articles/bill-harrison-tell-success-people-need-to-do-this-things	លោក Bill Harrison អតីតនាយកប្រតិបត្តិធនាគារដ៏ធំមួយរបស់ពិភពលោក JPMorgan Chase បានលើកឡើងរឿងសំខាន់មួយដែលមនុស្សគ្រប់គ្នាត្រូវធ្វើជាចាំបាច់ប្រសិនបើចង់ជោគជ័យខ្ពស់ក្នុងជីវិតនោះគឺ ចេញពីតំបន់សុវត្ថិភាព ហើយបន្តលូតលាស់និងសាកល្បងធ្វើរឿងថ្មីៗ។ ថ្លែងនៅក្នុងផតឃែស្ថដែលត្រូវបានរៀបចំឡើងដោយប្រធានប្រតិបត្តិ Yum Brands លោក Bill Harrison បាននិយាយយ៉ាងដូច្នេះថា៖ «ជាញឹកញាប់អ្នកអាចរៀនពីការចូលទៅក្នុងបរិយាកាសថ្មី តួនាទី ឬឱកាស។ មុននឹងឈានទៅដល់កំពូលនៃធនាគារធំជាងគេមួយរបស់ប្រទេស អាជីពរបស់ខ្ញុំត្រូវបានសម្គាល់ជាបន្តបន្ទាប់ដោយការផ្លាស់ប្តូរដ៏ធំដែលខ្ញុំមិនតែងតែចូលចិត្តផ្ទាល់ ប៉ុន្តែបានជួយកំណត់ខ្ញុំឱ្យទទួលបានជោគជ័យ»។ ក្នុងឱកាសនោះលោក Bill Harrison បានរំលឹកទៅកាន់អតីតកាលថា នៅពាក់កណ្តាលទសវត្សរ៍ឆ្នាំ១៩៨០ លោកបានចូលធ្វើការជាអ្នកគ្រប់គ្រងដំបូង ដោយមើលការខុសត្រូវក្រុមមនុស្សចំនួន ១៣នាក់នៅការិយាល័យប្រចាំតំបន់របស់ធនាគារ Chemical Bank នៅរដ្ឋ San Francisco ។ បន្ទាប់ពីរយៈពេលបីឆ្នាំ ធនាគារបានសុំឱ្យលោកផ្លាស់ទៅទីក្រុងឡុងដ៍ ដើម្បីគ្រប់គ្រងអាជីវកម្មនៅអឺរ៉ុបរបស់ខ្លួនដោយមើលការខុសត្រូវលើមនុស្ស ១,៣០០នាក់។ ដំបូងឡើយ Harrison មិនមែនជាអ្នកគាំទ្រគំនិតនេះទេ៖ «ខ្ញុំមិនចង់ទៅទីក្រុងឡុងដ៍ទេ។ ខ្ញុំមានន័យថា ខ្ញុំសប្បាយចិត្តនៅទីក្រុង San Francisco ... ខ្ញុំមានផាសុខភាពណាស់ក្នុងការស្នាក់នៅក្នុងតំបន់នេះ។ ខ្ញុំជាមនុស្សម្នាក់ក្នុងចំណោមមនុស្សដែលមិនចង់បន្តដំណើរលឿនដូច្នេះទេ»។ នៅទីបំផុត Harrison បានចុះចាញ់នឹងសម្ពាធ ហើយរៀបចំកាបូបរបស់គាត់ធ្វើដំណើរទៅទីតាំងថ្មី។ ការផ្លាស់ប្តូរនេះមិនងាយស្រួលនោះទេ គាត់បាននិយាយថា គាត់ត្រូវតែតស៊ូជាមួយគណៈកម្មាធិការប្រតិបត្តិដែលមិនដំណើរការ និងការវិនិច្ឆ័យពីមិត្តរួមការងាររបស់គាត់សម្រាប់ការក្លាយជាជនជាតិអាមេរិកវ័យក្មេងដែលដឹកនាំអាជីវកម្មនៅចក្រភពអង់គ្លេស។ ស្ថិតក្នុងគ្រាដ៏លំបាកនេះមិនបានសម្លាប់លោក Bill Harrison នោះទេ ប៉ុន្តែលោកបែរជារៀនសូត្រ និងទទួលចំណេះដឹងដ៏សម្បូរបែបពេលធ្វើការក្នុងបរិយាកាសថ្មី លោកបានលើកឡើងថា៖ «វាពិតជាបានបង្រៀនខ្ញុំប្រហែលជាច្រើនជាងអ្វីដែលខ្ញុំធ្លាប់ធ្វើទៅទៀត»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T07:47:10.318Z", "category": "ភាពជាអ្នកដឹកនាំ", "views": 142, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកខ្លាំងលាក់មុខ! មិនមែន Microsoft ឬ Tesla មកស្គាល់មេធំ ឈរពីក្រោយក្រុមហ៊ុនមានតម្លៃខ្ពស់បំផុតនៅអាមេរិក	https://business-cambodia.com/articles/laurence-douglas-fink-ceo-blackrock	ប្រិយមិត្តខ្លះប្រហែលជាធ្លាប់គិតថា Microsoft របស់លោក Bill Gates ឬ Tesla របស់មហាសេដ្ឋីមានបំផុតលើលោក Elon Musk ជាក្រុមហ៊ុនធំដាច់គេនៅអាមេរិក ប៉ុន្តែជាក់ស្តែងមិនដូច្នេះទេ។ តាមពិតក្រុមហ៊ុនឈរចុងកំពូលនៅប្រទេសមហាអំណាចមួយនេះគឺ BlackRock ដែលជាសាជីវកម្មគ្រប់គ្រងការវិនិយោគពហុជាតិរបស់អាមេរិក និងជាក្រុមហ៊ុនគ្រប់គ្រងលុយដ៏ធំបំផុតនៅលើពិភពលោក មានទ្រព្យសម្បត្តិជាង ១០ពាន់ពាន់លានដុល្លារ ស្ថិតក្រោមការគ្រប់គ្រង។ ក្នុងនោះ បុរសខ្លាំងលាក់មុខឈរពីក្រោយ BlackRock ដែលបានចាប់កំណើតឡើងក្នុងឆ្នាំ១៩៨៨ គឺលោក Laurence Douglas Fink ជាស្ថាបនិក និងជានាយកប្រតិបត្តិ។ នៅពាក់កណ្តាលឆ្នាំ២០២២ Fink ត្រូវបានគេប៉ាន់ស្មានថាមានទ្រព្យសម្បត្តិសុទ្ធប្រមាណ ១ពាន់លានដុល្លារ យោងតាមទស្សនាវដ្តី Forbes និងអង្គុយលើតំណែងកំពូលនៃក្រុមប្រឹក្សា ទំនាក់ទំនងបរទេស និងវេទិកាសេដ្ឋកិច្ចពិភពលោក។ យ៉ាងណាមិញ ងាកមកមើលជីវិតផ្ទាល់ខ្លួនវិញ លោក Laurence Douglas Fink កើតថ្ងៃទី០២ ខែវិច្ចិកា ឆ្នាំ១៩៥២។ លោកបានបញ្ចប់ការសិក្សាថ្នាក់បរិញ្ញាបត្រផ្នែក វិទ្យាសាស្ត្រនយោបាយ ពីសាកលវិទ្យាល័យ UCLA ក្នុងឆ្នាំ១៩៧៤ និងបញ្ចប់ថ្នាក់អនុបណ្ឌិតផ្នែក អចលនទ្រព្យ នៅសាលា គ្រប់គ្រងឧត្តមសិក្សា UCLA Anderson ក្នុងឆ្នាំ១៩៧៦។ ទំព័រអាពាហ៍ពិពាហ៍របស់ Fink ចាប់ផ្តើមបើកក្នុងឆ្នាំ១៩៧៤ ដោយបានរៀបការជាមួយភរិយាឈ្មោះ Lori ជាអតីតសង្សារកាលនៅវិទ្យាល័យ។ ប្តីប្រពន្ធមួយគូនេះមានកូន៣នាក់ជាចំណងដៃស្នេហា ដោយបច្ចុប្បន្នកូនប្រុសច្បងរបស់លោកគឺជានាយកប្រតិបត្តិនៃ Enso Capital ដែលជាមូលនិធិការពារហានិភ័យ ខណៈ Fink ក៏មានភាគហ៊ុនក្នុងក្រុមហ៊ុននេះដែរ។ ក្នុងនាមជាស្ថាបនិកក្រុមហ៊ុនដ៏ធំបំផុតរបស់សហរដ្ឋអាមេរិក និងជាបុគ្គលមានឥទ្ធិពលខ្លាំងក្នុងវិស័យហិរញ្ញវត្ថុ លោក Laurence Douglas Fink បានលើកឡើងយ៉ាងដូច្នេះថា៖ «បើគ្មានគោលបំណងច្បាស់លាស់ទេ គ្មានក្រុមហ៊ុនសាធារណៈ ឬឯកជនណាអាចសម្រេចបាននូវសក្តានុពលពេញលេញរបស់ខ្លួនឡើយ»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T06:57:46.218Z", "category": "ភាពជាអ្នកដឹកនាំ", "views": 475, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មកស្គាល់ម្ចាស់ភាគហ៊ុន ទាំង៩របស់អេស៊ីលីដា ខណៈប្រជាជនខ្មែរយើងកាន់កាប់ភាគហ៊ុនជាង១៨%	https://business-cambodia.com/articles/who-is-the-shareholder-of-acleda-bank	ប្រជាជនកម្ពុជាភាគច្រើនសុទ្ធតែស្គាល់ធនាគារ អេស៊ីលីដាព្រោះធនាគារនេះជាធនាគារចាស់វស្សាដែលត្រូវបានបង្កើតឡើងដោយកូនខ្មែរនិងជាធនាគារធំបំផុតមួយបើគិតលើបណ្ដាណសាខា។ ធនាគារចាស់វស្សាមួយនេះមានម្ចាស់ភាគហ៊ុនកំពុងកាន់កាប់ភាគហ៊ុនចំនួន៩ធំៗដោយក្នុងនោះក៏មានប្រជាជនទូទៅខ្មែរយើងផងដែរ។ ១. AFT អេស៊ីលីដា ហ្វាយណាន់ហ្សល់ ត្រាស់ (AFT) គឺជាអ្ននបន្តវេនពី អង្គការ អេស៊ីលីដា ដែលធ្វើសកម្មភាពជាប្រយោជន៍ដល់ជនទូទៅ និងមិនអនុវត្តគោលបំណងចម្បង ដើម្បីផលប្រយោជន៍ពាណិជ្ជកម្មឯកជនផ្ទាល់ខ្លួនឡើយ។ AFT បច្ចុប្បន្នកាន់កាប់ភាគហ៊ុនចំនួន២៧.២៩%  គិតជាទឹកប្រាក់១១៨លានដុល្លារ។ ២. ភាគហ៊ុនិកសាធារណៈ ភាគហ៊ុនសាធារណៈ គឺជាភាគហ៊ុនិក ដែលបានទិញភាគហ៊ុន ធនាគារ អេស៊ីលីដា ដែលបានបោះផ្សាយលក់នៅលើផ្សារមូលបត្រកម្ពុជា ក្នុងដំណាក់កាលបោះផ្សាយលក់មូលបត្រកម្មសិទ្ធិ លើកដំបូងជាសាធារណៈ។ ភាគហ៊ុនិកសាធារណៈគឺសាធារណៈជនដែលបានវិនិយោគទិញហ៊ុន អេស៊ីលីលើផ្សារហ៊ុន ហើយបច្ចុប្បន្នកាន់កាប់ហ៊ុនចំនួន១៨.៤៤% គិតជាទឹកប្រាក់ជាង៧៩លានដុល្លារ។ ៣. SMBC SUMITO MITSUI BANKING CORPORATION (SMBC) គឺជាធនាគារជប៉ុនធំមួយ ដែលប្រតិបត្តិការទូទាំងពិភពលោក។ បច្ចុប្បន្ន SMBC កំពុងកាន់កាប់ភាគហ៊ុនរបស់ធនាគារ អេស៊ីលីដាចំនួន១៨.០៦% គិតជាទឹកប្រាក់ជាង៧៨លានដុល្លារ។ ៤. COFIBRED COFIBRED គឺជាបុត្រសម្ព័ន្ធពេញលេញរបស់ BRED BanquePopulaire ។ COFIBRED ជាម្ចាស់ភាគហ៊ុនអេស៊ីលីដាធំទី៤ ដោយកំពុងកាន់កាប់ភាគហ៊ុនចំនួន១២.១២% គិតជាទឹកប្រាក់ចំនួន៥២.៥៣លានដុល្លារ។ ៥. ORIX ORIX គឺជាក្រុមហ៊ុនផ្ដល់សេវាហិរញ្ញវត្ថុ និងវិនិយោគ និងធ្វើប្រតិបត្តិការអាជីវកម្មលើ៦វិស័យ រួមមាន៖ សេវាកម្មហិរញ្ញវត្ថុ សាជីវកម្ម ភតិសន្យាហិរញ្ញវត្ថុ អចលនទ្រព្យ វិនិយោគ និងប្រតិបត្តិការសេវាលក់រាយ និងអាជីវកម្មក្រៅប្រទេស។ ក្រុមហ៊ុននេះកាន់កាប់ភាគហ៊ុន អេស៊ីលីដាចំនួន១២.១២% គិតជាទឹកប្រាក់៥២.៥៣លានដុល្លារ។ ៦. ភាគហ៊ុនដែលធ្វើនិយ័ត្នកម្មពី ក្រុមហ៊ុន អេ អេស អេ ភីអិលស៊ី ភាគហ៊ុនិកដែលធ្វើនិយ័តកម្ម ពីក្រុមហ៊ុន អេ អេស អេ ភីអិលស៊ី គឺជាភាគហ៊ុនិកដែលតម្រូវឱ្យធ្វើនិយ័តកម្ម ពីក្រុមហ៊ុន អេ អេស អេ ភីអិលស៊ី។ បច្ចុប្បន្នកាន់កាប់ហ៊ុនចំនួន៥.៧៥%គិតជាទឹកប្រាក់២៤លានដុល្លារ។ ៧. NHTPE Rumdul NHTPE Rumdul មកពីពាក្យពេញថា NORTH HAVEN THAI PRIVATE EQUITY RUMDUL COMPANY (HONG KONG) LIMITED។ បច្ចុប្បន្នកាន់កាប់ហ៊ុនចំនួន៣.៥% គិតជាទឹកប្រាក់១៥លានដុល្លារ។ ៨. TMF Triodos Microfinance Fund (TMF) បានបង្កើតឡើងនៅក្នុងឆ្នាំ២០០៩ និងជាមូលនិធិបើកដោយមានភាគហ៊ុន របស់អ្នកវិនិយោគ អ្នកមានទ្រព្យសម្បត្តិច្រើន និងអតិថិជនធនាគារឯកជននៅពាសពេញទ្វីបអឺរ៉ុប ។ TMF បច្ចុប្បន្នកាន់ហ៊ុនចំនួន១.៤៤% ជាទឹកប្រាក់៦.២៧លានដុល្លារ។ ៩. TFSF Triodos Fair Share Fund (TFSF) (គ្រប់គ្រងដោយ Legal Owner Triodos Funds B.V.) បានបង្កើតឡើងនាឆ្នាំ២០០២ ក្នុងប្រទេសហុល្លង់ដ៍ គឺជាមូលនិធិដំបូងគេបង្អស់ និងដ៏កម្រនៅក្នុងពិភពលោក ដែលផ្តល់ឱកាសដល់សាធារណជនទូទៅក្នុងការវិនិយោគក្នុងស្ថាប័នមីក្រូហិរញ្ញវត្ថុ និងធនាគារធុនតូច និងមធ្យម ។ TFSF កាន់ហ៊ុនចំនួន១.២៣% ជាទឹកប្រាក់៥.៣៦លានដុល្លារ។ គួរបញ្ជាក់ផងដែរបងប្អូនប្រជាជនខ្មែរសុទ្ធអាចក្លាយជាម្ចាស់ភាគហ៊ុនរបស់ ធនាគារ អេស៊ីលីដាតាមរយៈការវិនិយោគទិញភាគហ៊ុន អេស៊ីលីដានៅលើផ្សារហ៊ុនខ្មែរហើយ។ ជាពិសេសចំណូលតិច លុយតិចក៏ទិញហ៊ុន អេស៊ីលីដាបានដែពោលគឺមានលុយខ្ទង់១ម៉ឺនរៀលខ្មែរក៏អាចទិញហ៊ុន អេស៊ីលីដាបានដែរ តាមរយៈការទិញហ៊ុននៅលើផ្សារហ៊ុន។  យ៉ាងណាមិញផ្សារហ៊ុនរឿងជារឿងថ្មី បងប្អូនមិនទាន់ដឹងថាតើវិនិយោគលើផ្សារហ៊ុនគេចាប់ផ្ដើមពីណា ទិញហ៊ុនលើផ្សារហ៊ុនគេទិញដូចម្ដេច ដូច្នេះចង់ចេះទិញហ៊ុន អេស៊ីលីដា អាចតាមដានផេក Toeuy Hong-ទឿយ ហុង និងចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T05:19:14.730Z", "category": "ហិរញ្ញវត្ថុ", "views": 2762, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្អែកនេះផ្លូវសំខាន់តម្លៃជាង២០០លាន$បើកសម្ពោធជាផ្លូវការហើយ! តោះមកដឹងកំណាត់ផ្លូវសំខាន់ៗដែលត្រូវឆ្លងកាត់	https://business-cambodia.com/articles/the-road-between-phnom-penh-worth-more-than-200-million	ផ្លូវក្រវាត់ក្រុងទី៣ ដែលជាផ្លូវសំខាន់បំផុតក្នុងការធ្វើដំណើរ នឹងបើកសម្ពោធជាផ្លូវការនៅថ្ងៃទី៣ ខែសីហា ឆ្នាំ២០២៣ស្អែកនេះហើយ ។ ខណៈការសម្ពោធនេះនឹងធ្វើឡើងក្រោមអធិបតីភាពសម្ដេចតេជោ ហ៊ុន សែន នាយករដ្ឋមន្ដ្រី នៃព្រះរាជាណាចក្រកម្ពុជា។ នេះបើតាមការបញ្ជាក់របស់ក្រសួងសាធារណការ និងដឹកជញ្ជូន។  ផ្លូវក្រវាត់ក្រុងទី៣ គឺជាផ្លូវមួយដ៏សំខាន់ដែលត្រូវបានរាជរដ្ឋាភិបាលសម្រេចសាងសង់ឡើង ដើម្បីសម្រួលការដឹកជញ្ជូនការដឹកជញ្ជូននៅរាជធានីភ្នំពេញ។ ផ្លូវក្រវាត់ក្រុងខ្សែទី៣ នេះចាប់ផ្ដើមពីផ្លូវជាតិលេខ៤ តភ្ជាប់ផ្លូវលេខ៦ លេខ៥ លេខ៣ លេខ២ និងផ្លូវជាតិលេខ២១ ។ ការសាងសង់គឺចាប់ផ្ដើមត្រង់ចំណុចគីឡូម៉ែត្រលេខ ១៤+១០៥ ស្ថិតនៅភូមិជម្ពូវ័ន្ត សង្កាត់ចោមចៅ៣ ខណ្ឌពោធិ៍សែនជ័យ រាជធានីភ្នំពេញបញ្ចប់ និងបញ្ចប់នៅត្រង់ចំណុចគីឡូម៉ែត្រ ២៤+៨៤០ ស្ថិតនៅភូមិស្តៅកន្លែង ឃុំដីឥដ្ឋ ស្រុកកៀនស្វាយ ខេត្តកណ្តាល។ សូមជម្រាបផងដែរថា ផ្លូវក្រវាត់ក្រុងទី៣នេះ ត្រូវបានបើកការដ្ឋានសាងសង់កាលពីថ្ងៃទី១៤ ខែមករា ឆ្នាំ ២០១៩ និងបញ្ចប់ការសាងសង់នៅក្នុងឆ្នាំ ២០២៣នេះ។ ក្រវាត់ក្រុងថ្មីនេះត្រូវបានអនុវត្តការងារសាងសង់ដោយក្រុមហ៊ុន Shanghai Construction Group Co., Ltd. ក្នុងតម្លៃ ២៦៧,៦៧ លានដុល្លារអាមេរិក និងអនុវត្តការងារត្រួតពិនិត្យគម្រោងដោយក្រុមហ៊ុន Guangzhou Wanan Construction Supervision Co., Ltd. ក្នុងតម្លៃ ៥,៣៨ លានដុល្លារអាមេរិកក្រោមហិរញ្ញប្បទានសម្បទានពីរដ្ឋាភិបាលនៃសាធារណរដ្ឋប្រជាមានិតចិន និងថវិកាបដិភាគរបស់រាជរដ្ឋាភិបាលកម្ពុជាសម្រាប់ការដោះស្រាយផលប៉ះពាល់ ការបោសសម្អាតមីន និងយុទ្ធភ័ណ្ឌមិនទាន់ផ្ទុះ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T04:11:28.315Z", "category": "អចលនទ្រព្យ", "views": 1010, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
កុំភ្លេចទៅចុះ! មកដឹងពីផលប្រយោជន៍ធំទាំង ៣នៃការចុះបញ្ជីម៉ាក ដែលអ្នករកស៊ីគួរតែទៅចុះនៅក្រសួង	https://business-cambodia.com/articles/trend-mark-	ម៉ាក សំដៅទៅដល់ឈ្មោះ និមិត្តសញ្ញា ឬ រូបសញ្ញា ឬបង្គុំនៃសញ្ញាទាំងនោះដែលបង្ហាញថាទំនិញនិង សេវាកម្មនោះទាក់ទងនឹងម៉ាកវិញ្ញាតកម្មដែលបានប្រើប្រាស់ និងមានការបញ្ជាក់ពីម្ចាស់ម៉ាកដែលបានចុះបញ្ជីរួចអំពី វត្ថុធាតុដើម ប្រភព វិធីសាស្រ្ត របៀប ផលិតទំនិញផ្តល់សេវា គុណភាព ភាពច្បាស់លាស់ ឬចរិតលក្ខណៈផ្សេងទៀត។     ទន្ទឹមនឹងការចុះបញ្ជីម៉ាកនេះដែរ មានបងប្អូនយើងជាច្រើនបានឆ្ងល់ថា សារសំខាន់អ្វីទើបចាំបាច់បញ្ជីម៉ាក តើការចុះបញ្ជីម៉ាកផ្តល់ប្រយោជន៍ដល់ម្ចាស់អាជីវកម្មបែបណាខ្លះ?យោងតាមការឱ្យដឹងរបស់ នាយកដ្ឋានកម្មសិទ្ធិបញ្ញា បានឱ្យដឹងថា ក្រោយម្ចាស់អាជីវកម្មសហគ្រាសបានធ្វើការចុះបញ្ជីម៉ាកហើយ ពួកគាត់នឹងទទួលបាននូវអត្ថប្រយោជន៍ធំៗចំនួន ៣ ដែលរួមមាន ៖ ចំពោះម៉ាកដែលទាក់ទងនឹងទំនិញឬសេវា ដែលបានចុះបញ្ជីរួចហើយ ការប្រើប្រាស់ម៉ាកនោះ ដោយជនណាមួយក្រៅពីម្ចាស់ដើម ត្រូវមានការយល់ព្រមពីម្ចាស់ម៉ាកដើមជាមុនសិន។ ម្ចាស់ដើមនៃម៉ាកមានសិទ្ធិប្តឹងទៅតុលាការប្រឆាំងនឹងជនណាម្នាក់ ដែលប្រើប្រាស់ដោយរំលោភនូវម៉ាករបស់ខ្លួន ដោយគ្មានការយល់ព្រមពីម្ចាស់ដើម។ ម្ចាស់ដើមក៏មានសិទ្ធិប្តឹង ផងដែរចំពោះការប្រើប្រាស់នូវសញ្ញាដែលប្រហាក់ប្រហែលនឹងម៉ាកដែលខ្លួនបានចុះបញ្ជីរួចហើយ និងការប្រើប្រាស់ម៉ាកដែលទាក់ទិនទៅនឹងទំនិញនិង សេវាដែលប្រហាក់ប្រហែល ទៅនឹងទំនិញឬសេវានៃម៉ាកដែលចុះបញ្ជីរួចហើយ ដែលអាចបណ្តាលឱ្យមានការភាន់ច្រឡំជាសាធារណៈ។ សិទ្ធិដែលទទួលបានតាមរយៈការចុះបញ្ជី ម៉ាកនឹងមិនរាប់បញ្ចូលនូវការដាក់លក់ទំនិញនៅលើទីផ្សារក្នុងព្រះរាជាណាចក្រកម្ពុជា ដោយម្ចាស់ដែលបានចុះបញ្ជីឬដោយមានការយល់ ព្រមពីម្ចាស់ម៉ាកនោះទេ។     គូសបញ្ជាក់ផងដែរថា ម៉ាកដែលបានចុះបញ្ជីហើយ មានសុពលភាព១០ឆ្នាំ ចាប់ពីកាលបរិច្ឆេទនៃការទទួលពាក្យស្នើសុំចុះបញ្ជី។តាមការស្នើសុំ ការចុះបញ្ជីម៉ាកមួយ អាចធ្វើសាជាថ្មីសម្រាប់រយៈពេល១០ឆ្នាំម្តង ជាបន្តបន្ទាប់ ក្នុងលក្ខខណ្ឌដែលម្ចាស់ដើមបង់អាករចុះបញ្ជីជាថ្មី៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T03:35:30.555Z", "category": "ចាប់ផ្តើមអាជីវកម្ម", "views": 567, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធនាគារ កាណាឌីយ៉ា ពង្រីកបណ្តាញសាខាបន្ថែមទៀតនៅខណ្ឌពោធិ៍សែនជ័យ	https://business-cambodia.com/articles/canadia-bank-expands-branch-network-in-por-sen-chey	ធនាគារ កាណាឌីយ៉ា ជាធនាគារពាណិជ្ជដែលឈានមុខមួយក្នុងប្រទេសកម្ពុជាតាំងពីឆ្នាំ១៩៩១ បានពង្រីកនូវបណ្តាញសាខារបស់ខ្លួនបន្ថែមទៀត ជាមួយនឹងការដាក់សម្ភោធឱ្យប្រើប្រាស់ជាផ្លូវការនូវសាខាខណ្ឌពោធិ៍សែនជ័យ ដែលជាសាខាទី៦៩ នៅថ្ងៃទី១ ខែសីហា ឆ្នាំ២០២៣។ សាខាថ្មីនេះមានទីតាំងស្ថិតនៅលើមហាវិថីសហព័ន្ធរុស្ស៊ី នៅខាងមុខអាកាសយានដ្ឋានអន្តរជាតិភ្នំពេញ។ ការដាក់សម្ភោធឱ្យប្រើប្រាស់ជាផ្លូវការនៃធនាគារ កាណាឌីយ៉ា សាខា ខណ្ឌពោធិ៍សែនជ័យ នេះគឺស្របជាមួយនឹងយុទ្ធសាស្ត្ររបស់ធនាគារ ដើម្បីនាំយកមកនូវផលិតផល សេវាកម្ម និងដំណោះស្រាយឌីជីថលហិរញ្ញវត្ថុដ៏ល្អប្រសើរ តាមរយៈការពង្រីកនូវវត្តមានរបស់ខ្លួនទូទាំងប្រទេស។ ខណ្ឌពោធិ៍សែនជ័យ គឺជាទីតាំងដែលមានសក្តានុពលខ្ពស់សម្រាប់សកម្មភាពអាជីវកម្ម និងពាណិជ្ជកម្ម ហើយសាខាថ្មីរបស់ធនាគារ កាណាឌីយ៉ា បានផ្តល់នូវសេវាកម្មហិរញ្ញវត្ថុពាណិជ្ជកម្មគ្រប់តម្រូវការរបស់អតិថិជននៅជុំវិញតំបន់នេះ។ សាខា ខណ្ឌពោធិ៍សែនជ័យ នេះគឺជាសាខាទី៥ហើយដែលធនាគារ កាណាឌីយ៉ា បានសម្ភោធដាក់ឱ្យប្រើប្រាស់ក្នុងឆ្នាំ២០២៣ ដោយសាខាមុនៗរួមមានសាខាអាយ អេហ្វ អិល (IFL) សាខាស្ទឹងមានជ័យ សាខាចេនឡា និងសាខាធនាគារឆ្លាតវៃនៅទីស្នាក់ការកណ្តាល។ ធនាគារ កាណាឌីយ៉ា សាខា ខណ្ឌពោធិ៍សែនជ័យ ផ្តល់នូវគ្រប់ផលិតផល និងសេវាកម្មធនាគារ ព្រមទាំងមានបំពាក់នូវគ្រឿងបរិក្ខារទំនើបៗ ក៏ដូចជាម៉ាស៊ីនឌីជីថលហិរញ្ញវត្ថុប្រកបដោយបច្ចេកវិទ្យាចុងក្រោយផងដែរ។ សាខា ខណ្ឌពោធិ៍សែនជ័យ បើកបម្រើសេវាកម្មសម្រាប់គ្រប់អតិថិជន ដូចជារូបវន្តបុគ្គល ឬសហគ្រិនដែលជាជនជាតិខ្មែរ ឬបរទេស ក៏ដូចជាទេសចរដែលធ្វើដំណើរមកកាន់ប្រទេសកម្ពុជារយៈពេលខ្លីក្តី។ កាន់តែពិសេសនោះ គឺធនាគារ កាណាឌីយ៉ា សាខា ខណ្ឌពោធិ៍សែនជ័យ មានបុគ្គលិកដែលពោរពេញដោយបទពិសោធន៍ ព្រមទាំងអាចប្រើប្រាស់ពហុភាសា ដើម្បីទំនាក់ទំនងដល់អតិថិជនបរទេស ដូចជាជនជាតិចិន ជប៉ុន កូរ៉េ ក៏ដូចជាជនជាតិផ្សេងៗទៀតផងដែរ។ បន្ថែមពីលើនេះ សាខា ខណ្ឌពោធិ៍សែនជ័យ បានបំពាក់នូវម៉ាស៊ីនឌីជីថលស្វ័យសេវាធនាគារ ដោយអតិថិជនអាចធ្វើប្រតិបត្តិការធនាគារដោយខ្លួនឯងតាមតម្រូវការហិរញ្ញវត្ថុរបស់ខ្លួន។ ម៉ាស៊ីនឌីជីថលស្វ័យសេវាធនាគារដូចជា ម៉ាស៊ីនដកប្រាក់ ATM ម៉ាស៊ីនដាក់ប្រាក់ និងដកប្រាក់(CRM) និងម៉ាស៊ីនបោះពុម្ភកាត (SEM) ដែលលោកអ្នកអាចធ្វើការទទួលកាតពីធនាគារ កាណាឌីយ៉ា ដោយខ្លួនឯង ងាយស្រួល និងក្នុងរយៈពេលខ្លី ដែលម៉ាស៊ីនខាងលើអាចប្រើប្រាស់បានដោយអតិថិជន ២៤/៧ ពីថ្ងៃចន្ទ ដល់ថ្ងៃអាទិត្យ ដែលឡែកសម្រាប់ម៉ាស៊ីនបើកគណនី (VTM) សម្រាប់បង្កើតគណនីដោយខ្លួនឯង អាចប្រើប្រាស់បានក្នុងម៉ោងប្រតិបត្តិការរបស់សាខា។ ក្នុងនោះដែរ អតិថិជនក៏អាចធ្វើការទទួលបាននូវសេវាកម្មហិរញ្ញវត្ថុតាមតម្រូវការរបស់ខ្លួនគ្រប់ទីកន្លែង គ្រប់ពេលវេលា តាមរយៈកម្មវិធី Canadia Bank App ផងដែរ។ ធនាគារ កាណាឌីយ៉ា សាខា ខណ្ឌពោធិ៍សែនជ័យ បើកបម្រើសេវាកម្មសម្រាប់អតិថិជនពីថ្ងៃចន្ទ ដល់ថ្ងៃសុក្រ ពីម៉ោង៨៖០០នាទីព្រឹក រហូតដល់ម៉ោង៤៖០០នាទីរសៀល ដោយម៉ោងប្រតិបត្តិការសម្រាប់ថ្ងៃសៅរ៍ ចាប់ពីម៉ោង៨៖០០នាទីព្រឹក រហូតដល់ម៉ោង ១១៖៣០នាទីព្រឹក។  លោកស្រី សុង ខេងឡាយ អគ្គនាយិការង និងនាយិកាប្រតិបត្តិ ប្រតិបត្តិការ នៃធនាគារ កាណាឌីយ៉ា បានអញ្ជើញជាគណៈអធិបតី ក្នុងពិធីសម្ភោធដាក់ឱ្យប្រើប្រាស់ជាផ្លូវការ នូវសាខា ខណ្ឌពោធិ៍សែនជ័យ។ ក្នុងការថ្លែងសន្ទរកថាបើកកម្មវិធី លោកស្រីបានលើកឡើងអំពីសារៈសំខាន់នៃអតិថិជនរបស់ធនាគារ កាណាឌីយ៉ា ដែលហេតុផលដ៏សំខាន់ក្នុងការពង្រីកបណ្តាញសាខា និងបន្តនវានុវត្តនូវផលិតផល និងសេវាកម្មហិរញ្ញវត្ថុរបស់ធនាគារ។ លោកស្រីមានប្រសាសន៍ថា “យើងខ្ញុំមានសេចក្តីសោមន្សរីករាយជាខ្លាំងក្នុងការដាក់សម្ភោធឱ្យប្រើប្រាស់ជាផ្លូវការនូវសាខាទី៦៩ របស់ធនាគារ កាណាឌីយ៉ា ដើម្បីបន្តផ្តល់នូវសេវាកម្មធនាគារ និងបទពិសោធន៍ថ្មីៗជូនអតិថិជនរបស់យើង។ ធនាគារ កាណាឌីយ៉ា មានវត្តមានក្នុងវិស័យហិរញ្ញវត្ថុរបស់ប្រទេសកម្ពុជាជាង៣២ឆ្នាំ ហើយធនាគារបានបន្តបង្ហាញនូវភាពរីកចម្រើន អត់ធន់ និងស្ថិរភាពហិរញ្ញវត្ថុយ៉ាងរឹងមាំ ពីមួយឆ្នាំទៅមួយឆ្នាំ ដោយសមិទ្ធិផលទាំងនេះគឺទទួលបានឡើងបានដោយសារតែមានការទុកចិត្ត និងគាំទ្រពីសំណាក់អតិថិជន ក៏ដូចជាប្រជាជនកម្ពុជាផងដែរ។ យើងខ្ញុំនឹងនៅតែបន្តខិតខំប្រឹងប្រែងបន្ថែមទៀតក្នុងការនាំជូនមកនូវបទពិសោធន៍អតិថិជនកាន់តែប្រសើរជាងមុន ជាមួយនឹងផលិតផល សេវាកម្មហិរញ្ញវត្ថុ និងដំណោះស្រាយឌីជីថល ដើម្បីឱ្យធនាគារ កាណាឌីយ៉ា បន្តក្លាយជាដៃគូហិរញ្ញជាទីទុកចិត្តរបស់ប្រជាជនកម្ពុជា។” លោកស្រីបានបន្ថែមថា “នាងខ្ញុំសូមថ្លែងអំណរគុណទៅកាន់ អតិថិជន ដៃគូពាណិជ្ជកម្ម និងនិយតករ ដែលតែងតែបន្តនូវការគាំទ្រ និងផ្តល់ជំនឿទុកចិត្តមកដល់ធនាគារ កាណាឌីយ៉ា ហើយនាងខ្ញុំសូមលើកទឹកចិត្តឱ្យលោក លោកស្រី អ្នកនាង កញ្ញា អញ្ជើញទទួលបានបទពិសោធន៍ថ្មីជាមួយនឹងសាខា ខណ្ឌពោធិ៍សែនជ័យនេះ ក៏ដូចដើម្បីទទួលបាននូវការស្វាគមន៍ពីបុគ្គលិកប្រកបដោយដ៏ជំនាញច្បាស់លាស់ក្នុងការណែនាំអតិថិជនឱ្យទទួលបាននូវផលិតផល និងសេវាកម្មហិរញ្ញវត្ថុតាមតម្រូវការរបស់លោកអ្នក។” អំពីធនាគារ កាណាឌីយ៉ា ធនាគារ កាណាឌីយ៉ា គឺជាធនាគារពាណិជ្ជ ដ៏ឈានមុខគេមួយនៅក្នុងប្រទេសកម្ពុជា តាំងពីឆ្នាំ១៩៩១។ ក្នុងឆ្នាំ២០២២ ធនាគារ កាណាឌីយ៉ា ត្រូវបានស្ថាប័នអន្តរជាតិជាច្រើនទទួលស្គាល់ជាស្ថាប័នហិរញ្ញវត្ថុមួយដ៏ឆ្នើមក្នុងប្រទេសកម្ពុជា ដោយធនាគារទទួលបានពានរង្វាន់ដូចជា “Dream Company To Work For” ពី World HRD Congress ក៏ដូចជាពានរង្វាន់ “Best Managed Bank” ពី The Asian Banker ព្រមទាំងពានរង្វាន់ “Best Domestic Bank” និង “Best SME Bank” ក្នុងប្រទេសកម្ពុជា ពីស្ថាប័ន International Finance Awards និងពានរង្វាន់ “Best Domestic Bank” ពីស្ថាប័ន AsiaMoney ក្នុងឆ្នាំ២០២២។ ថ្មីៗនេះផងដែរ ធនាគារ កាណាឌីយ៉ា ក៏បានទទួលពាន “Best SME Bank” ពីស្ថាប័ន Digital Banker និងពាន “Best Retail Bank” ពីស្ថាប័ន The Asian Banker សម្រាប់ឆ្នាំ២០២៣។ គិតត្រឹមដើមឆ្នាំ២០២៣ ធនាគារ កាណាឌីយ៉ា មានសាខាចំនួន៦៩ ទូទាំងខេត្ត រាជធានី ក៏ដូចជាម៉ាស៊ីន ATM, CRM, VTM, SEM និងម៉ាស៊ីនស្វ័យសេវាធនាគារឌីជីថល ចំនួនជាង ៤០០ទីតាំង ទូទាំងប្រទេស។ ដើម្បីទទួលបានព័ត៌មានបន្ថែម សូមចូលទៅកាន់គេហទំព័ររបស់ពួកយើង: www.canadiabank.com.kh	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T02:59:19.502Z", "category": "PR", "views": 137, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ធនាគារ ហ្វីលីព រៀបចំកម្ម.វិធីចាប់.រង្វា.ន់លើកទី1 នៃប្រូ.ម៉ូសិន “ត្រឡប់មកវិញកាន់តែអ.ស្ចារ្យ”	https://business-cambodia.com/articles/phillip-bank-holds-1st-promotion-reward-program-come-back-more-amazing	ភ្នំពេញ ថ្ងៃទី01 ខែសីហា ឆ្នាំ2023 – បន្ទាប់ពីប្រកាសចេញជាផ្លូវការនូវកម្មវិធីប្រូម៉ូសិន “ត្រឡប់មកវិញ កាន់តែអស្ចារ្យ” កាលពីពាក់កណ្តាលខែកុម្ភៈកន្លងទៅនេះ ធនាគារ ហ្វីលីព បានឈានដល់ការចាប់រង្វាន់ផ្សងសំណាងលើកទី1 ដើម្បីស្វែងរកអតិថិជនដែលមានសំណាងឈ្នះរង្វាន់ ទូរសព្ទSamsung Galaxy Z Fold4 ចំនួន 5 រង្វាន់ និងទឹកប្រាក់ 888 ដុល្លារ ចំនួន 5 រង្វាន់ ។ កម្មវិធីចាប់រង្វាន់ផ្សងសំណាងនេះ  ត្រូវបានធ្វើឡើងនៅព្រឹកថ្ងៃទី 01 ខែសីហា ឆ្នាំ 2023 នៅទីស្នាក់ការកណ្តាលរបស់ធនាគារ ហ្វីលីព និងមានការផ្សាយបន្តផ្ទាល់ពីទំព័រហ្វេកបុកផ្លូវការ របស់ធនាគារ។ នេះគឺជាកម្មវិធីចាប់រង្វាន់លើកទី1 សម្រាប់អតិថិជនរបស់ធនាគារ ហ្វីលីព ដែលបានដាក់ប្រាក់សន្សំជាមួយធនាគារ ចាប់តាំងពីដើមឆ្នាំ2023។ ដើម្បីបង្ហាញអំពីតម្លាភាព ក្នុងការចាប់រង្វាន់នេះ ធនាគារ ហ្វីលីព បានជ្រើសរើសយកការបង្វិលគ្រាប់ប៉េងប៉ុង ដើម្បីស្វែងរកអតិថិជនដែលឈ្នះរង្វាន់ទាំង 10 រូប។ កម្មវីធីប្រូម៉ូសិន“ត្រឡប់មកវិញ កាន់តែអស្ចារ្យ” នឹងបន្តរហូតដល់ដំណាច់ឆ្នាំ ដែលកម្មវិធីចាប់រង្វាន់លើកទីពីរនឹងប្រារព្ធឡើងនៅខែតុលា ហើយកម្មវិធីចាប់រង្វាន់ធំនឹងប្រារព្ធឡើងនាដើមឆ្នាំក្រោយ។ សម្រាប់អតិថិជនថ្មី ឬ អតិថិជនដែលមានស្រាប់ ក៏អាចរីករាយនឹងប្រូម៉ូសិននេះផងដែរ ដោយគ្រាន់តែធ្វើការបើកគណនីជាមួយធនាគារ ហ្វីលីព ហើយដាក់ប្រាក់សន្សំចាប់ពី 1,000 ដុល្លារឡើងទៅ ដើម្បីទទួលបានឱកាសឈ្នះរង្វាន់ផ្សេងៗជាច្រើនរួមមាន រថយន្ត Ford Everest Titanium 2023 (1រង្វាន់) រថយន្ត Ford Ranger Wildtrak 2023 (1រង្វាន់) ទូរសព្ទ Samsung Galaxy Z Fold4 (15 រង្វាន់) និងរង្វាន់សាច់ប្រាក់សុទ្ធ 888 ដុល្លារ (15 រង្វាន់)។ សម្រាប់អតិថិជនឈ្នះរង្វាន់ទាំង 10នាក់ដំបូង ធនាគារ ហ្វីលីព នឹងធ្វើការទំនាក់ទំនងទៅកាន់ពួកគាត់តាមរយៈលេខទូរសព្ទរបស់ផ្នែកបម្រើសេវាកម្មអតិថិជន: 086 930 000 ឬ 089 989 818 ឬ 088 465 9999។ អំពីធនាគារ ហ្វីលីព ធនាគារ ហ្វីលីព ជាធនាគារពាណិជ្ជរបស់សិង្ហបុរីតែមួយគត់ ដែលផ្តល់ជូនសេវាកម្ម និងផលិតផលហិរញ្ញវត្ថុដ៏សំបូរបែប តាមតម្រូវការរបស់ សាជីវកម្មធំៗ សហគ្រាសខា្នតតូច និង មធ្យម និងបុគ្គល។ ធនាគារ ហ្វីលីព ជាសមាជិករបស់ ហ្វីលីពកាពីតាល់គ្រុប ដែលមានទីស្នាក់ការកណ្តាលនៅប្រទេសសឹង្ហបុរី និងត្រូវបានបង្កើតឡើងតាំងពីឆ្នាំ1975។ ធនាគារ ហ្វីលីព ភីអិលស៊ី ជាធនាគារពាណិជ្ជខ្នាតមធ្យមមួយនៅក្នុងប្រទេសកម្ពុជា ដែលមានច្រើនជាង 70សាខា ទូទាំងប្រទេស។	{ "spider_name": "businesscambodia", "scrape_at": "2025-06-14_19:40:21", "date_created": "2023-08-02T02:11:50.603Z", "category": "PR", "views": 129, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
បិទទាំងយប់! អាជ្ញាធរសម្រេចផ្អាកចរាចរកំណាត់ផ្លូវជាតិលេខ៧៦ A ក្រោយមានការបាក់ស្រុត	https://business-cambodia.com/articles/closing-national-road-76	អាជ្ញាធរបានសម្រេចផ្អាកចរាចរកំណាត់ផ្លូវជាតិលេខ៧៦Aទាំងស្រុង មិនថារថយន្ដតូច ឬរថយន្ដធំ បន្ទាប់ពីមានករណីបាក់ស្រុតកំណាត់ផ្លូវមួយខ្សែនេះ ដែលមានទីតាំងស្ថិតនៅក្នុងស្រុកអូររាំង ខេត្ដមណ្ឌលគិរី នៅយប់ថ្ងៃទី១ ខែសីហា ឆ្នាំ២០២៣។  យោងតាមការចុះផ្សាយពីស្នងការដ្ឋាននគរបាលខេត្តមណ្ឌលគិរីបានបញ្ជាក់យ៉ាងដូច្នេះថា "សូមគោរពជូនសាធារណៈជន ជាពិសេស ពុកម៉ែបងប្អូនប្រជាពលរដ្ឋ ទាំងអស់ដែលធ្វើដំណើរលើដងផ្លូវជាតិ (លេខ ៧៦.A)ពី ខេត្តមណ្ឌលគិរី ទៅទីក្រុងភ្នំពេញ ឬ ពី ទីក្រុងភ្នំពេញ ទៅ ខេត្តមណ្ឌលគិរី សូមបើកបរផ្លូវវៀង ទៅតាមខេត្តក្រចេះ និង ខេត្តរតនៈគិរី វិញបាទ! ដោយសារនៅ ចំណុចអូរងើយ ភូមិអណ្ដូងក្រឡឹង សង្កាត់សែនមនោរម្យ ស្រុកអូររាំង ខេត្តមណ្ឌលគិរី ដោយផ្លូវនៅចំណុចនេះបាន បាក់ស្រុតចុះ ប្រវែងបណ្ដោយ ប្រមាណជាជាង១០ម៉ែត្រ ដូច្នេះសូមពុកម៉ែបងប្អូនប្រជាពលរដ្ឋ និងភ្ញៀវទេសចរណ៍ក្ដី អ្នកធ្វើដំណើរតាម រថយន្តក្ដី ទោចក្រយានយន្តក្ដី សូមផ្អាកការធ្វើដំណើរជាបណ្ដោះអាសន្ន ដោយក្ដីគោរព"។ តាមការបញ្ជាក់ពីអាជ្ញាធរនៅក្នុងតំបន់បានឲ្យដឹងថា ការបាក់ស្រុតកំណាត់ផ្លូវជាតិខាងលើនេះ ដោយសារជំនន់ទឹកភ្លៀងបុកខ្លាំងទើបធ្វើឲ្យដាត់កំណាត់ផ្លូវនេះទាំងស្រុងតែម្ដង។  ជាមួយគ្នានេះអាជ្ញាធរក៏បានអំពាវពាវ និងសូមការយោគយល់អធ្យាស្រ័យពីសំណាក់បងប្អូនប្រជាពលរដ្ឋដែលត្រូវធ្វើដំណើរតាមកំណា់តផ្លូវជាតិខាងលើ និងសូមធ្វើដំណើរតាផ្លូវវាងជាបណ្ដោះអាសន្នសិន៕ ព័ត៌មានលម្អិតសូមស្ដាប់ប្រសាសន៍អាជ្ញាធរនៅក្នុងវីដេអូខាងក្រោម៖	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T17:21:01.758Z", "category": "ព័ត៌មានថ្មីៗ", "views": 209, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
យន្ដហោះលើទឹកដំបូងគេនៅខ្មែរនឹងដាក់ឲ្យសាកល្បងចុងឆ្នាំ ខណៈទីតាំងចុះចតគឺនៅខេត្ដ-ក្រុង ៣ នេះ	https://business-cambodia.com/articles/waterplane-project	គម្រោងសេវាដឹកជញ្ជូនផ្លូវអាកាសតាមរយៈយន្តហោះលើទឹក ដែលវិនិយោគដោយក្រុមហ៊ុន Samra Seaplane បុត្រសម្ព័ន្ធរបស់ក្រុមហ៊ុន Royal Group នឹងត្រូវដាក់ឲ្យដំណើរការសាងល្បងនៅចុងឆ្នាំ២០២៣ ខាងមុននេះ។ នេះបើយោងតាមចុះផ្សាយពីក្រសួងទេសចរណ៍។ តាមការបញ្ជាក់ពីក្រសួង នៅថ្ងៃទី០១ ខែសីហា ឆ្នាំ២០២៣ ឯកឧត្តម ជុក ជំនោរ អគ្គនាយកអភិវឌ្ឍន៍ទេសចរណ៍ និងសហប្រតិបត្តិការអន្តរជាតិ បានដឹកនាំក្រុមការងារ ជួបសម្តែងការគួរសម្យជាមួយលោក Dennis Keller នាយប្រតិបត្តិក្រុមហ៊ុន Samra Seaplane និងប្រតិភូចំនួន ៣រូប ដើម្បីពិភាក្សាលើគម្រោងសេវាដឹកជញ្ជូនផ្លូវអាកាសតាមរយៈយន្តហោះលើទឹក ដែលនឹងផ្តល់ភាពងាយស្រួល និងឆាប់រហ័សសម្រាប់ការធ្វើដំណើររបស់ទេសចរទៅកាន់គោលដៅរមណីយដ្ឋានប្រណិតសំខាន់ៗនៅកម្ពុជា ជាពិសេសតំបន់សមុទ្រ។ ក្រសួងបន្ដថា បច្ចុប្បន្នក្រុមហ៊ុនកំពុងធ្វើការជាមួយរដ្ឋលេខាធិការអាកាសចរណ៍ស៊ីវិល ដើម្បីធ្វើការចុះបញ្ជីហោះហើរជាផ្លូវការ និងសិក្សាពីលក្ខណៈបច្ចេកទេស និងបទដ្ឋានច្បាប់ពាក់ព័ន្ធលើការហោះហើរបន្ថែម ដោយក្នុងនោះក្រុមហ៊ុនគ្រោងនាំចូលប្រភេទយន្តហោះហោះលើទឹកចំនួន ២គ្រឿងនៅចុងឆ្នាំ២០២៣នេះ នឹងសាកល្បងហោះហើរសម្រាប់គោលដៅខេត្តសៀមរាប-ព្រះសីហនុ និងភ្នំពេញ-ព្រះសីហនុ ដោយចុះចតទៅដល់គោលដៅរមណីដ្ឋានប្រណិតសំខាន់ៗដូចជា៖ កោះសង្សា កោះក្របី សណ្ឋាគារ Royal Sand។ល។ ក្នុងនោះឯកឧត្តម ជុក ជំនោរ អគ្គនាយកអភិវឌ្ឍន៍ទេសចរណ៍ និងសហប្រតិបត្តិការអន្តរ បានថ្លែងអំណរគុណ និងកោតសរសើរចំពោះក្រុមហ៊ុន Samra Seaplane ដែលបានបណ្តាក់ទុនវិនិយោគលើសេវាកម្មហោះហើរតាមរយៈយន្តហោះលើទឹកលើកដំបូងនៅកម្ពុជា ដែលផលិតផលនេះនឹងចូលរួមចំណែកបន្ថែមទៀតដល់ការអភិវឌ្ឍន៍វិស័យទេសចរណ៍កម្ពុជាក្រោយវិបត្តិ ផ្តល់ភាពងាយស្រួល ផាសុកភាព កាត់បន្ថយពេលវេលា និងបទពិសោធន៍ថ្មីដល់អ្នកទេសចរនៅកម្ពុជា ហើយតាមរយៈកិច្ចសហប្រតិបត្តិការនេះ ឯកឧត្តមអគ្គនាយក នឹងស្នើសុំការគាំទ្រជាផ្លូវពីការឯកឧត្តមរដ្ឋមន្ត្រីក្រសួងទេសចរណ៍ ដើម្បីជំរុញផលិតផលនេះឲ្យកាន់តែផុលផុសបន្ថែមទៀត និងបានសំណូមពរឲ្យក្រុមហ៊ុនគិតគូរពីការហោះហើរទៅកាន់ខេត្តគោលដៅផ្សេងទៀតដូចជាខេត្តមណ្ឌលគិរី និងតំបន់មេគង្គលើ ដែលមានដៅសកម្មភាពនេះក្នុងផែនការមេអភិវឌ្ឍន៍ទេសចរណ៍រួចជាស្រេច៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T14:01:09.879Z", "category": "អចលនទ្រព្យ", "views": 411, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សាងសង់លឿនណាស់! នៅសល់តែ ២ % ទៀត អគារទីស្ដីការក្រសួងមហាផ្ទៃថ្មីនឹងសម្រេចរូបរាង១០០%	https://business-cambodia.com/articles/new-building-of-ministry-of-interior	គិតមកដល់ពេលនេះអគារទីស្ដីការក្រសួងមហាផ្ទៃសម្រេចការសាងសង់បាន ៩៨ ភាគរយហើយ ពោលគឺនៅសល់តែ ២ ភាគរយទៀតប៉ុណ្ណោះ នឹងបញ្ចប់ការសាងសង់ ១០០ ភាគរយហើយ។ ជាក់ស្ដែងកាលពីថ្ងៃទី៣១ ខែកក្កដា ឆ្នាំ២០២៣នេះ សម្ដេចក្រឡាហោម ស ខេង ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ រួមជាមួយឯកឧត្តមរដ្ឋលេខាធិការប្រចាំការក្រសួងមហាផ្ទៃ ឯកឧត្តមរដ្ឋលេខាធិការ អនុរដ្ឋលេខាធិការ ឯកឧត្តមអគ្គនាយកនៃអគ្គនាយកដ្ឋានភស្តុភារ និងហិរញ្ញវត្ថុ ព្រមទាំងម្ចាស់ក្រុមហ៊ុនសាងសង់ និងក្រុមហ៊ុនគូប្លង់។ក៏បានបន្តអញ្ជើញពិនិត្យវឌ្ឍនភាពនៃដំណើរការសាងសង់អគារទីស្ដីការថ្មីរបស់ក្រសួងនេះផងដែរ។ នៅក្នុងឱកាសនោះលោកឧកញ៉ា ទូច គីម អគ្គនាយកក្រុមហ៊ុនគីមិច ក្រុមហ៊ុន គីម ម៉ិច ខនស្ត្រាក់សិន អ៊ិនវេសមេន បានធ្វើសេចក្ដីរាយការណ៍ជូនសម្ដេចក្រឡាហោម ថាដំណើរការសាសងសង់អគារទីស្ដីការក្រសួងមហាផ្ទៃសម្រេចបានជាង៩៨ភាគរយ ហើយក្រុមហ៊ុនកំពុងឈានទៅបង្ហើយការសាងសង់ប្រកបដោយទំនួលខុសត្រូវខ្ពស់។ គួរសម្លឹកថាអគារទីស្ដីការក្រសួងមហាផ្ទៃ បានបើកការដ្ឋានសាងសង់កាលពីថ្ងៃទី១១ ខែវិច្ឆិកា ឆ្នាំ២០២១ ក្រោមអធិបតីភាពសម្ដេចក្រឡាហោម និងលោកជំទាវ។ អគារនេះ មានទំហំ១៥៣ម៉ែត្រ គុណ៨៣ម៉ែត្រ មានកម្ពស់៩ជាន់ មិនរាប់បញ្ចូលជាន់ផ្ទាល់ដី និងជាន់សម្រាប់ចំណតរថយន្តដែលអាចចតរថយន្តក្នុងអគារបានសរុបចំនួន ៣៣០គ្រឿង។ សូមជម្រាបថា ប្លង់ស្ថាបត្យកម្មនៃអគារទីស្តីការថ្មីរបស់ក្រសួងមហាផ្ទៃ ជាប្រភេទស្ថាបត្យកម្ម ក្លាសិក រចនាបទខ្មែរដំបូលប្រក់ក្បឿងស្រកាលិញ មានបុស្បបុកចំនួនប្រាំ លំនាំតាមប្រាសាទអង្គវត្តកំពូលប្រាំ អនុលោមតាមគោលការណ៍សមមាត្រនៃរូបរាងអគារ និងគិតគូរយ៉ាងហ្មត់ចត់អំពីពន្លឺ និងខ្យល់ធម្មជាតិ ប្រកបដោយផាសុខភាព ស័ក្តិសមជាទីកន្លែងធ្វើការបែបសម័យទំនើប៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T10:00:55.195Z", "category": "អចលនទ្រព្យ", "views": 545, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកជំនាញថៃថាហាងឆេងមាសនឹងហក់ឡើងដល់២,០៤៩ដុល្លារក្នុង១តម្លឹងនៅចុងឆ្នាំ២០២៣នេះ	https://business-cambodia.com/articles/expert-said-gold-will-reach-high-at-end-of-year	មាសត្រូវបានគេចាត់ទុកជាទ្រព្យសុវត្ថិភាពដែលគេពេញនិយមវិនិយោគអំឡុងពេលសេដ្ឋកិច្ចមិនច្បាស់លាស់ព្រោះវាជាលោកហធាតុមានតម្លៃត្រូវបានគេយកធ្វើការដោះដូរជាមួយទំនិញនិងសេវាកម្មផ្សេងៗពេលស្រុកទេសជួបវិបត្តិខ្លាំង។ បច្ចុប្បន្នតម្លៃហាងឆេងមាសលើទីផ្សារអន្តរជាតិត្រូវបានគេជួញដូរក្នុងតម្លៃ១,៩៥៦ដុល្លារក្នុងមួយអោន(ស្មើនឹង២៣៥៦ដុល្លារក្នុងមួយតម្លឹង)។ យ៉ាងណាមិញតម្លៃហាងឆេងមាសត្រូវបានអ្នកជំនាញព្យាករថានឹងអាចហក់ឡើងដល់២ពាន់ដុល្លារក្នុងមួយអោន(ស្មើនឹង២០៤០៩ដុល្លារក្នុងមួយតម្លឹង)នៅចុងឆ្នាំ២០២៣នេះ។  តម្លៃមាសរំពឹងថានឹងហក់ឡើងខ្ពស់ដល់២ពាន់ដុល្លារក្នុងមួយអោននៅចុងឆ្នាំហើយកត្តាដែលអាចរុញមាសឲ្យឡើងថ្លៃនោះគឺការរំពឹងថាសេដ្ឋកិច្ចសកលដាំក្បាលនៅសហភាពអឺរ៉ុបនិងអាមេរិករួមជាមួយនឹងកត្តាភូមិសាស្រ្តនយោបាយមានភាពតានតឹង ដូច្នេះកត្តាទាំងនេះអាចនឹងធ្វើឲ្យតម្លៃមាសឡើងថ្លៃ។ បើយោងតាមការចុះផ្សាយរបស់ Bangkok Post លោកស្រី Tipa Nawawattanasub ប្រធានក្រុមហ៊ុន YLG បានឲ្យដឹងថានៅប៉ុន្មានខែចុងក្រោយនេះការវិនិយោគលើមាសហាក់មិនសូវមានការទាក់ទាញវិនិយោគិននោះទេដោយសារតែការដំឡើងការប្រាក់ដុល្លារអាមេរិកបានដាក់សម្ពាធមកលើមាស តែពេលនេះប្រាក់ដុល្លារចាប់ផ្ដើមធ្លាក់ថ្លៃបន្តិចៗវាជាឱកាសល្អសម្រាប់មាសវិញ។ លោកស្រីបានបន្តទៀតថា” នៅពេលអត្រាការប្រាក់ធ្លាក់ចុះ វាគឺជាឱកាសល្អក្នុងការវិនិយោគលើមាស”។ លោកស្រីបានបង្ហើបទៀតថា បច្ចុប្បន្នស្ថានភាពសេដ្ឋកិច្ចសកលកំពុងប្រឈមនឹងភាពមិនច្បាស់លាស់ មានតែទីផ្សារអាស៊ីទេដែលមានកំណើនគួរឲ្យកត់សម្គាល់។ ក្នុងនោះដែរភូមិសាស្រ្តនយោបាយរវាងអាមេរិកនិងចិន និងសង្រ្គាមរវាងរុស្ស៊ីនិងអ៊ុយក្រែនជាកត្តាដែលអាចរុញមាសឲ្យហក់ឡើងខ្ពស់ទៅរកតម្លៃថ្មីនៅចុងឆ្នាំនេះ។ លោកស្រីបានបង្ហើបទៀតថាប្រសិនបើមាសអាចឡើងហួស២០,៧៩ដុល្លារក្នុងមួយអោននៅចុងឆ្នាំនេះ វានឹងបន្តឡើងដល់២,៤០០ដុល្លារក្នុងមួយអោនដែលជាតម្លៃដ៏ខ្ពស់មួយ។ ដូច្នេះអ្នកវិនិយោគគួរប្រមូលទិញមាសទុកនៅតម្លៃ១,៩០០ដុល្លារក្នុងមួយតម្លៃបើចង់មានឱកាសចំណេញ។  លោកស្រីបានបន្ថែមទៀតថាបើយើងមើលមកប្រវិត្តរបស់មាសឃើញថាមាសបានហក់ឡើងចំនួន៣ឆ្នាំជាប់ៗគ្នាពោលគឺតាំងពីវិបត្តិកូវីដ១៩និងសង្រ្គាមរវាងរុស្ស៊ីនិងអ៊ុយក្រែន។  ជាពិសេសនៅពេលដែលគោលនយោបាយដំឡើងការប្រាក់ត្រូវបានបញ្ចប់នោះវាជាឱកាសល្អសម្រាប់មាសពោលគឺវាអាចនឹងរក្សាតម្លៃកើនឡើងក្នុងរយៈពេលពី៣ទៅ៥ឆ្នាំខាងមុខទៀត៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T09:49:24.605Z", "category": "ហិរញ្ញវត្ថុ", "views": 517, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មើលឃើញផ្ទាល់ភ្នែក! គុណសម្បត្ដិធំ ៥ ដែលអ្នកមានគម្រោងទិញផ្ទះ គួរដកលុយទិញនៅរដូវភ្លៀងធ្លាក់	https://business-cambodia.com/articles/5-reasons-should-buy-a-house-in-raining-season	ពិតណាស់ផ្ទះចង់ទិញពេលណាក៏បានដែរ ឲ្យតែយើងបានថវិកា ប៉ុន្ដែការទិញផ្ទះឲ្យបានល្អដើម្បីរស់នៅមានក្ដីសុខទៅថ្ងៃខាងមុខទើបជារឿងលំបាក។ ព្រោះថាបើយើងទិញផ្ទះមិនមានភាពរឹងមាំ ផ្ទះលូ ឬ លិចទឹកពេលមានភ្លៀងធ្លាក់ម្ដងៗនោះយើងនឹងជួបការលំបាក និងចំណាយថវិកាច្រើនលើការជួសជុលជាក់មិនខាន។ ដូច្នេះមុនពេលទិញផ្ទះគឺតម្រូវយើងឲ្យពិនិត្យឲ្យបានល្អិតល្អន់ជាមុនសិន។ យ៉ាងណាមិញយោងតាមការដកស្រង់ចេញពីគេហទំព័រ first finance បានបង្ហាញគុណសម្បត្ដិ ៥ ដែលអ្នកចង់ទិញផ្ទះ គួរទិញក្នុងរដូវវស្សា ដើម្បីអាចធានាថាទិញបានផ្ទះដែលមានគុណភាពល្អ និងចំកន្លែងដែលសុវត្ថិភាព។ យ៉ាងណាមិញយោងតាមការដកស្រង់ចេញពីគេហទំព័រ first finance បានបង្ហាញពីហេតុ៥យ៉ាងដែលលោកអ្នកគួរពិចារណាទិញផ្ទះក្នុងខែវស្សា៖   ១. ទឹកភ្លៀងនឹងស្តែងឲ្យឃើញពីគុណភាពដំបូល   ដំបូលខ្លះ យើងអាចមើលនឹងភ្នែកពីក្រោមបានយ៉ាងងាយថាតើវា មានបាត់ក្បឿងកន្លែងណាមួយ ឬ ដំបូលចាស់  ទរទឹកខូច ឬដំបូលមានពណ៌ខុសគ្នាដែរឬទេ?  តែដំបូលខ្លះយើងត្រូវឡើងពិនិត្យមើលតែម្តងទើបអាចសន្មត់បានល្អនិងពិនិត្យបានគ្រប់ជ្រុងជ្រោយ។ វិធីងាយៗមួយទៀតគឺ យើងអាចចូលក្នុងផ្ទះពិនិត្យមើលពិដានថាមានស្នាមដែលធ្លាប់មានទឹកដក់ ឬតាមជញ្ជាំងថាមានស្នាមទឹកហូរដែរឬទេ។ ពីព្រោះបន្ទាប់ពីភ្លៀងហើយភ្លាម យើងនឹងឃើញយ៉ាងច្បាស់ថាតើគុណភាពដំបូលល្អប៉ុនណា។   ២.  ប្រព័ន្ធលូ ដោយសារភ្លៀងធ្លាក់ជាញឹកញាប់នាំឱ្យមានទឹកហូរខ្លាំង ដែលប៉ះពាល់ដល់គុណភាពប្រព័ន្ធលូក្នុងផ្ទះ និងសហគមន៍ ។ យ៉ាងណាលោកអ្នកត្រូវយកចិត្តទុកដាក់លើកម្រិតទឹកបន្ទាប់ពីមានភ្លៀងធ្លាក់ ដូចជាប្រព័ន្ធលូនៅក្នុងផ្ទះ និងក្រៅផ្ទះ។ ជារឿងធម្មតាទេដែលលិចផ្លូវ តែក៏ត្រូវមើលដែរថាលិចខ្លាំងកម្រិតណា ឬមានទំហំផ្ទៃដីនៃការលិចធំប៉ុណ្ណា ហើយហូរទៅវិញឆាប់ប៉ុនណាដែរ? រឿងសំខាន់មួយទៀតគឺ ស្ទះចរាចរណ៍ខ្លាំងប៉ុនណា?   ៣. ទឹកភ្លៀងនឹងស្តែងឲ្យឃើញពីគុណភាពប្រព័ន្ធបង្ហូរទឹក បើផ្ទះមានដំបូលល្អ នោះនឹងអាចការពារទឹកភ្លៀងពីលើមេឃមិនឲ្យចូលផ្ទះ តែយើងត្រូវការប្រព័ន្ធបង្ហូរទឹកល្អមួយទៀតដើម្បីឲ្យទឹកដែលដក់ឬលិចដោយសារទឹកភ្លៀងឆាប់ហូរទៅអស់។ អ្វីដែលយើងអាចពិនិត្យមើលបន្ទាប់ពីភ្លៀងហើយនោះគឺ៖   សំរាមនៅខាងមុខផ្ទះ៖ តើវាអាចនឹងប៉ះពាល់ដល់ការហូរទឹកដែរឬទេ? ឬក៏វានឹងបាំងការហូរទឹកចូលលូដែរឬទេ? តើនៅកន្លែងបង្ហូរទឹកនៅតំបន់រស់នៅនោះជាកន្លែងដែលគេយកសំរាមទៅបោះចោលដែរឬទេ?   លូនៅមុខផ្ទះ៖ តើលូមានទំហំប៉ុនណា ហើយមានប៉ុន្មានក្នុងតំបន់ជុំវិញនោះ។   លូនៅក្នុងផ្ទះ៖ យើងអាចសាកល្បងបើកបង្ហូរទឹកពីក្បាលរ៉ូមានេគ្រប់កន្លែងក្នុងផ្ទះ ហើយពិនិត្យពីល្បឿននៃការហូរទឹកចូលក្នុងប្រព័ន្ធលូក្នុងផ្ទះនោះ ថាតើវាហូរទឹកបានលឿនប៉ុនណា។   ជើងជញ្ជាំងផ្ទះ៖ ដោយគ្រាន់តែមើលជើងជញ្ជាំងផ្ទះទាំងក្នុងនិងក្រៅ យើងនឹងអាចឃើញស្នាមដែលធ្លាប់មានដក់ទឹកជាមិនខានបើផ្ទះនោះធ្លាប់មានលិចឬដក់ទឹក។   ទីតាំងផ្ទះ៖ ក្នុងតំបន់មួយអាចនឹងមានកន្លែងខ្ពស់ឬទាបជាងគ្នាបន្តិចបន្តួច ដូចនេះពេលមានភ្លៀងនិងទឹកលិច ច្បាស់ណាស់ទឹកហូរទៅកន្លែងទាប។ បើផ្ទះដែលយើងចង់ទិញនៅតំបន់ដែលទាប ហើយមានទឹកហូរកាត់ឬទឹកដក់រយៈពេលយូរ សូមពិចារណាឡើងវិញមុននឹងទិញ។   ៤.  ទឹកភ្លៀងនឹងស្តែងពីគុណភាពនៃគ្រឿងបរិក្ខាខាងក្រៅផ្ទះ ពេលយើងឃើញសំណង់ផ្ទះថ្មី ពិតណាស់យើងនឹងឃើញអ្វីៗទាំងអស់ថ្មី និងស្អាត តែមិនប្រាកដថាវាជារបស់ដែលមានគុណភាពល្អ ឬបានតម្លើងល្អត្រឹមត្រូវទេ។ បន្ទាប់ពីបាន៥ឆ្មាំ យើងនឹងឃើញច្បាស់ពីគុណភាពរបស់គ្រឿងបរិក្ខាទាំងនោះ តែយើងមិនអាចចាំរហូតដល់៥ឆ្នាំដើម្បីសម្រេចចិត្តទេ យើងគ្រាន់តែពិនិត្យកត្តាមួយចំនួន យើងនឹងអាចដឹងថាវាមានគុណភាពប៉ុនណា។   អ្វីដែលយើងអាចពិនិត្យមើលបន្ទាប់ពីភ្លៀងហើយនោះគឺ៖   ថ្នាំលាបជញ្ជាំង៖ បើទឹកថ្នាំលាបល្អ ជញ្ជាំងនឹងមិនប្រែពណ៌ពីភាពដើមពេលដែលនៅស្ងួតទេ ហើយទឹកភ្លៀងក៏មិនដក់ជាប់ជញ្ជាំងយូរដែរ។   ទ្វារនិងបង្អួច៖ ជាធម្មតាពេលដែលមានភ្លៀងគឺមានខ្យល់បក់ ដូចនេះសូមមើលថាតើទ្វារនិង បង្អួចនោះរង្គឺទេ ឬជ្រាបទឹកចូលទេ។ បង្គោលខ្សែភ្លើងមុខផ្ទះ៖ ប្រព័ន្ធអគ្គិសនីគឺជារឿងសំខាន់ ដូច្នេះយើងត្រូវចេះការពារនិងប្រយ័ត្នដោយខ្លួនឯង។ សូមពិនិត្យថាតើបង្គោលភ្លើងនៅក្បែរឬមុខផ្ទះយើងតម្លើងបានល្អប៉ុណ្ណា ហើយខ្សែរភ្លើងរៀបរយល្អទេ ហើយរឹងមាំអាចទប់ទល់ខ្យល់បានប៉ុនណា?   ៥. ពិនិត្យតំបន់ដែលលោកអ្នកត្រៀមរស់នៅ   កុំទាន់ចុះកុងត្រាពេលមេឃឈប់ភ្លៀង លោកអ្នកគួរពិនិត្យម្ដងទៀតនៅមេឃឈប់ភ្លៀង ដោយចំណាយពេលដើរមើលផ្លូវចេញ-ចូលផ្ទះ និងផ្លូវផ្សេងៗទៀតដែលនៅក្នុងតំបន់នោះ។ ការដើរមើលនេះបើទោះបីជាចំណាយពេលក៏ពិតមែន ប៉ុន្តែវានឹងផ្តល់ឱ្យអ្នកនូវការយល់ដឹងពេញលេញអំពីប្រព័ន្ធផ្សេងៗនៅក្នុងតំបន់នោះ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T09:45:14.448Z", "category": "អចលនទ្រព្យ", "views": 657, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ត្រេកអរណាស់! ក្រុមហ៊ុនជប៉ុន នឹងជ្រើសយកខេត្តសៀមរាប ដើម្បីដាំដំណាំ២ ប្រភេទនេះនាំចេញទៅក្រៅប្រទេស	https://business-cambodia.com/articles/company-japan-interested-seam-reab	ពិតជាដំណឹងដ៏ល្អខ្លាំងមែនទែន សម្រាប់ប្រជាជនកម្ពុជា ខណៈដែលថ្មីៗនេះមានក្រុមហ៊ុនធំ២របស់ជប៉ុន នឹងមកដាំដំណាំតាសក់ ក៏ដូចជាដាំម្ទេសនៅក្នុងខេត្តសៀមរាប ដើម្បីត្រៀមនាំចេញទៅកាន់ក្រៅប្រទេសផងដែរ។ ជាក់ស្តែង យោងតាមការចុះផ្សាយដោយមន្ទីរពាណិជ្ជកម្ម ខេត្តសៀមរាបបានឱ្យដឹងថា ក្រុមហ៊ុន១របស់ជប៉ុន គឺក្រុមហ៊ុន យ៉ាម៉ូតូហ្គ្រីន បានកំពុងតែចុះសិក្សាពិនិត្យមើលទីតាំងសម្រាប់ឱ្យប្រជាកសិករ ក៏ដូចប្រជាពលរដ្ឋ ដែលបានស្ម័គ្រចិត្ដចាកចេញពីតំបន់អង្គរទៅរស់នៅភូមិអភិវឌ្ឍន៍រុនតាឯក ស្រុកបន្ទាយស្រី ដាំត្រសក់ផ្អែមឡើងវិញ។ លោក ណាបិស៊ីម៉ា កាស៊ីហ៊ីតុ នាយកក្រុមហ៊ុនយ៉ាម៉ាតុហ្គ្រីន មានប្រសាសន៍ថា ដើម្បីបានចុះពិនិត្យរកទីតាំងដីឱ្យប្រជាពលរដ្ឋ ដាំតាសក់ផ្អែមនេះឡើងវិញ ក្រុមហ៊ុននឹងផ្ដល់បច្ចេកទេស ផ្ទះសំណាញ់ ហើយក្រុមហ៊ុនរបស់លោកជាអ្នកប្រមូលទិញ សម្រាប់លក់ក្នុងស្រុក និងនំាចេញទៅក្រៅប្រទេស។ នាយកក្រុមហ៊ុនយ៉ាម៉ាតុហ្គ្រីន បានបន្ថែមថា ការដាំតាសក់ផ្អែមនេះ គឺជាផ្នែកមួយជួយឱ្យប្រជាពលរដ្ឋនៅក្នុងស្រុកនោះ ក៏ដូចជាប្រជាពលរដ្ឋ ដែលទើបស្ម័គ្រចិត្ដចាកចេញពីតំបន់អង្គរមានមុខរបរប្រចាំថ្ងៃ ស្របពេលដែលតាសក់នោះមានតម្លៃខ្ពស់ អាចជួយបង្កើនជីវភាពពួកគាត់បាន។លោកបានបន្ដថា ផ្លែតាសក់ផ្អែមគឺមានប្រជាពលរដ្ឋនៅខេត្ដបាត់ដំបង បានអនុវត្ដគម្រោងនេះ ទទួលបានទីផ្សារខ្ពស់ ហើយងាយស្រួលដាំដុះផងដែរ។ ជាមួយគ្នានោះដែរ យោងតាមការឱ្យដឹងពីផេកផ្លូវការរបស់ ឯកឧត្តម ខៀវ កាញារីទ្ធ រដ្ឋមន្ត្រីក្រសួងព័ត៌មាន បានឱ្យដឹងថា កាលពីពេលថ្មីៗកន្លងទៅ មានក្រុមអ្នកវិនិយោគជនជាតិជប៉ុន ដែលដឹកនាំដោយលោក NABESHIMA KATSUHITO ប្រធានកសិដ្ឋានដាំបន្លែស្តង់ដារជប៉ុន បានចុះទៅពិនិត្យទីតាំងដី ក្នុងគម្រោងបើកកសិដ្ឋានដាំម្ទេសស្តង់ដារជប៉ុន លើផ្ទៃដីចំនួន ៧២ហិកតា ជំហានទី១ ស្ថិតក្នុងភូមិត្រពាំងទូក ឃុំជប់តាត្រាវ ស្រុកអង្គរធំ ខេត្តសៀមរាប។ បើតាមការលើកឡើងរបស់លោក NABESHIMA KATSUHITO បានឱ្យដឹងថា កសិដ្ឋានដាំម្ទេសស្តង់ដារជប៉ុននេះគ្រោងនឹងសាងសង់ ជាបច្ចេកទេសថ្មី ហើយនឹងបានផលច្រើន ដើម្បីផ្គត់ផ្គង់ឱ្យទាន់តម្រូវការ ខណ:បច្ចុប្បន្ននេះមានអ្នកបញ្ជាទិញ ក្នុងមួយខែៗរហូតដល់ ៥០០តោនជារៀងរាល់ខែ ហើយចំពោះផែនការដាំម្ទេសនេះមិនមែនលក់នៅក្នុងស្រុកនោះទេ គឺនាំចេញទៅក្រៅប្រទេសផងដែរ។ គូរបញ្ជាក់ផងដែរថា កសិដ្ឋាននេះធ្វើលើផ្ទៃដី ៧២ហិកតា ជាជំហានដំបូងប៉ុណ្ណោះ ក្រោយពីការដាំដុះហើយក្រុមហ៊ុននិងធ្វើជំហានបន្តបន្ទាប់ទៀត ដើម្បីឲ្យតម្រូវឱ្យទាន់ទីផ្សារនៅក្រៅប្រទេស ខណ:តម្រូវការ ៥០០តោន ក្នុងមួយខែគឺយើងត្រូវការផ្ទៃដី ២០០ហិកតា ទើបគ្រប់គ្រាន់សម្រាប់ផលិតអោយបាន ៥០០តោនក្នុងមួយខែ ដើម្បីឲ្យផលដំណាំវិលជុំបាន គឺក្រុមហ៊ុនត្រូវការចូលរួមពីប្រជាជននៅជុំវិញនោះផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T09:38:39.159Z", "category": "ចាប់ផ្តើមអាជីវកម្ម", "views": 251, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់លក់ផលិតផលដាច់ កុំចាត់ទុកខ្លួនឯងជាអ្នកលក់ តែត្រូវចាត់ទុកខ្លួនឯងជាសត្វកណ្តុរ	https://business-cambodia.com/articles/sale-business-tips-cosmictic	ពីមួយឆ្នាំទៅមួយឆ្នាំ មនុស្សចាប់ផ្តើមចាប់អារម្មណ៍លើការរកស៊ីកាន់តែច្រើនឡើង ខណៈអ្នកខ្លះកំពុងត្រៀមខ្លួននឹងចេញរកស៊ី និងមួយចំនួនទៀតកំពុងរកស៊ីហើយទាំងគ្មានទំនុកចិត្ត ចេះតែចេញៗតាមគ្នា ជួនខ្លះមិនស្គាល់ច្បាស់សូម្បីតែផលិតផលដែលខ្លួនកំពុងលក់ក៏មានដែរ។ ទន្ទឹមនឹងនេះដែរថ្ងៃនេះ Admin សូមលើកក្បួនលក់ឱ្យដូចសត្វកណ្តុរ ជូនប្រិយមិត្ត ដោយក្បួននេះអាចជួយបងប្អូនចេញរកស៊ីទាំងពើងទ្រូងជាមួយជំនឿជឿជាក់។ ក្បួនលក់ “ចាត់ទុកខ្លួនឯងជាសត្វកណ្តុរ” នេះមានន័យថា រាល់ផលិតផលដែលយើងលក់ ត្រូវតែជាផលិតផលដែលយើងធ្លាប់បានតេសសាកល្បង និងបានពិសោធន៍ដោយខ្លួនឯងរួចហើយ ពោលគឺយើងត្រូវតែច្បាស់ជាមួយវា ឆ្អិនជាមួយវា ល្អិតជាមួយវា។ ស្របគ្នានេះដែរមូលហេតុដែលយើងត្រូវច្បាស់ជាមួយផលិតផលនេះគឺព្រោះរាល់ពត៌មានទាំងអស់ដែលភ្ញៀវឆ្ងល់គឺពឹងផ្អែកទាំងស្រុងមកលើយើងជាអ្នកលក់។  ដូច្នេះហើយអ្នកត្រូវតែយកខ្លួនឯងសាកល្បងជាមុនសិន មុននឹងចេញលក់ផលិតផលអ្វីមួយ ព្រោះបើអ្នកមិនធ្លាប់ប្រើផលិតផលនោះទេ តើភ្ញៀវអាចជឿអ្នកយ៉ាងម៉េចបាន បើអ្នកជាអ្នកលក់មិនហ៊ានប្រើវាផងនោះ តើភ្ញៀវហ៊ានសាកដោយរបៀបណា? មួយវិញទៀតប្រសិនបើអ្នកមិនដែលសាកប្រើវា ធ្វើយ៉ាងណាទើបអ្នកអាចដោះស្រាយបញ្ហាជូនអតិថិជនរបស់អ្នកបាន ដូច្នេះហើយវាទាមទាឱ្យអ្នកច្បាស់ជាមួយផលិតសិនមុនពេលចេញលក់។ គួរជម្រាបផងដែរថា បើអ្នកតាំងខ្លួនចូលប្រឡូកនៅក្នុងវិស័យរកស៊ីលក់ដូរហើយ អ្នកត្រូវតែច្បាស់ជាមួយអ្វីដែលអ្នកកំពុងធ្វើ ដូចពាក្យចាស់បុរាណថា “ចេះអ្វី ចេះឱ្យច្បាស់ ទើបប្រាក់រត់តាមហៅ”៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T09:00:21.823Z", "category": "កំពូលអ្នកលក់", "views": 159, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មកស្គាល់ស្ត្រីឆ្នើមកម្ពុជា៥រូប មានសមត្ថភាពខ្លាំង និងកំពុងកាន់តំណែងខ្ពស់ក្នុងជួររដ្ឋាភិបាល	https://business-cambodia.com/articles/top-5-women-leaders-in-cambodia	ស្រី្តជាប់ឈ្មោះជាមាតាពិភពលោក និងបានដើរតួនាទីយ៉ាងសំខាន់ក្នុងសរសៃឈាមសេដ្ឋកិច្ចទាំងថ្នាក់ជាតិ និងអន្តរជាតិ រួមទាំងចូលរួមយ៉ាងសកម្មក្នុងការដឹកនាំនាវានុវត្តន៍នៃកង់អភិវឌ្ឍឆ្ពោះទៅមុខឥតឈប់ឈរ។ ជាក់ស្តែងខាងក្រោមនេះគឺជាស្ត្រីឆ្នើមកម្ពុជា៥រូប មានសមត្ថភាពខ្លាំង កំពុងកាន់តំណែងខ្ពស់ក្នុងជួររដ្ឋាភិបាល៖ ១/. លោកជំទាវ ម៉ែន សំអន  លោកជំទាវ កើតថ្ងៃទី១៥ ខែសីហា ឆ្នាំ១៩៥៣ ជាឧបនាយករដ្ឋមន្ត្រីស្ត្រីទីមួយនៃប្រទេសកម្ពុជា។ លោកជំទាវបានចូលបម្រើកងទ័ពក្នុងឆ្នាំ១៩៧០ នាសម័យសាធារណរដ្ឋខ្មែរ ដោយចាប់ផ្តើមអាជីពជាគិលានុបដ្ឋាយិកាយោធា។ គិតត្រឹមឆ្នាំ២០០៩ លោកជំទាវមានតួនាទីជា ឧបនាយករដ្ឋមន្រ្តី រដ្ឋមន្រ្តីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច និងជាឧត្តមសេនីយផ្កាយបួន មានងារជា សម្ដេចកិត្តិសង្គហបណ្ឌិត។ ២/. លោកជំទាវ អ៊ឹង កន្ថាផាវី លោកជំទាវ មានតួនាទីជារដ្ឋមន្ត្រីក្រសួងកិច្ចការនារី។ លោកជំទាវ ជាស្ត្រីអង់អាចមានឆន្ទៈមោះមុតនិងកិច្ចខិតខំប្រឹងប្រែងយ៉ាងសកម្មរបស់រាជរដ្ឋាភិបាលក្នុងកិច្ចការពារ លើកស្ទួយនូវតម្លៃ តួនាទី សិទ្ធិ អំណាច និងជីវភាពរបស់ស្ត្រីកម្ពុជា។ ៣/. លោកជំទាវ ឱ វណ្ណឌីន លោកជំទាវ ជារដ្ឋលេខាធិការក្រសួងសុខាភិបាលកម្ពុជា និងជាស្ត្រីខ្មែរមួយរូបដែលបានពុះពារក្នុងវិស័យនេះគួរឲ្យសរសើរ។ ស្ថិតក្នុងបរិបទជំងឺកូវីដ១៩ លោកជំទាវជាឥស្សរជនស្រ្តីជួរមុខដែលបានលះបង់កម្លាំងកាយចិត្តក្នុងការចូលរួមបង្ការ ទប់ស្កាត់ និងប្រឆាំងជាមួយមេរោគដ៏កាចសាហាវនេះ។ មិនតែប៉ុណ្ណោះ លោកជំទាវក៏ជាអតីតនិស្សិតខ្មែរដំបូងគេដែលបានប្រឡងជាប់អាហារូបករណ៍ទៅសិក្សានៅសហរដ្ឋអាមេរិកផ្នែកសុខភាពសាធារណៈផងដែរ។ ៤/.  លោកជំទាវ ជា សិរី លោកជំទាវ កើតថ្ងៃទី០១ ខែមករា ឆ្នាំ១៩៨១ លើទឹកដីរាជធានីភ្នំពេញ បច្ចុប្បន្នមានឋានៈជាអគ្គទេសាភិបាលធនាគារជាតិនៃកម្ពុជា។ លោកជំទាវមានប្រវត្តិសិក្សាមិនធម្មតា ជាស្រ្តីខ្មែរមួយរូបដែលទទួលបានការសិក្សាអប់រំនៅប្រទេសជាច្រើនរហូតបញ្ចប់ថ្នាក់បណ្ឌិតសេដ្ឋកិច្ច។ លើសពីនេះ លោកជំទាវ ក៏ជាឥស្សរជនស្ត្រីដ៏ឆ្នើមក្នុងវិស័យធនាគារតាមរយៈការដឹកនាំ គ្រប់គ្រង និងអនុវត្តការងារបច្ចេកទេស រួមទាំងមានបទពិសោធន៍កកកុញលើការងារគ្រប់គ្រងប្រព័ន្ធធនាគារនៅកម្ពុជា ជាពិសេសការលើកកម្ពស់រូបិយវត្ថុជាតិ។ ៥/. លោកជំទាវ មិថុនា ភូថង លោកជំទាវ បានក្លាយជាអភិបាលខេត្តស្ត្រីដំបូងបំផុតក្នុងប្រវត្តិសាស្ត្ររបស់កម្ពុជា ដោយលោកជំទាវត្រូវបានព្រះមហាក្សត្រ ដំឡើងតំណែងពីអភិបាលខេត្តជំនួសលោក ប៊ុន លើត តាមរយៈព្រះរាជក្រឹត្យមួយចុះថ្ងៃទី១៦ ខែមិថុនា ឆ្នាំ២០១៧។ ស្ថិតក្រោមការដឹកនាំក្នុងនាមជាអភិបាលខេត្តកោះកុងនាពេលកន្លងមក លោកជំទាវបានកសាងនូវសមិទ្ធផលធំៗជាបន្តបន្ទាប់ដែលទទួលបានការសាទរជាខ្លាំងពីប្រជាពលរដ្ឋស្ថិតក្រោមដែនសមត្ថកិច្ច។ យ៉ាងណាមិញ ទស្សនៈបុរាណ «ស្ត្រីវិលចង្រ្កានមិនជុំ» ដែលមានអត្ថន័យប្រដូចទៅនឹងមនុស្សស្រីពុំមានសមត្ថភាពពេញលេញខ្សត់ទាំងកម្លាំងកាយ ខ្សោយទាំងកម្លាំងបញ្ញា មិនអាចធ្វើកិច្ចការធំដុំដូចមនុស្សប្រុសបាន អាចនឹងហួសដឺឡេហើយ។ ត្បិតតថភាពសង្គមនាពេលបច្ចុប្បន្ន មានស្ត្រីច្រើនណាស់ទូទាំងសកលលោកកំពុងក្តោបក្តាប់មុខជំនួញរាប់សិបមុន មានភាពវ័យឆ្លាតស្មារតីរឹងមាំ ខ្លះជាមហាសេដ្ឋី ខ្លះជាថ្នាក់ដឹកនាំឆ្នើម និងកាន់កាប់តំណែងធំៗក្នុងមន្ទី-ក្រសួងធ្វើជាអ្នកមុខអ្នកការក្នុងស្ថាប័នផ្សេងៗ រួមទាំងមានសមត្ថភាពប្រកួតប្រជែងជាមួយបុរសប្រកបដោយតម្លាភាពថែមទៀតផង៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T08:57:21.359Z", "category": "ភាពជាអ្នកដឹកនាំ", "views": 737, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រកយ៉ាងណាក៏មិនសល់! ចៀសកំហុសធំ៥នេះឱ្យផុត ទើបអ្នកអាចស្គាល់ពាក្យធូរធារ លែងខ្វះមុខខ្វះក្រោយ	https://business-cambodia.com/articles/5-money-mistakes-make-you-poor-long-time	រាល់ថ្ងៃខំធ្វើការត្រុកៗតែមិនសល់អ្វី ចុងខែមុខស្អុយព្រោះក្នុងកុងអស់លុយរីងស្ងួតដូចវាលស្រែនារដូវប្រាំង ទាំងនេះជាអាការៈរបស់មនុស្សជាច្រើន ហើយក៏អាចមានអ្នកដែលកំពុងអាចអត្ថបទម្នាក់នេះផងដែរ។ ប្រសិនបើអ្នកកំពុងរស់នៅក្នុងស្ថានភាពដែលបានរៀបរាប់មុននេះ Business Cambodia សូមណែនាំឱ្យពិនិត្យមើលកំហុសចំនួន៥ អ្នកអាចកំពុងប្រព្រឹត្តដោយមិនដឹងខ្លួន។ បើបញ្ឈប់រឿងទាំងនោះបាន ជីវិតអ្នកច្បាស់ជាធូរធារ លែងស្គាល់ពាក្យថាចាយលុយសល់ខែទៀតមិនខាន។ កំហុសទាំង៥នោះរួមមាន៖   ១. មិនទទួលស្គាល់ខ្លួនឯង៖ មនុស្សភាគច្រើនមិនដែលគិតខ្វាយខ្វល់ពីការរៀបចំហិរញ្ញវត្ថុប្រចាំខែនោះទេ អ្វីដែលកាន់តែធ្ងន់ធ្ងរថែមទៀតគឺការបណ្ដោយឱ្យខ្លួនឯងចំណាយច្រើនទាំងដែលរកលុយបានតិច។ ចំណាយធំជាងចំណូលគឺជាមូលហេតុធំបំផុតដែលអាចអូសអ្នកឱ្យធ្លាក់ក្នុងបន្ទុកបំណុលវ័ណ្ឌក ព្រោះកាលណាដែលចាយៗទៅអស់លុយច្បាស់ជាត្រូវខ្ចីលុយគេចាយបន្តមិនខាន។ ដើម្បីចេញផុតពីបញ្ហានេះគឺតម្រូវឱ្យអ្នកចាប់ផ្ដើមទទួលស្គាល់ភាពជាខ្លួនឯង ដឹងថាខ្លួនឯងមានចំណូលប៉ុន្មាន ហើយចាត់ចែងចំណាយបែបណាកុំឱ្យលើសពីសមត្ថភាពដែលអាចរកបាន។   ២. ឱ្យអារម្មណ៍ដឹកមុខ៖ គេតែងតែនិយាយថា កុំធ្វើអ្វីមួយតាមតែអារម្មណ៍ ព្រោះអារម្មណ៍វាបង្កើតសកម្មភាពដែលមិនបានឆ្លងកាត់ការពិចារណា ហេតុនេះវាងាយនឹងបង្កើតកំហុស។ បើមិនចង់មានបញ្ហាលុយ កុំបណ្ដោយឱ្យអារម្មណ៍ចាយលុយជំនួសខួរក្បាល មុននឹងទិញអ្វីគួរវិភាគជាមុនសិនថា គ្រាន់តែចង់បានឬក៏វាជាតម្រូវការចាំបាច់សម្រាប់បន្តដំណើរជីវិត? បើមិនចាំបាច់ទេកុំទិញអី ហើយក៏រឹតតែកុំបង្កើតបំណុល កុំខ្ចីលុយគេដើម្បីតែទិញរបស់បំពេញចិត្ត ដែលមិនអាចបង្កើតជាចំណូលចិញ្ចឹមជីវិតបាន។    ៣. ធ្វើការខុសក្ដីស្រមៃ៖ អ្នកណាៗក៏ធ្វើការដើម្បីទទួលបានប្រាក់ខែ តែទន្ទឹមនឹងនោះអ្នកមិនគួរណាចំណាយពេលរវល់ត្រុកៗរាល់ថ្ងៃ ប៉ុន្តែគ្មានបានអ្វីក្រៅពីប្រាក់ខែសោះ។ ក្រៅពីប្រាក់ខែ ការងារដែលអ្នកធ្វើគួរតែផ្សារភ្ជាប់ជាមួយនឹងក្ដីស្រមៃ គោលដៅអនាគតដែលអ្នកប្រាថ្នា បើមិនដូច្នោះទេការធ្វើការរាល់ថ្ងៃរបស់អ្នកនឹងក្លាយជាការចំណាយពេលវេលាអត់ប្រយោជន៍។ ដើម្បីរកបានការងារដែលត្រូវនឹងក្ដីស្រមៃ អ្នកត្រូវដឹងជាមុនសិនថាក្ដីស្រមៃរបស់អ្នកជាអ្វី ថ្ងៃមុខចង់ក្លាយជាអ្វី ហើយវិភាគមើលថាការងារប្រភេទណាត្រូវជាមួយនឹងអ្វីដែលអ្នកចង់បាននៅថ្ងៃខាងមុខ។ បន្ទាប់ពីរកឃើញហើយ ចូរឈប់ធ្វើការដើម្បីតែប្រាក់ខែមួយមុខទៀត គឺតម្រូវសម្រួចជំនាញ ដុះខាត់សមត្ថភាពខ្លួនឯង ប្រឹងធ្វើដំណើរទៅដល់គោលដៅឱ្យបានលឿនបំផុត នោះជីវិតអ្នកនឹងមានន័យ។   ៤. គ្មានសណ្ដាប់ធ្នាប់៖ ការរស់នៅគ្មានសណ្ដាប់ធ្នាប់នឹងធ្វើឱ្យជីវិតស្មុគស្មាញ ហើយបើចាយលុយខ្វះសណ្ដាប់ធ្នាប់គឺរឹតតែធ្វើឱ្យជីវិតវេទនា។ មនុស្សខ្លះមានទម្លាប់ទុកដាក់លុយរញ៉េរញ៉ៃពាសវាលពាសកាល មានប៉ុន្មានចាយប៉ុណ្ណឹង លុយអស់ប៉ុន្មានសល់ប៉ុន្មានក៏មិនដែលដឹង។ នេះជាកំហុសធំបំផុត ក្រៅពីធ្វើឱ្យបាត់លុយមិនដឹងខ្លួនហើយ វាជាទម្លាប់ដែលអាចអូសអ្នកឱ្យកាន់តែដុនដាបទៅៗនិងជាគម្រូមិនល្អដល់ក្មេងៗដែលរស់នៅជាមួយអ្នកថែមទៀតផង។   ៥. អូសបន្លាយពេលវេលា៖ ទម្លាប់ចាំសិន អ្នកណាៗក៏និយាយថាវាជាទម្លាប់មិនល្អ ប៉ុន្តែនៅតែអ្នកមានប្រព្រឹត្តិទង្វើមួយនេះទាំងដែលដឹងច្បាស់ថាវានឹងជះឥទ្ធិពលអាក្រក់។ ចាំស្អែកចាំធ្វើ ចាំស្អែកចាំរៀបចំផែនការ ចាំស្អែកចាំអនុវត្តន៍ផែនការ ចាំស្អែកចាំសន្សំ ធ្វើរឿងល្អសុទ្ធតែចាំសិន។ ប៉ុន្តែចំពោះការចាយលុយវិញអត់មានចាំស្អែកទេ មានថ្ងៃហ្នឹងចាយថ្ងៃហ្នឹង ហើយពេលខ្លះមានស្អែកទេប៉ុន្តែរៀបគម្រោងចាយពីថ្ងៃនេះឱ្យហើយ។ បើអ្នកអូសបន្លាយពេលសន្សំលុយ អ្នកក៏អូសបន្លាយពេលសល់លុយ បើអ្នកអូសបន្លាយពេលរៀបចំផែនការចំណាយ អ្នកក៏ធ្វើឱ្យខ្លួនឯងនៅបន្តខ្ជះខ្ជាយលុយកាន់តែយូរតាមហ្នឹងដែរ។   សូមរំលឹកផងដែរថា គ្មានអ្នកណាមិនចេះសាងកំហុសទេ សំខាន់ត្រង់ពេលដឹងថាខ្លួនឯងខុសហើយត្រូវប្រញាប់រកផ្លូវកែប្រែ។ កែកាន់តែលឿនលុយរបស់អ្នកនឹងសល់កាន់តែឆាប់ ហើយបញ្ហាផ្សេងៗដូចជាការដាច់លុយ ឬបំណុលមិនល្អ និងជ្រុះទៅជាបណ្ដើរៗអាស្រ័យតាមសកម្មភាព និងការតាំងចិត្តរបស់អ្នក៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T08:56:50.729Z", "category": "ហិរញ្ញវត្ថុ", "views": 1739, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ក្រុមហ៊ុន ដាយ អ៊ិឈិ ឡាយហ្វ៍ កម្ពុជា ទទួលបានពានរង្វាន់ជាក្រុមហ៊ុនធានារ៉ាប់រងអាយុជីវិតអន្តរជាតិល្អបំផុតប្រចាំឆ្នាំនៅកម្ពុជាពីកម្មវិធី Insurance Asia Awards 2023	https://business-cambodia.com/articles/insurance-asia-award-	ថ្ងៃទី០១ ខែសីហា ឆ្នាំ២០២៣ –  ក្រុមហ៊ុនធានារ៉ាប់រងអាយុជីវិត ដាយ អ៊ិឈិ ឡាយហ្វ៍ ទទួលបានពានរង្វាន់ ជា “ក្រុមហ៊ុនធានារ៉ាប់រងអាយុជីវិតអន្តរជាតិល្អបំផុតប្រចាំឆ្នាំនៅក្នុងប្រទេសកម្ពុជា (International Life Insurer of the Year – Cambodia)” សម្រាប់ឆ្នាំ២០២៣ពីកម្មវិធីដ៏ល្បីឈ្មោះមួយ “Insurance Asia Awards 2023” ដែលបានប្រព្រឹត្តិទៅក្នុងប្រទេសសិង្ហបុរី។ Insurance Asia Awards គឺជាកម្មវិធីពានរង្វាន់ដ៏មានកិត្យានុភាពមួយប្រចាំតំបន់អាស៊ីប៉ាស៊ីហ្វិកដែលប្រមូលផ្តុំក្រុមហ៊ុនធានារ៉ាប់រងធំៗនៅក្នុងតំបន់អាស៊ី ហើយកម្មវិធីនេះទទួលស្គាល់ទៅលើផលិតផលធានារ៉ាប់រង និងសេវាកម្មល្អបំផុតប្រចាំឆ្នាំ ដែលបានជួយលើកកម្ពស់គុណភាពជីវិតរបស់អតិថិជន។ លោក ពន្លឺ តុលា អគ្គនាយកប្រតិបត្តិ ក្រុមហ៊ុន ដាយ អ៊ិឈិ ឡាយហ្វ៍ មានប្រសាសន៍ថា៖ “យើងមិនអាចឈ្នះពានរង្វាន់អន្តរជាតិនេះបានទេ ប្រសិនបើមិនមានការជឿជាក់ និងទំនុកចិត្តយ៉ាងច្រើនពីសំណាក់អតិថិជនមកលើក្រុមហ៊ុន ដាយ អ៊ិឈិ ឡាយហ្វ៍។ វាពិតជាអស្ចារ្យខ្លាំងណាស់ដែលភាពរីកចម្រើនដ៏ខ្លាំងក្លា និងការប្តេជ្ញាចិត្តរបស់យើងចំពោះការប្រកាន់ខ្ជាប់ទស្សនៈវិស័យ “អតិថិជនជាចម្បង” ត្រូវបានគេទទួលស្គាល់យ៉ាងទូលំទូលាយ និងជាលក្ខណៈអន្តរជាតិ។ យើងប្តេជ្ញាចិត្ដក្នុងការបន្ដជួយបង្កើនគុណភាពជីវិតរបស់អតិថិជន តាមរយៈការផ្តល់ផលិតផល និងសេវាកម្មពាក់ព័ន្ធនានាប្រកបដោយភាពច្នៃប្រឌិត និងកាន់តែទូលំទូលាយ ដោយបន្ដកសាងលើកេរិ៍្តដំណែលដ៏យូរអង្វែង និងមោទកភាពរបស់យើងក្នុងនាមជាក្រុមហ៊ុនធានារ៉ាប់រងអាយុជីវិតឈានមុខគេមួយរបស់ប្រទេសជប៉ុនដែលមានប្រតិបត្តិការជាង១២០ ឆ្នាំមកហើយ។” លោក ម៉ា គីន យ៉ុង នាយកប្រតិបត្តិផ្នែកប្រតិបត្តិការ និងបានតំណាងឱ្យក្រុមហ៊ុន ដាយ អ៊ិឈិ ឡាយហ្វ៍ ទៅចូលរួមកម្មវិធីទទួលពានរង្វាន់នេះដែលបានប្រព្រឹត្តទៅនៅប្រទេសសិង្ហបុរី បានបន្ថែមទៀតថា៖ “យើងខ្ញុំសូមចែករំលែកពានរង្វាន់មួយនេះ ជូនទៅដល់ក្រុមការងារទាំងអស់របស់ក្រុមហ៊ុន ដាយ អ៊ិឈិ ឡាយហ្វ៍ កម្ពុជា សម្រាប់ការខិតខំប្រឹងប្រែងរបស់ពួកគាត់ទាំងអស់គ្នាដើម្បីសម្រេចឱ្យបាននូវឧត្តមភាព ភាពច្នៃប្រឌិត និងការប្រកាន់ភ្ជាប់ “អតិថិជនជាចំបង”។ ខ្ញុំមានទំនុកចិត្តពេញលេញថាឆន្ទៈក្នុងការចង់សម្រេចបានលទ្ធផល និងភាពប៉ិនប្រសប់របស់ក្រុមការងារក្រុមហ៊ុន ដាយ អ៊ិឈិ ឡាយហ្វ៍ នឹងបន្ដជួយជម្រុញគោលដៅរបស់យើងឱ្យក្លាយជាក្រុមហ៊ុនធានារ៉ាប់រងអាយុជីវិតឈានមុខគេនៅក្នុងប្រទេសកម្ពុជា។ អ្នកប្រឹក្សាផែនការហិរញ្ញវត្ថុ អ្នកឯកទេសផែនការហិរញ្ញវត្ថុ ដៃគូអាជីវកម្ម បុគ្គលិក និងអតិថិជនទាំងអស់ គឺជាអាទិភាពទី១របស់ក្រុមហ៊ុន ដាយ អ៊ិឈិ ឡាយហ្វ៍ កម្ពុជា។” អំពី ក្រុមហ៊ុន ដាយ អ៊ិឈិ ឡាយហ្វ៍ ក្រុមហ៊ុន ដាយ អ៊ិឈិ ឡាយហ្វ៍ គឺជាក្រុមហ៊ុនធានារ៉ាប់រងអាយុជីវិតដែលមានការរីកលូតលាស់លឿនមួយនៅក្នុងប្រទេសកម្ពុជាក្នុងរយៈពេលត្រឹមតែជាង ៤ ឆ្នាំប៉ុណ្ណោះ។ ក្រុមហ៊ុន ដាយ អ៊ិឈិ ឡាហ្វ៍ កម្ពុជា  ជាក្រុមហ៊ុនបុត្រសម្ព័ន្ធរបស់ក្រុមហ៊ុន Dai-ichi Life Holdings, Inc. (“ដាយ អ៊ិឈិ ឡាយហ្វ៍ ហូលឌីង ឬ DLHD”) ដែលជាក្រុមហ៊ុនធានារ៉ាប់រងអាយុជីវិតឈានមុខគេក្នុងប្រទេសជប៉ុនអស់រយៈពេលជាង ១២០ ឆ្នាំ ជាប្រវត្តិសាស្ត្រ។ DLHD ទទួលបានការវាយតម្លៃ A+ ដោយ S&P និងបានចុះបញ្ជីនៅលើទីផ្សារភាគហ៊ុនតូក្យូស្តុកអ៊ិចឆេង (Tokyo Stock Exchange) ។ ចាប់តាំងពីបង្កើតក្រុមហ៊ុន DLHD ក្នុងឆ្នាំ ១៩០២ មក ក្រុមហ៊ុន ដាយ អ៊ិឈិ ឡាយហ្វ៍ បានប្តេជ្ញាចិត្តឈរនៅក្បែរអតិថិជនរបស់យើងជានិច្ច និងមនុស្សជាទីស្រឡាញ់របស់ពួកគេអស់មួយជីវិត និងខិតខំប្រឹងប្រែងរួមគ្នាក្នុងការផ្តល់ជូននូវ “ភាពស្ងប់ចិត្ត” ក្រោមទស្សនៈវិស័យ “អតិថិជនជាចម្បង”។ ក្រុមហ៊ុនបានរួមចំណែកផ្តល់ជូននូវភាពស្ងប់ចិត្តតាមរយៈការផ្តល់សេវាធានារ៉ាប់រងអាយុជីវិត និងសេវាហិរញ្ញវត្ថុផ្សេងៗដល់សហគមន៍ក្នុងមូលដ្ឋាន។  *ក្រុមហ៊ុន ដាយ អ៊ិឈិ ឡាយហ្វ៍ ហូលឌីង មានគ្រឹះមូលធនដ៏រឹងមាំជាមួយនឹងទ្រព្យសម្បត្តិសរុបចំនួន ៤៦១ ពាន់លានដុល្លារ និងបុព្វលាភធានារ៉ាប់រង និងប្រាក់ចំណូលផ្សេងៗទៀតជាង ៤៩ពាន់លានដុល្លារ។ (គិតត្រឹមថ្ងៃទី ៣១ ខែមីនា ឆ្នាំ២០២៣)	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T08:47:04.637Z", "category": "PR", "views": 105, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អបអរសាទរ! កម្ពុជាឈ្នះឆ្នោត ទទួលបានសិទ្ធិ ធ្វើជាម្ចាស់ផ្ទះរៀបចំសន្និបាតពិភពលោក លើកទី៣៩ឆ្នាំ២០២៦	https://business-cambodia.com/articles/cambodia-won-39th-wagggs-conference-election-at-cyprus	កម្ពុជាបានជាប់ក្នុងការបោះឆ្នោតជ្រើសរើសឱ្យធ្វើជាម្ចាស់ផ្ទះរៀបចំសន្និបាតពិភពលោកលើកទី៣៩ ឆ្នាំ២០២៦ របស់សមាគមកាយប្ញទ្ធិនារីពិភពលោក (39th WAGGGS Conference) ដែលមានការចូលរួមចំនួន១០៤ប្រទេស នៅថ្ងៃទី៣១ ខែកក្កដា ឆ្នាំ២០២៣ម្សិលមិញនេះ នៅប្រទេស ស៊ីប ( Cyprus) ដែលស្ថិតនៅតំបន់អ៊ឺរ៉ុប។   តាមប្រភពពីក្រសួងអប់រំកម្ពុជា បានឱ្យដឹងថា នេះជាលទ្ធផលប្រវត្តិសាស្ត្រ និងមហាកិត្តិយសដ៏ខ្ពង់ខ្ពស់បំផុតដោយកម្ពុជាត្រូវបានបោះឆ្នោតជ្រើសរើសឱ្យធ្វើជាម្ចាស់ផ្ទះរៀបចំសន្និបាតពិភពលោកលើកទី៣៩ ឆ្នាំ២០២៦ របស់សមាគមកាយប្ញទ្ធិនារីពិភពលោក (39th WAGGGS Conference)។ សូមបញ្ជាក់ថា លោកជំទាវបណ្ឌិត ពេជ ចន្ទមុន្នី ហ៊ុនម៉ាណែត បានដឹកនាំគណៈប្រតិភូចូលរួមអង្គសន្និបាតលើកទី៣៨ របស់សមាគមកាយប្ញទ្ធិនារីពិភពលោក (38th WAGGGS Conference) កាលពីថ្ងៃទី ៣១ ខែកក្កដា ឆ្នាំ២០២៣ នៅសាធារណរដ្ឋ Cyprus និងបានព្យាយាមយ៉ាងស្វិតស្វាញ និងសកម្មដើម្បីស្មើបេក្ខភាពកម្ពុជាឱ្យបានចូលរួមបោះឆ្នោត ជ្រើសរើសប្រទេសធ្វើជាម្ចាស់ផ្ទះសម្រាប់រៀបចំសន្និបាតពិភពលោក លើកទី៣៩ ឆ្នាំ២០២៦៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T07:43:19.386Z", "category": "ព័ត៌មានថ្មីៗ", "views": 142, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អបអរសាទរ! ត្រឹម១ខែ ម្ចាស់បុរី និងអ្នកជំនួញជួរមុខ១១រូប ទទួលបានគោរមងារជា “អ្នកឧកញ៉ា”	https://business-cambodia.com/articles/eleven-neak-okha	ត្រឹមរយៈពេល ១ ខែកក្កដា ឆ្នាំ២០២៣ កន្លងទៅនេះ មានអ្នកជំនួញ និងម្ចាស់បុរីធំៗចំនួន ១១ រូប ត្រូវបានព្រះករុណាព្រះបាទសម្ដេចព្រះបរមនាថ នរោត្តម សីហមុនី ព្រះមហាក្សត្រនៃព្រះរាជាណាចក្រកម្ពុជា  ចេញព្រះរាជក្រឹត្យ ត្រាស់បង្គាប់ផ្ដល់គោរមងារ «អ្នកឧកញ៉ា»។ យោងតាមព្រះរាជក្រឹត្យ អ្នកជំនួញទាំង ១១ រូបខាងលើដែលទទួលបានគោរមងារជាអ្នកឧកញ៉ានេះរួមមាន៖ ១. លោកជំទាវ ម៉ៅ ចំណាន ភរិយារបស់អ្នកឧកញ៉ា គិត ម៉េង និងជាអ្នកជំនួញជួរមុខមួយរូបនៅកម្ពុជា ត្រូវបានផ្ដល់គោរមងារជាអ្នកឧកញ៉ានៅថ្ងៃទី៤ ខែកក្កដា។ ២. ឧកញ៉ា ពុង ឃាវសែ ប្រធានក្រុមប្រឹក្សាភិបាលក្រុមហ៊ុន OCICក្រុមហ៊ុន OCIC និងធនាគារកាណាឌីយ៉ា ក.អ ត្រូវបានផ្ដល់គោរមងារជាអ្នកឧកញ៉ា នៅថ្ងៃទី១២ ខែកក្កដា។ ៣. ឧកញ៉ា លី ហាក់ ម្ចាស់ក្រុមហ៊ុន បុរី វីអាយភី ខេត្ដព្រះសីហនុ ត្រូវបានផ្ដល់គោរមងារជាអ្នកឧកញ៉ា នៅថ្ងៃទី១៨ ខែកក្កដា។ ៤. ឧកញ៉ា ឃុត ខេម៉ា ត្រូវបានផ្ដល់គោរមងារជាអ្នកឧកញ៉ាកាលពីថ្ងៃទី១៨ ខែកក្កដា ។ ៥. ឧកញ៉ា សួរ វីរៈ ដែលជាអគ្គនាយកក្រុមហ៊ុន វិរៈប៊ុនថាំ អេចប្រេស ត្រូវបានផ្តល់គោរមងារជាអ្នកឧកញ៉ានៅថ្ងៃទី១៩ ខែកក្កដា។ ៦. ឧកញ៉ា ថៃ ជាហួត ប្រធានក្រុមប្រឹក្សាភិបាល ក្រុមហ៊ុន ប៉េងហួត គ្រុប ត្រូវបានផ្ដល់គោរមងារជាអ្នកឧកញ៉ានៅថ្ងៃទី២១ ខែកក្កដា។ ៧. ឧកញ៉ា លឹម ហេង អនុប្រធានសភាពាណិជ្ជកម្មកម្ពុជា ត្រូវបានផ្ដល់គោរមងារជាអ្នកឧកញ៉ានៅថ្ងៃទី២១ ខែកក្កដា។ ៨. ឧកញ៉ា ឡាវ កាង អនុប្រធានសភាពាណិជ្ជកម្មកម្ពុជា ត្រូបានផ្ដល់គោរមងារជាអ្នកឧកញ៉ានៅថ្ងៃទី២១ ខែកក្កដា។ ៩. ឧកញ៉ា អាន ម៉ាឌី អគ្គនាយកក្រុមហ៊ុន អាន ម៉ាឌី គ្រុប (AN MADY GROUP Co.,Ltd) ត្រូវបានផ្ដល់គោរមងារជាអ្នកឧកញ៉ានៅថ្ងៃទី២១ខែកក្កដា។ ១០. ឧកញ៉ា ទុយ គី អនុប្រធានក្រុមប្រឹក្សាភិបាលសមាគមមូលនិធិសម្តេចតេជោ ដើម្បីអភិវឌ្ឍន៍សហគ្រាសធុនតូច និងមធ្យមនៅកម្ពុជា និងជាប្រធានសភាពាណិជ្ជកម្មពោធិ៍សាត់ និងជាអនុប្រធានសភាពាណិជ្ជកម្មកម្ពុជា ត្រូវបានផ្ដល់គោរមងារជាអ្នកឧកញ៉ា នៅថ្ងៃទី២៦ ខែកក្កដា។ ១១. លោកជំទាវឧកញ៉ា យី រដ្ឋា កូនស្រីលោកជំទាវឧកញ៉ា ស៊ុយ សុផាន ស្ថាបនិកក្រុមហ៊ុន ផាន អ៊ីមិច ដែលជាក្រុមហ៊ុនផ្នែកអចលនទ្រព្យ ត្រូវបានផ្ដល់គោរមងារជាអ្នកឧកញ៉ានៅថ្ងៃទី២៩ ខែកក្កដា៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T05:39:20.430Z", "category": "អចលនទ្រព្យ", "views": 907, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ភាសាអង់គ្លេសសំខាន់ណាស់! កញ្ញា ឡៅ ដានេ បង្ហើបគន្លឹះ៥ រៀនអង់គ្លេសចេះលឿនដូចជនជាតិ	https://business-cambodia.com/articles/how-to-good-at-speaking-english-by-lao-dane-	ភាសាអង់គ្លេសគឺជាតម្រូវការចាំបាច់នៅក្នុងការរៀនសូត្រនាពេលបច្ចុប្បន្ននេះ ខណៈអ្នកដែលចេះគឺមានឱកាសច្រើន អាចអាននិងស្តាប់បានស៊ីជម្រៅ ងាយស្រួលក្នុងការធ្វើទំនាក់ទំនង។   យ៉ាងណាមិញខាងក្រោមនេះគឺជាការចែករំលែកអំពីការរៀននិយាយភាសាអង់គ្លេសរបស់ កញ្ញា ឡៅ ដានេ ដែលបងប្អូនភាគច្រើនបានស្គាល់ថាជាអ្នកចែករំលែកចំណេះដឹងនៅលើបណ្តេញសង្គម បានឱ្យដឹងថាគន្លឹះធំ៥ នេះល្អបំផុត សម្រាប់អ្នកចង់រៀននិយាយភាសាអង់គ្លេសឱ្យកាន់តែប្រសើរជាងមុន។   ១. សិក្សាពីការបញ្ចេញសំឡេងនៃស្រៈ និងព្យព្ជានៈ ក្នុងភាសាអង់គ្លេស   ការបញ្ចេញសំឡេងភាសាអង់គ្លេសឱ្យបានត្រឹមត្រូវនិងពិរោះស្តាប់ បងប្អូនត្រូវតែស្គាល់ច្បាស់ពីព្យព្ជានៈ និងស្រៈដែលមាននៅក្នុងភាសាអង់គ្លេសឱ្យបានច្បាស់ព្រោះថា ការបញ្ចេញសំឡេងគឺពាក់ព័ន្ធជាមួយអណ្តាតនិងធ្មេញ មានសារៈសំខាន់ខ្លាំងណាស់ក្នុងការនិយាយឱ្យមានភាពត្រឹមត្រូវលើព្យញ្ជនៈទាំង២៦តួរបស់ភាសាអង់គ្លេស។   ២. សិក្សាពាក្យនិងឃ្លាដែលគេប្រើប្រាស់ជាប្រចាំ   ការសិក្សាពាក្យនៅក្នុងភាសាអង់គ្លេសអាចជួយឱ្យអ្នក មានគំនិតក្នុងការនិយាយនិងសន្ទនា។ ដូច្នេះហើយនៅពេលដែលបងប្អូនអានអត្ថបទឬមើលវីដេអូណាមួយដែលមានឃ្លានិងពាក្យដែលគេប្រើប្រាស់ក្នុងភាសាអង់គ្លេស ជាប្រចាំនោះ បងប្អូនគួរតែកត់ត្រាទុកឬនិងចងចាំសម្រាប់ការងាយស្រួលអនុវត្កការនិយាយនៅពេលក្រោយ។   ៣. អានបណ្តេញសំឡេងតាមជនជាតិដើម   ការអានជួយឱ្យការគិតនិងការនិយាយកាន់តែមានភាពល្អប្រសើរឡើង ដូច្នេះហើយការអានតាមសំឡេងរបស់ជនជាតិដើម ដែលមាននៅលើវីដេអូនានារយៈពេល៣-៤នាទី ដែលវាអាចជួយឱ្យបងប្អូនយល់ច្បាស់ពីរបៀបបញ្ចេញសំឡេងឱ្យបានត្រឹមត្រូវថែមមួយកម្រិតទៀត។   ៤. បង្កើនការស្តាប់វីដេអូខ្លីដែលអ្នកចូលចិត្ត   ក្រៅពីការអាន ការស្តាប់ក៏បានដើរតួនាទីយ៉ាងសំខាន់ នៅក្នុងការរៀនភាសាអង់គ្លេសផងដែរ។ ដូច្នេះហើយព្យាយាមស្តាប់វីដេអូភាសាអង់គ្លេសខ្លីៗនៅលើយូធូប ដែលបងប្អូនចូលចិត្ត និងគិតថាងាយស្រួលយល់ ងាយស្រួលចងចាំ ឱ្យបានច្រើនតាមដែលអាចធ្វើទៅបាន និងពេលនិយាយគួរកុំភ័យរឿងខុសវេយ្យាករណ៍ច្រើនពេក។   ៥. អនុវត្តគន្លឹះទាំងនេះជាប្រចាំថ្ងៃជាមួយខ្លួនឯង   ជារួមមកវិញគន្លឹះទាំង៥ខាងលើដែលកញ្ញាបានបង្ហើបចែករំលែកនេះ គឺទាមទារឱ្យមានការអនុវត្តជាមួយខ្លួនឯង ឱ្យបានជាប់លាប់ជាទម្លាប់មួយ ដើម្បីឱ្យគន្លឹះទាំងនេះមានប្រសិទ្ធិភាព ជួយឱ្យអ្នកចង់រៀននិយាយភាសាអង់គ្លេស ចេះចាំបានលឿន អាចនិយាយបានធម្មជាតិដូចជនជាតិ។   គួរជម្រាបផងដែរថា កញ្ញា ឡៅ ដានេ គឺជាបញ្ញាវន្តខ្មែរម្នាក់ដែលមានកំណើតកើតចេញពីកូនកសិករក្រីក្រ នៅខេត្តសៀមរាប  កញ្ញាក៏ធ្លាប់ជាគ្រូបង្រៀនអក្សរសាស្រ្តអង់គ្លេសម្នាក់នៃសាកលវិទ្យាល័យបញ្ញាសាស្រ្តកម្ពុជាម្នាក់ ដែលធ្លាប់ទទួលបានអាហារូបករណ៍ទៅសិក្សានៅសហរដ្ឋអាមេរិកផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T05:03:07.613Z", "category": "ភាពជាអ្នកដឹកនាំ", "views": 589, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រេងសាំងថ្មី ឡើងថ្លៃ! ក្រសួង ប្រកាសតម្លៃប្រេងសាំង ដែលត្រូវលក់ជូនប្រជាជននៅដើមខែសីហានេះ	https://business-cambodia.com/articles/new-month-gasoline-in-august	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី០១ ដល់ថ្ងៃទី១០ ខែសីហា ឆ្នាំ២០២៣ នឹងត្រូវលក់នៅក្នុងតម្លៃ ៤.៥៥០ រៀល/ក្នុង១លីត្រសម្រាប់សាំងធម្មតា EA92  និង ៤,៤៥0 រៀល/ក្នុង១លីត្រ សម្រាប់ប្រេងម៉ាស៊ូត។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងសប្តាហ៍ឡើងថ្លៃ ៤០០រៀល ខណៈដែលកាលពីសប្តាហ៍ចាស់តម្លៃសាំងធម្មតាមានតម្លៃ ៤,១៥០រៀល និង ប្រេងម៉ាស៊ូតវិញតម្លៃ ៤,០០០រៀលក្នុងមួយលីត្រ ដូច្នេះម៉ាស៊ូតគឺឡើងថ្លៃ ៤៥០រៀល។ គូសបញ្ជាក់ផងដែរថា បើផ្អែកតាមតម្លៃនៅលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី ០១ ដល់ថ្ងៃទី ១០ ខែ សីហា ឆ្នាំ ២០២៣ គឺត្រូវលក់ក្នុងតម្លៃ ៤,៨១៨រៀល/លីត្រ សម្រាប់សាំងធម្មតា និងតម្លៃ ៤,៧១៨រៀល/លីត្រ សម្រាប់ប្រេងម៉ាស៊ូត។ ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥ដុល្លារ/លីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T04:47:49.102Z", "category": "ព័ត៌មានថ្មីៗ", "views": 3130, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ជួញដូរគ្រីបតូស្របច្បាប់! ឥណ្ឌូនេស៊ីដាក់ដំណើរផ្សារហ៊ុនគ្រីបតូ ដើម្បីការពារអ្នកវិ.និយោគទ្រព្យឌីជីថល	https://business-cambodia.com/articles/indonesia-launched-its-cryppto-exchange-for-the-first-time	ក្រសួងពាណិជ្ជកម្មរបស់ប្រទេសឥណ្ឌូនេស៊ីកាលពីពេលថ្មីៗនេះបានដាក់ដំណើរការទីផ្សារប្ដូរលុយគ្រីបតូដែលត្រូវបានចាត់ទុកជាទីផ្សារភាគហ៊ុនគ្រីបតូជាលើកដំបូងបង្អស់ក្នុងលោកគាំទ្រដោយរដ្ឋាភិបាល។ នេះបើយោងតាមការចុះផ្សាយរបស់ Thestar។    លោក Zulkifli Hasan រដ្ឋមន្រ្តីក្រសួងពាណិជ្ជកម្មរបស់ឥណ្ឌូនេស៊ីបានថ្លែងឲ្យដឹងនៅក្នុងកម្មវិធីដាក់ដំណើរការទីផ្សារប្ដូលុយរគ្រីបតូថា ការបង្កើតឡើងនូវទីផ្សារប្ដូរលុយគ្រីបតូគឺបានឆ្លុះបញ្ចាំពីការប្ដេជ្ញាចិត្តរបស់រដ្ឋាភិបាលឥណ្ឌូនេស៊ីក្នុងការផ្ដាស់ភាពច្បាស់លាស់នៃអាជីវកម្ម ជាពិសេសនោះគឺបង្កើតនូវប្រព័ន្ធជួញដូរលុយគ្រីបតូមួយដែលមានភាពត្រឹមត្រូវជាមួយនឹងប្រព័ន្ធអេកូឡូស៊ីច្បាស់លាស់។ លើសពីនេះទីផ្សារប្ដូរលុយគ្រីបតូថ្មីនេះនឹងផ្ដល់នូវការអនុវត្តច្បាប់ត្រឹមត្រូវដើម្បីការពារប្រជាជន អ្នកប្រើប្រាស់ពោលគឺផ្ដល់ឲ្យអ្នកវិនិយោគគ្រីបតូនូវសុវត្ថិភាពក្នុងការប្រតិបត្តិការជួញដូរលុយគ្រីបតូដែលផ្ដល់នូវការជួញដូរមួយស្របច្បាប់ពេញលេញក្នុងប្រទេសឥណ្ឌូនេស៊ី។  ចំពោះការដាក់ដំណើរការទីផ្សារប្ដូរលុយគ្រីបតូរបស់ឥណ្ឌូនេស៊ីនេះ មានក្រុមហ៊ុនរកស៊ីខាងគ្រីបតូល្បីៗជាច្រើនត្រូវបានចុះបញ្ជី ក្នុងនោះមានដូចជា ក្រុមហ៊ុន Binance, Ripple, Ethereum, Tether និងBitcoin ជាដើម។    លោក Didid Noordiatmoko ប្រធានភ្នាក់ងារជួញដូរផលិតផលអនាគតបានឲ្យដឹងថានៅ៥ឆ្នាំចុងក្រោយនេះ សកម្មភាពជួញដូរទ្រព្យឌីជីថលមានការរីកចម្រើនគួរឲ្យកត់សម្គាល់។ ជាក់ស្ដែងគិតត្រឹមខែមិថុនាឆ្នាំ២០២៣នេះ ចំនួនប្រជាជនដែលវិនិយោគលើទ្រព្យឌីជីថលរហូតដល់ទៅជាង១៧លាននាក់ហើយជាមធ្យមមានប្រមាណ៤៩ម៉ឺនវិនិយោគប្រចាំខែ។ តួលេខនេះបង្ហាញថាប្រជាជនកាន់តែច្រើនឡើងបានចាប់ផ្ដើមចាប់អារម្មណ៍លើការវិនិយោគលុយគ្រីបតូ។   គួរបញ្ជាក់ផងដែរថាប្រទេសឥណ្ឌូនេស៊ីគឺជាប្រទេសមួយក្នុងតំបន់អាស៊ានដែលហាក់ទទួលក៏ដូចជាសម្របទៅនឹងទីផ្សារគ្រីបតូបានយ៉ាងឆាប់រហ័សដោយរដ្ឋាភិបាលប្រទេសនេះបានបង្ហាញចំណាប់អារម្មណ៍លើទីផ្សារទ្រព្យឌីជីថលមួយនេះថែមទាំងគាំទ្រដើម្បីផលប្រយោជន៍សេដ្ឋកិច្ចជាតិទៀតផង៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T04:18:30.853Z", "category": "ហិរញ្ញវត្ថុ", "views": 247, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រសួងប្រកាសហើយ ចង់ស្នើចុះបញ្ជីម៉ាក លែងត្រូវការឯកសារច្រើនដូចមុនទៀតហើយ	https://business-cambodia.com/articles/less-than-before-	សម្រាប់ការចុះបញ្ជីម៉ាកលើកក្រោយ ម្ចាស់អាជីវកម្ម សហគ្រាស លែងពិបាកយកឯកសារច្រើនដូចមុនទៀតហើយ ពេលនេះក្រសួងបានកាត់បន្ថយការពាក្យស្នើសុំចុះបញ្ជីម៉ាកហើយ គឺត្រូវការតែមួយសន្លឹកប៉ុណ្ណោះមិនចាំបាច់មានច្រើនច្បាប់រញ៉េរញ៉ៃដូចមុនឡើយ។ បើយោងតាមសេចក្តីជូនដំណឹងរបស់ អគ្គនាយកដ្ឋានកម្មសិទ្ធិបញ្ញា នៅមុននេះបន្តិចបានឱ្យដឹងថា “ដើម្បីកាត់បន្ថយឯកសារមិនចាំបាច់សម្រាប់ការដាក់ពាក្យស្នើសុំចុះបញ្ជីម៉ាក និងផ្ដល់កិច្ច សម្រួលការចុះបញ្ជីម៉ាក ក្រសួងពាណិជ្ជកម្មស្នើឱ្យអ្នកដាក់ពាក្យត្រូវប្រើប្រាស់ពាក្យស្នើសុំតែមួយគត់សម្រាប់ការស្នើសុំចុះបញ្ជីម៉ាកមួយ ចំពោះទំនិញ ឬសេវាក្នុងចំណាត់ថ្នាក់មួយ ឬច្រើននៃចំណាត់ថ្នាក់អន្តរជាតិ ដែលអនុលោមតាមមាត្រា១០ នៃអនុក្រឹត្យស្ដីពីការអនុវត្តច្បាប់ស្តីពីម៉ាក ពាណិជ្ជនាម និងអំពើនៃការប្រកួតប្រជែងមិនស្មោះត្រង់” ។     គូសបញ្ជាក់ផងដែរថា កន្លងមកដើម្បីស្នើសុំចុះបញ្ជីម៉ាកម្ចាស់អាជីវកម្ម សហគ្រាស ត្រូវមាន៖ សំណុំលិខិតស្នើសុំចុះបញ្ជីម៉ាកដែលចុះហត្ថលេខាដោយអ្នកដាក់ពាក្យស្នើសុំឬភ្នាក់ងារក្នុងស្រុក លិខិតប្រគល់សិទ្ធិដែលបញ្ជាក់យ៉ាងត្រឹមត្រូវពីអ្នកដាក់ពាក្យស្នើសុំ ប្រសិនបើការដាក់ពាក្យស្នើសុំត្រូវបានធ្វើឡើងដោយភ្នាកងារ គំរូម៉ាកចំនូន១៥ (ទំហំនៃគំរូម៉ាកមិនគួរលើសពី ៨x៨cm) ។ ក្នុងករណីគ្មានបណ្តឹងជំទាស់ មន្ត្រីចុះបញ្ញី នឹងផ្តល់ការចុះបញ្ជីពី៤-៦ខែ៕     អត្ថបទដោយ៖សម្បតិ្ត សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T04:15:21.280Z", "category": "ចាប់ផ្តើមអាជីវកម្ម", "views": 342, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អចលនទ្រព្យក្នុងប្រទេសវៀតណាម ហាក់គ្មានពន្លឺនៅក្នុងឆ្នាំនេះ ខណៈក្រុមហ៊ុនជាង៨០០០ បានប្រកាសក្ស័យធន	https://business-cambodia.com/articles/property-market-not-to-thaw-anytime-soon-experts	អចលនទ្រព្យនៅប្រទេសវៀតណាមកាត់តែតានតឹងទៅៗ ខណៈភាពតានតឹងនេះបានធ្វើឲ្យក្រុមហ៊ុនជាច្រើន ដែលមានវត្តមាននៅក្នុងប្រទេសវៀតណាមជាង៨៨០០ ក្រុមហ៊ុនបានប្រកាសបិទទ្វារក្ស័យធន។ ក៏ព្រោះតែមានដុនដាបនេះហើយទើបធ្វើឲ្យអ្នកជំនាញមួយចំនួនបានលើកឡើងថាទីផ្សារអចលន្រព្យ គឺមិនទាន់អាចងើបពីភាពដុនដាបបានមកវិញនៅឡើយទេក្នុងឆ្នាំនេះ។ នេះបើយោងតាមការចុះផ្សាយរបស់សារព័ត៌មានរបស់វៀតណាមដែលមានឈ្មោះថា VN Express  បានចុះកាលពីថ្ងៃទី ៣១ ខែកក្កដា ឆ្នាំ២០២៣ កន្លងទៅនេះ។ លោក Nguyen Duy Thanh នាយកប្រតិបត្តិនៃក្រុមហ៊ុន BDS Joint Stock Company បានលើកឡើងយ៉ាងដូច្នេះថា សញ្ញាដែលធ្វើឲ្យអចលនទ្រព្យវៀតណាម មិនអាចងើបឡើងវិញបានទេព្រោះតែ ស្ថានភាពទីផ្សារនៅមិនទាន់ប្រសើរ ហើយអត្រាការប្រាក់ធនាគារខ្ពស់ បញ្ហាផ្លូវច្បាប់នៅបន្តអូសបន្លាយ រួមជាមួយកំណើនសេដ្ឋកិច្ច នៅមានភាពយឺតយ៉ាវផងដែរ ។ យ៉ាងណាមិញលោក Nguyen Duy Thanh ក៏បានបន្ថែមថា  ដើម្បីស្តារទីផ្សារឡើងវិញ រឿងដំបូងដែលត្រូវការធ្វើនោះ គឺការទទួលបានទំនុកចិត្តពីអតិថិជនជាមុនសិន ។ ដោយអត្រាការប្រាក់កម្ចីរបស់ធនាគារត្រូវតែកាត់បន្ថយមកនៅត្រឹមប្រហែល ៨ ភាគរយ ដើម្បីឲ្យប្រជាជនអាចទទួលបានកម្ចីទិញផ្ទះ ហើយឧបសគ្គផ្លូវច្បាប់ដែលប្រឈមនឹងគម្រោងអចលនទ្រព្យគួរតែត្រូវបានដោះស្រាយឲ្យបានឆាប់រហ័សផងដែរ ។   លោក Pham Lam អនុប្រធានសមាគមអចលនទ្រព្យប្រចាំប្រទេសវៀតណាម បានឲ្យដឹងថា សម្រាប់ទីផ្សារអចលនទ្រព្យគឺមានឧបសគ្គច្រើនពេកដែលធ្វើពិបាកនឹងជំនះ ដូច្នេះការងើបឡើងវិញគឺស្ទើរតែមិនអាចទៅរួចទេនៅពេលអនាគតដ៏ខ្លីខាងមុខនេះ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T04:10:05.423Z", "category": "អចលនទ្រព្យ", "views": 794, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ម្ចាស់ PayPal សុខចិត្តបន្ថែមប្រា.ក់១,០០០ដុ.ល្លារ/១ខែ ដល់បុគ្គលិក បើពួកគេមករស់នៅជិតក្រុមហ៊ុន	https://business-cambodia.com/articles/peter-thiel-paid-staff-an-extra-1-000-a-month-for-employee	អតីតបុគ្គលិកម្នាក់បាននិយាយថា ក្រុមហ៊ុន PayPal បានបង់ប្រាក់បន្ថែមចំនួន ១,០០០ដុល្លារក្នុងមួយខែ ដល់បុគ្គលិកគ្រប់រូប ប្រសិនបើពួកគេរើសមករស់នៅក្បែរការិយាល័យ។ នេះបើយោងតាមការឲ្យដឹងពីទីភ្នាក់ងារសារព័ត៌មាន Business Insider ចុះនាថ្ងៃទី៣០ ខែកក្កដា ឆ្នាំ២០២៣។ លោក Michael Gibson ជាអតីតបុគ្គលិកអស់រយៈពេល៥ឆ្នាំ របស់លោក Peter Thiel ដែលជាសហស្ថាបនិកក្រុមហ៊ុន PayPal បានថ្លែងយ៉ាងដូច្នេះថា៖ «Thiel រស់នៅចម្ងាយត្រឹម ៤០០យ៉ាត (០.៣៧គីឡូម៉ែត្រ) ពីការិយាល័យនៅ San Francisco។ គាត់បានលើកទឹកចិត្តបុគ្គលិកទាំងអស់ឲ្យរើសមករស់នៅតំបន់ក្បែរគ្នានេះ ដើម្បីកាត់បន្ថយភាពយឺតយ៉ាវ និងសម្រាប់កិច្ចប្រជុំភា្លមៗក្នុងថ្ងៃចុងសប្តាហ៍»។ លោក Michael Gibson បានបន្តទៀតថា៖ «និយោជិតត្រូវបានផ្តល់ប្រាក់បន្ថែម ១,០០០ដុល្លារក្នុងខែសម្រាប់ថ្លៃជួល ប្រសិនបើពួកគេរស់នៅក្នុងរង្វង់ប្រហែលជិត ១គីឡូម៉ែត្រ ពីការិយាល័យ»។ យ៉ាងណាមិញ ពុំមែនមានតែក្រុមហ៊ុន PayPal ទេដែលបានធ្វើបែបនេះ សូម្បីក្រុមហ៊ុនសម្បុកបច្ចេកវិទ្យា Meta របស់លោក Mark Zuckerberg ក៏ផ្តល់ការលើកទឹកចិត្ដដល់បុគ្គលិកឲ្យមករស់នៅក្បែរការិយាល័យរបស់ខ្លួនផងដែរ។ ក្រុមហ៊ុន Meta ផ្តល់ជូននិយោជិតជាមួយគ្រួសារនូវការទូទាត់មួយដងយ៉ាងហោចណាស់ ១៥,០០០ដុល្លារ សម្រាប់លំនៅដ្ឋាន ប្រសិនបើពួកគេរើសមករស់នៅក្នុងចម្ងាយប្រហែល ១៦គីឡូម៉ែត្រពីទីស្នាក់ការកណ្តាលរបស់ខ្លួន។ នេះបើតាមការឲ្យដឹងពីកាសែត The Guardian។ ក្នុងនោះ ក្រុមហ៊ុនច្បាប់ Davis Polk & Wardwell ក៏ធ្លាប់បានប្រកាសប្រាប់និយោជិតរបស់ខ្លួនផងដែរថា ប្រាក់រង្វាន់របស់ពួកគេអាចត្រូវបានកាត់បន្ថយ ប្រសិនបើពួកគេមិនមានវត្តមានក្នុងការិយាល័យរយៈពេល បីថ្ងៃក្នុងមួយសប្តាហ៍។ នេះបើតាមការរាយការណ៍ពីកាសែត Wall Street Journal៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T03:52:56.795Z", "category": "ភាពជាអ្នកដឹកនាំ", "views": 201, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចេញលក់ខែក្រោយហើយ! តោះមកដឹងតម្លៃម៉ូឌែលទាំង៤របស់ត្រកូល iPhone15 ខណៈតម្លៃថ្លៃជាងមុន២០០$	https://business-cambodia.com/articles/iphone15-hid-price-200	បាំងតែមួយខែទៀតទេក្រុមហ៊ុន Apple នឹងបញ្ចេញនៅម៉ូឌែលទូរស័ព្ទថ្មី iPhone 15 របស់ខ្លួនហើយ ខណៈពីមួយឆ្នាំទៅមួយឆ្នាំក្រុមហ៊ុនតែងតែមានការអាប់ដេតនៅមុខងាររបស់ខ្លួនកាន់តែប្រសើរជាងមុន។ ទន្ទឹមនឹងនេះដែរ កាលពីពេលថ្មីៗនេះមានព័ត៌មានបែកធ្លាយព្រោងព្រាត ថាឆ្នាំនេះ iphone15 បង្កើនតម្លៃរហូតដល់ទៅ២០០ដុល្លារបើធៀបនឹង iPhone 14។ នេះយោងតាមការចុះផ្សាយរបស់គេហទំព័រ MACWORLD។ MacRumors រាយការណ៍ថាលោក Tim Long អ្នកវិភាគ Barclays បានចេញផ្សាយកំណត់ត្រាស្រាវជ្រាវមួយដែលនិយាយថា iPhone 15 Pro នាពេលខាងមុខអាចមានតម្លៃ ១,០៩៩ដុល្លារ ដែលជាការកើនឡើង ១០០ដុល្លារ ពោលថ្លៃជាង iPhone 14 Pro បច្ចុប្បន្ន។ ទោះជាយ៉ាងណាក៏ដោយ iPhone 15 Pro Max អាចមានតម្លៃខ្ពស់ជាងនេះ ជាមួយតម្លៃ ១,២៩៩ដុល្លារ ដែលនឹងកើនឡើង ២០០ ដុល្លារថ្លៃជាង iPhone 14 Pro Max ។ Long បានបញ្ជាក់ទៀតថាតម្លៃចាប់ផ្តើមសម្រាប់ iPhone 15 ៧៩៩ដុល្លារ និង iPhone 15 Plus ៨៩៩ដុល្លារ ដែលតម្លៃទាំង២ម៉ូឌែលនេះពុំមានការផ្លាស់ប្តូរឡើយ។ គួរជម្រាបផងដែរថា ជាប្រពៃណីរបស់ក្រុមហ៊ុន Apple ហើយដែលតែងតែបង្កើតនៅព្រឹត្តិការណ៍មួយនៅក្នុងខែកញ្ញា ដើម្បីបង្ហាញម៉ូដែល iPhone ថ្មីរបស់ខ្លួន។ ទន្ទឹមនឹងនេះដែរសម្រាប់កាលបរិច្ឆេទនៃការចេញលក់ពិតប្រាកដ ទូរស័ព្ទ iPhone ចំនួន ៤ ម៉ូឌែលនេះនឹងចេញផ្សាយនៅពីចុងខែកញ្ញា៕	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T03:50:18.647Z", "category": "កំពូលអ្នកលក់", "views": 922, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ច្រើនជាងគេនៅអាស៊ាន! មូលហេតុធំ៣ នាំប្រជាជនថៃឱ្យមានបំណុ.លគ្រួសារខ្ពស់បំផុត ក្នុងរយៈពេល១៥ឆ្នាំ	https://business-cambodia.com/articles/thailand-household-debt-increase-top-in-15-years	ការស្ទង់មតិមួយបានបង្ហាញឱ្យឃើញថា បំណុលគ្រួសាររបស់ប្រជាជនថៃគិតជាមធ្យមពេលនេះគឺឈានដល់កម្រិតខ្ពស់បំផុតក្នុងរយៈពេល១៥ឆ្នាំចុងក្រោយ។ ហើយមូលហេតុធំ៣ នៃកំណើនអវិជ្ជមានបែបនេះរួមមាន សេដ្ឋកិច្ចស្ទុះងើបឡើងវិញយឺតជាងការរំពឹងទុក តម្លៃរស់នៅខ្ពស់ (ចំណូលទាបជាងចំណាយ) និង ភាពមិនច្បាស់លាស់លើការបង្កើតរដ្ឋាភិបាលថ្មីបន្ទាប់ពីការបោះឆ្នោតខែឧសភា។   ប្រភពពី Bangkok Post បានឱ្យដឹងថា តាមការស្ទង់មតិដោយសាកលវិទ្យាល័យសភាពាណិជ្ជកម្មថៃ (UTCC) បង្ហាញថា ក្នុងឆ្នាំ២០២៣ បំណុលគ្រួសារថៃជាមធ្យមមានចំនួន ៥៥៩,៤០៩បាត (ប្រហែល ១៦,៣០០ដុល្លារ)។ ខណៈតួលេខនេះ បញ្ជាក់ថាវាកើនឡើងដល់ទៅ ១១.៥% លើសពីឆ្នាំមុន។   ប្រហែលមួយភាគបីនៃប្រជាជននៅក្នុងប្រទេសថៃមានបំណុលជាមួយនឹងអ្នកផ្ដល់កម្ចីផ្លូវការសរុបចំនួន ១៥.៩៦ពាន់ពាន់លានបាត (ប្រហែល ៤៦៥.៥៦លានដុល្លារ) និងការប៉ាន់ប្រមាណចំនួន ១ពាន់ពាន់លានបាត (ប្រហែល ២៩.១៧លានដុល្លារ) ផ្សេងទៀតជាកម្ចីឯកជនក្រៅប្រព័ន្ធធនាគារ។   ស្របជាមួយបញ្ហាទាំងអស់នោះ លោក Thanavath Phonvichai ប្រធានសាកលវិទ្យាល័យ បានលើកឡើងថា «កម្រិតបំណុលអាចនឹងឈានដល់កម្រិតខ្ពស់បំផុតនៅក្នុងឆ្នាំ២០២៤ខាងមុខនេះ»។ លោកបន្តថា ថ្វីត្បិតតែមានការបោះឆ្នោតក៏ដោយ ក៏ការស្ទុះងើបឡើងវិញនៃសេដ្ឋកិច្ចនៅតែមិនទាន់មានភាពច្បាស់លាស់។ មានន័យថាប្រជាជនថៃនៅតែប្រឈមនឹងបញ្ហាសេដ្ឋកិច្ចជាមួយនឹងតម្លៃរស់នៅខ្ពស់ និងប្រាក់ចំណូលទាបរហូតដល់ដើមឆ្នាំក្រោយ។   គិតត្រឹមខែមីនា ឆ្នាំ២០២៣ បំណុលគ្រួសាររបស់ប្រជាជនថៃសរុបមានចំនួន ៩០.៦% បើធៀបទៅនឹងផលិតផលក្នុងស្រុកសរុប។ តួលេខនេះបានធ្វើឱ្យអ្នកបង្កើតគោលនយោបាយសម្ដែងនូវការព្រួយបារម្ភជាខ្លាំង អំពីបញ្ហាបំណុលខ្ពស់ ជាពិសេសបារម្ភដល់ប្រជាជនដែលកំពុងមានចំណូលទាប។   បើទោះបីជាយ៉ាងណាក៏ដោយ ក៏ធនាគារកណ្ដាលថៃ បានបង្ហាញពីការតាំងចិត្តយ៉ាងមុតមាំថា «យើងត្រូវតែបន្តតាមដានសមត្ថភាពសេវាបំណុលរបស់ក្រុមដែលងាយរងគ្រោះ បន្ទាប់ពីសញ្ញានៃការចុះគុណភាពឥណទាន ជាពិសេសអ្នកដែលមានប្រាក់ចំណូលទាប»។   ធនាគារកណ្ដាលបានគូសបញ្ជាក់ពីវិធានការជាបន្តបន្ទាប់ ដែលខ្លួនសង្ឃឹមថានឹងធ្វើយ៉ាងណាឱ្យ សមាមាត្រនៃបំណុលគ្រួសាររបស់ប្រជាជនថៃធ្លាក់ចុះមកសល់ត្រឹមតែ ៨០%នៃផលិតផលក្នុងស្រុកសរុប៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T03:29:16.373Z", "category": "ហិរញ្ញវត្ថុ", "views": 390, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ចង់ធ្វើប័ណ្ណបេឡាសន្តិសុខសង្គម (ប.ស.ស) ដឹងទេថាត្រូវបង់មួយខែប៉ុន្មាន សម្រាប់ថ្លៃសេវា?	https://business-cambodia.com/articles/insurance-price-	ការធ្វើប័ណ្ណបេឡាសន្តិសុខសង្គម (ប.ស.ស) បានផ្តល់ផលប្រយោជន៍ជាច្រើនសម្រាប់អ្នកប្រើប្រាស់ ក្នុងនោះសមាជិកនៃ (ប.ស.ស) នឹងទទួលបាននូវផលប្រយោជន៍ធំៗដូចជា សោធនជរាភាពនៅពេលចូលនិវត្តន៍ ឬសោធនទុព្វលភាពនៅពេលធ្លាក់ខ្លួនមានជំងឺឬគ្រោះថ្នាក់រហូតដល់បាត់បង់សមត្ថភាពការងារ ឬសោធនឧត្តរជីវីនៅពេលសោធនិកទទួលមរណភាព ការថែទាំសុខភាព ហានិភ័យការងារ និង និកម្មភាពការងារជាដើម។ ទន្ទឹមនឹងគុណសម្បត្តិជាច្រើនដូចបានជម្រាបជូនខាងលើ ក៏មានបងប្អូនយើងមួយចំនួនបានចោទជាសំណួរថា តើដើម្បីអាចទទួលប័ណ្ណបេឡាសន្តិសុខសង្គម (ប.ស.ស) ត្រូវចំណាយប្រាក់ប៉ុន្មានហើយអ្នកណាខ្លះអាចស្នើប័ណ្ណនេះបាន?     ឆ្លើយតបទៅនឹងសំណួរនេះ បើតាមការឱ្យដឹងរបស់បេឡាជាតិសន្តិសុខសង្គមកាលពីពេលថ្មីៗកន្លងទៅបានឱ្យដឹងថា បងប្អូនអាជីវករ អ្នករត់ម៉ូតូឌុប រត់កង់បី និងបងប្អូនអ្នករកចំណូលផ្ទាល់ខ្លួនគ្រប់ប្រភេទ សុទ្ធតែអាចមកស្នើសុំធ្វើប័ណ្ណ ប.ស.ស. បានដែរតាមរយៈរបបភាគទានដោយស្ម័គ្រចិត្ត។ដោយក្នុងមួយខែបងប្អូនអាជីវករ អ្នករត់កងបី និងម៉ូតូឌុប ចំណាយត្រឹមតែ ១៥,៦០០រៀល ឬស្មើនឹង ៤ដុល្លារប៉ុណ្ណោះ គឺបងប្អូនអាចធ្វើប័ណ្ណ បសស បានហើយ។   យ៉ាងណាមិញដើម្បីអាចទទួលបានប័ណ្ណបេឡាសន្តិសុខសង្គមនេះ បងប្អូនក៏ត្រូវអនុវត្តទៅតាមលក្ខខណ្ឌមួយចំនួនផងដែរដើម្បីអាចទទួលបានប័ណ្ណ បសស ដែលរួមមាន ៖   មានមុខរបរមានប្រាក់ចំណូលផ្ទាល់ខ្លួន មិនពាក់ព័ន្ធនិងប្រាក់ឈ្នួល ធ្វើការងារ ឬប្រកបរបរអាជីវកម្មផ្ទាល់ខ្លួន ដោយមិនប្រើប្រាស់បុគ្គលិក ត្រូវមានអាយុមិនលើសពី៦០ឆ្នាំ គិតត្រឹមកាលបរិច្ឆេទស្នើចុះបញ្ជីនៅ ប.ស.ស. សាមីខ្លួនត្រូវអញ្ជើញមកស្នើសុំធ្វើប័ណ្ណ ប.ស.ស. ដោយផ្ទាល់ និងភ្ជាប់ជាមួយនូវអត្តសញ្ញាណប័ណ្ណសញ្ជាតិខ្មែរច្បាប់ដើម (មានសុពលភាព)។     ដូច្នេះសម្រាប់បងប្អូនដែលមានបំណងចង់ធ្វើប័ណ្ណ បសស នេះ បងប្អូនអាចធ្វើការសាកសួរព័ត៌មានបន្ថែម ផ្ទាល់នៅទីស្នាក់ការ ប.ស.ស. ដែលនៅជិតលោកអ្នកទូទាំងប្រទេស ឬទំនាក់ទំនងមកកាន់លេខ ១២៨៦ ឬតាមរយៈប្រព័ន្ធផ្សព្វផ្សាយបណ្ដាញសង្គមរបស់បេឡាជាតិសន្តិសុខសង្គម ៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T03:06:23.421Z", "category": "ចាប់ផ្តើមអាជីវកម្ម", "views": 4483, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ខែថ្មីប្រូម៉ូសិនកាន់តែអស្ចារ្យ Free សាករយៈពេល 1ឆ្នាំ និងរង្វាន់កាដូសរុបរហូតដល់ទៅជាង 4000$ រដូវកាល Special August RoadShow របស់ HONGQI Cambodia	https://business-cambodia.com/articles/hongqi-cambodia-special-august-road-show-season	HONGQI Cambodia ផ្តល់នូវអ្វីពិសេសជានិច្ចសម្រាប់អតិថិជនសម្រាប់ការជាវរថយន្តសាំង និងអគ្គិសនី។ ក្នុងខែសីហា នេះ រាល់ការជាវរថយន្តអគ្គិសនីម៉ូឌែល E-QM5 (រត់បាន 431km) និង E-HS9 (រត់បាន 510km) ទទួលបានការហ្រ្វីសាកជូនដោយឥតគិតថ្លៃរយៈពេលមួយឆ្នាំពេញ ដើម្បីជួយសម្រាលបន្ទុកអតិថិជនដ៏មានតម្លៃរបស់យើងដោយពុំអស់ថវិការក្នុងការសាក 1600៛/1KWH ទៀតទេ។ HONGQI Cambodia ក៏មានការដាក់តាំងបង្ហាញរថយន្តនៅ AEON Sensok (AEON 2) នៅថ្ងៃទី11-12-13 ខែសីហា ឆ្នាំ2023 ខាងមុខនេះ ជាមួយនឹងប្រូម៉ូសិនយ៉ាងច្រើនសន្ធឹកសន្ធាប់ទៀតផង សរុបជាទឹកប្រាក់រហូតដល់ជាង 4000$ ទាំងរថយន្តសាំង និងរថយន្តអគ្គិសនី! (អេតមីនសុំបង្ហើបបន្តិចចុះ មានការបញ្ចុះតម្លៃ មានការថែមជូនកាដូជាច្រើន ...មានអ្វីអាចបញ្ជាហោះលើមេឃបាន... និងមានការធានារយៈពេលវែងទៀតផង)។ បងប្អូនទាំងអស់គ្នា កុំភ្លេចចូលរួមក្នុងកម្មវិធីដាក់បង្ហាញរថយន្តដោយសេរី។	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T01:45:51.121Z", "category": "PR", "views": 142, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "tiny", "noisy" ] }
បុរី មេគង្គ លែន ផ្តល់ជូនប្រម៉ូសិនដ៏អស្ចារ្យជូនដល់អតិថិជន ទទួលបានកញ្ចប់ដំណើរកម្សាន្តទៅកាន់កោះសង្សារ	https://business-cambodia.com/articles/borey-mekong-land-offers-great-promotions-to-customers-who-receive-a-package-tour-to-song-saa-island	ការផ្តល់ជូនពិសេសបានមកដល់ទៀតហើយ សម្រាប់អតិថិជនដែលទិញផ្ទះនៅបុរី មេគង្គ លែន គ្រប់គម្រោង និងគ្រប់ប្រភេទផ្ទះទាំងអស់ នឹងទទួលបានកញ្ចប់ដំណើរកម្សាន្តទៅកាន់កោះសង្សារចំនួន ២យប់ ៣ថ្ងៃ ។លើសពីផ្ទះដែលមានគុណភាព និង ប្រណីតភាព បុរី មេគង្គ លែន តែងតែផ្តល់ជូនអតិថិជន នូវការចំណេញ ជាមួយនឹងប្រម៉ូសិនដ៏សម្បូរបែប ។ កាន់តែគួរឲ្យរំភើបជាងមុន សម្រាប់រយៈពេលមួយខែពេញនៃខែសីហា ឆ្នាំ២០២៣នេះ អតិថិជននឹងទទួលបានប្រម៉ូសិនថ្មីស្រឡាងមួយទៀត នោះគឺ រាល់ការទិញគ្រប់ប្រភេទផ្ទះ នឹងទទួលបានដំណើរកម្សាន្តបែបអភិជន ទៅកាន់កោះដ៏ស្រស់ស្អាតនៃប្រទេសកម្ពុជា គឺ កោះសង្សារ បន្ថែមពីលើប្រម៉ូសិនដែលមានស្រាប់ មានដូចជា ការទទួលបានឱកាសឈ្នះមហារង្វាន់ដ៏ធំ គឺរថយន្តទំនើប 𝑹𝒐𝒍𝒍𝒔 𝑹𝒐𝒚𝒄𝒆 ការបញ្ចុះតម្លៃ និងការថែមជូនសម្ភារទំនើបជាច្រើនទៀត។ លក្ខខណ្ឌពុំមានអ្វីស្មុគស្មាញនោះទេ លោកអ្នកគ្រាន់តែធ្វើការជ្រើសរើសប្រភេទផ្ទះ និង ទីតាំងគម្រោងដែលលោកអ្នកពេញចិត្ត ហើយធ្វើការកក់ នឹងទទួលបានការផ្តល់ជូននេះភ្លាមៗតែម្តង ។   សូមបញ្ជាក់ផងដែរថា សម្រាប់កញ្ចប់នៃដំណើរកម្សាន្តនេះ គ្រប់យ៉ាងត្រូវបានរៀបចំរួចជាស្រេចទាំងការធ្វើដំណើរ អាហារ ការស្នាក់នៅ ក្រុមការងារបុរី មេគង្គ លែន ជាអ្នករៀបចំទាំងអស់ អតិថិជនគ្រាន់តែត្រៀមសម្ភារៈផ្ទាល់ខ្លួន រួចជាស្រេចសម្រាប់ពេលវេលាដ៏មានអត្ថន័យមួយនេះ។  លោកអ្នកអាចធ្វើការជ្រើសរើសគម្រោងធំទាំង ២ នៃបុរី មេគង្គ លែន៖•  គម្រោងធំទី២ ហ្គោលឌិន អាវិននូ ស្ថិតនៅតាមបណ្តោយផ្លូវ ២០១១ សង្កាត់ គោករការ ខណ្ឌព្រែកព្នៅ រាជធានីភ្នំពេញ បានសាងសង់ឡើងនៅតំបន់ទីប្រជុំជន មានភាពអ៊ូអរ ដែលជាទីតាំងអំណោយផលបំផុតសម្រាប់ការ ការរស់ និង ការប្រកបអាជីវកម្ម ។  គម្រោងធំទី2 នេះ មានប្រភេទផ្ទះដូចជា ផ្ទះអាជីវកម្មប្រភេទ A ផ្ទះអាជីវកម្មប្រភេទ B វីឡាកូនកាត់មានរបង និងវីឡាកូនកាត់អត់របង។ •  គម្រោងធំទី៣ មេគង្គ ស៊ីធី ស្ថិតនៅតាមបណ្តោយផ្លូវជាតិលេខ ៦A ភូមិចំបក់មាស សង្កាត់បាក់ខែង ខណ្ឌជ្រោយចង្វារ រាជធានីភ្នំពេញ ជាតំបន់កំពុងមានការអភិវឌ្ឍខ្លាំង។ គម្រោងនេះត្រូវបានសាងសង់ឡើងដោយផ្តោតសំខាន់ទៅលើឯកជនភាព ប្រណីតភាព និងភាពយូរអង្វែង ហើយជម្រើសផ្ទះក៏មានភាពសម្បូរបែប មានដូចជា ផ្ទះអាជីវកម្មប្រភេទ A ផ្ទះអាជីវកម្មប្រភេទ B វីឡាកូនកាត់ វីឡាភ្លោះ  វីឡាឃីង និង វីឡាឃ្វីន។  សូមកុំចាំយូរទៀតអី! ការផ្តល់ជូននេះមានត្រឹមបំណាច់ខែ សីហានេះតែប៉ុណ្ណោះ !!ដើម្បីជ្រាបកាន់តែច្បាស់ សូមទំនាក់ទំនងមកកាន់យើងខ្ញុំឥឡូវនេះតាមរយៈ៖ ●  លេខទំនាក់ទំនង៖ 𝟎𝟔𝟏 𝟗𝟓𝟓 𝟗𝟗𝟗 ●  ឆាតសួរព័ត៌មាន: t.me/MekongLand_Hotline Telegram (http://t.me/MekongLand_Hotline)Mekong LandWelcome to Mekong Land 061 955 999	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T01:35:52.954Z", "category": "PR", "views": 119, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
សូមប្រយ័ត្ន! កម្ពុជាទទួលឥទ្ធិពលសម្ពាធទាប អាចនឹងមានភ្លៀងធ្លាក់ ខ្យល់កន្ត្រាក់លាយផ្គររន្ទះ នៅតំបន់៣នេះ	https://business-cambodia.com/articles/cambodia-will-rain-	យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយម កាលពីថ្ងៃទី ០១ ខែ សីហា ឆ្នាំ ២០២៣ នេះបានឱ្យដឹងថា ចាប់ពីថ្ងៃទី ២រហូតដល់ថ្ងៃទី ៨ខែ សីហា ឆ្នាំ ២០២៣នេះ កម្ពុជានឹងទទួលឥទ្ធិពលប្រព័ន្ធសម្ពាធទាបអូសបន្លាយលើភាគខាងជើងប្រទេសឡាវ និងប្រទេសវៀតណាម គួបផ្សំនឹងខ្យល់មូលសុងនិរតីក្នុងកម្រិតមធ្យម។     លក្ខណៈនេះនឹងធ្វើឱ្យតំបន់ធំៗទាំង៣ របស់កម្ពុជាជួបនឹង ៖ ១.តំបន់ទំនាបកណ្តាល ៖ អាចនឹងមានភ្លៀងធ្លាក់ក្នុងកម្រិតពីតិចទៅមធ្យម លាយឡំដោយផ្គររន្ទះ និងខ្យល់កន្ត្រាក់ ២.តំបន់ខ្ពង់រាប ៖ អាចនឹងមានភ្លៀងធ្លាក់ក្នុងកម្រិតពីតិចទៅមធ្យម លាយឡំដោយផ្គរ រន្ទះ និងខ្យល់កន្ត្រាក់។ ៣.តំបន់មាត់សមុទ្រ ៖ ខេត្តនៅក្នុងតំបន់នេះ មានដូចជា កំពត កែប កោះកុង និងខេត្តព្រះសីហនុ អាចនឹងមានភ្លៀងធ្លាក់ក្នុងកម្រិតមធ្យមទៅបង្គួរ លាយឡំដោយផ្គរ រន្ទះ និងខ្យល់កន្ត្រាក់។នៅលើផ្ទៃសមុទ្រនឹងមានខ្យល់បោកបក់ខ្លាំង ព្រមទាំងមានរលកសមុទ្រមានកម្ពស់ខ្ពស់។ អាស្រ័យដូចបានជម្រាបជូនខាងលើ សូមបងប្អូនប្រជាពលរដ្ឋទាំងអស់គ្នាមានការប្រុងប្រយ័ត្នឱ្យបានខ្ពស់ចំពោះស្ថានភាពបែបនេះ ជាពិសេសមើលថែរក្សាកូនតូចឱ្យបានល្អចៀសវាងការមានគ្រោះមិនល្អកើតមានជាយថាហេតុ៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-08-01T01:15:15.453Z", "category": "ព័ត៌មានថ្មីៗ", "views": 1324, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំណឹងល្អ! ទូរស័ព្ទ iPhone 15 របស់ Apple នឹងប្ដូរមកប្រើរន្ធសាកថ្ម USB-C ដូចទូរស័ព្ទ Androidដែរ	https://business-cambodia.com/articles/iphone-new-generation-will-use-usb-c	នេះគឺជាដំណឹងដ៏ល្អមួយសម្រាប់អ្នកគាំទ្រទូរស័ព្ទដៃ iPhone របស់ក្រុមហ៊ុនផ្លែប៉ោមឆែមខណៈទូរស័ព្ទដៃ iPhone ស៊េរីឆ្នាំ២០២៣គឺទូរស័ព្ទiPhone 15 ស៊េរីនឹងត្រូវប្ដូរពីរន្ធសាកថ្ម Lightning មកជាUSB-C ដូចទូរស័ព្ទពពួក Android  ទូទៅដែរនេះបើយោងតាមការចុះផ្សាយរបស់CNBC។ ប្រភពព័ត៌មានដដែលបានឲ្យដឹងថា ក្រុមហ៊ុន Apple កំពុងរៀបចំបញ្ចេញនូវទូរស័ព្ទដៃជំនាន់ថ្មីរបស់ខ្លួននៅអំឡុងខែកញ្ញាខាងមុខនេះ ហើយiPhone ១៥ស៊េរីនឹងត្រូវបានធ្វើការផ្លាស់ប្ដូរនូវចំណុចមួយចំនួនដែលធ្វើឲ្យអ្នកគាំទ្រភ្ងាក់ផ្អើល ហើយក៏អាចធ្វើឲ្យអ្នកមិនធ្លាប់គាំទ្រក៏ងាកមកគាំទ្រផងដែរ។  តាមពិតក្រុមហ៊ុន Apple បានប្រើប្រាស់ប្រភេទរន្ធសាកថ្ម Lightning អស់រយៈពេលប្រមាណជាងជាង១០ឆ្នាំមកហើយពោលគឺតាំងពីឆ្នាំ២០១២មកម្ល៉េះ។ យ៉ាងណាមិញសម្រាប់iPhone ១៥ស៊េរី ដូចជា iPhone 15 និងiPhone 15Plus នឹងត្រូវប្ដូរមកប្រើរន្ធសាថ្មប្រភេទ USB-C ជំនួសឲ្យរន្ធសាកLightning ដែលApple ធ្លាប់ប្រើជាច្រើនឆ្នាំមកហើយ។  ចំណែកiPhone 15 Pro និងiPhone 15 Pro Max នឹងត្រូវបានបំពាក់ស៊ុំព័ន្ធជុំវិញដោយទីតាញ៉ូមជំនួសឲ្យ stainless steel ដែលApple ធ្លាប់ប្រើជាច្រើនឆ្នាំ ហើយការរចនាបែបនេះគឺធ្វើឲ្យទម្ងន់ទូរស័ព្ទនឹងកាន់តែស្រាលជាងមុនងាយស្រួលក្នុងការចាប់ដៃផងដែរ។  Apple បានសម្រេចប្ដូរមកប្រើរន្ធសាកថ្មប្រភេទ USB-C ជំនួសរន្ធLightning គឺដោយសារតែមានអ្នកគាំទ្រជាពិសេសសហភាពអឺរ៉ុបបានបង្កើតច្បាប់តម្រូវឲ្យឧបករណ៍ អេឡិចត្រូនិចទាំងអស់ត្រូវប្រើប្រាស់រន្ធសាកថ្ម USB-C ដើម្បីមានភាពងាយស្រួលសម្រាប់អ្នកប្រើប្រាស់ឧបករណ៍អេសឡិចត្រូនិចមិនចាំបាច់ប្រើប្រាស់ឆ្នាំងសាកតាមខ្លួនច្រើន។  គួរបញ្ជាក់ផងដែរថារន្ធសាកថ្មប្រភេទ USB-C គឺត្រូវបានប្រើប្រាស់ទៅលើឧបករណ៍អេឡិចត្រូនិចរបស់ខ្លួនមួយចំនួនដូចជា iPads និងកុំព្យូរទ័រ Macbook ជាដើមប៉ុន្ដែក្រុមហ៊ុននេះមិនទាន់បានប្ដូរមកប្រើរន្ធសាកប្រភេទ USB-C នៅឡើយទេសម្រាប់ទូរស័ព្ទរបស់ខ្លួន៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T16:48:46.859Z", "category": "ហិរញ្ញវត្ថុ", "views": 3226, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចូលចិត្តគណិតវិទ្យាត្រូវហើយ! ក្រសួងអប់រំប្រកាស ប្រឡងតេស្តគណិតស្តង់ដារជប៉ុន យកមេដាយ	https://business-cambodia.com/articles/suken-test-moeys-cambodia-	យោងតាមក្រសួងអប់រំ យុវជន និងកីឡា បានធ្វើសេចក្តីជូនដំណឹងស្តីអំពីការធ្វើតេស្តគណិតវិទ្យាស្តង់ដារជប៉ុន Suken Test ដល់សិស្ស-និស្សិតទាំងអស់ដើម្បីវាស់ស្ទង់សមត្ថភាព ប្រកួតប្រជែងយកមេដាយ សម្រាប់សិស្សានុសិស្សដែលរៀនចាប់ពីថ្នាក់ទី៤រហូតដល់ថ្នាក់១២ និងកម្រិតសាកលវិទ្យាល័យ ក្នុងឆ្នាំ២០២៣នេះ។   ក្នុងនោះរង្វាន់ទទួលបានវីញ្ញាបនបត្របញ្ជាក់លទ្ធផលនៃការប្រឡង ចេញដោយវិទ្យាស្ថានវិញ្ញាបនបត្រ គណិតវិទ្យានៃប្រទេសជប៉ុន និងមេដាយមាស ប្រាក់ សំរឹទ្ធ សម្រាប់គ្រប់កម្រិតថ្នាក់ ចំពោះអ្នកដែលទទួលបានពិន្ទុខ្ពស់ជាងគេ និងបន្តបន្ទាប់។   ការប្រឡងនេះធ្វើឡើងដោយមានកិច្ចសហការជាមួយវិទ្យាស្ថានវិញ្ញាបនបត្រគណិតវិទ្យានៃប្រទេសជប៉ុន និងសហគមន៍ជប៉ុន ដែលនឹងប្រព្រឹត្តទៅនៅថ្ងៃទី៣០ ខែកញ្ញា ឆ្នាំ២០២៣ នៅវេលាម៉ោង៨ : ០០ នាទីព្រឹក នៅអគារB០7 នៃវិទ្យាស្ថានជាតិអប់រំដែល ធ្វើឡើងក្នុងគោលបំណង លើកកម្ពស់និងពង្រឹងសមត្ថភាពសិស្សនិស្សិត ប្រសិទ្ធិភាពនៃការរៀន ការបង្រៀន ការសិក្សាស្រាវជ្រាវ និងលើកកម្ពស់គុណភាពអប់រំគណិតវិទ្យានៅកម្ពុជា។   ចំពោះសិស្ស-និស្សិតឬអាណាព្យាបាល ដែលមានចំណាប់អារម្មណ៍ សូមទៅចុះឈ្មោះចូលរួមប្រឡងនៅអគារ I ឬតាមរយៈតំណភ្ជាប់នេះ https://forms.gle/AaTg5ZwFvG14KbR58 ឬ QR Code ខាងក្រោម ចាប់ពីពេលផ្សាយដំណឹងនេះតទៅ រហូតដល់ថ្ងៃទី១៥ ខែកញ្ញា ឆ្នាំ២០២៣ វេលាម៉ោង៥និង០០នាទី ជាកំណត់។   សម្រាប់ព័ត៌មានលម្អិត សូមទាក់ទង និងសាកសួរដោយផ្ទាល់នៅមជ្ឈមណ្ឌលស្រាវជ្រាវគរុកោសល្យជំនាន់ថ្មី ឬអាចទាក់ទង តាមតេឡេក្រាម៖ 088 202 3221 / 069 930 555 / 011 697 038៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T11:17:16.184Z", "category": "ភាពជាអ្នកដឹកនាំ", "views": 166, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
គ្មានបទពិសោធន៍ធ្វើការកុំព្រួយ អាចឆែកវេបសាយ១នេះបាន មានការងារល្អៗសម្រាប់អ្នកចង់ចូលធ្វើការដំបូងៗ	https://business-cambodia.com/articles/app-find-a-job	កន្លងមកយើងធ្លាប់បានណែនាំ App ឬវេបសាយស្វែងរកការងារធ្វើ ប៉ុន្តែអ្វីដែលកាន់តែពិសេស ចាបក្រហម នឹងណែនាំវេបសាយបន្ថែមទៀត សម្រាប់អ្នកដែលកំពុងស្វែងការងារធ្វើ ប៉ុន្តែមិនមានបទពិសោធន៍សោះ។ ឈប់ព្រួយបារម្ភថាគ្មានការងារធ្វើទៀតទៅ បើអ្នកចំណាយពេលតែបន្ត អូសមើលរកមើលការងារនៅក្នុងវេបសាយ ឈ្មោះ CamHR។ CamHR គឺជាវេបសាយ ដែលប្រមូលផ្ដុំទៅដោយការងារជាច្រើនមុខដំណែង និងសឹងតែគ្រប់វិស័យ។ អ្វីដែលពិសេសនោះ ក្នុងវេបសាយនេះក៏មានមុខងារ ប្រមូលផ្ដុំការងារសម្រាប់អ្នកគ្មានបទពិសោធន៍សោះផងដែរ។ ដើម្បីរកមើលការងារដែលមិនទាមទារបទពិសោធសូមចូលទៅកាន់ វេបសាយ CamHR រួចចុចលើមុខងារ Jobs និងកំណត់ត្រង់ប្រអប់ “បទពិសោធន៍ការងារ” ហើយជ្រើសរើសយកពាក្យថា “គ្មានបទពិសោធ” នោះបងប្អូនអាចអូសមើលប្រភេទការងារជាច្រើន ជាមួយនឹងប្រាក់ខែសមរម្យផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T10:49:40.278Z", "category": "ចាប់ផ្តើមអាជីវកម្ម", "views": 502, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនធំមួយរបស់វៀតណាម បើកសម្ពោធរោងចក្រច្នៃជ័រកៅស៊ូក្នុងខេត្តកំពង់ធំ ខណៈអាចផលិតបាន២តោនក្នុង១ម៉ោង	https://business-cambodia.com/articles/chipa-rubber-processing-factory	ក្រុមហ៊ុនច្នៃជ័រកៅស៊ូធំមួយរបស់វៀតណាម ដែលមានឈ្មោះថា ជីប៉ា បានសម្ពោធរោងចក្រកែច្នៃជ័រកៅស៊ូធំមួយនៅ ខេត្តកំពង់ធំ ខណៈរោងចក្រនេះមានសមត្ថភាពផលិតកែច្នៃជ័រកៅស៊ូ ២តោនក្នុង១ម៉ោងឯណ្ណោះ។ នេះបើយោងតាមការចុះផ្សាយរបស់ ក្រសួងព័ត៌មាន កាលពីថ្ងៃទី២៩ ខែកក្កដា ឆ្នាំ២០២៣។ ក្នុងនោះដែរឯកឧត្តម ងួន រតនៈ អភិបាលខេត្តកំពង់ធំ បានលើកឡើងថា រហូតមកដល់ពេលនេះរោងចក្រកែច្នៃជ័រកៅស៊ូ ជីប៉ា កំពង់ធំ បានបញ្ចប់ការសាងសង់ជាស្ថាពរតាមការកំណត់ ដែលបានគ្រោងទុក និងបានដាក់បញ្ចូលខ្សែបញ្ជូនសង្វាក់ផលិតកម្មដែលមានសមត្ថភាពផលិត ២តោនក្នុង១ម៉ោង ឲ្យដំណើរការ។ ឯកឧត្តម បានបន្តថា ដើម្បីបំពេញតម្រូវការចាំបាច់សម្រាប់ការកែច្នៃផលិតផលកៅស៊ូ និងលើកកម្ពស់តម្លៃទំនិញបង្កើនការប្រកួតប្រជែង និងនាំមកនូវប្រសិទ្ធភាពក្នុងផលិតកម្ម និងអាជីវកម្ម សម្ព័ន្ធឧស្សាហកម្មកៅស៊ូវៀតណាមបានយល់ព្រមអនុញ្ញាតឱ្យវិនិយោគលើគម្រោងសាងសង់រោងចក្រកែច្នៃជ័រកៅស៊ូ ជីប៉ា កំពង់ធំ របស់ក្រុមហ៊ុន ស៊ី អ ស៊ី ខេ អភិវឌ្ឍន៍កៅស៊ូ។ ទន្ទឹមនឹងនោះដែរ ឯកឧត្ដមអភិបាលខេត្ដក៏សូមថ្លែងអំណរគុណយ៉ាងជ្រាលជ្រៅដល់ក្រុមហ៊ុនវិនិយោគវៀតណាមទាំងអស់ សម្ព័ន្ធកៅស៊ូវៀតណាម និងសូមគាំទ្រនិងស្វាគមន៍វិនិយោគិនវៀតណាមបន្តអនុវត្តន៍ផែនការវិនិយោគក្នុងខេត្តកំពង់ធំឱ្យបានកាន់តែច្រើនថែមទៀត៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T10:28:53.314Z", "category": "អចលនទ្រព្យ", "views": 380, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
គិតឱ្យធំចាប់ផ្ដើមពីតូច! សេ.ដ្ឋីកម្ពុជា៤ រូប ផ្ដើមរកស៊ីមុខរបរសាមញ្ញ៤នេះ មុនល្បីល្បាញដូចបច្ចុប្បន្ន	https://business-cambodia.com/articles/top-4-entrepreneur-in-cambodia	ធ្វើអ្វីក៏ត្រូវមានចំណុចចាប់ផ្តើមដំបូង គ្រប់យ៉ាងផ្តើមចេញពីមួយជំហានទើបមានមួយរយជំហានបន្ទាប់។ ប្រសិនបើអ្នកកំពុងនៅចំណុចមួយទាប ត្រូវក្លាហាន តស៊ូ ហ៊ានចេញរកស៊ីពីដើមទុនតិចតួច កុំអន់ចិត្ត កុំអស់សង្ឃឹម យើងមានតិច ត្រូវចាប់ផ្ដើមពីតិច តែចិត្តយើងឱ្យធំ។ ខាងក្រោមនេះគឺជា មុខរបរដំបូងរបស់សេដ្ឋីគ្រាក់ៗស្រុកខ្មែរ៤រូប ដែលអាចរៀនបាន៖ ១/. អ្នកឧកញ៉ា ភាព ហៀក បើនិយាយពីឈ្មោះរបស់អ្នកឧកញ៉ា ភាព ហៀក បងប្អូនខ្លះមិនទាន់ស្គាល់នៅឡើយទេ តែបើនិយាយពីអាណាចក្រជីប ម៉ុងវិញ គ្រប់គ្នាប្រាកដជាស្គាល់ ដែលមានស្រ្ដីខ្លាំងម្នាក់នៅពីក្រោយ គឺអ្នកឧកញ៉ា ភាព ហៀក នេះឯង។ ចេញរកស៊ីដំបូងពីដើមទុនមាស២ជី ទិញ-លក់អេតចាយចាស់ៗ សន្សំកាក់សេនតិចតួច រហូតមើលឃើញឱកាស ចាកចោលពាក្យ “ស្រ្ដីវិលចង្រ្កានមិនជុំ” ហើយក៏បាននាំយកដែកថ្មីល្អៗមកពីប្រទេសថៃដើម្បីមកលក់ផ្គត់ផ្គង់នៅទីផ្សារក្នុងស្រុក រហូតនៅឆ្នាំ១៩៩០ ក្រុមហ៊ុន ជីប ម៉ុង គ្រុប ក៏បាននាំចូលស៊ីម៉ង់ត៍ពីប្រទេសថៃមកបំពេញតម្រូវការក្នុងស្រុកបន្ថែមដែរ។ រហូតមកដល់បច្ចុប្បន្នក្រុមហ៊ុនជីប ម៉ុង គ្រុប ត្រូវបានគេទទួលស្គាល់ថា ជាក្រុមហ៊ុនមួយដ៏ធំដែលក្តោបក្តាប់ជំនួញលើវិស័យធំៗនៅកម្ពុជា ដែលផ្តើមចេញពីរបរតូចតាច ដើមទុនតិចតួច លក្ខណៈគ្រួសារ តែអាចវិវត្តន៍ខ្លួនរីកចម្រើនកសាងជំនួញមហាសាល ក្លាយជាក្រុមហ៊ុនស្តង់ដារអន្តរជាតិមានកេរ្តិ៍ឈ្មោះល្បីលើឆាកជាតិ និងអន្តរជាតិ។ ២/. លោកជំទាវឧកញ៉ា កែវ មុំ បើគិតមកទល់នឹងពេលនេះ ក្រុមហ៊ុនផលិតនំស្រួយលីលី ចាប់កំណើតឡើងមានអាយុកាលជាង ២០ឆ្នាំមកហើយ។ ក្រុមហ៊ុននំស្រួយលីលីចាប់កំណើតឡើងក្នុងឆ្នាំ ២០០២ ដែលមានលោកជំទាវ កែវ មុំ ជានាយិកា ហើយដើមទុនដើម្បីចាប់ផ្ដើមអាជីវកម្មនេះ គឺកើតចេញពីការលក់ផ្ទះរបស់ខ្លួនដោយសារតែការជឿជាក់លើអាជីវកម្មមួយនេះថានឹងអាចទទួលបាននូវភាពជោគជ័យ។ ប៉ុន្តែទម្រាំឈានមកដល់ចំណុចជោគជ័យដូចបច្ចុប្បន្ន លោកជំទាវក៏ធ្លាប់បានឆ្លងកាត់នូវភាពបរាជ័យ និងឧបសគ្គជាច្រើនស្ទើរតែរាប់មិនអស់ផងដែរ។ លោកជំទាវធ្លាប់ប្រឡូកនូវមុខរបរជាច្រើនមុខមកហើយតាំងពីការលក់ខោអាវជជុះ ការលក់ដូរចាប់ហួយតូចតាច មុនពេលជួបជាមួយជនជាតិសិង្ហបុរីម្នាក់ដែលបានបំផុសគំនិតឱ្យលោកជំទាវបោះបង់របរលក់ចាប់ហួយចោល ហើយប្ដូរមកចាប់មុខរបរធំដុំវិញ។  ៣/. អ្នកឧកញ៉ា ពុង ឃាវសែ គ្រប់គ្នាបានស្គាល់រួចមកហើយ ពីអ្នកឧកញ៉ា ពុង ឃាវសែ អ្នកជំនួញអាត់កឺស្រុកខ្មែរ នៅពីក្រោយគម្រោងគ្រាក់ៗជាច្រើនដូចជា ព្រលានយន្ដហោះភ្នំពេញថ្មី ទីក្រុងរណបកោះពេជ្រ ជ្រោយចង្វារ កោះនរា អូឡាំព្យាស៊ីធី ផ្សារទំនើបសូរិយា សុវណ្ណា ក៏ដូចជាធនាគារកាណាឌីយ៉ា ជាដើម។ ក៏ប៉ុន្ដែមេរៀនចាប់ផ្ដើមរកស៊ីដែលយើងគួររៀនសូត្រពីគាត់គឺ គាត់ហ៊ានរើបម្រាស់ មិនបោះបង់ ដោយយកថវិកាសល់ពីការធ្វើការនៅស្រុកគេតិចតួច បើកតូបតូចមួយ ដោយចាប់មុខរបរធ្វើជាជាងមាស។ រហូតដល់ឆ្នាំ១៩៨៨ អ្នកឧកញ៉ាពុង ឃាវសែ ព្យាយាមកាត់យកប្រាក់ចំណេញ ពីការរកស៊ីមុខរបរនៅស្រុកគេ ដាក់ទុនមកស្រុកខ្មែរ ហើយក៏បានចាប់ផ្ដើមត្រលប់មកស្រុកខ្មែរវិញ ជាមួយមុខរបរ ជាងមាស កាក់មាស សេវាកម្មធនាគារជាដើម រហូតអាចបង្កើតធនាគារកាណាឌីយ៉ា ដ៏ធំស្កឹមស្កៃរហូតដល់សព្វថ្ងៃនេះ។ ៤/. ឯកឧត្តមបណ្ឌិត ម៉ុង ឬទ្ធី តាមរយៈសកម្មភាពសប្បុរសធម៌ ការធ្វើបុណ្យរបស់ឯកឧត្តមបណ្ឌិត ម៉ុង ឬទ្ធី ធ្វើឲ្យប្រជាជនខ្មែរភាគច្រើនបានស្គាល់ ព្រមទាំងដឹងផងដែរថា លោកជាសេដ្ឋីកសិកម្មមួយរូប លេចធ្លោនៅកម្ពុជា។ ត្រលប់ទៅកាន់រឿងដើមវិញ ឯកឧត្តមបណ្ឌិត ម៉ុង ឫទ្ធី បានរើបម្រាស់ខ្លួន ជាមួយដើមទុនមាស៣ហ៊ុន ជាក្រវិលរបស់ភរិយា ដោយចាប់មុខរបរអាំងសាច់គោនំបុ័ងលក់ ដោយសារតែការតស៊ូ មិនបោះបង់នោះលោកក៏បានឆ្លៀតស៊ីឈ្នួលគេ លីប៉ាវផង រត់កង់ឌុបផង ដែលជាដំណើរជីវិតមិនអាចបំភ្លេចបាន។ នេះហើយជាការចាប់ផ្ដើមតស៊ូក្នុងជំនួញ រហូតធ្វើឱ្យលោកមានបានដល់សព្វថ្ងៃ។ យ៉ាងណាមិញការប្រកបរបររកស៊ី ឬបើកដំណើរការអាជីវកម្មមួយឲ្យទទួលបានជោគជ័យមិនប្រាកដថា ទាល់តែមានដើមទុនច្រើនជាដំកំភួនទើបអាចធ្វើទៅរួចបាននោះទេ។ ដូចដែលលោកអ្នកបានជ្រាបរួចមកហើយថាស្ទើរគ្រប់មហាសេដ្ឋី បុគ្គលជោគជ័យ សហគ្រិនមានជំនួញធំៗក្នុងដៃរាប់ចាប់តាំងពីក្នុងស្រុកធ្លាយដល់ក្រៅស្រុក សុទ្ធសឹងតែកើតចេញពីត្រកូលគ្រួសារក្រីក្រ និងមានទ្រព្យធនតិចតួចបំផុត ហើយពួកគេបានចាប់ផ្តើមជាមួយនឹងដើមទុនស្តួចស្តើងដែលខ្លួនមាន បូកផ្សំនិងការខិតខំរកស៊ីដុះខាត់ខ្លួនឥតឈប់ឈរ រហូតទទួលបានភាពជោគជ័យនូវទីបំផុត។ ហ៊ានចេញរកស៊ីដើម្បីប្រទេសកម្ពុជា ក្លាយជាប្រទេសរីកចម្រើនខ្លាំង សម្បូរទៅដោយសហគ្រិនជំនាន់ថ្មី រកស៊ីបែបថ្មី រកស៊ីមុខរបរអនាគត នាំគ្នានាំចេញជាងនាំចូល នាំគ្នាហ៊ានលំបាកទៅកសាងយីហោខ្មែរ ដើម្បីបរទេសមានឱកាសសាកស្នាដៃខ្មែរ៕ ខំប្រឹងរកស៊ីណា៎! អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T10:20:57.351Z", "category": "ភាពជាអ្នកដឹកនាំ", "views": 247, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រស់ក្នុងបំណុល ជីវិតរងទុក្ខ! អ្នកស្រី Kendall ចែកបទពិសោធន៍៦ ជួយគាត់សងគេអស់២០ម៉ឺន$ ត្រឹមពេល៣ឆ្នាំ	https://business-cambodia.com/articles/kendall-share-6-tips-to-get-out-of-debt-quickly	ក្រោយបញ្ចប់ការសិក្សាត្រូវមានតួនាទីតម្រង់គោលដៅជីវិត ប៉ុន្តែបំណុលកម្ចីសិស្សជិត ២០ម៉ឺន$ បានធ្វើឱ្យ អ្នកស្រី Kendall ត្រូវឃ្លាតឆ្ងាយពីគោលដៅ មានបញ្ហាលុយកាក់មិនអាចបែងចែកសន្សំសម្រាប់ការចូលនិវត្តន៍ និងទិញទ្រព្យដូចជាផ្ទះឬឡានសម្រាប់ខ្លួនឯង។   មេឃភ្លៀងខ្លាំងយ៉ាងណាគង់តែមានពេលរាំង រស់រងទុក្ខក្នុងបំណុលមិនប៉ុន្មាន អ្នកស្រី Kendall ក៏អាចរកផ្លូវរំដោះខ្លួនចេញឃើញ ដោយសងគេអស់ផ្ដល់សេរីភាពឱ្យខ្លួនឯងដោយចំណាយពេលត្រឹមតែ៣ឆ្នាំប៉ុណ្ណោះ។ ខាងក្រោមនេះជាបទពិសោធន៍ដោះបំណុលធំៗទាំង៦ ដែលអ្នកស្រីបានចែករំលែក៖   ១. ស្វែងយល់ពីបំណុលដែលអ្នកមាន៖ ជំហានដំបូងស្រ្តីមានបំណុលរូបនេះបានធ្វើការស្វែងយល់ពីបំណុលទាំងអស់ដែលគាត់មាន។ គាត់បានប្ដូរពីមនុស្សដែលមិនអើពើនឹងបំណុល មកជាមនុស្សដែលយកចិត្តទុកដាក់ កត់ត្រារាល់ចំនួនលុយដែលគាត់បានជំពាក់គេ។ អ្នកស្រីបានណែនាំឱ្យអ្នកមានបំណុលទាំងអស់ មានបញ្ជីមួយសម្រាប់កត់ត្រារាល់បំណុលគ្រប់មុខ ដោយមានទាំងចំនួននីមួយៗ អត្រាការប្រាក់ និងចំនួនបំណុលទាំងអស់បូកសរុបចូលគ្នាឱ្យបានច្បាស់។   ២. ឆ្លៀតពេលរៀនពីបំណុល៖ ការដែលមិនបានស្វែងយល់ពីបំណុលគឺជាហេតុនាំឱ្យអ្នកជំពាក់គេយូរទៅ វេទនាទៅៗ ព្រោះមិនចេះពីវិធីដោះស្រាយ។ អ្នកស្រី Kendall លើកទឹកចិត្តឱ្យធ្វើការចាប់ផ្ដើមស្រាវជ្រាវ ស្វែងរកចំណេះដឹងផ្សេងទាក់ទងនឹងកម្ចី តាមរយៈការអាន មើលវីដេអូ ឬពិភាក្សាជាមួយនឹងមនុស្សជុំវិញខ្លួន ជាពិសេសអ្នកដែលធ្លាប់មានបទពិសោធន៍ និងជំនាញខាងបំណុល។    ៣. ជ្រើសរើសយុទ្ធសាស្រ្តដែលត្រូវនឹងអ្នក៖ ផ្លូវដោះបំណុលមានច្រើន ប៉ុន្តែមិនមែនគ្រប់ផ្លូវ គ្រប់ក្បួនទាំងអស់សុទ្ធតែត្រូវជាមួយនឹងអ្នកនោះទេ។ ក្រោយពីបានសិក្សាពីកម្ចី អ្នកស្រី Kendall ក៏រកឃើញថាការលាយបញ្ចូលគ្នានៃក្បួនដល់ទៅ២ ទើបត្រូវជាមួយ ដូច្នេះគាត់មិនជ្រើសរើសមួយឡើយ ប៉ុន្តែគាត់ច្នៃក្បួនដែលមានស្រាប់ឱ្យត្រូវជាមួយខ្លួនឯងវិញ។    ៤. កាត់បន្ថយចំណាយ៖ អ្នកណាៗក៏និយាយរឿងនេះ ទោះបីជាប់បំណុលឬមិនជាប់បំណុលក៏ដោយ។ អ្នកស្រី Kendall បានចំណាយពេលខ្លះសម្រាប់ធ្វើការវាយតម្លៃការចំណាយរបស់ខ្លួន រួចក៏រកឃើញខ្ទង់មួយចំនួនមិនចាំបាច់ ក៏ដកការរបស់ទាំងនោះចេញពីការខ្ទង់ចំណាយប្រចាំខែ។ វាជួយឱ្យគាត់សល់លុយបានមួយចំណែក សម្រាប់ផ្គត់ផ្គង់ការបង់ធនាគារ។   ៥. រកផ្លូវបង្កើនចំណូល៖ មនុស្សម្នាក់ៗមានចំណេះជំនាញខុសៗគ្នា ដូច្នេះហើយឱកាសរកការងារនិងការបង្កើនចំណូលក៏មិនដូចគ្នាដែរ។ ដំណាក់កាលនេះអ្នកស្រី លើកទឹកចិត្តឱ្យលោកអ្នកចាប់ផ្ដើមពីការស្វែងរកខ្លួនឯងឱ្យឃើញ ដឹងថាខ្លួនឯងពូកែខាងអ្វី មានជំនាញអ្វី ហើយប្រើប្រាស់ធនធានទាំងនោះ យកទៅធ្វើការ ឬបង្កើតមុខរបរ ដើម្បីបង្កើនចំណូល។   ៦. ចែករំលែកគោលដៅរបស់អ្នក៖ ពេលសម្រេចចិត្តថាចង់បញ្ចប់កម្ចីទាំងអស់ដែលខ្លួនមាន អ្នកស្រី Kendall បានចែករំលែកគោលដៅមួយនេះទៅកាន់មនុស្សស្និទ្ធិស្នាលរបស់គាត់។ ការចែករំលែកបែបនេះ បានជួយជាកម្លាំងជម្រុញទឹកចិត្ត និងធ្វើឱ្យគាត់កាន់តែមានទំនួលខុសត្រូវ មិនមានលេសគេចវេសដូចពីមុន៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T10:14:19.141Z", "category": "ហិរញ្ញវត្ថុ", "views": 687, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ចុះថ្លៃខ្លាំង មិនធ្លាប់មាន! Chevrolet ប្រកាសលក់បញ្ចុះតម្លៃរថយន្ត ១ម៉ូដែល នៅស្រុកខ្មែរ	https://business-cambodia.com/articles/chevrolet-big-discount	ដំណឹងល្អសម្រាប់ប្រិយមិត្តដែលតែងតែគាំទ្ររថយន្តអាមេរិក ឬបងប្អូនដែលមានសមាជិកគ្រួសារច្រើន ហើយចង់រកឡានធំអាចជិះជាលក្ខណៈគ្រួសារបានយ៉ាងងាយស្រួល ខណៈពេលនេះ Chevrolet នៅកម្ពុជាបានប្រកាសលក់រថយន្តបញ្ចុះតម្លៃលើម៉ូឌែល 𝐂𝐡𝐞𝐯𝐫𝐨𝐥𝐞𝐭 𝐄𝐪𝐮𝐢𝐧𝐨𝐱 ក្បែរ២ម៉ឺនដុល្លារ។ យោងតាមការចុះផ្សាយនៅលើកផេកផ្លូវការ Chevrolet Cambodia កាលពីពេលកន្លងទៅនេះបានឱ្យដឹងថា ខ្លួនកំពុងធ្វើការលក់បញ្ចុះតម្លៃនៅរថយន្ត 𝐂𝐡𝐞𝐯𝐫𝐨𝐥𝐞𝐭 𝐄𝐪𝐮𝐢𝐧𝐨𝐱 ជាមួយនឹងតម្លៃពិសេសមកសល់ត្រឹមតែ ៤៨,៩00 ដុល្លារតែប៉ុណ្ណោះ ខណៈរថយន្តម៉ូឌែលនេះ ត្រូវបានរចនាឡើងដោយយកចិត្តទុកដាក់លើភាពងាយស្រួល និង សុវត្ថិភាពរបស់អ្នកប្រើប្រាស់ជាច្រើន។ ដោយក្នុងនោះរួមមាន៖ ប្រព័ន្ធជំនួយពេលចូលចត ប្រព័ន្ធផ្តល់សញ្ញាមុនពេលមានរថយន្តខាងក្រោយចង់វ៉ា ប្រព័ន្ធផ្តល់ដំណឹងជាសំលេងពេលមានឧបសគ្គនៅខាងមុខ ប្រព័ន្ធរក្សាការបើកលើគន្លងផ្លូវសុវត្ថិភាព ប្រព័ន្ធចាប់បហ្រ្វាំងស្វ័យប្រវត្តិពេលមានឧបសគ្គបន្ទាន់ ប្រព័ន្ធ ចាប់ហ្រាំង អូតូ Auto Brake ប្រព័ន្ធ ចូលចត អូតូ Auto Park ប្រព័ន្ធ ទាញចង្កូតចូលគន្លងដោយស្វយ័ប្រវត្តិ ប្រព័ន្ធ ផ្តល់សញ្ញាពីគំលាត អត់សុវត្ថិភាព ប្រព័ន្ធរំញ័រ កៅអី ពេលរថយន្តបើកកៀកនិងអ្វីមួយដែលនៅមុខរថយន្ត។ ប្រព័ន្ធ បញ្ឆេះម៉ាស៊ីនដោយសោរ គួរជម្រាបផងដែរថា តម្លៃ 𝐂𝐡𝐞𝐯𝐫𝐨𝐥𝐞𝐭 𝐄𝐪𝐮𝐢𝐧𝐨𝐱 ដាក់លក់ដំបូងក្នុងតម្លៃ ៦៥,០០០ដុល្លារ ចុះមកត្រឹម៤៨,៩00 ដុល្លារ ពោលចុះអស់ ១៦១០០ដុល្លារ។ ទន្ទឹមនឹងនេះដែរប្រសិនជាប្រិយមិត្តចាប់អារម្មណ៍អាចធ្វើការទំនាក់ទំនងតាមរយៈលេខទូរស័ព្ទ 095 555 832 មួយខ្សែរទៀត 093 889 888 និង Telegram: t.me/ChevyCambodia៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T10:02:05.424Z", "category": "កំពូលអ្នកលក់", "views": 1316, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
តើ OPPO Reno10 5G និង Reno10 Pro 5G មានលក្ខណៈដូចគ្នានិងខុសគ្នាអ្វីខ្លះ?	https://business-cambodia.com/articles/key-selling-points-of-reno10-5-g-and-reno10-pro-5-g	បើនិយាយពីសាច់ឈាមបងប្អូនបង្កើត ទោះបីជាមុខមាត់ស្រដៀងគ្នា រូបរាងដូចគ្នា តែមនុស្សម្នាក់ៗគឺមិនអាចមានសមត្ថភាពដូចគ្នានោះទេ។ ចំណែកស្មាតហ្វូន OPPO Reno10 Series ទាំងពីរម៉ូឌែលដែល OPPO ត្រៀមនឹងបង្ហាញខ្លួន និងសម្ពោធក្នុងពេលឆាប់ៗនេះក៏ដូចគ្នាផងដែរ ទោះវាស្ថិតនៅក្នុងត្រកូលនិងផលិតចេញក្នុងជំនាន់តែមួយក៏ដោយ។ OPPO Reno10 និង OPPO Reno10 Pro 5G បើនិយាយរូបរាងឌីហ្សាញខាងក្រៅគឺស្មាតហ្វូនទាំងពីរនេះមានលក្ខណៈដូចគ្នាបេះបិទ ខុសគ្នាតែលក្ខណៈពិសេសរៀងៗខ្លួនដែល OPPO បានញាត់បញ្ចូលតែប៉ុណ្ណោះ។ បើនិយាយពីចំណុចពិសេសដែលបងប្អូនត្រកូល Reno10 Series 5G បំពាក់មកដូចគ្នានោះគឺកាមេរ៉ា Telephoto Portrait 32MP ដែលមានសមត្ថភាពក្នុងការចាប់ប្លង់កាន់តែប្រសើរ ការចាប់ប្លង់កាន់តែត្រឹមត្រូវធ្វើឲ្យរូបភាពកាន់តែលេចធ្លោ ទេសភាពនិងប្លង់ខាងក្រោយខិតជិតមនុស្សបង្កើនភាពទាក់ទាញ ចំណែករូបមនុស្សកាន់តែធម្មជាតិមិនខូចទ្រង់ទ្រាយប្រៀបដូចប្រើកាមេរ៉ាអាជីព។ ដោយឡែកបើក្រឡេកទៅមើលការឌីហ្សាញផ្នែកខាងមុខគឺស្មាតហ្វូនទាំងពីរម៉ូឌែលបំពាក់ជាមួយអេក្រង់កោង 3D ដែលមានល្បឿនបង្ហាញកម្រិតកំពូលដល់ទៅ 120Hz ទំហំធំដល់ទៅ 6.7” ដែលជួយឲ្យទស្សនាកាន់តែជក់ចិត្តជាមួយរូបភាពបង្ហាញច្បាស់ត្រជាក់ភ្នែក និងអណ្តែតប្លែកអារម្មណ៍ជាងអេក្រង់ធម្មតា ចំណែកអេក្រង់មានគែមខ្លីផ្តល់បទពិសោធកាន់តែរំភើបរាល់ទស្សនាភាពយន្ត មើលវីដេអូ TikTok និងលេងហ្គេមបានម៉ាអេម។ ចុះលក្ខណៈពិសេសខុសគ្នារវាង OPPO Reno10 5G និង Reno10 Pro 5G ខុសគ្នាអ្វីខ្លះ? . OPPO Reno10 5G ៖ ល្បឿនដំណើរការ RAM 8GB + 8GB \| ROM 256GB កាមេរ៉ាស៊ែលហ្វីទំហំធំ 32MP កាមេរ៉ាក្រោយ 64MP + 32MP (Telephoto) + 8MP (0.6X) ថាមពលថ្ម 5000mAh បច្ចេកវិទ្យាសាកថ្ម 67W SUPERVOOC បន្ទះឈីប MediaTek Dimensity 7050 មុខងារតេឡេបញ្ជា , SUPERVOOC S OPPO Reno10 Pro 5G ៖ ល្បឿនដំណើរការ RAM 12GB + 12GB \| ROM 256GB កាមេរ៉ាស៊ែលហ្វីទំហំធំ 32MP ប្រព័ន្ធកាមេរ៉ាសេនស័រ SONY IMX709 កាមេរ៉ាក្រោយ 50MP បំពាក់កាមេរ៉ាសេនស័រ SONY IMX890 + 32MP (Telephoto) + 8MP (0.6X) ថាមពលថ្ម 4600mAh បច្ចេកវិទ្យាសាកថ្ម 80W SUPERVOOC បន្ទះឈីប Qualcomm Snapdragon 778G ស្រឡាញ់មួយណាដែរ? ហើយអ្នកណាខ្លះកំពុងរង់ចាំ…. ក្នុងពេលឆាប់ៗនេះ OPPO Reno10 Series 5G សម្រាប់ព័ត៌មានលម្អិតបន្ថែមសូមតាមដាននៅលើ Facebook ផ្លូវការរបស់ក្រុមហ៊ុន OPPO ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T09:55:57.026Z", "category": "PR", "views": 128, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
មកស្គាល់ស្នាដៃធំៗ ជំទាវ ជា សិរី រហូតព្រះមហាក្សត្រត្រាស់បង្គាប់តែងតាំងជាអគ្គទេសាភិបាលធនាគារជាតិ	https://business-cambodia.com/articles/her-excellency-chea-serey-national-bank-of-cambodia	លោក ជំទាវ ជា សិរី គឺជាស្រ្តីដ៏ឆ្នើមរបស់កម្ពុជាដែលពោរពេញដោយចំណេះដឹងនិងសមត្ថភាព ជាពិសេសលោកជំទាវបានចូលរួមការងារជាមួយធនាគារជាតិនៃកម្ពុជាព្រមទាំងបានជួយឲ្យធនាគារជាតិនៃកម្ពុជាសម្រេចបាននូវលទ្ធផលគួរឲ្យកត់សម្គាល់។ ជាពិសេស លោកជំទាវទើបតែបានព្រះមហាក្សត្រនៃព្រះរាជាណាចក្រកម្ពុជាទ្រង់ត្រាស់បង្គាប់តែងតាំងជាអគ្គទេសាភិបាលធនាជាតិនៃកម្ពុជាដែលមានឋានៈស្មើនឹងទេសរដ្ឋមន្រ្តី។   តើលោក ជំទាវ មានស្នាដៃអ្វីខ្លះនៅធនាគារជាតិនៃកម្ពុជា ទើបបានជាព្រះមហាក្សត្រទ្រង់ត្រាស់បង្គាប់តាំងតែងជាអគ្គទេសាភិបាលធនាគារជាតិនៃកម្ពុជា?  ខាងក្រោមនេះគឺជាសា្នដៃសំខាន់ៗដែលលោកជំទាវបានធ្វើនៅធនាគារជាតិនិងស្ថានប័នហិរញ្ញវត្ថុរហូតទទួលបានការដំឡើងតំណែងជាបន្តបន្ទាប់។ ១. បង្កើតការិយាល័យឥណទានកម្ពុជា(CBC) កាលពីឆ្នាំ២០១២លោកជំទាវបានរួមចំណែកបង្កើតការិយាល័យឥណទានកម្ពុជាដែលយើងហៅកាត់ថាCBC។ CBC គឺជាស្ថប័នមួយត្រូវបានបង្កើតឡើងដើម្បីប្រមូលព័ត៌មានពីអ្នកប្រើប្រាស់កម្ចីនៃប្រព័ន្ធធនាគារនិងហិរញ្ញវត្ថុនៅកម្ពុជា។ លើសពីនេះCBC ជួយសម្រួលដល់ពលរដ្ឋក្នុងការត្រួតពិនិត្យសុខភាពហិរញ្ញវត្ថុមុននឹងសម្រេចចិត្តខ្ចីលុយធនាគារ។ មិនតែប៉ុណ្ណោះស្ថានប័នេះក៏ជួយដល់ម្ចាស់អាជីវកម្មនិងគ្រឹះស្ថានហិរញ្ញវត្ថុក្នុងស្រុកប្រមូលទិន្នន័យពីប្រវត្តិរបស់អ្នកខ្ចីលុយផងដែរ។ ២. ផ្ដួចផ្ដើមបង្កើតប្រព័ន្ធបាគង  លោកជំទាវគឺជាបុគ្គិលដ៏សំខាន់នៅធនាគារជាតិនៃកម្ពុជាដែលបានផ្ដួចផ្ដើមគំនិតបង្កើតប្រព័ន្ធបាគងដែលជាប្រព័ន្ធទូទាត់ដោយមិនប្រើប្រាស់សាច់ប្រាក់សុទ្ធ។ ជាពិសេសប្រព័ន្ធបាគងបានជួយសម្រួលដល់ប្រជាជនកម្ពុជា អ្នករកស៊ីនិងអ្នកវិនិយោគក៏ដូចជាអាជីវករលក់ដូរក្នុងការវេរលុយឆ្លងធនាគារដោយមិនមិនអស់ថ្លៃសេវានិងអស់ថ្លៃសេវាទាប។ លើសពីនេះប្រព័ន្ធបាគងនេះទៀតសោតក៏អាចអនុញ្ញាតឲ្យពលរដ្ឋចាយប្រាក់រៀលខ្មែរយើងនៅក្រៅប្រទេសផងដែរ។ ជាក់ស្ដែងធនាគារជាតិនៃកម្ពុជាបានសហការជាមួយធនាគារកណ្ដាលរបស់ថៃក្នុងការទូទាត់ឆ្លងព្រំដែនដោយពរដ្ឋខ្មែរយើងអាចាយប្រាក់រៀលខ្មែរតាមទូរស័ព្ទដៃតាមរយៈការស្គែនQR Codeនៅទឹកដីថៃបាន។  ៣. អភិវឌ្ឍន៍ KHQR ក្រោយពីបានបង្កើតប្រព័ន្ធបាគងបានដោយជោគជ័យហើយ លោកជំទាវក៏ដូចជាក្រុមការងារធនាគារជាតិនៃកម្ពុជាក៏អភិវឌ្ឍន៍ប្រព័ន្ធទូទាត់ឆ្លងធនាគារជាបន្តបន្ទាប់ដោយបានបញ្ចេញនូវប្រព័ន្ធទូទាត់តាមរយៈការស្គែន QR Code ដែលមានឈ្មោះថាKHQR ដែលជាផ្នែកមួយរបស់បាគង។ KHQR ដែលជាផ្នែកមួយនៃបាគងគឺអនុញ្ញវត្ថុឲ្យពលរដ្ឋនិងម្ចាស់អាជីវកម្មទូទាត់ទំនិញឬសេវាកម្មដោយមិនអស់សេវា។ ហើយមិនតែប៉ុណ្ណោះពលរដ្ឋយើងអាចវេរលុយឆ្លងធនាគារតាមរយៈការស្គែនQR Code ដោយមិនអស់លុយឡើយ។ ៤. លើកកម្ពស់ប្រាក់រៀលខ្មែរ  លោកជំទាវគឺជាបុគ្គលិកម្នាក់ដែលសកម្មក្នុងការផ្សព្វផ្សាយចំណេះដឹងផ្នែកហិរញ្ញវត្ថុក៏ដូចជាលើកកម្ពស់ប្រាក់រៀលខ្មែរយើងឲ្យកាន់មានការប្រើប្រាស់ទូលំទូលាយ។ ជាក់ស្ដែងក្នុងឆ្នាំ២០២៣នេះ លោកជំទាវបានដឹកនាំក្រុមការងារផ្សព្វផ្សាយពីប្រាក់រៀលនៅភ្នំពេញ ខេត្តកំពង់ធំ កំពង់ស្ពឺ និងខេត្តព្រះសីហនុ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T08:45:02.739Z", "category": "ហិរញ្ញវត្ថុ", "views": 925, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បុរីឆាយលី បើកសម្ពោធផ្ទះគំរូវីឡាកូនកាត់ក្បែរព្រលានយន្ដហោះថ្មី ខណៈតម្លៃត្រឹមតែជាង ៥ ម៉ឺនដុល្លារ	https://business-cambodia.com/articles/borey-chhayly	កាលពីថ្ងៃទី៣០ ខែកក្កដា ឆ្នាំ២០២៣ កន្លងទៅនេះ បុរីឆាយលី បានរៀបចំពិធីសម្ពោធផ្ទះគំរូវីឡាកូនកាត់ នៅក្នុងគម្រោងរបស់ខ្លួនជាផ្លូវការ ដែលមានទីតាំងស្ថិតនៅក្បែរព្រលានយន្ដអន្ដរជាតិភ្នំពេញថ្មី។ ដោយកម្មវិធីសម្ពោធនេះក៏មានការអញ្ជើញចូលរួមពីលោក លីម ម៉េងលី អគ្គនាយកបុរីឆាយលី និងភ្ញៀវកិត្ដិយសជាច្រើនរូបផ្សេងទៀត។ តាមការបញ្ជាក់ វីឡាកូនកាត់ថ្មីរបស់បុរីឆាយលីនេះ ត្រូវបានរចនាឡើងកម្ពស់ ២ ជាន់ ដោយមានបន្ទប់គេង ២ និងបន្ទប់ទឹកចំនួន ៣ សាងសង់លើផ្ទៃដីទំហំ ៤.២x២១ ម៉ែត្រ។ ក្នុងនោះសាច់ផ្ទះមានទំហំ ៤.២x១២ ម៉ែត្រ និងមានទីធ្លារមុខផ្ទះទំហំ ៧ ម៉ែត្រ ដែលសាងសង់របងបិទជិត ងាយស្រួលក្នុងការរក្សាយានជំនិះ បានកាន់តែមានសុវត្ថិភាព។   ដោយឡែកនៅផ្នែកខាងក្នុងផ្ទះគឺមានភាពធំទូលាយដែលធ្វើឲ្យការរស់នៅប្រកបដោយផាសុខភាព។ ហើយចំណុចពិសេសមួយទៀតគឺនៅជាន់ទី១ ក៏មានវ៉េរ៉ងដាប្រវែងប្រហែល ២.៥ ម៉ែត្រ ដែលអាចឲ្យម្ចាស់ផ្ទះធ្វើជាកន្លែងហាត់ប្រាណ ឬកន្លែងអាំងសាច់បានថែមទៀតផង។ អ្វីកាន់តែចាប់អារម្មណ៍សម្រាប់តម្លៃនៃវីឡាកូនកាត់ថ្មីនេះ គឺត្រឹមតែ ៥ ម៉ឺនដុល្លារជាងតែប៉ុណ្ណោះ ហើយក្នុងនោះសម្រាប់គោលការណ៍បង់រំលស់ប្រចាំខែ គឺត្រឹមតែ ១៤៧ ដុល្លារប៉ុណ្ណោះក្នុង ១ ខែ។   ក្រៅពីវីឡាកូនកាត់ នៅក្នុងគម្រោងបុរីឆាយលី ក៏មានអភិវឌ្ឍន៍ប្រភេទផ្ទះអាជីវកម្ម (ហ្សបហោស៌) ផងដែរ ដែលមានកម្ពស់ ៤ ជាន់ ដោយមានបន្ទប់គេង ៤ និងបន្ទប់ទឹក ៥ ខណៈគោលការណ៍បង់រំលស់ត្រឹមតែ ៥៩៣ ដុល្លារនៅក្នុង១ខែ។  តាមការបញ្ជាក់ពីលោក លីម ម៉េងលី អគ្គនាយកបុរីឆាយលី បានឲ្យដឹងថា សម្រាប់ការរៀបចំឲ្យមានការបង់ប្រាក់ទាបបែបនេះ គឺចង់ឲ្យប្រជាជនដែលមានចំណូលមធ្យមចុះក្រោម មានលទ្ធភាពអាចទិញផ្ទះរស់នៅជុំគ្រួសារ។ ដោយសារលោកមើលឃើញថា ភាគច្រើនអ្នកដែលរៀបការហើយថ្មីថ្មោង និងអ្នកមកធ្វើការនៅភ្នំពេញតែងតែជួលផ្ទះគេនៅ ឬនៅផ្ទះបងប្អូន ដូច្នេះតម្លៃនេះគឺអាចឲ្យពួគគាត់មានលទ្ធភាពក្នុងការទិញផ្ទះផ្ទាល់ខ្លួនបាន។   លោកបានបន្ដថា ត្បិតតម្លៃធូរថ្លៃមែន ប៉ុន្ដែសំណង់ផ្ទះដែលសាងសង់គឺមានគុណភាពល្អ ដោយសារចង់ក៏សាងកេរ្ដិ៍ឈ្មោះ ព្រោះទៅពេលអនាគត ក៏នឹងត្រៀមបើកគម្រោងថ្មីៗបន្ថែមទៀតផងដែរ។ លោកបន្ថែមទៀតថា នៅពេលព្រលានយន្ដអន្ដរជាតិភ្នំពេញថ្មីបើកដំណើរការនៅដើមឆ្នាំ២០២៥ តម្លៃផ្ទះនៅក្នុងបុរីនឹងអាចឡើងកាន់តែខ្ពស់ថែមទៀត។ ដោយឡែកតាមការលើកឡើងរបស់អតិថិជន ដែលបានចូលរួមក្នុងកម្មវិធីសម្ពោធផ្ទះគំរូខាងលើបានបើកឡើងថា មូលហេតុដែលខ្លួនសម្រេចទិញផ្ទះនៅបុរីឆាយលី ដោយសារបុរីគឺស្ថិតនៅទីតាំងល្អ ស្របពេលគោលការណ៍បង់ប្រាក់មានភាពងាយស្រួល ហើយជាពិសេសគឺការសាងសង់សំណង់មានភាពឆាប់រហ័ស ពោលគឺលឿនជាងកិច្ចសន្យាដែលបានកំណត់ក្នុងកុងត្រាថែមទៀតផង។   សូមជម្រាបថា គម្រោងបុរីឆាយលី គឺមានទីតាំងស្ថិតនៅខាងត្បូងកួរស្រូវ លើបណ្ដោយផ្លូវភ្លោះរដ្ឋទំហំ ៣១ ម៉ែត្រ ជាប់នឹងផ្លូវក្រវាត់ក្រុងទី៣ និងហ៊ុំព័ទ្ធដោយតំបន់សេដ្ឋកិច្ចកម្ពុជាអភិវឌ្ឍន៍សំខាន់ៗរួមមាន៖ មជ្ឈមណ្ឌលរៀបចំកម្មវិធីមង្គលការដ៏ធំសម្បើម ផ្សារទំនើបអ៊ីអនទី៣ ដែលធ្វើដំណើរត្រឹមតែ ១៥ នាទី និងព្រលានយន្ដហោះអន្ដរជាតិភ្នំពេញថ្មីធ្វើដំណើរតែ ៥ នាទី ប៉ុណ្ណោះ។ ដូច្នេះសម្រាប់លោកអ្នកដែលចាប់អារម្មណ៍គម្រោងផ្ទះរបស់បុរីឆាយលី អាចធ្វើការទំនាកទំនងសាកសួរព័ត៌មានបន្ថែមទៅកាន់ផ្នែកលក់ផ្ទាល់បាន តាមរយៈលេខទូរស័ព្ទ៖ 069 93 88 77, 099 93 88 77 ឬឆាតទៅកាន់ហ្វេសប៊ុកផេក បុរី ឆាយលី Borey ChhayLy ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T08:43:10.907Z", "category": "PR", "views": 503, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មេធំ OceanGate គ្រោងបញ្ជូនមនុស្ស ១០០០នា.ក់ ទៅកាន់ភពសុក្រក្នុងឆ្នាំ២០៥០ ថែមទាំងបោះសម្តីបែបនេះ	https://business-cambodia.com/articles/guillermo-soehnlei-want-to-send-1000-people-to-venus	OceanGate ដែលជាក្រុមហ៊ុនដំណើរការនាវាមុជទឹក Titan ទើបបង្កសោនាដកម្មផ្ទុះស្លាប់មនុស្ស៥នាក់ ថ្មីៗនេះបានបង្ហាញគម្រោងនឹងបញ្ជូនមនុស្ស១០០០នាក់ទៅកាន់ភពសុក្រក្នុងឆ្នាំ២០៥០។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន Business Insider នាថ្ងៃទី២៨ ខែកក្កដា ឆ្នាំ២០២៣។ សហស្ថានិកលោក Guillermo Söhnlei ចង់ឃើញមនុស្ស ១០០០នាក់ ទៅរស់នៅលើផ្ទៃដីភពសុក្រ ដែលជាភពក្តៅបំផុតនៅក្នុងប្រពន្ធព្រះអាទិត្យ នាពេលអនាគតដ៏ខ្លីខាងមុខនេះ។ លោកបានលើកឡើងយ៉ាងដូច្នេះថា៖ «នេះជាក្តីស្រមៃតូចមួយ បើធៀបនឹងផែនការបញ្ជូនមនុស្សមួយលាននាក់ទៅកាន់អង្គារក្នុងឆ្នាំ២០៥០»។ អ្នកជំនួញជនជាតិអាមេរិករូបនេះបានបន្តទៀតថា៖ «តាំងពីអាយុ១១ឆ្នាំមកម្ល៉េះ ខ្ញុំមានក្តីប្រាថ្នាចង់ដឹកនាំមនុស្សជាតិទៅរស់នៅក្នុងភពផ្សេងៗជាច្រើន។ ខ្ញុំមានក្តីសុបិនដដែលៗចង់ក្លាយជាមេទ័ពដំបូងគេដាក់អាណានិគមលើភពអង្គារ។ ក្រោយមកលោក Elon Musk មានក្តីប្រាថ្នាស្រដៀងគ្នាសម្រាប់ភពអង្គារ ប៉ុន្តែភពសុក្រ គឺជាភពចម្លែកមួយ ហើយវាក៏ជាភពមួយទាក់ទាញបំផុតក្នុងកាឡាក់ស៊ីផងដែរ»។ ក្នុងនោះគម្រោង Humans2Venus របស់លោក Söhnlein ដែលនឹងបញ្ជូនមនុស្សទៅរស់នៅភពសុក្រក្នុងឆ្នាំ២០៥០ ត្រូវបានបង្កើតឡើងដោយអ្នកស្រាវជ្រាវឈ្មោះ Khalid Al-Ali និងកំពុងខិតខំអភិវឌ្ឍបច្ចេកវិទ្យាកាន់តែទំនើបដើម្បីកាត់បន្ថយការចំណាយលើការបាញ់បង្ហោះ និងផ្តល់មូលនិធិដល់គម្រោងអវកាសដោយមិនចាំបាច់ចំណាយថវិកាពីរដ្ឋាភិបាលឡើយ។ ជាមួយគ្នានេះដែរ ថ្វីត្បិតភពសុក្រជាភពក្តៅបំផុតក្នុងប្រពន្ធព្រះអាទិត្យ បរិយាកាសត្រូវបានបង្កើតឡើងដោយឧស្ម័នផ្ទះកញ្ចក់ ពពកផ្ទុកអាស៊ីតស៊ុលហ្វួរិក និងមានកម្តៅក្តៅខ្លាំងរហូតសីតុណ្ហភាពអាចហក់ឡើងដល់ ៤៧៥ អង្សារសេក៏ពិតមែន ប៉ុន្តែលោក Söhnlein ជឿជាក់យ៉ាងមុតមាំថា បេសកម្មនេះប្រាកដជាអាចទៅរួច៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T08:42:47.130Z", "category": "ភាពជាអ្នកដឹកនាំ", "views": 181, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រៀនអត់អស់លុយ! អ្នកជំនាញមកពីប្រទេសកូរ៉េ បើកបង្រៀនជំនាញចាប់ម៉ូតសក់ ឥតគិតថ្លៃ នៅកន្លែង១នេះ	https://business-cambodia.com/articles/study-skill-salon-with-korea	ឱកាសល្អបាមកដល់ទៀតហើយ ព្រោះពេលនេះមជ្ឈមណ្ឌលសហប្រតិបត្តិការកម្ពុជា-កូរ៉េ (CKCC) បានសហការជាមួយនឹងសាកលវិទ្យាល័យ Konyang Cyber (KYCU) នៃសាធារណរដ្ឋកូរ៉េ បានផ្តល់អាហាររូបករណ៍សិក្សាវគ្គបណ្តុះបណ្តាលពិសេសដល់ប្រជាជនកម្ពុជា ជាពិសេសមិត្តនារីដែលមានបំណង ឬចំណាប់អារម្មណ៍នៅក្នុងការរៀនជំនាញផ្នែកចាប់ម៉ូតសក់តាមបែបកូរ៉េ។ ចំពោះវគ្គសិក្សានេះដែរ អាចប្រព្រឹត្តិទៅបានព្រោះគម្រោង ASEAN Cyber University Project ដែលស្ថិតក្រោមជំនួយឧបត្ថម្ភពី Korean Education and Research Information Service (KERIS) នៃក្រសួងអប់រំនៃសាធារណរដ្ឋកូរ៉េ។ ដូច្នេះហើយ លោកអ្នកដែលមានចំណាប់អារម្មណ៍ចូលរួមវគ្គបណ្តុះបណ្តាលនេះ សូមប្រញាប់រួសរាន់ក្នុងការដាក់ពាក្យ ដោយចំនួនសិក្ខាកាមមានកំណត់ចាប់ផ្តើមទទួលពាក្យពីថ្ងៃជូនដំណឹងនេះរហូតដល់ថ្ងៃទី១១ ខែសីហា ឆ្នាំ២០២៣ ត្រឹមម៉ោង៥ល្ងាច។ សូមបញ្ជាក់ថា បេក្ខជនដែលបានចុះឈ្មោះនឹងត្រូវឆ្លងកាត់ការជម្រុះជុំទី១។ ហើយមជ្ឈមណ្ឌលនឹងធ្វើការទំនាក់ទំនងទៅកាន់បេក្ខជនដែលបានជាប់វគ្គជម្រុះជុំទី១ប៉ុណ្ណោះ ដើម្បីណាត់ធ្វើការសម្ភាសន៍សម្រាប់វគ្គជម្រុះចុងក្រោយ។ សម្រាប់ការចុះឈ្មោះចូលរៀនសូមចូលតាមតំណភ្ជាប់ខាងក្រោម៖https://docs.google.com/.../1FAIpQLSftw7xleen963.../viewform ចំណែកទីតាំងសាលារៀន ទីតាំងសាលារៀន ៖ https://goo.gl/maps/MEWYMFUTjmn6BAeu6 ។ ព័ត៌មានលំអិតសូមទំនាក់ទំនងមកកាន់លេខទូរស័ព្ទ៖ ០២៣ ៩៩៩ ៤៩៤ / ០៦១ ៧៧៩ ១៩៩។ សូមអរគុណ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T08:30:08.082Z", "category": "ចាប់ផ្តើមអាជីវកម្ម", "views": 671, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកឆ្លងកាត់ត្រូវដឹង! អាជ្ញាធរប្រកាសផ្អាកចរាចរបណ្ដោះអាសន្នកំណាត់ផ្លូវជាតិ ២ នេះដោយសារទឹកជំនន់	https://business-cambodia.com/articles/temporary-suspension-of-traffic-on-national-2-road	ក្រសួងសាធារណការ និងដឹកជញ្ជូន ប្រកាសផ្អាកចរាចរបណ្ដោះអាសន្នកំណាត់ផ្លូវជាតិចំនួន២ ខ្សែររួមមានផ្លូវជាតិលេខ៤៣ (គ.ម 08+200-គ.ម 08+650) និងផ្លូវខេត្តលេខ១៣២ ក្នុងខេត្តកំពង់ស្ពឺ ហើយមួយខ្សែរទៀត គឺផ្លូវជាតិលេខ 33A (រង្វង់មូលសេះស-ឆ្នេរលេងទឹក-ផ្សារដំណាក់ចង្អើរ) ក៏ព្រោះតែផ្លូវទាំងពីរខ្សែរនេះបានទទួលរងការខូចខាតដោយជំនន់ទឹកភ្លៀង។ យោងតាមសេចក្តីប្រការរបស់មន្ទីរសាធារណការ និងដឹកជញ្ជូនខេត្តកំពង់ស្ពឺនាថ្ងៃទី៣១ ខែកក្កដា ឆ្នាំ២០២៣ បានឲ្យដឹងថា មន្ទីសាធារណការ និងដឹកជញ្ជូនខេត្តកំពង់ស្ពឺ សូមធ្វើការផ្អាកចរាចរណ៍ជាបណ្តោះអាសន្ននូវ រថយន្តទេសចរណ៍ រថយន្តដឹកទំនិញធុនតូច និងធនធំ គ្រប់ប្រភេទ ដែលធ្វើដំណើរឆ្លងកាត់ផ្លូវជាតិលេខ៤៣(គ.ម ០៨+២០០-គ.ម ០៨+៦៥០)  ស្ថិតនៅក្នុងឃុំត្រែងត្រយឹង និងផ្លូវលេខ១៣២ ស្ថិតក្នុងភូមិក្រាំងមេត្រី ឃុំដំបូងរូង ស្រុងភ្នំស្រួច ខេត្តកំពង់ស្ពឺ។ ដោយការផ្អាកនេះគឺចាប់ពីថ្ងៃជូនដំណឹងនេះតទៅ រហូតដល់មានការជូនដំណឹងសាជាថ្មី។ ដោយឡែកយោងតាមសេចក្តីប្រកាសរបស់ មន្ទីរសាធារណការ និងដឹកជញ្ជូនខេត្តកែបវិញ នាថ្ងៃទី៣១ ខែកក្កដា ឆ្នាំ បានឱ្យដឹងថា អាជ្ញាធរខេត្តកែបនឹងធ្វើការផ្អាកចរាចចំពោះយានយន្តគ្រប់ប្រភេទដែលធ្វើឆ្លងកាត់ផ្លូវជាតិលេខ៣៣អា ចាប់ពីចំណុចរង្វង់មូលសេះស កាត់តាមឆ្នេរលេងទឹក រហូតដល់ផ្សារដំណាក់ចង្អើរ ជាបណ្ដោះអាសន្នសិនពិសេសគឺប្រភេទរថយន្តធុនធ្ងន់ ដោយឡែកសម្រាប់រថយន្តគ្រួសារ ត្រូវធ្វើចរាចរដោយគោរពទៅតាមផ្លាកសញ្ញាចរាចរណ៍បង្ហាទិសដៅ។ ខណៈការផ្អាកនេះគឺចាប់ពីថ្ងៃជូនដំណឹងនេះតទៅ រហូតដល់អាកាសធាតុមានភាពល្អប្រសើរឡើងវិញ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T08:12:40.519Z", "category": "ព័ត៌មានថ្មីៗ", "views": 1194, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ភ្ញៀវឃើញហើយរំភើប! មកដឹងយុទ្ធសាស្រ្តលក់៣ ទាក់ចិត្តខ្លាំង ភ្ញៀវទ្រាំមិន Add Story មិនបាន	https://business-cambodia.com/articles/way-to-attract-costomer-add-story	បច្ចុប្បន្នមុខងារ Add Story នៅក្នុងហ្វេសប៊ុកបានក្លាយជាកន្លែងដែលពេញនិយមបំផុតមួយសម្រាប់អ្នកប្រើប្រាស់ក្នុងការចែករំលែកសកម្មភាពជីវិតប្រចាំថ្ងៃដូចជា ការដើរកម្សាន្ត ការហូបចុក ការចែករំលែករូបភាព ឬការផ្សាព្វផ្សាយផលិតផ្សេងៗ។  ដោយមើលឃើញពីឥទ្ធិពលទាំងនេះហើយ ថ្ងៃនេះ Business Cambodia សូមលើកយកយុទ្ធសាស្ត្រលក់៣ ទាក់ទាញចិត្តភ្ញៀវខ្លាំង ភ្ញៀវឃើញហើយ ពិបាកទប់ដៃមិនឱ្យ Add Story ណាស់។ ដោយក្នុងនោះរួមមាន៖ ១. សរសេរខ្វូតល្អៗ៖ ត្រង់ចំណុចនេះ អ្នកអាចសរសេរជាប្រភេទសារលើកទឹកចិត្ត សារបែបវិជ្ជមាន បំផុសគំនិត ឬការខ្វល់ខ្វាយពីសុខទុក្ខអតិថិជនជាដើម ដោយអ្នកអាចសរសរដាក់ Stickers ឬកែវ ថង់របស់អ្នកជូនភ្ញៀវរបស់អ្នក។ ឧទាហរណ៍ថា អ្នកបើកហាងកាហ្វេ ដូច្នេះហើយអ្នកអាចសរសេរពាក្យល្អដែលអ្នកចង់ផ្តល់ឱ្យអតិថិជនរបស់អ្នកនៅលើកែវនោះបាន ដូចជា៖ ខ្ញុំសង្ឈឹមថាការហ្វេមួយកេវនេះអាចធ្វើឱ្យអ្នកញញឹមពេញមួយថ្ងៃ (ផ្តល់កម្លាំងចិត្ត) តើអ្នកសុខសប្បាយទេ ថ្ងៃនេះ? បេះដូងយ៉ាងម៉េចហើយ? (ចង់ដឹងសុខទុក្ខ) អ្នកញញឹមស្អាតណាស់ សក់របស់អ្នកស្អាតណាស់ -ល-។ ជាការពិតណាស់នៅដែលអតិថិជនមើលឃើញសារល្អៗទាំងនេះហើយ ភាគច្រើនគាត់នឹងញញឹម ហើយថែមទាំងជួយផ្សាព្វផ្សាយយើងថែមទៀត តាមរយៈការអេតស្តូរី ព្រោះគាត់រីករាយនឹងការចែករំលែកភាពរូបភាពល្អៗ នៅលើបណ្តាញសង្គមរបស់គាត់។ ២. ផ្តល់ការដូរតូចៗ៖ ថ្ងៃនេះអេតមីនសុំឧទារហណ៍តែលើហាងការហ្វេសុទ្ធ ប្រសិនបើបងប្អូនកំពុងតែបើកអាជីវកម្មផ្សេងៗទៀត អាចយកក្បួននេះទៅច្នៃបន្ថែមទៀតបាន។ មែនទែនទៅ មនុស្សយើងម្នាក់ៗឱ្យតែឮរបស់ហ្វ្រី គឺដឹងតែសប្បាយចិត្ត ដូច្នេះហើយប្រសិនបើអ្នកកំពុងបើកហាងការហ្វេ អ្នកអាចប្រើយុទ្ធសាស្ត្រ ទិញការហ្វេថែម Cupcake តូចៗជូនដល់អតិថិជន ផ្គួបជាមួយសារល្អៗបន្ថែមទៀតនោះ ច្បាស់ណាស់ភាគរយច្រើន ពួកគាត់នឹងដកទូរស័ព្ទរបស់គាត់មកថតកាហ្វេរបស់អ្នកជាមិនខាន។ ៣. បរិយាកាស៖ សម័យថ្មីនេះ មនុស្សមិនមែនទៅញ៉ាំបាយដើម្បីតែញ៉ាំតែបាយតែមួយមុខទេ ហើយក៏មិនមែនទៅញ៉ាំការហ្វេដើម្បីតែការហ្វេមួយមុខដែរ តែផ្ទុយទៅវិញមនុស្សទៅហាងកាហ្វេក្លែមជាមួយបរិយាកាសល្អ អាចថតរូបបានស្អាត និងមានអារម្មណ៍ល្អ ដូច្នេះហើយបើធៀបជាមួយហាងដែលត្រឹមតែលក់កាហ្វេ ហើយគ្មានបរិយាកាសល្អជាមួយហាងរបស់អ្នក ពោលគឺអ្នកឈ្នះគេ៧០ភាគរយបាត់ទៅហើយ។	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T08:06:31.542Z", "category": "កំពូលអ្នកលក់", "views": 477, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ធនាគារជាតិ បង្ហាញពីបញ្ហាប្រឈមធំៗ៧ ដែលអាចបង្កហានិភ័យដល់ សេដ្ឋកិច្ចប្រទេសកម្ពុជាឆ្នាំ២០២៣	https://business-cambodia.com/articles/7-risk-of-cambodia-economy-2023	បញ្ហាប្រឈមរបស់សេដ្ឋកិច្ចពិភពលោកទាំងមូល គឺជាមូលហេតុធំបំផុតមួយនៅពីក្រោយភាពរីកចម្រើននិងការអន់ថយនៃកំណើនសេដ្ឋកិច្ចរបស់បណ្ដាលប្រទេសនីមួយៗនៅជុំវិញសកលលោក។ ជាក់ស្ដែងនៅក្នុងសេចក្ដីសង្ខេបអំពីរបាយការណ៍លទ្ធផលការងារប្រចាំឆមាសទី១ និងទិសដៅការងារឆមាសទី២ ឆ្នាំ២០២៣ ដែលបង្ហោះនៅលើផេកផ្លូវការរបស់ធនាគារជាតិនៃកម្ពុជា ឧទ្ទេសនាមដោយ ឯកឧត្តម គីមទី កោមលី អគ្គនាយកបច្ចេកទេស ធនាគារជាតិនៃកម្ពុជា បានបង្ហាញពីបញ្ហាប្រឈមធំៗ៧ ដែលអាចបង្កហានិភ័យដល់កំណើតសេដ្ឋកិច្ចកម្ពុជានាឆ្នាំ២០២៣នេះ។   ១. កំណើនទាបជាងការរំពឹងទុកនៃសេដ្ឋកិច្ចពិភពលោក និងតំបន់ពិសេសប្រទេសអឺរ៉ុប និងចិន ២. ការកើនឡើងអតិផរណាដែលនឹងប៉ះពាល់ដល់ជីវភាពរបស់ប្រជាពលរដ្ឋ ៣. ភាពមិនច្បាស់លាស់នៃលំហូរមូលធននិងការរឹតត្បិតស្ថានភាពទីផ្សារហិរញ្ញវត្ថុអន្តរជាតិ ៤. ការប្រែប្រួលអាកាសធាតុដែលអាចបន្ថយកំណើនក្នុងវិស័យកសិកម្ម ៥. ភាពមិនប្រាកដប្រជានៃការវិវត្តជំងឺកូវីដ-១៩ ៦. ឧក្រិដ្ឋកម្មសាយប័រ ៧. វិបត្តិភូមិសាស្រ្តនយោបាយ   បន្ថែមពីលើកត្តាហានិភ័យ ឬបញ្ហាប្រឈមដែលអាចនឹងកើតមានមកលើសេដ្ឋកិច្ចកម្ពុជា ដោយសារតែការជះឥទ្ធិពលរបស់បញ្ហាប្រឈមនៃសេដ្ឋកិច្ចពិភពលោក ធនាគារជាតិនៃកម្ពុជា ក៏បានលើកឡើងពីកត្តាអំណោយផលចំនួន៧ផងដែរគឺ៖   ១. ការកើនឡើងវិញនៃការវិនិយោគក្នុងតំបន់ ២. មានទីតាំងភូមិសាស្រ្តនៅចំកណ្ដាលអាស៊ាន ៣. ការកើនឡើងការវិនិយោគក្នុងវិស័យកសិឧស្សាហកម្ម ៤. លទ្ធភាពខ្ពស់នៃវិស័យធនាគារក្នុងការឆ្លើយតបតម្រូវការហិរញ្ញប្បទានក្នុងពេលមានវិបត្តិ ៥. សេដ្ឋកិច្ចមានភាពបើកទូលាយ និងមានសមាហរណកម្មខ្ពស់ ៦. ស្ថិរភាពនយោបាយម៉ាក្រូសេដ្ឋកិច្ច និងហិរញ្ញវត្ថុ ៧. កត្តាភាគលាភប្រជាសាស្រ្ត៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T07:19:33.515Z", "category": "ហិរញ្ញវត្ថុ", "views": 2103, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
មហាសេដ្ឋីមាឌល្អិតចិត្តធំ Jack Ma បង្ហើបពីច្បាប់ធំ៣ ដែលអាចឱ្យអ្នកធ្វើអាជីវកម្មជោគជ័យ គ្រប់ប្រទេស	https://business-cambodia.com/articles/3-business-rules-from-jack-ma-for-doing-business-in-other-country-	Jack Ma គឺជាមហាសេដ្ឋីជនជាតិអាស៊ី ដែលគេស្គាល់ច្រើនទូទាំងពិភពលោកថាជាបុរសមានមាឌតូចតែចិត្តតស៊ូធំចាយពេលជិត២០ឆ្នាំ បណ្តុះគ្រប់ពូជទីផ្សារ E-Commerce រហូតផ្លាស់ប្តូរបរិបទពិភពលោក។ ដោយសេដ្ឋីចិនវ័យកណ្តាលរូបនេះបានឱ្យដឹងនៅក្នុងកម្មវិធីជំនួញមួយ ថាបើមនុស្សជាច្រើនគិតថាបើការរកស៊ីនៅក្នុងប្រទេសចិនជារឿងដែលលំបាក កុំគិតចង់រកស៊ីអី ហើយបើចង់ធ្វើជំនួញនៅក្នុងប្រទេសណាមួយដាច់ខាត ត្រូវគោរពរឿង៣ របស់ប្រទេសគេទើបអាជីវកម្មអ្នកមានផ្លែផ្កា។   ទី១. គោរពវប្បធម៌គេ   ប្រទេសមួយរស់នៅសុខសាន្ត គឺអាស្រ័យទៅនឹងច្បាប់រដ្ឋ ច្បាប់សង្គម វប្បធម៌ ជំនឿនិងសាសនាជាដើម ដែលជាការធ្វើទំនាក់ទំនងគ្នាយ៉ាងសកម្មជាមួយ ជីវភាពរស់នៅ និងទីផ្សារទិញ-លក់នៅក្នុងប្រទេសមួយនោះ។   ដូច្នេះការរកស៊ីត្រូវគោរពវប្បធម៌របស់គេប្រៀបដូចជាគោរពទីផ្សារ គោរពអតិថិជន គោរពអ្នកប្រើប្រាស់ ដែលជាតួនាទីយ៉ាងសំខាន់របស់មុខរបរមួយ ដើម្បីឱ្យមាន ភាពជិតស្និតគ្នារវាងអ្នកលក់ជាមួយភ្ញៀវនៅក្នុងប្រទេសមួយនោះ។   សេដ្ឋីចិនរូបនេះបានលើកឧទាហរណ៍អំពីហាងកាហ្វេ Starbucks ដែលចូលខ្លួនទៅរកស៊ីនៅក្នុងទីផ្សារប្រទេសចិន ខណៈដែលជនជាតិចិនគឺមានប្រពៃណីក្នុងការផឹកតែ មិននិយមកាហ្វេ ប៉ុន្តែយីហោមួយនេះបានសន្សំចិត្តបម្រើអតិថិជន ក្នុងទីផ្សារមួយនេះរហូតក្លាយជាយីហោដែលជ្រោតជ្រាបក្នុងបេះដូងប្រជាជនចិនឱ្យចូលចិត្តទទួលទានកាហ្វេដែរ។   ទី២. មានភាពជាអ្នកដឹកនាំល្អ   មនុស្សមានភាពជាអ្នកដឹកនាំល្អមិនមានអ្វីដែលអាចមកវាស់វែងឱ្យត្រូវនោះទេថាធ្វើយ៉ាងណាឱ្យបានល្អ១០០%ឡើយ ។ ប៉ុន្តែជំនួសមកវិញភាពជាអ្នកដឹកនាំល្អគឺ អ្នកដឹកនាំម្នាក់ត្រូវធ្វើរឿងដែលត្រូវធ្វើ ពោលគឺចេះដាក់មនុស្សឱ្យត្រូវ។ ចំណុចនេះ Jack Ma បានបង្រៀនយើងថា ត្រូវចេះមើលមនុស្ស ដាក់មនុស្សឱ្យត្រូវកន្លែងគឺជារឿងចាំបាច់បំផុតក្នុងអាជីវកម្មឬក្រុមហ៊ុនមួយ។   បុគ្គលិកម្នាក់អាចធ្វើឱ្យមេសប្បាយចិត្ត នៅមិនទាន់គ្រប់គ្រាន់ដូចមានបុគ្គលិកម្នាក់ដែលអាចធ្វើឱ្យអ្នកទិញផលិតផលរបស់យើងយកទៅប្រើប្រាស់សប្បាយចិត្តនោះទេ។ នៅពេលមានផលិតផលល្អ មានអ្នកបម្រើសេវាកម្មល្អ អ្នកប្រើប្រាស់សប្បាយចិត្ត ធ្វើឱ្យមានអតិថិជនច្រើនហើយក្រុមហ៊ុនក៏កើនឡើង។   ទី៣. ត្រូវមានភាពអត់ធ្មត់ឱ្យបានខ្ពស់បំផុត   អតីតគ្រូបង្រៀនភាសាអង់គ្លេសរូបនេះបានបន្តថា ក្រុមហ៊ុនដែលមករកស៊ីនៅចិនដូចជា Starbucks នេះជាដើម គេប្រើពេល១៨ឆ្នាំទើបអាចមានលំនឹងក្នុងទីផ្សារដ៏ធំរបស់ប្រទេសចិន ដោយកាលចូលមកឆ្នាំដំបូងរហូតដល់៩ឆ្នាំ គឺបញ្ហាច្រើនបំផុត។ ខណៈយីហោនេះមានលំនឹងរួចទៅហើយនៅទីផ្សារឯប្រទេសកំណើត។   ចំណុចនេះសេដ្ឋីរូបនេះបានសង្កត់ធ្ងន់ថា “មិនថារកស៊ីអ្វីក៏ដោយកុំចង់មានលឿនពេក កុំចង់ចំណេញដោយមិនចំណាយ ត្រូវមានភាពអត់ធ្មត់ឱ្យបានខ្ពស់ ពិភពលោកនេះគឺពោរពេញដោយឱកាស ដែលមានរឿងគួរឱ្យចាប់អារម្មណ៍ច្រើនណាស់ ហើយបើគិតមកទល់ពេលនេះសម្រាប់ខ្ញុំនឹងសហការីខ្ញុំទាំងអស់ទោះបីយើងបានធ្វើឱ្យ Alibaba មានឈ្មោះបោះសំឡេងយ៉ាងណាក៏ដោយ តែ១៨ឆ្នាំជាងមកនេះ ខ្ញុំគិតថាវាគ្រាន់តែជាចំណុចចាប់ផ្តើមរបស់ក្រុមហ៊ុនខ្ញុំប៉ុណ្ណោះ”៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T06:36:21.321Z", "category": "ភាពជាអ្នកដឹកនាំ", "views": 952, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធនាគារ ស្ថាបនា ដាក់ឱ្យដំណើរការស្ថាបនា ទូទាត់ ដើម្បីជួយដល់វិស័យមីក្រូសហគ្រាស សហគ្រាសធុនតូច និងមធ្យម និងដៃគូពាណិជ្ជករ អាចទទួលការទូទាត់បែបឌីជីថលដោយមិនប្រើសាច់ប្រាក់	https://business-cambodia.com/articles/sathapana-tutort	ភ្នំពេញ ថ្ងៃទី31  ខែកក្កដា ឆ្នាំ2023៖  ធនាគារ ស្ថាបនា ដែលជាធនាគារពាណិជ្ជឈានមុខគេនៅកម្ពុជា បានប្រកាសដាក់ឱ្យដំណើរការជាផ្លូវការនូវសេវាកម្មថ្មីបំផុតរបស់ខ្លួនគឺ ស្ថាបនា ទូទាត់ ដើម្បីជួយគ្រាំទ្រគ្រប់អាជីវកម្ម និងពាណិជ្ជករទាំងអស់ក្នុងការទទួលយកការទូទាត់ដោយគ្មានសាច់ប្រាក់តាមរយៈការប្រើប្រាស់ទូរសព្ទស្មាតហ្វូន។ ស្ថាបនា ទូទាត់ ត្រូវបានរចនាឡើងយ៉ាងពិសេស ដើម្បីផ្តល់ដំណោះស្រាយទទួលយកការទូទាត់ដ៏ល្អសម្រាប់អាជីវកម្ម និងពាណិជ្ជករ ដើម្បីគ្រប់គ្រងការទូទាត់បានភ្លាមៗបែបឌីជីថលដោយមិនប្រើប្រាស់សាច់ប្រាក់ប្រកបដោយសុវត្ថិភាព និងរហ័ស ជាពិសេសអាចធ្វើការទូទាត់តាមរយៈវិធីសាស្រ្តផ្សេងៗជាច្រើនដូចជា៖ KHQR, Mastercard, Visa, WeChat, Alipay និង Sathapana Rewards។ លោក Fung Kai Jin ប្រធាននាយកប្រតិបត្តិ ធនាគារ ស្ថាបនា បានមានប្រសាសន៍ថា៖ “ស្ថាបនា ទូទាត់ គឺជាសេវាកម្មថ្មីស្រឡាងមួយដែលផ្តល់នូវការផ្លាស់ប្តូរដំណោះស្រាយទូទាត់បែបឌីជីថលឱ្យកាន់តែទំនើប និងងាយស្រួលជាងមុន។ យើងពិតជាមានសេចក្តីរំភើបរីករាយក្នុងការដាក់ចេញនូវដំណោះស្រាយទូទាត់ប្រកបដោយភាពច្នៃប្រឌិតនេះ ដែលសម្រួលដល់ដំណើរការក្នុងការទទួលយកការទូទាត់សម្រាប់អាជីវកម្មគ្រប់ប្រភេទ/ទំហំ ជាពិសេសស័ក្តិសមសម្រាប់ដៃគូពាណិជ្ជករយើង។ បន្ថែមពីលើនេះ ម្ចាស់អាជីវកម្មគ្រប់ធុន និងអាជីវកម្មដែលទើបតែចាប់ផ្តើមលែងមានការព្រួយបារម្ភចំពោះការចំណាយលើប្រព័ន្ធថ្លៃៗ ឬ រៀបចំតម្លើងទៅតាមទីតាំងជាក់ស្តែងទៀតហើយ។ តាមរយៈការប្រើប្រាស់ ស្ថាបនា ទូទាត់ មិនត្រឹមតែផ្តល់ភាពងាយស្រួលប៉ុណ្ណោះទេ តែសេវាកម្មមួយនេះផ្តល់ប្រតិបត្តិការរហ័ស សុវត្ថិភាព និងចំណាយទាបដែលអាចជួយដល់ការពង្រីកអាជីវកម្មរបស់ពួកគេបាន។ ជាមួយស្ថាបនា ទូទាត់ យើងជឿជាក់ថានេះគឺជាឱកាសមួយដ៏ល្អដែលអនុញ្ញាតឱ្យយើងពង្រីកការគាំទ្រ និងជួយដល់ដៃគូពាណិជ្ជករជាពិសេសវិស័យមីក្រូសហគ្រាស សហគ្រាសធុនតូច និងមធ្យមឱ្យកាន់តែទូលំទូលាយ។” លោកបានបន្ថែមទៀតថា៖ “នៅធនាគារ ស្ថាបនា យើងផ្តោតសំខាន់ក្នុងការផ្តល់សេវាកម្មដ៏ល្អឥតខ្ចោះជូនអតិថិជន និងប្រជាជនកម្ពុជាជាមួយនឹងប្រតិបត្តិការធនាគារប្រចាំថ្ងៃកាន់តែងាយស្រួល ខណៈពេលដែលផលិតផល និងសេវាកម្មធនាគា យើងនឹងបន្តគាំទ្រដល់ពាណិជ្ជករ ដើម្បីជំរុញដល់ការពង្រីកអាជីវកម្ម និងគ្រប់គ្រងប្រតិបត្តិការអាជីវកម្មរបស់ពួកគេប្រកបដោយប្រសិទ្ធភាពខ្ពស់។” លោក Jean Pierre Gagnon អនុប្រធាននាយកប្រតិបត្តិ ធនាគារ ស្ថាបនា បានមានប្រសាសន៍ថា៖ “ថ្ងៃនេះយើងពិតជាមានសេចក្តីរំភើបរីករាយក្នុងការដាក់ឱ្យបើកដំណើរការ ស្ថាបនា ទូទាត់ ជាផ្លូវការ។ គោលដៅចម្បងរបស់ស្ថាបនា ទូទាត់ គឺការជម្រុញឱ្យមានការប្រើប្រាស់ KHQR ដែលពង្រឹងវិធានការសន្តិសុខ និងកាត់បន្ថយករណីក្លែងបន្លំ។ ជាមួយគ្នានេះផងដែរ ស្ថាបនា ទូទាត់ អាចជួយដល់ការពង្រីកអាជីវកម្ម ជាពិសេសទទួលបានការទូទាត់ដោយសុវត្ថិភាពដោយមិនចាំបាច់ព្រួយបារម្ភអំពីថ្លៃសេវាប្រើប្រាស់ កម្រៃសេវាប្រតិបត្តិការ និងថ្លៃជួលឧបករណ៍។” លោកបានបន្ថែមទៀតថា៖ “បន្ថែមពីលើនេះ ស្ថាបនា ទូទាត់ក៏បានដាក់បញ្ចូលប្រព័ន្ធ និងមុខងារថ្មីមួយទៀត Tap on Phone សហការជាមួយ Mastercard ដែលអនុញ្ញាតឱ្យយើងផ្តល់ជម្រើសជាច្រើនជូនពាណិជ្ជករ និង MSMEs នូវបទពិសោធន៍ទូទាត់សម្បូរបែប រហ័ស ភាពងាយស្រួល និងសុវត្ថិភាព។” លោកស្រី Winnie Wong នាយកគ្រប់គ្រង ក្រុមហ៊ុន ម៉ាស្ទ័រកាត ប្រចាំនៅប្រទេសវៀតណាម កម្ពុជា និងឡាវ បានមានប្រសាសន៍ថា៖ "ឌីជីថលភាវូបនីយកម្មរបស់សហគ្រាសធុនតូច និងមធ្យម និងការទទួលយកដំណោះស្រាយការទូទាត់តាមបែបឌីជីថលមិនត្រឹមតែផ្តល់នូវការប្រកួតប្រជែកប៉ុណ្ណោះទេ ប៉ុន្តែវាដើរតួនាទីយ៉ាងសំខាន់ក្នុងការជំរុញសេវាទូទាត់ដោយមិនប្រើសាច់ប្រាក់ និងការផ្លាស់ប្តូរទៅជាឌីជីថលនៅក្នុងប្រទេស។ ការធានាបានថាមីក្រូសហគ្រាស សហគ្រាសធុនតូច និងមធ្យមអាចទទួលបានការគាំទ្រយ៉ាងពេញទំហឹង ដើម្បីឱ្យពួកគេអាចឆ្ពោះទៅរកការវិវឌ្ឍនៃឌីជីថល ដែលជាការយកយកចិត្តទុកដាក់ និងជាកត្តាដ៏សំខាន់សម្រាប់ម៉ាស្ទ័រកាត និងធនាគារ ស្ថាបនា។ ការណែនាំបច្ចេកវិទ្យា Tap on Phone តាមរយៈស្ថាបនា ទូទាត់ យើងជឿជាក់ថានឹងជួយដល់វិស័យមីក្រូសហគ្រាស សហគ្រាសធុនតូច និងមធ្យមចំនួន ២០០.០០០ កន្លែងដែលជាដៃគូ និងអតិថិជនរបស់ធនាគារ ស្ថាបនា និងឆ្លើយតបទៅតាមតម្រូវការអតិថិជន និងផ្តល់នូវជម្រើសទូទាត់ជាច្រើនប្រកបដោយភាពងាយស្រួល រហ័ស និងសុវត្ថិភាពខ្ពស់។” លោកស្រីបានមានប្រសាសន៍ទៀតថា៖ “បច្ចេកវិទ្យា Tap on Phone នឹងផ្តល់នូវសេវាទទួលការទូទាត់ដោយមិនប្រើសាច់ប្រាក់ឱ្យកាន់តែមានភាពងាយស្រួល និងទូលំទូលាយសម្រាប់មីក្រូសហគ្រាស សហគ្រាសធុនតូច និងមធ្យម ដើម្បីជួយពួកគេឱ្យទទួលបានអត្ថប្រយោជន៍ពីប្រព័ន្ធសេដ្ឋកិច្ចឌីជីថល ហើយក៏ជាផ្នែកមួយនៃការប្តេជ្ញាចិត្តជាសាកលរបស់ក្រុមហ៊ុន ម៉ាស្ទ័រកាត ក្នុងការនាំមនុស្សសរុបចំនួន ១ ពាន់លាននាក់ និងអាជីវកម្មខ្នាតមីក្រូ និងតូចចំនួន ៥០ លានកន្លែង និងក្រុមហ៊ុន ចូលទៅក្នុងប្រព័ន្ធសេដ្ឋកិច្ចឌីជីថលឱ្យបាននៅត្រឹមឆ្នាំ២០២៥ ខាងមុខនេះ។" លក្ខណៈពិសេសនៃស្ថាបនា ទូទាត់ គ្រប់គ្រងហាងជាច្រើនដោយងាយស្រួល៖ គ្រប់គ្រងដំណើរការលក់អាជីវកម្មច្រើនសាខារបស់អ្នកដោយចាត់ចែងអ្នកគិតលុយនៅហាងផ្សេងគ្នា នៅក្នុងកម្មវិធីតែមួយបានគ្រប់ពេលវេលា។ ពិនិត្យប្រតិបត្តិការភ្លាមៗ៖ តាមដានប្រតិបត្តិការទូទាត់ភ្លាមៗ។ សារជូនដំណឹងអំពីការទូទាត់ភ្លាមៗ៖ ទទួលបានសារជូនដំណឹងពីការទូទាត់ភ្លាមៗតាមកម្មវិធីស្ថាបនា ទូទាត់ ទទួលយកការទូទាត់តាមកូដ៖ មុខងារនេះត្រូវបានបង្កើតឡើងដើម្បីទទួលយកការទូទាត់ដោយសុវត្ថិភាពពីកម្មវិធីធនាគារណាមួយដែលមាន KHQR និងWeChat។ សម្រាប់ Alipay និងUPI នឹងមកដល់ក្នុងពេលឆាប់ៗនេះ។ ទទួលយកការទូទាត់តាមប័ណ្ណ៖ អនុញ្ញាតឱ្យអាជីវករទទួលការទូទាត់តាមបច្ចេកវិទ្យា contactless ពីម្ចាស់ប័ណ្ណនៅជុំវិញពិភពលោករួមមាន វីសា និងម៉ាស្ទ័រកាត បានគ្រប់ពេលវេលា គ្រប់ទីកន្លែង តាមរយៈបច្ចេកវិទ្យាទូទាត់តាមទូរស័ព្ទប្រកបដោយសុវត្ថិភាពខ្ពស់នៅជុំវិញពិភពលោក។ TIP៖ មុខងារនេះអនុញ្ញាតឱ្យទទួល Tip។ Clerk ID៖ អាចចាត់ចែងបុគ្គលតាមតួនាទី និងបង្កើតលេខសម្គាល់បុគ្គលិក។ ដើម្បីប្រើប្រាស់ស្ថាបនា ទូទាត់ លោកអ្នកគ្រាន់តែទាញយក ស្ថាបនា ទូទាត់ ពី App Store ឬ Google Play Store។  បន្ទាប់មក លោកអ្នកអាចចូលទៅប្រើប្រាស់ស្ថាបនា ទូទាត់បានភ្លាមៗ តាមរយៈគណនីធនាគារ ស្ថាបនារបស់លោកអ្នក ហើយលោកអ្នកអាចរីករាយជាមួយនឹងអត្ថប្រយោជន៍ជាច្រើន របស់ស្ថាបនា ទូទាត់។ សម្រាប់ព័ត៌មានបន្ថែមសូមចូលទៅកាន់៖ https://www.sathapana.com.kh/kh/digital-banking/business/sathapana-tutort  អំពីធនាគារ ស្ថាបនា ធនាគារ ស្ថាបនា គឺជាធនាគារពាណិជ្ជឈានមុខគេមួយនៅកម្ពុជា ដែលមានទ្រព្យសកម្មសរុបជាង 2.7 ពាន់លានដុល្លារអាមេរិក និងមានបុគ្គលិកជាង 4,400 នាក់។ យើងមានបណ្តាញសាខាយ៉ាងទូលំទូលាយនៅទូទាំងប្រទេសដែលមានសាខាជាង 172 សាខា ស្ថាបនា ព្រីមារណ៍ចំនួន 3 និងម៉ាស៊ីនអេធីអឹមជាង 360។ យើងផ្តល់ជូនសេវាធនាគារយ៉ាងពេញលេញដូចជា៖ សេវាឥណទាន សេវាដាក់ប្រាក់បញ្ញើ សេវា S2Biz ធនាគារចល័ត ប័ណ្ណឥណពន្ធ និងប័ណ្ណឥណទាន សេវាផ្ទេរប្រាក់ក្នុងស្រុក និងក្រៅប្រទេស សេវាផ្ទេរប្រាក់ឆ្លងប្រទេសងជាមួយ SWIFT និងវីសា ម៉ាស្ទ័រកាត Western Union Thunes ហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងទៀត។   ក្រៅពីនេះ យើងក៏មានផ្តល់ជូនសេវាប្រមូលពន្ធ និងសេវាទូទាត់ថ្លៃសេវាសាធារណៈជាមួយក្រសួងសាធារណការ និងដឹកជញ្ជូន និងក្រសួងការងារ និងបណ្តុះបណ្តាលវិជ្ជាជីវៈ។ ទន្ទឹមនឹងនេះ យើងក៏មានការសហការជាមួយក្រុមហ៊ុនផ្តល់សេវាទូទាត់ចល័តផ្សេងទៀតដូចជា ៖ វីង ផាយផេ ទ្រូម៉ាន់នី លី ហួរ វេលុយ អ៊ីម៉ាន់នី និងបាគង ដើម្បីផ្តល់ជូនភាពងាយស្រួលបន្ថែមទៀតដល់អតិថិជនរបស់យើង។ ថ្មីៗនេះ ធនាគារ ស្ថាបនា ទើបតែទទួលបានពានរង្វាន់ Best Mobile Banking App ឆ្នាំ2022 និង Mobile Banking & Payment Initiative of the Year ពីទស្សនាវដ្ដី Global Brands Magazine របស់ប្រទេសអង់គ្លេស និង Asian Banking & Finance Retail Banking Awards សម្រាប់កម្មវិធី ស្ថាបនា ម៉ូបាលរចនាបទថ្មី ដែលផ្ដល់នូវសេវាកម្មរហ័ស ងាយស្រួល និងសុវត្ថិភាពជាងមុនជូនដល់អតិថិជន។ បន្ថែមពីលើនេះ ធនាគារក៏ទទួលបានពានរង្វាន់ឆ្នើមចំនួន2 “Leadership in Credit Card Issuance 2022” និង “Leadership In Innovation For SME 2022” ពីក្រុមហ៊ុន VISA។ ពានរង្វាន់ទាំងអស់នេះ គឺជាសក្ខីភាពបង្ហាញពីកិច្ចខិតខំប្រឹងប្រែង និងការប្ដេជ្ញាចិត្តរបស់យើងដើម្បីបម្រើអតិថិជនឱ្យបានកាន់តែល្អប្រសើរ។	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T06:31:06.621Z", "category": "PR", "views": 135, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ធនាគារ វីង ប្រើប្រាស់បច្ចេកវិទ្យា IPification ផ្តល់ភាពងាយស្រួល និងសុវត្ថិភាពសម្រាប់ការប្រើប្រាស់សេវាហិរញ្ញវត្ថុតាមប្រព័ន្ធឌីជីថល	https://business-cambodia.com/articles/wing-i-pification	ធនាគារ  វីង (ខេមបូឌា) ម.ក ដែលជាធនាគារឌីជីថលឈានមុខគេមួយនៅក្នុងប្រទេសកម្ពុជា បានធ្វើសមាហរណកម្ម ជាមួយបច្ចេកវិទ្យារបស់ក្រុមហ៊ុន IPification  កាលពីពេលថ្មីនេះដើម្បីផ្តល់ដំណោះស្រាយ ក៏ដូចជាផ្តល់ភាពងាយស្រួលទៅដល់អតិថិជន ដោយគ្រាន់តែ “ ចុចតែមួយដង ” ដើម្បីផ្ទៀងផ្ទាត់អត្តសញ្ញាណ នៅរាល់ពេលចុះឈ្មោះប្រើប្រាស់កម្មវិធី Wing Bank App។ IPification  គឺជាប្រព័ន្ធផ្តល់ដំណោះស្រាយ ឈានមុខគេមួយនៅលើពិភពលោក លើការកំណត់អត្តសញ្ញាណអាសយដ្ឋាន IP តាម ប្រព័ន្ធទូរសព្ទ្ទដៃ។   លោក Stefan Kostic នាយកប្រតិបត្តិក្រុមហ៊ុន IPification  បានថ្លែងថា៖ “យើងពិតជាមានមោទកភាពយ៉ាងខ្លាំង ដោយមើលឃើញពីលទ្ធផលដ៏អស្ចារ្យតាម រយៈភាពជាដៃគូអាជីវកម្ម ជាមួយស្ថាប័នដែលផ្តល់សេវាហិរញ្ញវត្ថុគ្រប់ដណ្តប់យ៉ាងទូលំទូលាយនៅក្នុងប្រទេសកម្ពុជា និងជាស្ថាប័នកំពុងរីកចម្រើនយ៉ាងឆាប់រហ័សដូចធនាគារ វីង នេះជាដើម។ ឆ្លៀតឱកាសនេះ យើងខ្ញុំសូមថ្លែងអំណរគុណ ដល់ធនាគារ វីង សម្រាប់ការជឿទុកចិត្ត និងចូលរួមធ្វើទំនើបកម្មផ្ទៀងផ្ទាត់តាម ប្រព័ន្ធទូរស័ព្ទរបស់យើង ហើយវាពិតជាអស្ចារ្យណាស់ដែលមាននរណាម្នាក់ ដែលមានកេរ្តិ៍ឈ្មោះបោះសំឡេង ក្នុងភាពជាដៃគូអាជីវកម្មនាពេលនេះ ។” បង្កើតឡើងចាប់តាំងពីឆ្នាំ ២០០៨ ធនាគារ វីង មានចក្ខុវិស័យផ្តល់លទ្ធភាពដល់ប្រជាជនកម្ពុជាគ្រប់រូបនូវភាពងាយស្រួល និងសុវត្ថិភាពក្នុងការទទួលបាននូវដំណោះស្រាយឌីជីថលដែលចាំបាច់ដើម្បីលើកកម្ពស់ជីវភាពរស់នៅប្រចាំថ្ងៃឲ្យកាន់តែល្អប្រសើរឡើង។ ជាមួយនឹងការប្រើប្រាស់ដំណោះស្រាយ បច្ចេកវិទ្យា IPification  អតិថិជនអាចប្រាកដថា លទ្ធភាពនៃការទទួលបានសេវាហិរញ្ញវត្ថុជាមួយធនាគារ វីង ជាពិសេស តាមកម្មវិធី Wing Bank App កាន់តែមានភាពងាយស្រួល និងសុវត្ថិភាព។    ធនាគារ វីង នៅតែរក្សាគោលជំហរក្នុងនាមជាធនាគារឌីជីថលឈានមុខគេនៅកម្ពុជា ដោយនាំមកនូវដំណោះស្រាយបច្ចេកវិទ្យាក្នុងការផ្តល់សុវត្ថិភាព និងភាពងាយស្រួលប្រើប្រាស់ទៅដល់អតិថិជន។ ជាក់ស្តែង ជាមួយនឹងបច្ចេកវិទ្យា IPification ដែលគ្រាន់តែ “ចុចតែមួយដង” ដើម្បីផ្ទៀងផ្ទាត់  និងជាប្រព័ន្ធការពារការក្លែងបន្លំ នឹងធ្វើឲ្យបទពិសោធអ្នកប្រើប្រាស់ធនាគារ វីង កាន់តែប្រសើរ។ លោក ហាន ប៉េងក្វាង អគ្គនាយកធនាគារ វីង បានថ្លែងថា៖ “អាទិភាពចម្បងរបស់យើងចំពោះប្រតិបត្តិការធនាគារតាមប្រព័ន្ធឌីជីថល នោះគឺការផ្តល់នូវភាពងាយស្រួល និងសុវត្ថិភាព ហើយបច្ចេកវិទ្យា IPification  នឹងអនុញ្ញាតឲ្យយើងសម្រួលដំណើរការផ្ទៀងផ្ទាត់សម្រាប់អ្នកប្រើប្រាស់កម្មវិធី Wing Bank App ដោយអាចធានាបាននូវសុវត្ថិភាពខ្ពស់។ លោក ហាន ប៉េងក្វាង បានបន្តថា៖ “យើងនឹងបន្តធ្វើបច្ចុប្បន្នភាពទៅដល់អតិថិជនអំពីការវិវឌ្ឍថ្មីៗនៃដំណោះស្រាយបច្ចេកវិទ្យាឌីជីថលរបស់ធនាគារ វីង ដែលនេះគឺជាកិច្ចខិតខំប្រឹងប្រែងបន្ថែមទៀតក្នុងការរួមចំណែកបរិវត្តកម្មឌីជីថលនៅកម្ពុជា”។ IPification  គឺជាដំណោះស្រាយកំណត់អត្តសញ្ញាណកម្មតាមទូរសព្ទ្ទដៃដ៏រហ័សមួយដែលអនុញ្ញាតឲ្យអ្នកប្រើប្រាស់អាចផ្ទៀងផ្ទាត់លេខទូរសព្ទ្ទ  ការចុះឈ្មោះ និងការបើកចូលប្រើប្រាស់បានយ៉ាងឆាប់រហ័ស។ បង្កើតឡើងដោយមានការគិតគូរពីសុវត្ថិភាព អ្នកប្រើប្រាស់ និងឯកជនភាពទិន្នន័យ បច្ចេកវិទ្យានេះនឹងអនុញ្ញាតឲ្យធនាគារ វីង អាចឲ្យអ្នកប្រើប្រាស់នៅលើកម្មវិធី Wing Bank App បានកាន់តែមានភាពជឿជាក់។ វត្តមាននៃបច្ចេកវិទ្យា IPification  នឹងត្រូវប្រើប្រាស់ជំនួសប្រព័ន្ធលេខសម្ងាត់ប្រើមួយដងៗតាមសារទូរសព្ទ្ទ (OTP) ដែលកំពុងតែប្រើប្រាស់នៅក្នុងការបើកដំណើរការកម្មវិធីធនាគារ តាមប្រព័ន្ធទូរសព្ទនាពេលបច្ចុប្បន្ននេះ។ IPification គឺជាប្រព័ន្ធផ្តល់ដំណោះស្រាយ ឈានមុខគេមួយនៅលើពិភពលោក លើការកំណត់អត្តសញ្ញាណអាសយដ្ឋាន IP តាម ប្រព័ន្ធទូរសព្ទ្ទដៃដែលរួមមាន៖ ការធ្វើយថាភូតភាព ឬបញ្ជាក់អត្តសញ្ញាណ ការផ្ទៀងផ្ទាត់លេខទូរស័ព្ទ និងការការពារក្លែងបន្លំ។ ក្នុងន័យនេះ ធនាគារ វីង បានធ្វើសមាហរណកម្មជាមួយបច្ចេកវិទ្យា IPification ក្នុងការផ្តល់ជាដំណោះស្រាយផ្ទៀងផ្ទាត់លេខទូរសព្ទ្ទចំពោះអតិថិជនថ្មីៗដែលទើបចុះឈ្មោះប្រើប្រាស់កម្មវិធី Wing Bank App ដើម្បីផ្តល់នូវសុវត្ថិភាព និងបទពិសោធក្នុងការប្រើប្រាស់កាន់តែល្អប្រសើរឡើង។ ដើម្បីផ្ទៀងផ្ទាត់លេខទូរសព្ទ្ទឲ្យបានត្រឹមត្រូវ អ្នកប្រើប្រាស់គ្រាន់តែវាយបញ្ចូលលេខទូរសព្ទ្ទរបស់គាត់ និងស្នើសុំការផ្ទៀងផ្ទាត់ដោយចុចតែមួយដងប៉ុណ្ណោះ។ បន្ទាប់មកលេខទូរសព្ទ្ទរបស់ពួកគាត់ នឹងត្រូវបានផ្ទៀងផ្ទាត់យ៉ាងឆាប់រហ័ស ដែលកត្តានេះមានការរំពឹងទុកថា ធនាគារ វីង នឹងអាចទទួលបានអត្រាកំណើនអ្នកចុះឈ្មោះ ប្រើប្រាស់កម្មវិធី Wing Bank App កាន់តែច្រើន៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T06:13:06.232Z", "category": "PR", "views": 210, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កូកា-កូឡា® ចាប់ដៃគូសហការជាមួយកំពូលតារាប្រចាំអាស៊ីអាគ្នេយ៍ លោក វីន មេតាវីន (WIN METAWIN); ការបើកយុទ្ធនាការទីផ្សារស្តីពី 'រូបមន្តនៃភាពរីករាយ - Recipe for Magic' ប្រចាំតំបន់អាស៊ី	https://business-cambodia.com/articles/coca-cola-partnered-with-southeast-asian-superstar-win-metawin	យុទ្ធនាការទីផ្សារបង្ហាញពីភាពរីករាយដ៏ពិតប្រាកដនៃការចែករំលែក និងពិសាអាហារជុំគ្នា ក្នុងគោលបំណងបំផុសគំនិតមនុស្សគ្រប់គ្នា ឱ្យបង្កើតបរិយាកាសរីករាយ និងមានន័យក្នុងពេលពិសាអាហារជុំគ្នា ប្រទេសថៃ (ថ្ងៃទី 31 ខែកក្កដា ឆ្នាំ 2023) – ក្រុមហ៊ុនភេសជ្ជៈកូកា-កូឡា® នៅថ្ងៃនេះបានបង្ហាញមុខតារា សម្ដែង និងជាតារាម៉ូដែលដ៏ល្បីនៅក្នុងតំបន់អាស៊ីអាគ្នេយ៍ គឺលោក វីន មេតាវីន (Win Metawin) ក្នុងនាមជាទូតសុច្ឆន្ទៈប្រចាំតំបន់អាស៊ីអាគ្នេយ៍ដំបូងគេ ក្នុងការផ្សព្វផ្សាយយុទ្វនាការ 'រូបមន្តនៃភាពរីករាយ’ របស់ក្រុមហ៊ុន កូកា-កូឡា®។ យុទ្ធនាការ 'រូបមន្តនៃភាពរីករាយ - Recipe for Magic' ប្រារព្ធឡើងដើម្បីអបអរសាទរពីភាពរីករាយដ៏ពិតប្រាកដនៃការពិសាអាហារជុំគ្នា និងការប្រាស័្រយទាក់ទងរវាងបុគ្គល ដែលកើតឡើងកំឡុងពេលដែលយើងជួបជុំគ្នា។ គោលបំណងចំបងរបស់ក្រុមហ៊ុនភេសជ្ជៈ កូកា-កូឡា® គឺចង់បំផុសគំនិតមនុស្សគ្រប់រូបមកជួបជុំ និងចែករំលែកជាមួយគ្នា មិនត្រឹមតែចែករំលែកអាហារឆ្ងាញ់ៗ ប៉ុណ្ណោះទេ ប៉ុន្តែដើម្បីទទួលបាននូវអារម្មណ៍រីករាយ និងពេលវេលាល្អដែលមិនអាចបំភ្លេចបានតាមរយៈការពិសាអាហារជុំគ្នា។ -- ដូចជាសកម្មភាពរបស់ លោក វីន មេតាវីន ទូតសុច្ឆន្ទៈប្រចាំតំបន់អាស៊ីអាគ្នេយ៍ របស់ក្រុមហ៊ុនភេសជ្ជៈ កូកា-កូឡា® ជាឧទាហរណ៍ស្រាប់។ លោក វីន មេតាវីន (Win Metawin) បានលើកឡើងថា៖ “តុអាហារ គឺជាកន្លែងដ៏សំខាន់នៅក្នុងចិត្តរបស់ខ្ញុំ។ កាលពីវ័យកុមារ ខ្ញុំចាំបានថា ភាពសប្បាយរីករាយ និងពេលវេលាដ៏អស្ចារ្យជាច្រើនដែលពួកយើងធ្លាប់មានជាមួយក្រុមគ្រួសារ គឺធ្វើឡើងអំឡុងពេលដែលយើងទទួលទានអាហារជុំគ្នា។ តាមរយៈពេលវេលាដ៏មានតម្លៃទាំងនោះហើយ ដែលនាំឲ្យខ្ញុំនឹងក្រុមគ្រួសារ ឬមិត្តភក្តិរបស់ខ្ញុំ បានជួបជុំគ្នា និងអនុញ្ញាតឲ្យយើងម្នាក់ៗ អាចដឹងអំពីព្រឹត្តិការណ៍ដ៏គួរឱ្យរំភើបដែលកើតឡើងនៅក្នុងជីវិតរបស់ពួកគេ។” លោកបន្តទៀតថា៖ “អាហារ ពិតណាស់ គឺជាភាពរីករាយដ៏ពិតប្រាកដសម្រាប់ខ្ញុំ!” ក្នុងអំឡុងពេលធ្វើយុទ្ធនាការនេះ លោក វីន ដែលមានចំណូលចិត្តជាអ្នកទទួលទានផងនោះ នឹងធ្វើការយ៉ាងជិតស្និទ្ធជាមួយក្រុមហ៊ុនភេសជ្ជៈ កូកា-កូឡា® ដើម្បីបង្ហាញរូបមន្តនៃភាពរីករាយរបស់គាត់ទៅកាន់អ្នកគាំទ្រ និងសហគមន៍ផងដែរ។ ក្នុងនោះក៏រួមបញ្ចូលទាំងការផ្សព្វផ្សាយពាណិជ្ជកម្ម ការផ្សព្វផ្សាយតាមរយៈប្រព័ន្ធសារព័ត៌មាន និងសកម្មភាពសង្គមមួយចំនួន។ ដោយនេះជាការបង្ហាញខ្លួនលើកដំបូងនៅក្នុងទីផ្សារអាស៊ីអាគ្នេយ៍ យុទ្ធនាការដែលនឹងធ្វើឡើងជាមួយ លោក វីន នឹងចាប់ផ្តើមដំណើរការនៅក្នុងប្រទេសថៃ ហ្វីលីពីន វៀតណាម កម្ពុជា មីយ៉ាន់ម៉ា ឥណ្ឌូនេស៊ី ម៉ាឡេស៊ី និងសិង្ហបុរី។ ការសហការក្នុងភាពជាដៃគូនេះ គឺផ្អែកទៅលើទស្សនវិស័យប្រចាំសកលរបស់ក្រុមហ៊ុន ដែលមានឈ្មោះថា 'ភាពរីករាយដ៏ពិតប្រាកដ - Real Magic' គឺត្រូវបានជឿជាក់ថាភាពរីករាយដ៏ពិតប្រាកដនឹងកើតមានឡើងនៅពេលដែលពួកគេទទួលទានអាហារជុំគ្នា៖ អ្វីដែលពួកគេត្រូវការនោះ គឺការលាយគ្រឿងផ្សំងាយៗដូចជា - បរិយាកាសល្អ មនុស្សជុំវិញខ្លួនល្អ អាហារឆ្ងាញ់ និងកូកា-កូឡា® ត្រជាក់ៗ។ តាមដានសកម្មភាពរបស់ វីន ជាមួយក្រុមហ៊ុន កូកា-កូឡា® នៅលើគេហទំព័រផ្លូវការរបស់យើង៖ Facebook, Instagram, និង Twitter ឬចូលទៅកាន់គេហទំព័រ www.coca-cola.com ។ Catch Win’s activities with Coca-Cola by following us on our official pages: Facebook, Instagram, and Twitter, or visit www.coca-cola.com.   អំពីក្រុមហ៊ុន កូកា-កូឡា ប្រចាំតំបន់អាស៊ីអាគ្នេយ៍ និងប៉ាស៊ីហ្វិកខាងត្បូង About Coca-Cola ASEAN & South Pacific  ក្រុមហ៊ុន កូកា-កូឡា គឺជាក្រុមហ៊ុនផលិតប្រភេទភេសជ្ជៈតែមួយគត់ ដែលមានផលិតផលលក់ប្រមាណជាង ២០០ប្រទេស និងដែនដី នៅលើពិភពលោក។ គោលបំណងរបស់ក្រុមហ៊ុន គឺផ្តល់ភាពស្រស់ស្រាយដល់ពិភពលោក និងបង្កើតឱ្យមានការផ្លាស់ប្តូរជាវិជ្ជមាន។ ក្រុមហ៊ុន កូកា-កូឡា ប្រចាំតំបន់អាស៊ីអាគ្នេយ៍ និងប៉ាស៊ីហ្វិកខាងត្បូង បម្រើប្រទេសចម្រុះចំនួន 25 ប្រទេសនៅទូទាំងអាស៊ីអាគ្នេយ៍ អូស្ត្រាលី នូវែលហ្សេឡង់ និងកោះប៉ាស៊ីហ្វិក។ យើងផ្តល់ជូននូវផលប័ត្រចម្រុះនៃភេសជ្ជៈដែលមានរសជាតិឆ្ងាញ់រួមមាន ភេសជ្ជៈដែលមានជាតិហ្គាស ទឹកបរិសុទ្ធ ទឹកផ្លែឈើ ទឹកដោះគោ អាហាររូបត្ថម្ភ ភេសជ្ជៈដែលមានជាតិរ៉ែសម្រាប់អ្នកហាត់កីឡា និងតែ។ យើងកំពុងផ្លាស់ប្តូរជាបន្តបន្ទាប់នូវផលប័ត្រផលិតផលរបស់យើង រាប់ពីការកាត់បន្ថយជាតិស្ករក្នុងភេសជ្ជៈរបស់យើងរហូតដល់ការនាំមកជូនផលិតផលថ្មីប្រកបដោយភាពច្នៃប្រឌិតទៅកាន់ទីផ្សារ។ យើងព្យាយាមបង្កើតឱ្យមានការផ្លាស់ប្តូរជាវិជ្ជមានដល់ជីវិតរបស់មនុស្សគ្រប់រូប សហគមន៍ និងភពផែនដី តាមរយៈការផ្តល់ទឹកស្អាតដល់សហគមន៍ ការកែច្នៃសម្បកវេចខ្ចប់ឡើងវិញ ការប្រើប្រាស់ប្រភពធនធានប្រកបដោយនិរន្តរភាព និងការកាត់បន្ថយការបំភាយឧស្ម័នកាបូននៅទូទាំងខ្សែចង្វាក់ផ្គត់ផ្តង់របស់យើង។ រួមជាមួយនឹងដៃគូផ្គត់ផ្គង់ភេសជ្ជៈរបស់យើង ពួកយើងជួយនាំមកនូវឱកាសសេដ្ឋកិច្ចដល់សហគមន៍មូលដ្ឋាននៅទូទាំងតំបន់។ សម្រាប់ព័ត៌មានបន្ថែម សូមចូលទៅកាន់គេហទំព័រ www.coca-colacompany.com និងអាចស្វែងរកពួកយើងនៅលើបណ្តាញសង្គម Twitter, Instagram, Facebook និង LinkedIn ។	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T04:53:25.474Z", "category": "PR", "views": 103, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
សូមប្រុងប្រយ័ត្ន! ក្នុងពេល ៣-៤ ថ្ងៃទៀត ទឹកទន្លេមេគង្គអាចនឹងឡើងខ្ពស់ ធ្វើឱ្យលិចតំបន់មួយចំនួន	https://business-cambodia.com/articles/flood-in-cambodia-	យោងតាមសេចក្តីជូនដំណឹងរបស់ក្រសួងធនធានទឹកនិងឧតុនិយមមុននេះបន្តិចបានឱ្យដឹងថា ដោយសារតែឥទ្ធិពលនៃប្រព័ន្ធសម្ពាធទាប បណ្តាលឱ្យតំបន់ផ្ទៃរងទឹកភ្លៀងនៃទន្លេមេគង្គ ក្នុងប្រទេសថៃ ឡាវ និងប្រទេសកម្ពុជា មានភ្លៀងធ្លាក់ច្រើននៅក្នុងអាងទន្លេមេគង្គ។ ស្ថានភាពបែបនេះនឹងធ្វើឱ្យ ទឹកទន្លេមេគង្គនឹងហក់ឡើងក្នុងរយៈពេលពី ៣ទៅ ៤ថ្ងៃ ខាងមុខនេះ ជាពិសេសនៅភាគខាងលើនៃប្រទេសកម្ពុជាមាន ខេត្តស្ទឹងត្រែង ទឹកនឹងអាចឡើងដល់កម្ពស់ ៧,៦៥ម៉ែត្រ ខេត្តក្រចេះ ទឹកនឹងអាចឡើងដល់កម្ពស់ ១៦,៧០ ម៉ែត្រ និងខេត្តកំពង់ចាម ទឹកនឹងអាចឡើងដល់កម្ពស់ ៩,៩០ ម៉ែត្រ។ យ៉ាងណាមិញចំពោះស្ថានភាពទឹកទន្លេមេគង្គនៅពេលនេះមិនទាន់ដល់កម្រិតប្រកាសឱ្យមានការប្រុងប្រយ័ត្ននៅឡើយទេ តែទឹកនឹងអាចលិចតំបន់ទំនាបមួយចំនួនអមដងទន្លស និងហូរចូលទៅតាមតំបន់បណ្តាព្រែកមួយចំនួន។អាស្រ័យដូចបានបញ្ជាក់ខាងលើសូមបងប្អូនមានការប្រុងប្រយ័ត្នចំពោះជំនន់ទឹកទន្លេមេគង្គនេះ ជាពិសេសសូមប្រុងប្រយ័ត្នចំពោះក្មេងៗតូច៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T04:25:27.830Z", "category": "ព័ត៌មានថ្មីៗ", "views": 482, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មេធំ ARDB ចាប់ដៃគ្នាជាមួយម្ចាស់រោងម៉ាស៊ីនកិនស្រូវ និងក្រុមហ៊ុននាំចេញអង្ករ ត្រៀមជួយទិញស្រូវពីកសិករ បង្កើនការនាំចេញ	https://business-cambodia.com/articles/buy-rice-	ដើម្បីពង្រឹងការផលិតនិងការនាំចេញអង្ករឱ្យបានគ្រប់តាមផែនការកំណត់ ឱ្យបាន ១លានតោន និងដើម្បីរក្សាស្ថេរភាព តុល្យភាព និងការពារនូវវិបត្តិសន្តិសុខស្បៀងនៅកម្ពុជា អគ្គនាយកនៃធនាគារអភិវឌ្ឍន៍ជនបទ និងកសិកម្ម (ARDB) ឯកឧត្តមបណ្ឌិត កៅ ថាច បានចាប់ដៃគ្នាជាមួយនឹងម្ចាស់រោងម៉ាស៊ីនកិនស្រូវនិងម្ចាស់ក្រុមហ៊ុននាំចេញអង្ករ ដើម្បីត្រៀមជួយទិញស្រូវពីកសិករ និង បង្កើនការនាំចេញ។     ជាក់ស្តែង កាលពីថ្ងៃទី ៣០ ខែ កក្កដា ឆ្នាំ ២០២៣ កន្លងទៅថ្មីៗនេះ ឯកឧត្តមបណ្ឌិត កៅ ថាច ប្រតិភូរាជរដ្ឋាភិបាល ទទួលបន្ទុកជាអគ្គនាយកនៃធនាគារអភិវឌ្ឍន៍ជនបទ និងកសិកម្ម (ARDB) និងមានការចូលរួមពីតំណាងសហព័ន្ធស្រូវអង្ករកម្ពុជា ( CRF)  បានអញ្ជើញដឹកនាំ កិច្ចប្រជុំជាមួយម្ចាស់រោងម៉ាស៊ីនកិនស្រូវ និងម្ចាស់ក្រុមហ៊ុននាំចេញអង្ករដាក់ចេញនូវកំណត់សម្គាល់់ចំនួន២ ចំណុចដើម្បីឆ្ពោះទៅរកភាពសម្រេចជោគជ័យ ក្នុងនោះរួមមាន ៖ រោងម៉ាស៊ីនកិនស្រូវ និងក្រុមហ៊ុននាំចេញ មេត្តាត្រៀមប្រមូលទិញស្រូវពីកសិករនារដូវប្រមូលផលខាងមុខ ពង្រឹងនិងពង្រីកការកែច្នៃអង្ករ និងពិនិត្យលទ្ធភាពផ្សារភ្ជាប់ជាមួយសហគមន៍ផលិតស្រូវចំណីដើម្បីនាធាបាននូវគុណភាព តម្លៃទីផ្សារ និងបរិមាណផ្គត់ផ្គង់សម្រាប់ការនាំចេញ។ រោងម៉ាស៊ីនកិនស្រូវ និងក្រុមហ៊ុននាំចេញ សហការ និងរួបរួមគ្នាដោះស្រាយបញ្ហាប្រឈមនានា ផ្តល់ព័ត៌មានឲ្យគ្នានូវការវិវឌ្ឍនៃវិស័យស្រូវអង្ករក្នុងតំបន់ និងអន្តរជាតិ តាមរយះវេទិការជួបជុំគ្នាជាប្រចាំ ដោយក្នុងនោះ ឯកឧត្តមបណ្ឌិត  ស្នើអោយមានការជួបជុំ មួយខែម្តងៗ ដើម្បីដោះស្រាយបញ្ហានានា ជាមួយគ្នា៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T03:33:12.782Z", "category": "ចាប់ផ្តើមអាជីវកម្ម", "views": 539, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ពីធីចុះហត្ថលេខាលើអនុស្សរណៈយោគយល់គ្នាក្នុងភាពជាដៃគូអាជីវកម្មរវាងក្រុមហ៊ុន អឹមជី ខេមបូឌា និងក្រុមហ៊ុន ជីហ្គៀ គ្រុប	https://business-cambodia.com/articles/mg-and-g-gear-group	កាលពីថ្ងៃទី ២៧ ខែកក្កដា ឆ្នាំ២០២៣ ជាពេលវេលាដ៏អស្ចារ្យមួយរវាងឧស្សាហកម្មពីរគឺ ក្រុមហ៊ុន អឹមជី ខេមបូឌា និងក្រុមហ៊ុន ជីហ្គៀ គ្រុប ខូអិលធីឌី, រួមគ្នាដើម្បីកិច្ចសហប្រតិបត្តិការដើម្បីពង្រីកការរីកចម្រើនជាមួយគ្នាតាមរយៈ ការចុះហត្ថលេខាលើអនុស្សរណៈយោគយល់គ្នាក្នុងភាពជាដៃគូអាជីវកម្មដោយបានផ្ដល់នូវការបញ្ចុះតម្លៃពិសេសទៅកាន់អតិថិជនរបស់ពួកគេជាមួយនឹងកិច្ចសហការណ៏សម្រាប់រយៈពេល៦ខែគិតចាប់ពីថ្ងៃទី០១ ខែសីហា ឆ្នាំ២០២៣ នេះតទៅ។ កម្មវិធីនេះធ្វើឡើងនៅអគារតាំងបង្ហាញរថយន្ត MG សាខាផ្លូវ៦០ម៉ែត្រ ដែលជាសញ្ញានៃជំហានដ៏សំខាន់ឆ្ពោះទៅរកការលើកកម្ពស់ភាពជាដៃគូរឱ្យកាន់តែរឹងមាំរវាងក្រុមហ៊ុនទាំងពីរ។ ពិធីចុះហត្ថលេខានេះត្រូវបានរៀបចំឡើងក្រោមវត្តមានដ៏ខ្ពង់ខ្ពស់នៃតំណាងក្រុមហ៊ុនទាំងពីរគឺ ក្រុមហ៊ុន អឹមជី ខេមបូឌា និងក្រុមហ៊ុន ជីហ្គៀ គ្រុប ដែលជាការបង្ហាញពីសារៈសំខាន់រវាងក្រុមហ៊ុនទាំងពីរក្នុងការផ្ដោតទៅលើយុទ្ធសាស្រ្តនៃសហប្រតិបត្តិការជាដៃគូរក្នុងអត្ថន័យការចែករំលែកនូវចក្ខុវិស័យដើម្បីគ្រប់គ្រងភាពខ្លាំងរបស់ក្រុមហ៊ុនទាំងពីរ ក៏ដូចជាបន្ថែមនូវសមត្ថភាពដើម្បីពង្រីកទីផ្សារនៅប្រទេសកម្ពុជា និងការសហការណ៏គ្នាដើម្បីផ្តល់ជូននូវតម្លៃពិសេសជូនដល់អតិថិជនទាំងពីរផងដែរ។ ពិធីចុះហត្ថលេខាលើអនុស្សរណៈយោគយល់គ្នាក្នុងភាពជាដៃគូរនេះគឺមានចំណុចសំខាន់ពីរនៃកិច្ចសហប្រតិបត្តិការគឺការការបញ្ចុះតម្លៃពិសេសចំនួន 10% ទៅលើផលិតផល ជីហ្គៀ សម្រាប់អតិថិជនសមាជិករថយន្ត MG ហើយអតិថិជនជាសមាជិកនៃក្រុមហ៊ុន ជីហ្គៀ គ្រុប នឹងទទួលបាននូវប័ណ្ឌបញ្ចុះតម្លៃពិសេសចំនួន 200$ សម្រាប់ការជាវរថយន្ត MG។ ក្រុមហ៊ុនទាំងពីរនឹងធ្វើការងាររួមគ្នាឱ្យកាន់តែជិតស្និទ្ធដើម្បីស្វែងរកនិងផ្ដល់ជូននូវអត្ថប្រយោធន៏ល្អៗជាច្រើនបន្ថែមទៀតដើម្បីផ្តល់ទៅឱ្យអតិថិជនរបស់ពួកគេក្រោយពេលដែលក្លាយជាសមាជិកនៃក្រុមហ៊ុននីមួយៗ។ នាឱកាសដ៏ពិសេសនេះ លោក អ៊ុ គីម នាយកផ្នែកលក់នៃក្រុមហ៊ុន អឹមជី ខេមបូឌា បានបង្ហាញពីចំណាប់អារម្មណ៍របស់គាត់ជាមួយប្រសាសន៏យ៉ាងក្បោះក្បាយថា “ថ្ងៃនេះជាឪកាសដ៏ល្អសម្រាប់ក្រុមហ៊ុនរបស់យើងទាំងពីរគឺ អឹមជី ខេមបូឌា និង ជីហ្គៀ គ្រុប ដែលបានចូលរួមភាពជាដៃគូរក្នុងគោលបំណងបង្កើតការសហការណ៏ឱ្យកាន់តែរឹងមាំប្រកបដោយគុណភាពរវាងផលិតផលទាំងពីរក្រុមហ៊ុន និងការផ្ដល់នូវអត្ថប្រយោជន៍ដ៏ល្អបំផុត ក្នុងការផ្តល់តម្លៃពិសេសជូនអតិថិជនរបស់យើងបន្ទាប់ពីអតិថិជនបានទិញរថយន្តMG ពួកគេនឹងទទួលឱកាសជាច្រើនដើម្បីទទួលបានការបញ្ចុះតម្លៃពិសេសពីដៃគូសហការរបស់យើងដោយគ្រាន់តែបង្ហាញនូវកាតសមាជិករបស់MGប៉ុណ្ណោះ។ តាមរយះការចុះហត្ថលេខាលើអនុស្សរណះយោគយល់គ្នានេះ, យើងរំពឹងថានឹងជំរុញនូវដំណើរការអាជីវកម្មទាំងពីរឱកាន់តែរីកសុះសាយយ៉ាងល្អនៅក្នុងវិស័យយានយន្ត និងវិស័យបច្ចេកវិទ្យានៅក្នុងប្រទេសកម្ពុជា”។ លោក ហ៊ ហាប់ នាយកប្រតិបត្តិផ្នែកអាជីវកម្មក៏មានប្រសាសន៍ថា “យើងសង្ឃឹមថាចំណងមិត្តភាពបន្ទាប់ពីការចុះហត្ថលេខានៅថ្ងៃនេះ យើងនឹងអាចធ្វើការងារជាមួយគ្នា ហើយស្វែងយល់ពីគ្នាទៅវិញទៅមក ដើម្បីរៀបចំយុទ្ធសាស្ត្រក្នុងការពង្រឹង និងពង្រីកសេវាកម្មផលិតផលរបស់យើងនៅក្នុងទីផ្សារបានឱ្យកាន់តែល្អ។ លើសពីនេះទៀតនោះយើងអាច ជួយគ្នាក្នុងការជួយណែនាំផលិតផល និងផ្តល់តម្លៃមួយ ពិសេសសំរាប់អតិថិជនដែលជាសមាជិករបស់យើងផងដែរ”។  លោកបានបញ្ជាក់បន្ថែមទៀតថា “ការចាប់ដៃគូជាមួយស្ថាប័នមួយយើងមិនមែនសំដៅទៅលើប្រាក់ចំណេញតាមរយៈការលក់ផលិតផលរបស់យើងប៉ុណ្ណោះទេ ប៉ុន្តែយើងនឹងប្រឹងប្រែងជួយអភិវឌ្ឍន៍អាជីវកម្មដៃគូរបស់យើងទៅវិញទៅមក ដើម្បីអាចផ្តល់ផលិតផលនិងសេវាកម្មមួយដែលជាតម្រូវការពិតប្រាកដ និងផ្តល់ភាពងាយស្រួលសំរាប់អតិថិជនអាចទិញផលិតផលបានតម្លៃសមរម្យដែលអតិថិជនអាចទទួលយកបានទាំងអស់គ្នា”។ កម្មវិធីក៏បានបញ្ចប់ដោយរលូន ហើយតំណាងក្រុមហ៊ុនទាំងពីរបានចុះហត្ថលេខានិងចាប់ដៃគ្នាយ៉ាងកក់ក្ដៅ ដែលបង្ហាញពីភាពពេញចិត្តនៃកិច្ចព្រមព្រៀងនិងការប្ដេជ្ញាចិត្តគាំទ្រជានិច្ចក្នុងឱកាសដ៏អស្ចារ្យនេះ។ វាជាពេលវេលាដ៏អស្ចារ្យសម្រាប់ក្រុមហ៊ុនទាំងពីរដើម្បីចូលរួមសហប្រតិបត្តិការគ្នាដោយផ្ដល់នូវការបញ្ចុះតម្លៃពិសេសជូនដល់អតិថិជនរបស់ពួកគេ និងបង្ហាញនូវវត្តមានផលិតផលរួមគ្នារវាងវិស័យយានយន្តនិងវិស័យបច្ចេកវិទ្យានៅក្នុងទីផ្សារ។	{ "spider_name": "businesscambodia", "scrape_at": "2025-06-14_19:40:21", "date_created": "2023-07-31T02:27:20.459Z", "category": "PR", "views": 111, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
មិនទាន់ដាច់ខែតែដាច់លុយ អ្នកជំនាញប្រាប់ធ្វើរឿង៥នេះ បើធ្វើបានប្រៀបដូចជាថៅកែឡើងប្រាក់ខែឲ្យ	https://business-cambodia.com/articles/how-to-manage-monthly-spending-effectively	មានមនុស្សជាច្រើនតែងតែជួបបញ្ហាចាយលុយសល់ថ្ងៃ ដែលមានន័យថាមិនទាន់ដល់ថ្ងៃបើកប្រាក់ខែផងអស់លុយចាយបាត់។ បញ្ហាដាច់លុយចុងខែនេះបើអ្នកមិនប្ដូរទម្លាប់រៀនចាត់ចែងលុយទេនោះ អ្នកនឹងបង្កើតទម្លាប់ដាច់លុយចុងខែជារៀងរហូត។ ជុំវិញបញ្ហាដាច់លុយមិនដាច់ខែ លោក Dave Ramsey អ្នកជំនាញហិរញ្ញវត្ថុរបស់អាមេរិកបានចែករំលែកនូវ៤រឿងសំខាន់ៗ ហើយបើអ្នកធ្វើបាននោះអ្នកនឹងកើនលុយជាងមុន ប្រៀបដូចជាថៅកែឡើងប្រាក់ខែឲ្យអ្នកអ៊ីចឹង។ ១. បូកសរុបចំណូលប្រចាំខែ អ្នកត្រូវបូកចំណូលដែលអ្នករកបានមិនថាប្រាក់ខែ ការប្រាក់ ចំណូលពីការវិនិយោគនិងចំណូលផ្សេងៗដើម្បីដឹងថាមួយខែអ្នករកចំណូលបានប៉ុន្មានពិតប្រាកដ។ ការធ្វើបែបនេះដើម្បីដឹងច្បាស់ពីលទ្ធភាពដែលអ្នករកបានក្នុងមួយខែ ហើយចំណាយប្រចាំខែឲ្យសមស្របនឹងកម្រិតចំណូលរបស់អ្នក ២. តាមដានការចំណាយប្រចាំថ្ងៃ មួយថ្ងៃៗចំណាយលើអ្វីខ្លះត្រូវកត់ត្រាឲ្យច្បាស់ៗ។ ចំពោះការកត់ត្រាចំណាយប្រចាំថ្ងៃ អ្នកអាចកត់ក្នុង App ទូរស័ព្ទហើយមានApp ជាច្រើនដែលអ្នកអាចប្រើប្រាស់ដូចជា App Jamnay របស់ខ្មែរ។ មួយវិញទៀតអ្នកអាចកត់ចំណាំក្នុងទូរស័ព្ទព្រោះទូរស័ព្ទនៅជាប់ខ្លួនអ្នកជានិច្ច ពេលចំណាយលើអ្វីមួយអាចដកទូរស័ព្ទមកកត់បានភ្លាមៗ។   វិធីតក់ត្រានេះទៀតសោត អ្នកត្រូវកត់ត្រាចំណាយឲ្យច្បាស់ហើយដាក់ជាផ្នែក។ ឧទាហរណ៍ថ្ងៃនេះ អ្នកទៅហាត់ប្រាណអស់២ដុល្លារ ចំណាយនេះស្ថិតនៅផ្នែក” សុខភាព” បើអ្នកចំណាយចាក់សាំងអស់៣ដុល្លារ ចំណាយនេះស្ថិតនៅផ្នែក” ការធ្វើដំណើរ”។  ការធ្វើបែបនេះដើម្បីឲ្យដឹងច្បាស់ពីចំណាយចាំបាច់ដែលជាចំណាយថេរប្រចាំខែក្នុងការរស់នៅរបស់អ្នក។  បន្ទាប់ពីតាមដានចំណាយហើយ ដល់ចុងខែបូកសុរបចំណាយរបស់អ្នកថាតើអ្នកចំណាយប៉ុន្មាន។ បន្ទាប់មកអ្នកអាចពិនិត្យក្នុងបញ្ជីកត់ត្រាចំណាយ អ្នកនឹងឃើញចំណាយដែលមិនចាំបាច់ ហើយពេលឃើញចំណាយដែលមិនចាំបាច់អ្នកអាចកាត់បន្ថយ ឬកាត់ផ្ដាច់ចំណាយទាំងនេះ។ បន្ទាប់មកកាត់បន្ថយចំណាយណាដែលមិនចាំបាច់ ពេលនោះអ្នកនឹងសល់លុយហើយក៏ដឹងច្បាស់ថាជាមធ្យមអ្នកចំណាយប៉ុន្មានក្នុងការរស់នៅ។ ឧទាហរណ៍បើប្រាក់ខែអ្នក៧០០ដុល្លារ ក្រោយពេលតាមដានចំណាយនិងកាត់បន្ថយចំណាយហើយ អ្នកនឹងឃើញចំណាយចាំបាច់ក្នុងការរស់នៅជាក់ស្ដែងតែ៥០០ដុល្លារឬតិចជាងនេះក៏ថាបាន។ សូមកំណត់ខ្ទង់ចំណាយប្រចាំខែដើម្បីចៀសវាងចាយតាមចិត្តដែលធ្វើឲ្យអ្នកមិនសល់លុយ និងជួបបញ្ហាលុយ។ បន្ទាប់ពីអ្នកបានតាមដានការចំណាយដូចដែលបានរៀបរាប់នៅចំណុចទី២ខាងលើរួច ហើយនោះនឹងអ្នកឃើញលុយសល់បន្ទាប់ពីចំណាយចាំបាច់ប្រចាំខែ។ លុយដែលសល់អាចយកមកចាត់ចែងបន្តដូចខាងក្រោមនេះ៖ ១. សន្សំទុកការពារពេលមានអាសន្ន នេះជាកញ្ចប់លុយសំខាន់ តែមនុស្សជាច្រើនមើលរំលង ដូច្នេះធ្វើឲ្យពួកគាត់ជួបបញ្ហាលុយនិងបញ្ហាបំណុលជាពិសេសពេលវិបត្តិមកដល់ អត់ការងារធ្វើក៏អត់លុយចាយតែម្ដងដោយសារមិនបានសន្សំទុកពេលមានអាសន្ន។ ដូច្នេះត្រូវដកលុយមួយផ្នែកសន្សំទុកពេលមានអាសន្នរាល់ខែ។ បើតាមអ្នកជំនាញបានណែនាំថាអ្នកគួរមានបញ្ចប់លុយពេលមានអាសន្នសម្រាប់ចំណាយក្នុងការរស់នៅពី៣ទៅ៦ខែដើម្បីការពារពេលមានអាសន្នដូចជាបាត់បង់ការងារ បាត់ចំណូល អ្នកអាចយកលុយនេះមកផ្គត់ផ្គង់បាន។ ឧទាហរណ៍បើចំណាយក្នុងការរស់នៅអ្នក៥០០ដុល្លារ អ្នកគួរមានលុយសន្សំពេលមានអាសន្នពី១៥០០ទៅ៣០០០ដុល្លារ។   ២. កញ្ចប់លុយសម្រាប់អភិវឌ្ឍន៍ខ្លួន ចង់រកចំណូលបានកាន់តែច្រើនអ្នកត្រូវចំណាយលុយនិងពេលវេលាវិនិយោគលើចំណេះដឹង។ វិនិយោគលើចំណេះដឹងត្រូង់នេះសំដៅដល់ការដុសខាត់សមត្ថភាពខ្លួនឯងដែលមានស្រាប់និងរៀនជំនាញថ្មីៗបន្ថែមដើម្បីបង្កើនឥទ្ធិពលរកចំណូលបានកាន់តែច្រើន។ ឧទាហរណ៍បើភាសាអង់គ្លេសអ្នកមិនសូវពូកែ អ្នកអាចចាយពេលនិងលុយទៅរៀនអង់គ្លេស ធ្វើឲ្យអ្នកមានជំនាញអង់គ្លេសមានឱកាសរកចំណូលបន្ថែមបាន។ ៣. យកលុយទៅវិនិយោគ ការវិនិយោគគឺមានន័យថាធ្វើឲ្យលុយអ្នកកើតជាកូនពូនជាចៅ។ ការវិនិយោគមានច្រើនដូចជា វិនិយោគអចលនទ្រព្យ វិនិយោគលើផ្សារហ៊ុន វិនិយោគលើមាស វិនិយោគក្នុងអាជីវកម្ម វិនិយោគលើចំណេះជំនាញផ្សេងៗជាច្រើន។ សំខាន់មុននឹងយកលុយទៅលើអ្វីមួយត្រូវសិក្សាស្វែងយល់លើការវិនិយោគនោះជាមុនសិនដើម្បីចៀសវាងហានិភ័យជួបការខកបំណងនិងខាតបង់លុយ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T10:54:11.705Z", "category": "ហិរញ្ញវត្ថុ", "views": 422, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ផ្លូវ៣ ដែលមានឥទ្ធិពលបំផុត ក្នុងការរំដោះខ្លួនពីទាសករនៃលុ.យ និងប្រើប្រាស់លុ.យធ្វើការឲ្យអ្នក	https://business-cambodia.com/articles/3-best-ways-to-make-money-work-for-you	ភាពខុសគ្នាដ៏ធំមួយរវាងអ្នកមានពិតប្រាកដ និងអ្នកមធ្យមគឺនៅត្រង់ថាអ្នកមានពិតប្រាកដ តែងប្រើលុយដើម្បីធ្វើការឲ្យពួកគេ ចំណែកឯអ្នកក្រ ឬអ្នកមធ្យមតែងប្រើពេលវេលា និងជីវិតរបស់ពួកគេធ្វើការដើម្បីលុយ។ វាជាការសំខាន់ណាស់ដែលត្រូវដឹងថាលុយគឺជាឧបករណ៍មួយដែលអាចជួយអ្នកក្នុងការសម្រេចគោលដៅរបស់អ្នក។ ដើម្បីឲ្យអ្នកអាចទទួលបានឯករាជ្យភាពហិរញ្ញវត្ថុវាចាំបាច់ឲ្យអ្នកត្រូវចេះប្រើប្រាស់លុយដែលអ្នកមានធ្វើការឲ្យអ្នក។ ទាក់ទងនឹងរឿងនេះដែរ Business Cambodia សូមលើកបង្ហាញពីផ្លូវ៣ ដែលមានឥទ្ធិពលបំផុត ក្នុងការរំដោះខ្លួនពីទាសករនៃលុយ និងប្រើប្រាស់លុយធ្វើការឲ្យអ្នក៖ ១. ធ្វើផែនការហិរញ្ញវត្ថុ វិធីសំខាន់បំផុតដើម្បីផ្លាស់ប្តូរស្ថានភាពហិរញ្ញវត្ថុរបស់អ្នកនៅពេលនេះគឺការរៀបចំផែនការហិរញ្ញវត្ថុ។ ការធ្វើផែនការហិរញ្ញវត្ថុតាមរយៈ ការកត់ត្រានូវការចំណាយ ប្រភពចំណូល និងចរន្តសាច់ប្រាក់ផ្សេងៗទៀត គឺជាផ្លូវចាំបាច់មួយដែលអនុញ្ញាតឲ្យអ្នកដឹងពីស្ថានភាពហិរញ្ញវត្ថុរបស់អ្នកបានច្បាស់លាស់ និងកម្រិតដែលអ្នកកំពុងតែស្ថិតនៅ។ ម្យ៉ាងវិញទៀតវាអាចធ្វើឲ្យអ្នកដឹងថា តើការចំណាយរបស់អ្នកមានសណ្តាប់ធ្នាប់ដែរឬទេ និងប្រភពចំណូលរបស់អ្នកមានលក្ខណបែបណា ហើយតើវាសមស្របទៅនឹងការចំណាយរបស់អ្នកដែរឬយ៉ាងណា។ មិនតែប៉ុណ្ណោះផែនការហិរញ្ញវត្ថុអាចជួយអ្នកក្នុងការកាត់បន្ថយការចំណាយមួយចំនួនដែលមិនមានភាពចាំបាច់សម្រាប់អ្នក និងជំរុញអ្នកឲ្យកាន់តែមានទឹកចិត្តក្នុងការរកប្រាក់ចំណូលបន្ថែមទៀត រួមទាំងមានភាពប្រាកដប្រជាចំពោះសុខភាពហិរញ្ញវត្ថុរបស់អ្នកថែមទៀតផង។ បន្ទាប់ពីធ្វើផែនការហិរញ្ញវត្ថុរួចរាល់ហើយ អ្នកត្រូវតាមដាន និងអនុវត្តវាឲ្យបានខ្ជាប់ខ្ជួន ព្រោះវានឹងមិនមានប្រសិទ្ធភាពនោះទេប្រសិនបើអ្នកធ្វើវារួចហើយ ប៉ុន្តែទុកវាចោលដោយមិនយកចិត្តទុកដាក់និងមិនអើពើពីវា។ ២. រំដោះខ្លួនចេញពីបំណុល មនុស្សដែលមានបញ្ហាហិរញ្ញវត្ថុភាគច្រើនគឺពួកគេកំពុងស្ថិតនៅក្នុងស្ថានភាពជាប់បំណុលគេ ហើយមិនដឹងថាត្រូវដោះស្រាយយ៉ាងដូចម្តេច។ ប្រសិនបើអ្នកមានបំណុលតិចតួចវាមិនជាបញ្ហាចោតនោះទេ ប៉ុន្តែប្រសិនបើអ្នកមានបំណុលច្រើននោះជាបញ្ហាធំ និងបន្ទាន់ដែលអ្នកត្រូវដោះស្រាយ។ បំណុលទាំងអស់នោះស្តែងចេញតាមរយៈដូចជា ផ្ទះ រថយន្ត ថ្លៃសិក្សា ឬតាមរូបភាពជាច្រើនផ្សេងទៀត។ ក្នុងនោះផងដែរ ការប្រាក់ដែលអ្នកត្រូវបង់ជារៀងរាល់ខែ ប្រសិនបើអ្នកអាចធ្វើការកែប្រែវាឲ្យក្លាយទៅជាប្រាក់សន្សំសម្រាប់ការចាប់ផ្តើមអាជីវកម្មផ្ទាល់ខ្លួន ការវិនិយោគ ឬសម្រាប់ពេលចូលនិវត្តន៍វាពិតជាមានភាពល្អប្រសើរខ្លាំងណាស់។ ដូច្នេះផ្លូវទីពីរដែលអ្នកត្រូវអនុវត្តនោះគឺ រំដោះខ្លួនចេញពីបំណុលឲ្យបាន ប៉ុន្តែវាអាចនឹងធ្វើឲ្យអ្នកមានអារម្មណ៍ថាពិបាកណាស់ក្នុងដំណាក់កាលដំបូងនិងមិនដឹងថាគួរចាប់ផ្តើមពីចំណុចណាទៅក្នុងការដោះបំណុលទាំងនោះទេ។ ដោយហេតុនេះ ជាដំណាយស្រាយជំហានដំបូងអ្នកគួរដោះស្រាយបំណុលជាដំណាក់កាលដោយដោះស្រាយបំណុលណាដែលមានចំនួនតិចជាមុនសិន បន្ទាប់មកទើបដោះស្រាយបំណុលដែលមានចំនួនច្រើនជាបន្តបន្ទាប់។ ការធ្វើបែបនេះនឹងធ្វើឲ្យអ្នកបានធូរស្រាលពីបំណុលបន្តិចម្តងៗ ហើយនៅចុងបញ្ចប់អ្នកនឹងភ្ញាក់ផ្អើលនៅពេលដែលបំណុលរបស់អ្នកត្រូវបានដោះស្រាយអស់។ ៣. សន្សំ និងវិនិយោគលុយរបស់អ្នក ផ្លូវទីបីដែលអ្នកត្រូវអនុវត្តនោះគឺចាប់ផ្តើមការសន្សំ និងវិនិយោគលុយដែលអ្នកមាន។ បន្ទាប់ពីអ្នកបានដោះស្រាយបំណុលរួចរាល់ហើយ អ្នកប្រហែលជាមានលទ្ធភាពក្នុងការសន្សំបានកាន់តែច្រើន។ នៅពេលដែលអ្នកសន្សំប្រាក់បន្ទាន់ ពោលគឺប្រាក់ដែលអាចផ្គត់ផ្គងការរស់នៅរបស់អ្នកបានក្នុងរយៈប្រាំមួយខែ បើទោះបីជាមានបញ្ហាអ្វី ឬអ្នកមិនអាចទាញចំណូលបានក៏ដោយហើយវាមិនអាចធ្វើឲ្យមានផលប៉ះពាល់ជាអវិជ្ជមានដល់អ្នកនោះទេ។ ដូច្នេះបន្ទាប់ពីអ្នកមានប្រាក់សម្រាប់ស្ថានភាពបន្ទាន់ហើយ ជំហានបន្ទាប់អ្នកត្រូវប្រើលុយដែលអ្នកមានទៅធ្វើការវិនិយោគដើម្បីបង្កើតប្រភពចំណូលអកម្ម។ ហើយចំពោះការវិនិយោគទៀតសោត វាមានច្រើនទម្រង់ដូចជា អចលនទ្រព្យ ទីផ្សារភាគហ៊ុន រូបិយប័ណ្ណអន្តរជាតិ និងអាជីវកម្មជាដើម។ ការវិនិយោគគឺជាមាគ៌ាមួយដែលនឹងនាំអ្នកឲ្យរួចផុតពីទាសករនៃលុយ និងកសាងភាពមានបានយ៉ាងពិតប្រាកដ។ ជាមួយគ្នានេះដែរ បើទោះបីជាការវិនិយោគអាចនាំអ្នកទៅកាន់សេរីភាពផ្នែកហិរញ្ញវត្ថុក៏ពិតមែន ប៉ុន្តែនៅក្នុងនោះវាក៏មានហានិភ័យក្នុងការខាត់បង់លុយដូចគ្នា។ ដោយហេតុនេះដើម្បីចៀសវាងការខាតបង់លុយដែលអ្នកខំរកមកយ៉ាងលំបាកដោយសារការវិនិយោគ អ្នកត្រូវធ្វើការសិក្សារឲ្យបានច្បាស់លាស់និងល្អិតល្អន់មុនពេលសម្រេចចិត្តវិនិយោគទៅលើអ្វីមួយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T10:09:08.148Z", "category": "ហិរញ្ញវត្ថុ", "views": 289, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ច្បាប់សំខាន់បំផុត ២យ៉ាង ដែលអ្នកជំនាញបានរៀនសូត្រពីការវិនិយោគក្នុងរយៈពេល ៤០ឆ្នាំ	https://business-cambodia.com/articles/stewart-telling-2-law-financial	អ្នកជំនាញខាងវិនិយោគលោក Stewart បានរៀនសូត្រច្រើនបំផុតក្នុងរយៈពេល ៤០ឆ្នាំនៃការវិនិយោគរបស់គាត់ ទាំងពេលវេលាដែលមានភាពងាយស្រួល និងការលំបាក។ យ៉ាងណាមិញ លោកក៏បានលើកឡើងផងដែរថាមេរៀនធំបំផុតដែលលោកបានរៀនក្នុងរយៈពេលកន្លងមកនេះ  គឺនៅពេលដែលមានភាពតានតឹងខ្លាំងនៅក្នុងទីផ្សារ។ តាមរយៈបទពិសោធន៍ជាច្រើនឆ្នាំនៅក្នុងការវិនិយោគ លោក Stewart បានរកឃើញច្បាប់សំខាន់ៗ ២យ៉ាង នៃការវិនិយោគ ដែលវិនិយោគិនគួរធ្វើការសិក្សាស្វែងយល់ ដែលច្បាប់ទាំងនោះរួមមានដូចខាងក្រោម៖ ច្បាប់ទីមួយ៖ កុំលក់ដោយសារភាពភ័យស្លន់ស្លោ ឥឡូវនេះ Stewart មានអាយុ ៦៨ ឆ្នាំហើយ លោកបានចាប់ផ្តើមការវិនិយោគនៅក្នុងផ្សារភាគហ៊ុនតាំងពីពេលដែលរូបលោកទើបតែមានអាយុ ២០ ឆ្នាំមកម្លេះ។ គាត់គឺជាវិនិយោគិនដែលមានចំណាប់អារម្មណ៍ខ្លាំងទៅលើសហគ្រាសអាមេរិក និងសក្តានុពលនៃអាជីវកម្មក្នុងការរីកចម្រើននឹងទូទាត់ភាគលាភ និងការផ្តល់រង្វាន់ដល់វិនិយោគិន។ លោក Stewart ត្រូវបានទទួលការកោតសរសើរអំពីគុណប្រយោជន៍ និងការគ្រប់គ្រងហានិភ័យបានយ៉ាងល្អដោយលោកបានធ្វើតាមដំបូន្មានរបស់អ្នកជំនាញ។ គាត់បានវិនិយោគលើមូលនិធិសន្ទសន្សន៍ដែលតាមដានគោលការណ៍ទីផ្សារទូលំទូលាយជាមួយនឹងប្រាក់ដែលគាត់មិនត្រូវការសម្រាប់ពេលអនាគតដែលអាចមើលឃើញជាមុន ហើយគាត់បានដឹងថាភាគហ៊ុនអាចជួបប្រទះនឹងការប្រែប្រួលក្នុងរយៈពេលខ្លីដែលជាហេតុធ្វើឲ្យលោកទទួលបានប្រាក់ចំណូលខ្ពស់ បើប្រៀបធៀបទៅនឹងការវិនិយោគទៅលើទម្រង់ផ្សេងទៀត។ តែទោះជាយ៉ាងណាក៏ដោយ មានមេរៀនដែល Stewart ត្រូវបានរៀនសូត្រដោយផ្ទាល់។ ហើយវាជាការចាប់ផ្តើមដំបូងនៃអាជីពវិនិយោគរបស់គាត់ដែលគាត់បានជួបប្រទះនឹងការគាំងទីផ្សារដ៏ធំមួយក្នុងឆ្នាំ ១៩៨៧ នៅពេលដែល S&P បានធ្លាក់ចុះ ៣៣ ភាគរយក្នុងរយៈពេលត្រឹមតែបីខែ ហើយបានធ្លាក់ចុះ ២០ ភាគរយទៀតក្នុងរយៈពេលមួយថ្ងៃ។ ស្ថិតក្នុងស្ថានភាពដ៏តឹងតែងបែបនេះ លោក Stewart បាននិយាយថា លោកបានសម្រេចចិត្តលក់ភាគហ៊ុនទាំងអស់របស់លោកនៅជិតចំណុចទាបបំផុត ដោយសារគាត់បានអនុញ្ញាតឲ្យអារម្មណ៍ភ័យស្លន់ស្លោមកគ្របដណ្តប់នៅលើរូបលោកក្នុងខណៈពេលនោះ។ វាជាការកសាងកំហុសដ៏ធំមួយសម្រាប់ការវិនិយោគរបស់លោក។ បន្ទាប់ពីពេលនោះមក លោក Stewart បានមានប្រសាសន៍ថា ដូច្នេះលោកបានធ្វើច្បាប់យ៉ាងម៉ឹងម៉ាត់នៅពេលនេះ បើទោះជាស្ថានភាពអាក្រក់ ឬតម្លៃភាគហ៊ុនត្រូវបានធ្លាក់ចុះយ៉ាងណាក៏ដោយមិនត្រូវលក់ជាដាច់ខាត។ ច្បាប់ទីពីរ៖ ទិញនៅពេលទីផ្សារធ្លាក់ ១០% ក្នុងរយៈពេលទស្សវត្សន៍ឆ្នាំ ១៩៨០ និង ទស្សវត្សន៍ទី ៩០ លោក Stewart គាត់ត្រូវបានវិនិយោគយ៉ាងពេញទំហឹងនៅក្នុងទីផ្សារភាគហ៊ុន។ នៅពេលដែលទីផ្សារធ្លាក់ចុះក្នុងឆ្នាំ ២០០០ Stewart មិនមានការភ័យស្លន់ស្លោទេ។ គាត់និយាយថា គាត់បានប្រកាន់ខ្ជាប់នូវការអនុវត្តន៍ច្បាប់ទីមួយដែលគាត់បានដាក់សម្រាប់ការវិនិយោគ ដូច្នេះគាត់គ្រាន់តែអង្គុយចាំមើលវាធ្លាក់ចុះប៉ុណ្ណោះ។ ពីកម្រិតខ្ពស់នៅខែមិនា ឆ្នាំ២០០០ S&P បានធ្លាក់ចុះ ៤៩% ដល់កម្រិតទាបនៅខែតុលា ឆ្នាំ២០០២។ ខណៈពេលដែល Stewart មិនបានលក់ គាត់ក៏មិនបានទិញភាគហ៊ុនដែលសូម្បីតែតម្លៃកាន់តែថោកក៏ដោយ។ នោះហើយគឺជាពេលដែលគាត់បានបង្កើតច្បាប់ទីពីរ៖ វិនិយោគនៅពេលដែលទីផ្សារធ្លាក់ចុះ។ យុទ្ធសាស្ត្រនោះបានធ្វើឲ្យ Stewart ទាញយកអត្ថប្រយោជន៍ពីគោលដៅសម្រាប់ការវិនិយោគភាគច្រើនទិញនៅតម្លៃទាបហើយលក់នៅពេលវាឡើងខ្ពស់។ ដូច្នោះលោកបានបង្កើតច្បាប់ទីពីរ៖ រាល់ពេលដែលទីផ្សារធ្លាក់ចុះ ១០ភាគរយ លោកនឹងដាក់ប្រាក់បន្ថែមទៀតចូលទីផ្សារ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T10:02:41.751Z", "category": "ហិរញ្ញវត្ថុ", "views": 231, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
Twitter នៅខ្មែររកលុយបានហើយ! នេះជាលក្ខខណ្ឌ៣ ដើម្បីអាចបើករកលុយពី App មួយនេះ	https://business-cambodia.com/articles/twitter-change-logo-to-x-can-make-income	យោងតាមប្រភពពី CNBC បានឱ្យដឹងកាលពីថ្ងៃទី២៩ ខែកក្កដា ថាកម្មវិធី Twitter ដែលបងប្អូននិយមស្គាល់ថាជាចាបខៀវឥឡូវនេះបានផ្លាស់ប្តូរឈ្មោះនិង Logo របស់ខ្លួនហើយដោយដាក់ឈ្មោះថា X ដែលមាន Logo ពណ៌ខ្មៅវិញ។ ទន្ទឹមនឹងនោះដែរកម្មវិធីមួយនេះក៏បានបើកឱ្យរកលុយផងដែរក្នុងបណ្តាប្រទេសមួយចំនួន ក្នុងនោះរួមមានទាំងកម្ពុជាយើងផងដែរ។ ដូច្នេះដើម្បីអាចបើករកលុយបាននៅលើគណនីផ្ទាល់ខ្លួន លោកអ្នកដែលមានគម្រោងចង់បង្កើតឬកំពុងបង្កើតមាតិកាត្រូវគោរពតាមលក្ខខណ្ឌទាំង៣នេះរបស់ក្រុមហ៊ុន៖   ១.  អ្នកបង្កើតមាតិកាត្រូវ Subscribe blue ឬ Verified Organizations ពីកម្មវិធី X   ២. មាតិការបស់លោកអ្នក ត្រូវមានការចាប់អារម្មណ៍ (impressions) យ៉ាងហោចណាស់ 15M លើការបង្ហោះ ក្នុងរយៈពេល 3 ខែចុងក្រោយ   ៣. គណនីរបស់លោកអ្នកត្រូវមានយ៉ាងតិច 500 Followers    គួរជម្រាបផងដែរថាបណ្តាញសង្គមដែលមានឈ្មោះដើមថា Twitter គឺត្រូវបានទិញយកដោយ លោក Elon Musk កាលពីចុងឆ្នាំ២០២២កន្លងទៅ ហើយកម្មវិធីមួយនេះក៏បានដាក់ឱ្យមានគោលការណ៍រកលុយផងដែរ ប៉ុន្តែកម្ពុជាយើងទើបតែជាប់ឈ្មោះក្នុងបញ្ជើ Country Availability ដែលអាចមានសិទ្ធិរកលុយបានកាលពីពេលថ្មីៗនេះប៉ុណ្ណោះ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T09:58:15.353Z", "category": "ភាពជាអ្នកដឹកនាំ", "views": 1727, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ម្ចាស់សណ្ឋាគារដ៏ធំនៅកម្ពុជា ផ្តាំប្រាប់កូនស្រី ឲ្យធ្វើរឿងសំខាន់១នេះជាចាំបាច់ ទោះមានពុកម៉ែជាសេដ្ឋីក៏ដោយ	https://business-cambodia.com/articles/dr-supachai-verapuchong-daughter	«ដើមឈូកស្រស់ស្អាតដុះចេញពីភក់ជ្រាំ មនុស្សរីកលូតលាស់រឹងមាំត្រូវឆ្លងកាត់ការលត់ដុំ» ទោះមានភ័ព្វកើតក្នុងត្រកូលអភិជនក្តី ប៉ុន្តែកញ្ញា PAPAPIN Verapuchong ត្រូវឪពុកជាសេដ្ឋីក្រើនរំលឹកផ្តែផ្តាំជារឿយៗ ឲ្យចេះរកលុយចាយដោយខ្លួនឯង ពុំគួរថ្នមកម្លាំងទម្រន់ខ្លួនឡើយ។ កញ្ញា PAPAPIN Verapuchong (Aom) ដែលត្រូវបានគេស្គាល់ថាជាកូនច្បង ក្នុងចំណោមកូនស្រីទាំងបួននាក់របស់លោក Dr.Supachai Verapuchong ជាម្ចាស់សណ្ឋាគាសូហ្វីតែលភោគិត្រាភ្នំពេញ និងជានាយកគ្រប់គ្រងស្ថានីយ៍ទូទស្សន៍ប៉ុស្ដិ៍លេខ៥នោះ បានលើកឡើងថា៖ «ឪពុករបស់នាង តែងតែដាស់តឿន ត្រូវតែចេះរៀនរស់ដោយខ្លួនឯង និងត្រូវធ្វើអ្វីមួយឲ្យបានជោគជ័យ»។ នេះបើតាមសម្តីរបស់ Aom ថ្លែងប្រាប់អ្នកសារព័ត៌មានកាលពីថ្ងៃទី៣ ខែតុលា ឆ្នាំ២០២២។ ត្បិតជ្រកក្រោមការសាបព្រួសផ្នត់គំនិតខាងលើពីឪពុក Aom បានតាំងចិត្តប្រឹងប្រែងដើរទៅមុខដោយពុំអាងលើទ្រព្យសម្បត្តិហូរហៀររបស់គ្រួសារឡើយ រហូតរៀនចប់មហាវិទ្យាល័យ និងមានការងារអាចរកប្រាក់ចំណូលទ្រទ្រង់ជីវិតខ្លួនឯងបាន។ បច្ចុប្បន្នយុវតីវ័យ៣០ឆ្នាំ Aom គឺជាអ្នកគ្រប់គ្រងក្រុមហ៊ុនឱសថមួយរបស់ថៃ ជាអ្នកនិពន្ធសៀវភៅ ហើយក៏ជាអ្នកបង្កើតមាតិកាលើបណ្តាញសង្គមយូធូប (Youtube) ទាក់ទងនឹងបំណិនជីវិត ការអភិវឌ្ឍខ្លួន និងអ្វីដែលនាងបានជួបជាបទពិសោធន៍ដើម្បីចែករំលែកទៅកាន់អ្នកតាមដាន និងអ្នកទស្សនារាប់ម៉ឺននាក់។ អ្វីដែលគួរឲ្យចាប់អារម្មណ៍ជាងនេះទៅទៀតនោះ Aom បាននិយាយថា ការងារជា Youtuber គឺកើតចេញពីក្តីស្រឡាញ់។ តាមរយៈសាច់រឿងជីវិតរបស់កញ្ញា PAPAPIN Verapuchong ហៅ Aom បានបង្ហាញថា មិនថាអ្នកចាប់កំណើតក្នុងគ្រួសារសម្បូរធូរធារ ឬអន់ថយជីវភាពតានតឹងនោះទេ ការខិតខំព្យាយាមត្រូវតែមានក្នុងសរសៃរឈាមរបស់អ្នក ប្រឹងកសាងអនាគត រចនាជីវិតរុងរឿងដោយខ្លួនឯងទើបជាការប្រសើរ ពុំគួរផ្តេកផ្តួលលើឪពុកម្តាយ ឬស្តីបន្ទោសព្រេងវេសនាក៏មិនត្រូវដែរ។ មិនខុសអ្វីពីអ្នកនិពន្ធជនជាតិអាមេរិកកាំងដ៏ល្បីល្បាញលោក Khalil Gibran បានលើកឡើងយ៉ាងដូច្នេះថា៖ «ដួងព្រលឹងដែលខ្លាំងនិងរឹងមាំបំផុតគឺលេចចេញពីសេចក្តីទុក្ខ។ តួអង្គដ៏ធំបំផុតត្រូវបានប្រឡូកប្រឡាក់ខ្លួនដោយស្លាកស្នាមកាំបិត»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T09:52:56.128Z", "category": "ភាពជាអ្នកដឹកនាំ", "views": 261, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ច្បាប់មាស៤ របស់អធិរាជក្រុមហ៊ុនយក្ស Apple ធ្វើឲ្យអ្នកអាចកែប្រែជីវិត ១៨០ដឺក្រេ	https://business-cambodia.com/articles/steve-jobs-advice	Apple គឺជាក្រុមហ៊ុនបច្ចេកវិទ្យាខ្នាតយក្សមួយ ដែលទទួលបានការគ្រាំទ្រ និងទទួលស្គាល់ពីសាធារណជននៅទូទាំងពិភពលោក។ ហើយវីរបុរសដែលឈរនៅក្រោយភាពជោគជ័យដ៏ធំធេងនេះគឺលោក Steve Jobs ជាស្ថាបនិក និងជាអតីតនាយកប្រតិបត្តិនៃក្រុមហ៊ុនខ្នាតយក្សនេះ។ លោកក៏ជាសហគ្រិនគំរូមួយរូប ដែលមានសហគ្រិនជាច្រើនយកលោកធ្វើជាគំរូ ដោយសារភាពជឿជាក់ខ្លាំងលើខ្លួនឯង ការបង្កើតថ្មី និងភាពខុសប្លែកពីគេ។ មុនពេលលោកទទួលអនិច្ចកម្មក្នុងថ្ងៃទី០៥ ខែតុលា ឆ្នាំ២០១១ លោកបានបន្សល់ទុកនូវសមិទ្ធិផលជាច្រើន ក្នុងនោះក៏មានដំបូន្មានល្អសម្រាប់ជីវិតផងដែរ។ ថ្ងៃនេះ Business Cambodia សូមលើកបង្ហាញនូវច្បាប់មាស៤ ដែលអ្នកត្រូវរៀនសូត្រពីស្ថាបនិកក្រុមហ៊ុន Apple៖ ១/. កុំរស់ដើម្បីលុយ ដូចរូបលោកផ្ទាល់លោកមិនបានប្រើប្រាស់ជីវិតរស់នៅដើម្បីលុយនោះទេ ប៉ុន្តែជាក់ស្តែងលោកអាចទាញចំណូលច្រើនសន្ធឹកសន្ធាប់។ ជាមួយគ្នានេះដែរ លោកបានប្រើប្រាស់ជីវិតមួយនេះរស់នៅដើម្បីក្តីស្រមៃ និងធ្វើរឿងដែលអស្ចារ្យក្នុងការផ្លាស់ប្តូរពិភពលោកទាំងមូល។ ២/. ជីវិតខ្លីណាស់ ចូលកុំរស់នៅក្នុងក្តីស្រមៃរបស់អ្នកដទៃយូរពេក លោកបានលើកឡើងថា មនុស្សយើងម្នាក់ៗសុទ្ធតែមានសមត្ថភាពនៅក្នុងការច្នៃ ឬបង្កើតអ្វីមួយដែលជារបស់ខ្លួនឯង។ ក្នុងនោះ ស្ថាបនិកក្រុមហ៊ុន Apple រូបនេះមិនធ្លាប់បានបម្រើការងារឲ្យអ្នកដទៃនោះទេ ដោយសារតែលោកមានផ្នត់គំនិតបែបនេះ។ ហេតុផលទាំងនេះសបញ្ជាក់ឲ្យឃើញថា ប្រសិនបើអ្នកនៅតែបន្តរស់ក្នុងក្តីស្រមៃរបស់អ្នកដទៃយូរពេកនោះ អ្នកប្រៀបបីដូចជាស្លាប់ទាំងរស់ ព្រោះអ្នកមិនមានឱកាសក្នុងការកសាងក្តីស្រមៃសម្រាប់ខ្លួនឯងនោះឡើយ។ ៣/. ចង់ក្លាយជាសហគ្រិនដ៏ពូកែ ត្រូវចេះបកប្រែក្តីស្រមៃ សហគ្រិនភាគច្រើនរមែងមានក្តីស្រមៃក្នុងការចេញរកស៊ីហើយ ប៉ុន្តែប្រសិនបើពួកគេមិនចេះបកប្រែក្តីស្រមៃនោះទេពួកគេនឹងពិបាកទទួលបានជោគជ័យណាស់។ ដោយហេតុថា មានតែរូបគេម្នាក់ដែលយល់អំពីក្តីស្រមៃនៃការចាប់ផ្តើមធ្វើអាជីវកម្មនោះ ចំណែកឯអ្នកបម្រើការជាមួយដូចជាបុគ្គលិកជាដើម ប្រសិនបើពួកគេមិនយល់ពីក្តីស្រមៃនៃអាជីវកម្មទេនោះ ពួកគេប្រាកដជាមានក្តីស្រមៃផ្សេងៗគ្នាជាក់ជាមិនខាន។ ៤/. កុំគិតពីហានិភ័យខ្លាំងពេកនៅពេលចាប់ផ្តើម លោក Steve Jobs បានធ្វើការប្រៀបធៀបពេលទើបចេញរកស៊ីដំបូងលោកមានលុយត្រឹមតែ ៧០០ដុល្លារ ទៅ ៨០០ដុល្លារតែប៉ុណ្ណោះ។ ហើយខណៈពេលនោះផងដែរ លោកមិនទាន់មានផ្ទះជារបស់ខ្លួនឯង ហើយក៏មិនទាន់មានគ្រួសារនោះឡើយ ដូច្នេះប្រសិនបើមានការខាតបង់អ្វីមួយកើតឡើងក៏មិនមានបញ្ហាអ្វីដែលបង្កភាពធ្ងន់ធ្ងរ និងការលំបាកខ្លាំងដល់លោកដែរ។ ហេតុដូចនេះហើយ អ្នកត្រូវធ្វើការចាប់ផ្តើមធ្វើអ្វីដែលអ្នកចង់ធ្វើឥឡូវនេះ ដោយពុំចាំបាច់គិតពីហានិភ័យពេកនោះទេ។ ព្រោះប្រសិនបើយើងគិតពីអាយុរបស់យើងម្នាក់ៗពិតជាខ្លីខ្លាំងណាស់ ចូលកុំបង្កើតភាពស្តាយក្រោយចំពោះខ្លួនឯងឲ្យសោះ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T09:35:56.185Z", "category": "ភាពជាអ្នកដឹកនាំ", "views": 244, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដំណឹងល្អ! ត្រឹមរយៈពេលជិតមួយខែខេត្តកំពង់ស្ពឺ ទទួលបានគម្រោងរោងចក្រចំនួន១ តម្លៃជាង៤០ លានដុល្លារ	https://business-cambodia.com/articles/4-project-in-kampong-speu-province	គិតត្រឹមរយៈពេលជិតមួយខែនៃ ខែកក្កដា ឆ្នាំ២០២៣ នេះខេត្តកំពង់ស្ពឺ ទទួលបានគម្រោងរោងចក្រចំនួន៣ ដែលមានតម្លៃ ៤៤.១ លានដុល្លារ ដោយអាចបង្កើតការងារជូនបងប្អូនប្រជាពលរដ្ឋបានរាប់ពាន់កន្លែងផងដែរ។ ដោយគម្រោងរផងចក្រទាំងនោះត្រូវបានអនុម័តដោយ ក្រុមព្រឹក្សាអភិវឌ្ឍន៍កម្ពុជា ដែលហៅកាត់ថា CDC ខណៈរោងចក្រទាំង៤នេះ បានបោះទីតាំងនៅភូមិ-ឃុំមួយចំនួនក្នុងខេត្តកំពង់ស្ពឺ រួមមាន៖ ១. ក្រុមហ៊ុន TARAL INTERNATIONAL CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅផ្លូវជាតិលេខ៣ ភូមិព្រៃតាមួចនិងភូមិត្រពាំងមាន ឃុំស្នំក្រពើ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ២៥,៧លានដុល្លារអាម៉េរិក និងអាចបង្កើតការងារបានចំនួន ៦.៩៣៥កន្លែង។ ២ ក្រុមហ៊ុន LITESUN HOMEDECOR CO., LTD គម្រោងបង្កើតរោងចក្រផ្គុំដំឡើងអំពូលភ្លើងលម្អគ្រប់ប្រភេទ ដែលមានទីតាំងវិនិយោគស្ថិតនៅភូមិអូរតាពូង ឃុំរកាកោះ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៧,២លានដុល្លារអាម៉េរិក និងអាចបង្កើតការងារបានចំនួន ៤៦៥កន្លែង។ ៣ ក្រុមហ៊ុន BRIGHT PLASTIC (CAMBODIA) CO., LTD គម្រោងបង្កើតរោងចក្រផលិតសម្ភារៈសម្អាតផ្ទះគ្រប់ប្រភេទ ដែលមានទីតាំងវិនិយោគស្ថិតនៅភូមិទួលធ្នង់ ឃុំព្រះនិព្វាន្ត ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ២១៦កន្លែង។ ៤. ក្រុមហ៊ុន UNITED CREATION OPTICAL (CAMBODIA) COMPANY LIMITED គម្រោងបង្កើតរោងចក្រផលិតវ៉ែនតា និងដងវ៉ែនតាគ្រប់ប្រភេទ ដែលមានទីតាំងវិនិយោគស្ថិតនៅ Block K (ទី១១) និង Block Q (ទី១២) ផ្លូវជាតិលេខ៤១ (ផ្លូវព្រះអង្គឌួង) ភូមិវាលវង់ ឃុំសែនដី ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៥,៨លានដុល្លារអាម៉េរិក និងអាចបង្កើតការងារបានចំនួន ៦៩៦នាក់៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T09:18:19.452Z", "category": "អចលនទ្រព្យ", "views": 228, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
គួរដឹង! នេះជាអត្ថប្រយោជន៍ធំៗ ៤ដែលទទួលបានពេលធ្វើប័ណ្ណបេឡាសន្តិសុខសង្គម (ប.ស.ស)	https://business-cambodia.com/articles/health-insurance	ច្បាប់ស្ដីពីរបបសន្ដិសុខសង្គម គឺជាយន្ដការដែលមានសារៈសំខាន់បំផុតសម្រាប់ប្រជាពលរដ្ឋ  កម្ពុជាក្នុងការធានាបាននូវសង្គតិភាព សមធម៌និងសាមគ្គីធម៌សង្គម និងដើម្បីលើកកម្ពស់សុខុមាលភាពនិងជីវភាពរបស់ប្រជាពលរដ្ឋ ដោយធានានូវសន្តិសុខប្រាក់នៅពេលជួបហានិភ័យសង្គម រួមចំណែកកាត់បន្ថយភាពក្រីក្រ និងលើកកម្ពស់ស្ថិរភាពសង្គម។ បន្ថែមពីលើនេះ បើតាមការឱ្យដឹងរបស់បេឡាជាតិសន្តិសុខសង្គមបានឱ្យដឹងថា ក្រៅពីគុណសម្បត្តិទាំងប៉ុន្មាននៅខាងលើនេះ អ្វីដែលប្រជាពលរដ្ឋដែលជាសមាជិក បសស ទទួលបានក្រោយធ្វើប័ណ្ណរបបសន្តិសុខសង្គម រួមមាន៖ ១. ប្រាក់សោធន៖ របបនេះផ្តោតសំខាន់ទៅលើសមាជិក ប.ស.ស. ជាសោធនិកទទួលបាននូវតាវកាលិកសោធនជរាភាពនៅពេលចូលនិវត្តន៍ ឬសោធនទុព្វលភាពនៅពេលធ្លាក់ខ្លួនមានជំងឺឬគ្រោះថ្នាក់រហូតដល់បាត់បង់សមត្ថភាពការងារ ឬសោធនឧត្តរជីវីនៅពេលសោធនិកទទួលមរណភាព។ ២.  ថែទាំសុខភាព៖ របបនេះផ្តោតសំខាន់លើការផ្តល់ជូនសមាជិក ប.ស.ស. នូវសេវាបង្ការសុខភាព    សេវាព្យាបាលនិងថែទាំវេជ្ជសាស្ត្រ និងការផ្តល់ប្រាក់បំណាច់ប្រចាំថ្ងៃដោយគិតពីថ្ងៃផ្អាកការងារដំបូងសម្រាប់រយៈពេលសម្រាកព្យាបាលជំងឺ ឬគ្រោះថ្នាក់ផ្សេងៗក្រៅពីហានិភ័យការងារ និងការសម្រាកមាតុភាព។     ៣. ហានិភ័យការងារ៖ របបនេះផ្តោតសំខាន់លើសមាជិក ប.ស.ស. ទទួលបានការគាំពារពេលជួប      គ្រោះថ្នាក់ដោយចៃដន្យ និងភ្លាមៗនៅក្នុងពេលធ្វើការងារ ដោយធ្វើការងារឬនៅកន្លែងធ្វើការងារ ឬពេលធ្វើដំណើរនៅលើកំណាត់ផ្លូវត្រង់រវាងលំនៅឋាននិងកន្លែងការងារក្នុងថិរវេលាសមស្រប ឬជំងឺវិជ្ជាជីវៈ។ ៤. និកម្មភាពការងារ៖ របបនេះផ្តោតសំខាន់លើ បុគ្គលទាំងឡាយដែលស្ថិតនៅក្រោមបទប្បញ្ញត្តិនៃច្បាប់ស្តីពីការងារ ដោយរួមបញ្ចូលទាំងបុគ្គលិកធ្វើការតាមផ្លូវអាកាសនិងនាវាសមុទ្រ ព្រមទាំងអ្នកបម្រើក្នុងផ្ទះ មានសិទ្ធិទទួលបានតាវកាលិកផ្នែកនេះ តាមរយៈការផ្តល់ជាជំនួយបណ្តោះអាសន្ន ពេលជួបនូវបាតុភូតសេដ្ឋកិច្ចនៅក្នុងសង្គម ទោះបីពួកគេមានសមត្ថភាពការងារ ប៉ុន្តែស្ថិតនៅក្នុងសភាពមិនអាចរកការងារធ្វើបាន ឬបុគ្គលដែលកំពុងស្វែងរកការងារធ្វើ ឬបុគ្គលដែលកំពុងស្ថិតក្នុងការបណ្តុះបណ្តាលមុខជំនាញថ្មី៕     អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T09:16:22.733Z", "category": "ចាប់ផ្តើមអាជីវកម្ម", "views": 1446, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
តើប្លង់ទន់អចលនទ្រព្យ មានសុវត្ថិភាពដែរឬទេ? ក្រោយអ្នកជំនាញ ពន្យល់បែបនេះ	https://business-cambodia.com/articles/is-soft-laying-real-estate-safe	ប្លង់ទន់គឺជាទម្រង់បង្ហាញពីភាពជាម្ចាស់ ដែលគេប្រើជាទូទៅនៅក្នុងវិស័យអចលនទ្រព្យ។ វាជាប័ណ្ណកម្មសិទ្ធិដីធ្លីដែលត្រូវបានទទួលស្គាល់ពីរដ្ឋាភិបាលក្នុងស្រុក។ ប្លង់ទន់គឺជាប្រភេទឯកសារដែលមានច្រើនទម្រង់ហើយអាចធ្វើជាសក្ខីភាពនៃការកាន់កាប់ក្នុងនោះអាចមានការបញ្ជាក់ដោយអាជ្ញាធរមូលដ្ឋាន ភូមិ ឃុំ ដល់ថ្នាក់ស្រុក ឬអាចជាលិខិតទិញ លក់ ឬកិច្ចសន្យាផ្ទេរសិទ្ធិដ៏សាមញ្ញ។ ប្រភេទប័ណ្ណកម្មសិទ្ធអចលនទ្រព្យវត្ថុ ជាទូទៅគេតែងតែលើកយកប័ណ្ណ សម្គាល់ម្ចាស់ កម្មសិទ្ធិស្របច្បាប់តែពីរប៉ុណ្ណោះ មកបញ្ជាក់គឺប្លង់រឹងនិងប្លង់ទន់។ យ៉ាងណាមិញនៅមានចម្លល់ជាច្រើនមានឆ្ងល់ថា តើប្លង់ទន់អចលនទ្រព្យ មានសុវត្ថិភាព ឬហានិភ័យ ដែលឫទេ? ទាក់ទងនឹងចម្លលខាងលើនោះផងដែរក្នុងនោះដែរ លោក ឃ្លោក ដារ៉ា ដែលជាទីប្រឹក្សាច្បាប់ជាន់ខ្ពស់ក្រុមមេធាវី បានលើកឡើងនៅក្នុងកម្មវិធី Property Talk slow របស់ CAV  យ៉ាងដូច្នេះថា “ករណីវាជាប្លង់ទន់ប៉ុន្តែមានបារកូដ និងមានការបង់ពន្ធជូនរដ្ឋបានត្រឹមត្រូវវាជាការប្រសើរ ហើយក៏កាត់បន្ថយហានិយភ័យបានមួយកម្រិត។ តែទោះជាយ៉ាងណាអចលនទ្រព្យប្លង់ទន់វានៅតែមានសុវត្ថិភាព ទាបជាងអចលនទ្រព្យប្លង់រឹង។ ដូច្នេះហើយការទិញអចលនទ្រព្យត្រូវតែមានការត្រួតពិនិត្យឲ្យបានម៉ត់ចត់ និងមានការពិភាក្សាជាមួយអ្នកជំនាញផងដែរ”៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T08:00:06.057Z", "category": "អចលនទ្រព្យ", "views": 258, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ផ្អាកបណ្តោះអាសន្ន! ផ្លូវជាតិលេខ៤ នឹងត្រូវផ្អាកចរាចរណ៍រថយន្តតូចធំទាំងអស់ជាបណ្តោះអាសន្ន	https://business-cambodia.com/articles/road-number-four-	យោងតាមសេចក្តីជូនដំណឹងរបស់ក្រសួងសាធារណការនិងដឹកជញ្ជូនខេត្តព្រះសីហនុនៅមុននេះបន្តិចបានឱ្យដឹងថា ដោយសារតែរយៈពេល ២ ៣ថ្ងៃកន្លងមកនេះ មានភ្លៀងធ្លាក់ច្រើនជាបន្តបន្ទាប់ បានធ្វើឱ្យមានការជនលិចផ្លូវលេខ៤ ត្រង់ស្ពានស្ទឹងសំរោងចន្លោះគីឡូលេខ ១១៥ ដល់គីឡូម៉ែត្រលេខ ១១៦ និងត្រង់ស្ពានអូរគគីរ ចន្លោះគីឡូម៉ែត្រលេខ ១០៦ ដល់គីឡូម៉ែត្រលេខ ១០៨ ដូចនេះ មន្ទីរសាធារណការនិងដឹកជញ្ជូនខេត្តព្រះសីហនុ សូមធ្វើការផ្អាកជាបណ្តោះអាសន្ន ចាប់ពីថ្ងៃជូនដំណឹងនេះតទៅ រហូតមានការជូនដំណឹងសារជាថ្មី។ គូសបញ្ជាក់ផងដែរថា ដើម្បីសុវត្ថិភាពក្នុងការធ្វើដំណើរ សូមបងប្អូនទាំងអស់រកផ្លូវវាងជាបណ្តោះអាសន្នសិន ឬអាចប្រើប្រាស់ផ្លូវល្បឿនលឿន។អាស្រ័យដូចបានជម្រាបជូនខាងលើសូមបងប្អូនប្រជាពលរដ្ឋដែលនឹងត្រូវធ្វើដំណើរឆ្លងកាត់តាមផ្លូវជាតិលេខ៤ ជ្រាបជាដំណឹង និងមេត្តាយោគយល់អធ្យាស្រ័យក្នុងការធ្វើដំណើរកន្លងមក៕   អត្ថបទដោយ៖សម្បតិ្ត សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-30T07:02:00.384Z", "category": "ព័ត៌មានថ្មីៗ", "views": 143, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ទីបំផុត Chevrolet Trax 2024 មានវត្តមាននៅខ្មែរហើយ ជាមួយមុខងារពិសេសៗជាច្រើន ខណៈតម្លៃជាង៣ម៉ឺន$ឡើង	https://business-cambodia.com/articles/chevrolet-trax-2024-price	ក្រុមហ៊ុន Chevrolet Cambodia រៀបចំព្រឹត្តិការណ៍ដ៏ពិសេសនៃការបង្ហាញរថយន្តស៊េរីថ្មី ប្រណិត Chevrolet Trax ស៊េរីឆ្នាំ ២០២៤ ។ អ្វីដែលកាន់តែទាក់ទាញ ពីរថយន្តស៊េរីថ្មីនេះបាន ផ្លាស់ប្តូរ ការរចនាស្ទើរទាំងស្រុងទាំងផ្នែកខាងក្នុងនិងខាងក្រៅ ជាមួយនូវប្រព័ន្ធសុវត្ថិភាព ទំនើប បូករួមនឹងតម្លៃសមរម្យស្ទើរមិនគួរឲ្យជឿ។ ដោយព្រឹត្តិការណ៍នេះ រៀបចំឡើងនៅថ្ងៃទី ២៨ ខែកក្កដា ឆ្នាំ ២០២៣ នៅផ្សារទំនើប អឺអន ម៉ស សែន សុខ ដោយមានការចូលរួមពី អ្នកសារព័ត៍មាន រួមទាំងកំពូលតារាចម្រៀងល្បី។ អ្វីដែលពិសេសមិនគួររំលងបាន គឺភ្ញៀវកិត្តិយសទាំងអស់អាចយល់ដឹងកាន់តែច្បាស់ពីមុខ ងារសំខាន់ៗរបស់រថយន្តស៊េរីថ្មី Chevrolet Trax 2024 ដែលបំពាក់មកសុទ្ធតែប្រព័ន្ធសុវត្ថិ ភាពប្រៀបដូចជំនួយការដ៏សកម្មរបស់អ្នកបើកបរ ព្រមទាំងការរចនារូបរាងថ្មីស្រឡាងបែប ស្ទ័រដ៏គួរឲ្យទាក់ទាញ ស័ក្តិសមជាប្រភេទឡាន The All-New Chevrolet Trax 2024 ។ មិនតែប៉ុណ្ណោះ Chevrolet Trax 2024 បំពាក់ជាមួយកម្លាំងម៉ាស៊ីនធំជាងមុន ដែលមិន ត្រឹមបើកបរស្ទុះលើដងផ្លូវទេ តែវាក៏ផ្តល់នូវផាសុកភាពសម្រាប់អ្នករួមដំណើរព្រោះកន្លែង អង្គុយខាងក្នុងមានភាពទូលាយជាងមុន ប្រវែងតួខ្លួនរថយន្តវែងជាងមុន និងកម្ពស់ពីបាតដឺក៍ខ្ពស់ធ្វើឲ្យការបើកបរលើផ្លូវដែលពិបាកមួយចំនួននៅតាមខេត្តកាន់តែងាយស្រួល។ ក្នុងឱកាសនេះ លោកស្រី ទុយ លក្ខិណា ប្រធានគ្រប់គ្រងទូទៅនៃក្រុមហ៊ុន Chevrolet Carbodia មានសេចក្តីសោមនស្សរីករាយចំពោះវត្តមានរថយន្តម៉ូដែលថ្មី Chevrolet Tra 2024 ហើយលោកស្រីជឿជាក់ថាម៉ូដែលថ្មីនេះនឹងមានសន្ទុះខ្លាំងក្លាក្នុងទីផ្សារនៅកម្ពុជា។ អំពីរថយន្ត Chevrolet Trax 2024 ស៊េរីរថយន្តនេះមាន២ម៉ូដែល គឺ RS និង LT ដែលម៉ូដែល RS មាន៥ពណ៍ និងម៉ូដែល LT មាន៦ពណ៍ សម្រាប់ជ្រើសរើស។ កុងទ័រឌីជីថលទំហំធំ ៨អ៊ុញ និងអេក្រង់កម្សាន្ដថាច់ស្ត្រីនទំហំ១១ម៉ិញ ងាយស្រួលមើល ម៉ាស៊ីន ១,២ លីត្រ ជំនួយដោយ Turbocharge កម្លាំង ១៣៧ សេះ និងកម្លាំងរមួល ២២០ ញ៉ូតុនម៉ែត្រ ប្រើប្រអប់លេខ ៦វគ្គ អូតូ ប្រព័ន្ធមើលកាមេរ៉ាខាងក្រោយ (Rear view Camera) ប្រព័ន្ធសាកថ្មទូរសព្ទដោយឥតខ្សែ (Wireless Smartphone Charging) ថាសកង់ទំហំ ១៨ អ៉ីញ បំពាក់មកជាមួយ Speaker 6គ្រាប់ ធ្វើឲ្យការស្តាប់ចម្រៀងកាន់តែពិរោះ Automatic emergency braking / ប្រព័ន្ធចាប់ហ្រ្វាំងស្វ័យប្រវត្តិពេលមានឧបសគ្គបន្ទាន់ Forward collision alert / ប្រព័ន្ធផ្តល់ដំណឹងពេលមានឧបសគ្គនៅផ្នែកខាងមុខ Front pedestrian braking / ប្រព័ន្ធចាប់ហ្រ្វាំងស្វ័យប្រវត្តិពេលមានថ្មើរជើងឆ្លងកាត់ Following distance indicator / ប្រព័ន្ធរក្សាគម្លាតសុវត្ថិភាពរថយន្ត Lane keeps assist with lane departure warning / ប្រព័ន្ធដាស់តឿនពេលរើចង្កូត ចេញពីគន្លងផ្លូវ និងរក្សារថយន្តក្នុងគន្លងផ្លូវសុវត្ថិភាព IntelliBeams auto high beams / ប្រព័ន្ធចង្កៀងគុជឆ្លាតវៃ ទម្លាក់ និងតម្លើងហ្វាកូដ ដោយស្វ័យប្រវត្តិ ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-29T11:44:28.025Z", "category": "កំពូលអ្នកលក់", "views": 265, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
អភិបាលខេត្ដកំពង់ស្ពឺ អំពាវនាវពលរដ្ឋធ្វើដំណើរតាមផ្លូវជាតិលេខ៤ ត្រូវរកផ្លូវវាង ខណៈកំណាត់ផ្លូវកំពុងជនលិចដោយទឹកភ្លៀង	https://business-cambodia.com/articles/vei-samnang	នៅមុននេះបន្ដិច ឯកឧត្ដម វ៉ី សំណាង អភិបាលនៃគណៈអភិបាលខេត្ដកំពង់ស្ពឺ អំពាវនាវដល់ប្រជាពលរដ្ឋដែលធ្វើដំណើរតាមកំណាត់ផ្លូវជាតិលេខ ៤ សូមធ្វើដំណើរតាមផ្លូវវាងជាបណ្ដោះអាសន្នសិន ខណៈបច្ចុប្បន្នកំណាត់ផ្លូវជាតិលេខ ៤ ត្រង់ចំណុចគីឡូម៉ែត្រលេខ ១០៧ និង ១០៨ កំពុងជន់លិចដោយជំនន់ទឹកភ្លៀង។  យោងតាមសេចក្ដីជូនដំណឹងរបស់ឯកឧត្ដអភិបាលខេត្ដនៅលើហ្វេសប៊ុកផ្លូវនៅថ្ងៃទី២៩ ខែកក្កដា ឆ្នាំ២០២៣ បានសរសេរយ៉ាងបញ្ជាក់ដូច្នេះថា “សូមជម្រាបជូនដំណឹងដល់ពុកម៉ែ មាមីង បងប្អូន កូនក្មួយ ដែលមានបំណងប្រើប្រាស់ផ្លូវជាតិលេខ៤  សូមរកផ្លូវវៀងបណ្ដោះអាសន្នសិន ( អាចប្រើប្រាស់ផ្លូវល្បឿនលឿន )។ មូលហេតុដោយជំនន់ទឹកភ្លៀងបានបណ្ដាលឱ្យលិចផ្លូវជាតិលេខ 4 ត្រង់ចន្លោះគីឡូម៉ែត្រលេខ 107 108 ( កម្ពស់30cm )។ហើយភ្លៀងនៅតែបន្តធ្លាក់។ ដូច្នេះសូមពុកម៉ែ មាមីង បងប្អូន កូនក្មួយ មេត្តាជ្រាបជាព័ត៌មាន”។ សូមជម្រាបផងដែរថា បើតាមការបញ្ជាក់ពីស្នងការដ្ឋាននគរបាលខេត្ដកំពង់ស្ពឺ កំណាត់ផ្លូវជាតិលេខ ៤ នេះត្រូវបានរងនូវការជន់លិចដោយជំនន់ទឹកភ្លៀងទាំងពីល្ងាចថ្ងៃទី២៨ ខែកក្កដា ម្សិលមិញមកម៉្លេះ។ ហើយនៅពេលនេះកម្លាំងនគរបាល ក៏នៅត្រៀមប្រចាំការសម្រួលចរាចរណ៍និងជួយអន្ដរាគមន៍ករណីមានឧប្បទ្ទហេតុផ្សេងៗកេីតឡេីងកំឡុងពេលនេះផងដែរ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-29T08:52:40.217Z", "category": "ព័ត៌មានថ្មីៗ", "views": 157, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
foodpanda រៀបចំការប្រគួតប្រជែងសម្រាប់និស្សិតសាកលវិទ្យាល័យជាលើកដំបូងលើប្រធានបទទីផ្សារ ហិរញ្ញវត្ថុ និងធនធានមនុស្ស	https://business-cambodia.com/articles/foodpanda-organizes-competition-for-university-students-for-the-first-time-on-the-topic-of-financial-marketing-and-human-resources	ក្រុមហ៊ុន foodpanda ដែលជាក្រុមហ៊ុនដឹកជញ្ជូនអាហារឈានមុខគេនៅកម្ពុជា មានដៃគូដឹកជញ្ជូនច្រើនជាងគេ ដឹកជញ្ជូនឆាប់រហ័ស និងមានទំនួលខុសត្រូវខ្ពស់នោះ បានរៀបចំកម្មវិធីសិក្សាទស្សនកិច្ចសិក្សា និងការប្រគួតប្រជែងធ្វើបទបង្ហាញ កាលពីទី ២៦ ខែ កក្កដា ឆ្នាំ ២០២៣ នេះ នៅការិយាល័យកណ្តាលរបស់ខ្លួនស្ថិតនៅ អគារ GIA កោះពេជ្រ រាជធានីភ្នំពេញ។ ដូចដែលបានដឹងមកហើយថា foodpanda តែងតែរៀបចំនូវកម្មវិធីជាច្រើនមិនថាជាកម្មវិធីសប្បុរសធម៍ ឬ កម្មវិធីណែនាំច្បាប់ចរាចរណ៍ជូនដៃគូអ្នកដឹកជញ្ជូន ហើយលើកនេះ foodpanda បានរៀបចំកម្មវិធីជាមួយនិស្សិតដើម្បីរួមចំណែកក្នុងការអភិវឌ្ឍធនធានមនុស្ស ដោយផ្សាភ្ជាប់ការសិស្សទ្រឹស្តី និងការអនុវត្តជាក់ស្តែងនៅកន្លែងធ្វើការផ្ទាល់។ នៅក្នុងឆមាសទី១ឆ្នាំ២០២៣នេះ foodpanda បានរៀបចំសិក្ខាសាលាតាមគ្រឹះស្ថានឧត្តមសិក្សានានា នៅក្ន្ងរាជាធានីភ្នំពេញ ក្នុងគោលបំណងចែករំលែកនូវចំណេះដឹងដល់និស្សិត ទាក់ទងទៅនឹងប្រធានបទចំនួនពីរ ទី១ ការប្រើប្រាស់ទិន្នន័យក្នុងការសម្រេចចិត្ត និងទី២ គន្លឹះក្នុងការស្វែងរកការងារធ្វើ និងការកំណត់ទិសដៅសម្រាប់អនាគត់។  ដោយផ្សាភ្ជាប់ជាមួយនិងកម្មវិធីសិក្ខាសាលាតាមគ្រឹះស្ថានឧត្តមសិក្សាកន្លងមក ក្រុមហ៊ុនfoodpandaបានរៀបចំកម្មវិធីសម្រាប់និស្សិត២០នាក់មកពីសាលា CamEd Business School និងនិសិ្សតចំនួន២០នាក់ទៀតមកពីសាកលវិទ្យាល័យជាតិគ្រប់គ្រង ដើម្បីមានឱកាសស្វែងយល់ផ្ទាល់ពីការងាររបស់បុក្គលិកfoodpanda ក៏ដូចជាធ្វើការប្រគួតប្រជែង និងធ្វើបទបង្ហាញលើប្រធានបទចំនួនបីទាក់ទងនិងផ្នែកទីផ្សារ ហិរញ្ញវត្ថុ និងធនធានមនុស្ស។ foodpanda ក៏មានជារង្វាន់ដល់ក្រុមនិស្សិតដេលប្រគួតឈ្នះលើប្រធានបទនិមួយៗផងដែរ ដូចជា៖  ពានរង្វាន់ វិញ្ញាបនបត្រ ទឹកប្រាក់ចំនួន 2,000,000រៀល គូប៉ុនកម្មង់អាហារ ៦ ខែដោយឥតគិតថ្លៃ សមាជិកភាព pandapro ៦ខែ និងរង្វាន់ជាច្រើនទៀត។ ជាលទ្វផលក្រុមនិស្សិតមកពីសាលា CamEd Business School បានប្រគួតឈ្នះលើប្រធានបទផ្នែកហិរញ្ញវត្ថុ និងក្រុមនិស្សិតមកពីសាលកវិទ្យាល័យជាតិគ្រប់គ្រង បានប្រគួតឈ្នះលើប្រធានបទផ្នែកទីផ្សារ និងធនធានមនុស្ស។ លោក កាន់ ឈុនណាត ប្រធានផ្នែកទំនាក់ទំនង បានមានប្រសាសន៍ថា ក្រុមហ៊ុន foodpanda មានឆន្ទៈក្នុងការផ្តល់ឱកាសដល់និស្សិត ដោយផ្សាភ្ជាប់រវាងទ្រឹស្តីដែលសិក្សានៅសាលា ជាមួយនិងការអនុវត្តជាក់ស្តែងនៅកន្លែងការងារ។ នៅឆ្នាំ២០២៤ខាងមុខនេះ ក្រុមហ៊ុននឹងបន្តធ្វើកម្មវិធីនេះជាមួយគ្រឹះស្ថានឧត្តមសិក្សាជាច្រើនផ្សេងទៀត ក្នុងន័យរួមចំណែកក្នុងវិស័យអប់រំ ជាពិសេសអភិវឌ្ឍធនធានមនុស្សក្នុងប្រទេសកម្ពុជាផងដែរ។ សម្រាប់សាកលវិទ្យាល័យនានាដែលចាប់អារម្មណ៍ចូលរួមក្នុងរដូវកាលទី២ សូមទាក់ទងលោក កាន់ ឈុនណាត ប្រធានផ្នែកទំនាក់ទំនង តាមរយៈអ៊ីមែល៖ chhunnat.kan@foodpanda.com.kh ឬលេខទូរស័ព្ទ៖ +855 78 555 833។ សម្រាប់ព័ត៌មានបន្ថែមអំពីក្រុមហ៊ុន foodpanda សូមចូលទៅកាន់គេហទំព័រ ៖www.foodpanda.com.kh ឬទំនាក់ទំនងចុះឈ្មោះជាដៃគូដឹកជញ្ជូនក្រុមហ៊ុន foodpanda តាមរយៈ ៖https://rider.foodpanda.com.kh/៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-29T00:55:33.131Z", "category": "PR", "views": 167, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
មូលនិធិអភិវឌ្ឍន៍ជំនាញ បានរៀបចំកិច្ចប្រជុំក្រុមប្រឹក្សាបរធនបាលលើកទី ១ បន្ទាប់ពីប្រែក្លាយជាបរធនបាលថ្មីៗនេះ	https://business-cambodia.com/articles/skills-development-fund-holds-first-board-of-governors-meeting-after-recent-becoming-governors	បន្ទាប់ពីបានប្រែក្លាយជាបរធនបាល (Trust Fund) តាមរយៈ អនុក្រឹត្យលេខ ៩៧ អនក្រ.បក ចុះថ្ងៃទី ១៨ ខែ ឧសភា ឆ្នាំ ២០២៣ មូលនិធិអភិវឌ្ឍន៍ជំនាញ (ម.អ.ជ.) បានរៀបចំកិច្ចប្រជុំលើកទី ១ របស់ក្រុមប្រឹក្សាបរធនបាល កាលពីថ្ងៃទី ២៧ ខែ កក្កដា ឆ្នាំ ២០២៣ នៅទីស្ដីការក្រសួងសេដ្ឋកិច្ច និងហិរញ្ញវត្ថុ ក្នុងគោលបំណងដើម្បីពិនិត្យសមិទ្ធផលការងារសំខាន់ៗ ព្រមទាំង កំណត់ទិសដៅយុទ្ធសាស្ត្រ និងសម្រេចលើផែនការការងារអាទិភាពសម្រាប់ឆមាសទី ២ នៃឆ្នាំ ២០២៣ ។ កិច្ចប្រជុំនេះត្រូវបានរៀបចំឡើង ក្រោមអធិបតីភាពដ៏ខ្ពង់ខ្ពស់របស់ ឯកឧត្តមបណ្ឌិត ផាន់ ផល្លា រដ្ឋលេខាធិការ នៃក្រសួងសេដ្ឋកិច្ច និងហិរញ្ញវត្ថុ និងជាប្រធានក្រុមប្រឹក្សាបរធនបាល នៃ ម.អ.ជ. និងមានការចូលរួមពីអនុប្រធាន និងសមាជិក ចំនួន ០៩ រូបផ្សេងទៀត មកពី ទីស្តីការគណៈរដ្ឋមន្ត្រី, ក្រសួងការងារ និងបណ្តុះបណ្តាលវិជ្ជាជីវ:, ក្រសួងអប់រំ យុវជន និងកីឡា, ឧត្តមក្រុមប្រឹក្សាសេដ្ឋកិច្ចជាតិ,  ក្រុមប្រឹក្សាអភិវឌ្ឍន៍កម្ពុជា, សហព័ន្ធនិយោជក និងសមាគមពាណិជ្ជកម្មកម្ពុជា, សហព័ន្ធឧស្សាហកម្មយានយន្តកម្ពុជា, សមាគមវាយនភណ្ឌ សម្លៀកបំពាក់ ស្បែកជើង និងផលិតផលធ្វើដំណើរនៅកម្ពុជា,  និងសហព័ន្ធទេសចរណ៍កម្ពុជា។ ជាសាវតា រាជរដ្ឋាភិបាលកម្ពុជាបានមើលឃើញ និងទទួលស្គាល់ថាការបណ្តុះបណ្តាលជំនាញដល់ប្រជាពលរដ្ឋ និងអោយត្រូវនឹងតម្រូវការសេដ្ឋកិច្ចជាតិទាំងបរិមាណ និងគុណភាព ជាគោលដៅអាទិភាពសម្រាប់រាជរដ្ឋាភិបាល ក្នុងការពង្រឹង និងពង្រីកមូលដ្ឋានគ្រឹះសេដ្ឋកិច្ចជាតិ ក៏ដូចជាធានាចីរភាពកំណើនសេដ្ឋកិច្ចជាតិ ដើម្បីបង្កើតការងារប្រកបដោយជំនាញ និងមានបៀវត្សន៍ខ្ពស់ដល់ពលរដ្ឋកម្ពុជា។ អនុឡោមតាមគោលដៅជាយុទ្ធសាស្ត្រនេះ រាជរដ្ឋាភិបាលបានប្រែក្លាយគម្រោងសាកល្បងមូលនិធិអភិវឌ្ឍជំនាញ ដែលបានបង្កើតតាំងពីខែមីនា ឆ្នាំ២០១៨ អោយទៅជាបរធនបាល (Trust Fund) ដែលមានឈ្មោះថា មូលនិធិអភិវឌ្ឍន៍ជំនាញ (ម.អ.ជ.) កាលពីខែ ឧសភា ឆ្នាំ២០២៣ នេះ។  ម.អ.ជ. មានចក្ខុវិស័យ ក្លាយខ្លួនជាថ្នាលហិរញ្ញប្បទានប្រកបដោយទំនុកចិត្តបំផុត ក្នុងការអភិវឌ្ឍជំនាញអោយត្រូវនឹងតម្រូវការឧស្សាហកម្ម ប្រកបដោយប្រសិទ្ធភាព និងចីរភាព ដើម្បីចូលរួមសម្រេចអោយបាននូវចក្ខុវិស័យឆ្នាំ ២០៣០ និង ២០៥០ របស់រាជរដ្ឋាភិបាល ។ ម.អ.ជ បានផ្តល់ថវិកាបដិភាគសម្រាប់គម្រោងបណ្តុះបណ្តាលជំនាញសរុបចំនួន ១០០ គម្រោង  ដែលមានថវិកាបដិភាគ ៥,៩ លានដុល្លារ (ស្នើនឹង ៥០%នៃថ្លៃបណ្តុះបណ្តាលសរុបប្រមាណ ១១,៧ លានដុល្លារ) និងសិក្ខាកាមសរុបចំនួន ១១ ៣០៩ នាក់ (ក្នុងនោះ ៤ ១៤៤ ឬ ៣៧% ជាស្ត្រី) ក្នុងរយៈពេល ៥ ឆ្នាំកន្លងមកនេះ ។ នៅក្នុងកិច្ចប្រជុំលើកទី ១ របស់ក្រុមប្រឹក្សាបរធនបាល ឯកឧត្តមបណ្ឌិត ផាន់ ផល្លា បានលើកឡើងថា “ការអភិវឌ្ឍជំនាញ ប្រកបដោយគុណភាព ហើយត្រូវនឹងតម្រូវការទីផ្សារ គឺជាកត្តាគន្លឹះក្នុងការទាក់ទាញវិនិយោគ និងពន្លឿនការអភិវឌ្ឍសេដ្ឋកិច្ច និងសង្គមជាតិ។ ដូចនេះ មូលនិធិអភិវឌ្ឍន៍ជំនាញ នឹងចូលរួមជាមួយដៃគូពាក់ព័ន្ធ ជាពិសេសវិស័យឯកជន ដើម្បីកសាងធនធានមនុស្ស ដែលមានចំណេះ និងជំនាញខ្ពស់ ក្នុងគោលដៅបង្កើនមានភាពប្រកួតប្រជែងរបស់កម្ពុជា និងប្រែក្លាយសេដ្ឋកិច្ចកម្ពុជាពីសេដ្ឋកិច្ចអតិពលកម្ម ទៅជាសេដ្ឋកិច្ចផ្អែកលើជំនាញ”។ ក្រោយពីបានពិភាក្សាយ៉ាងផុះផុល ក្រុមប្រឹក្សាបរធនបាលបានអនុម័តលើកិច្ចការចម្បងៗដូចខាងក្រោម៖ ១). គោលការណ៍គ្រឹះ ដើម្បីតម្រង់ការងាររបស់ ម.អ.ជ. រួមមាន៖ ១). ជំរុញការបណ្តុះបណ្តាលជំនាញឱ្យត្រូវនឹងតម្រូវការ (Demand-driven) ២). ធានា និងបង្កើនតម្លៃនៃលុយ (Value for Money) ៣). បំពេញការងារដោយផ្អែកលើលទ្ធផល (Performance-based) ២). ការរៀបចំ និងប្រព្រឹត្តទៅ នៃអង្គភាពប្រតិបត្តិ ម.អ.ជ ដែលដឹកនាំដោយនាយកប្រតិបត្តិ ត្រូវមានវិជ្ជាជីវៈ (lean and professional organization) ដែលអាចទាក់ទាញអ្នកមានទេពកោសល្យ និងបំពេញកិច្ចការប្រកបដោយប្រសិទ្ធិភាពជាមួយវិស័យឯកជន និងក្រសួង ស្ថាប័នពាក់ព័ន្ធ។ ៣). ការរៀបចំនីតិវិធីគ្រប់គ្រងប្រតិបត្តិការរួម (SOP)ដោយផ្អែកលើបទពិសោធន៍កន្លងមក និងនិយាមអន្តរជាតិ ។ ៤). ផែនការកម្មវិធីអាទិភាព និងផែនការថវិកាសម្រាប់ឆមាសទី២ ឆ្នាំ ២០២៣ ដើម្បីសម្រេចបានចក្ខុវិស័យ និងបេសកកម្មរបស់  ម.អ.ជ. ។ ជាទីបញ្ចប់ ឯកឧត្តមបណ្ឌិត ផាន់ ផល្លា បានស្នើសុំឱ្យឯកឧត្តម លោកឧកញ៉ា លោកបណ្ឌិត ដែលជាអនុប្រធាន និងសមាជិកក្រុមប្រឹក្សាបរធនបាលទាំងអស់ចូលរួមជ្រុំជ្រែង, ជំរុញ និងសម្របសម្រួលការងារអាទិភាពរបស់ ម.អ.ជ. ជាពិសេសផ្តល់កិច្ចសហការដល់អង្គភាពប្រតិបត្តិ ម.អ.ជ. ដែលដឹកនាំដោយនាយកប្រតិបត្តិក្នុងកិច្ចសហប្រតិបត្តិការជាមួយក្រសួង ស្ថាប័នរាជរដ្ឋាភិបាល និងវិស័យឯកជន ។	{ "spider_name": "businesscambodia", "scrape_at": "2025-06-14_19:40:21", "date_created": "2023-07-29T00:31:35.196Z", "category": "PR", "views": 193, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
អគ្គនាយកដ្ឋានគយ និងរដ្ឋាករកម្ពុជា ប្រកាសដាក់ជួលបន្ទប់ការិយាល័យដែលទំនេរនៅក្នុងអគាររបស់ខ្លួន	https://business-cambodia.com/articles/general-department-of-customs-and-excise-bullding	នៅថ្ងៃទី២៨ ខែកក្កដា ឆ្នាំ២០២៣ នេះ អគ្គនាយករដ្ឋានគយ និងរដ្ឋាករកម្ពុជា បានប្រកាសដាក់ជួលបន្ទប់ការិយាល័យ ដែលទំនេរនៅក្នុងអគារថ្មីរបស់ខ្លួន ដែលមានទីតាំងស្ថិតនៅបណ្ដោយ មហាវិថីព្រះនរោត្តម សង្កាត់ផ្សារថ្មីទី១ ខណ្ឌដូនពេញ រាជធានីភ្នំពេញ។ យោងតាមការចុះផ្សាយនៅលើហ្វេសប៊ុកផេកផ្លូវការ របស់អគ្គនាយកដ្ឋានគយ និងរដ្ឋាករកម្ពុជា បានបញ្ជាក់ឲ្យដឹងថាទីតាំងអគារសម្រាប់ជួលនេះមានដូចជា បន្ទប់ការិយាល័យ អាហារដ្ឋាន ភោជនីយដ្ឋាន ស្កាយបា និង កន្លែងហាត់ប្រាណ ស្ទីម សូណា។ អគ្គនាយដ្ឋានគយបន្ដថា ទីតាំងជួលនេះគឺស្ថិតនៅចំកណ្ដាលទីក្រុងភ្នំពេញតែម្ដង ដែលមានបរិយាកាស និងទេសភាពស្រស់ស្អាត ព្រមទាំងផាសុខភាព និងសុវត្ថិភាពថែមទៀតផង។ សម្រាប់ព័ត៌មានលម្អិតទាក់ទងនឹងការដាក់ជួលបន្ទប់ការិយាល័យនៅក្នុងអគារនេះ សូមទាក់ទងទៅកាន់អគ្គនាយករដ្ឋានគយ និងរដ្ឋាករកម្ពុជានេះ តាមរយៈលេខទូរស័ព្ទ៖ 012 827 867 / 012 525 588។  សូមជម្រាបថា អគាររដ្ឋបាលអគ្គនាយករដ្ឋានគយ និងរដ្ឋាករកម្ពុជា នេះ មានកម្ពស់ចំនួន ៣៥ ជាន់ (ដោយមិនគិតជាន់ក្រោមដី២ជាន់)  ឬស្មើនឹងប្រមាណ ១២០ ម៉ែត្រ មានបណ្តោយប្រវែង ៥៤ម៉ែត្រ និងទទឹងប្រវែងជាង ២៦ម៉ែត្រ។ អគារនេះត្រូវបានសម្ពោធដាក់ឲ្យប្រើប្រាសកាលពីខែធ្នូ ឆ្នាំ២០២១ កន្លងទៅ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T11:30:11.850Z", "category": "ព័ត៌មានថ្មីៗ", "views": 226, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អាល្លឺម៉ងបើកវគ្គបណ្តុះបណ្តាលជំនាញពិសេសដល់កូនខ្មែរ លើផ្នែកអភិរក្សថ្មប្រាសាទបុរាណ	https://business-cambodia.com/articles/apsara-national-authority-	បន្តិចទៀតកូនខ្មែរនឹងមានសមត្ថភាពអាចជួសជុលនិងអភិរក្សថ្មប្រសាទខ្មែរបានដោយខ្លួនឯង ខណៈបច្ចុប្បន្ននេះ គ្រូបង្រៀនអាល្លឺម៉ង់កំពុងខិតខំយ៉ាងខ្លាំង ក្នុងការជួយបណ្ដុះបណ្ដាលជំនាញដល់សិក្ខាកាមខ្មែរចំនួន២០រូប ដើម្បីឱ្យក្លាយទៅជាអ្នកជំនាញផ្នែកអភិរក្សថ្មប្រាសាទបុរាណនៅក្នុងរមណីយដ្ឋានអង្គរ ខេត្តសៀមរាប នៅពេលអនាគតខាងមុខ។ យោងតាមការចេញផ្សាយរបស់ អាជ្ញាធរជាតិអប្សរាបានឱ្យដឹងថា គ្រូបង្រៀនជនជាតិអាល្លឺម៉ង់ កញ្ញា Helen Jacobsen មានប្រសាសន៍ក្នុងពេលដែលនាំសិក្ខាកាមចុះអនុវត្តន៍ផ្ទាល់នៅការដ្ឋានថា កញ្ញាកំពុងប្រឹងប្រែងបង្រៀនកូនខ្មែរឱ្យចេះលាងសម្អាតថ្មប្រាសាទបុរាណ ចេះបន្សាបជាតិអំបិលចេញពីថ្ម ព្រមទាំងចេះជំនាញពង្រឹងថ្មប្រាសាទបុរាណឱ្យរឹងមាំឡើងវិញផង។   កញ្ញា Helen Jacobsen មានប្រសាសន៍ទៀតថា ជំនាញអភិរក្សថ្មប្រាសាទបុរាណនេះ មានដូចជា ការលាងសម្អាតថ្មដោយប្រើទឹក និងការលាងដោយប្រើសារជាតិគីមីជាដើម។ សិក្ខាកាមខ្មែរចំនួន២០រូប ដែលជ្រើសរើសចេញពីបុគ្គលិក និងមន្ត្រីនៃអាជ្ញាធរជាតិអប្សរាមកពីតាមបណ្ដាផ្នែកនានានោះ កំពុងប្រឹងប្រែងយ៉ាងយកចិត្តទុកដាក់លើជំនាញអភិរក្សថ្មនេះ រយៈពេលជាង១ឆ្នាំមកហើយ។ ខណៈដែលវគ្គបណ្ដុះបណ្ដាលជំនាញផ្នែកអភិរក្សថ្មប្រាសាទបុរាណ ដែលមានរយៈពេលជាង២ឆ្នាំនេះ គឺជាកិច្ចសហប្រតិបត្តិការរវាងស្ថាប័ន GIZ អាល្លឺម៉ង់ជាមួយនិងនាយកដ្ឋានអភិរក្សប្រាសាទ និងបុរាណវិទ្យានៃអាជ្ញាធរជាតិអប្សរា។   សូមបញ្ជាក់ថា កាលពីឆ្នាំ២០១៣ ស្ថាប័ន GIZ អាល្លឺម៉ង់ ធ្លាប់បានសហការជាមួយអាជ្ញាធរជាតិអប្សរាបើកវគ្គបណ្ដុះបណ្ដាលជំនាញអភិរក្សថ្ម ប្រាសាទបុរាណនេះម្ដងមកហើយ ដោយសិក្ខាកាមជំនាន់ទី១នោះ បានក្លាយទៅជាក្រុមអ្នកជំនាញខ្មែរ និងកំពុងយកជំនាញទាំងនេះទៅអនុវត្តន៍ការងារនៅតាមប្រាសាទបុរាណនានាយ៉ាងត្រឹមត្រូវ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T10:35:01.981Z", "category": "ព័ត៌មានថ្មីៗ", "views": 137, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អ្នកជំនាញ បង្ហើបពីកំហុសធំ៦ នាំឱ្យបំណុ.លមានបញ្ហា ធ្លាក់ដល់ដំណាក់កាលវ័ណ្ឌករើខ្លួនលែងរួច	https://business-cambodia.com/articles/6-mistakes-create-bad-debt-by-mr-ngeth-chou	បំណុល ជាពាក្យពីម៉ាត់យ៉ាងខ្លីមានអត្ថន័យល្អនិងមិនល្អអាស្រ័យលើរបៀបដែលអ្នកប្រើប្រាស់វា។ បើប្រើត្រូវលុយរបស់អ្នកនឹងកើនបន្ទុកក៏ស្រាល តែបើខុសវិញអ្នកនឹងវ័ណ្ឌករស់នៅក្នុងបន្ទុកពិបាកគ្មានពេលល្ហើយទេ។   ពាក់ព័ន្ធនឹងបញ្ហានេះដែរ លោក ង៉ែត ជូ អ្នកជំនាញជាន់ខ្ពស់ផ្នែកហិរញ្ញវត្ថុ និងវិនិយោគ បានបង្ហើបពីមូលហេតុចម្បងៗទាំង៦ ដែលនាំឱ្យបំណុលមានបញ្ហា ឈានដល់ដំណាក់កាលវ័ណ្ឌកគឺ៖   ១. ការប្រើប្រាស់បំណុលមិនចំគោលដៅក្នុងការបង្កើនចំណូល៖ មនុស្សមួយចំនួនឃើញគេខ្ចីលុយយកមកប្រើស្រួលៗ ក៏ចង់ខ្ចីយកមកបំពេញតម្រូវការរបស់ខ្លួនឯងដែរ។ ពេលខ្លះខ្ចីគេយកមកទិញរបស់របរ ឬធ្វើនេះធ្វើនោះ ដែលមិនមែនជាច្រកបង្កើតចំណូល នាំឱ្យបំណុលក្លាយជាបន្ទុកព្រោះគ្មានលទ្ធភាពរកលុយសងគេវិញ។ បំណុលដែលល្អគឺការខ្ចីយកទៅចំណាយលើរឿងណាដែលបង្កើនចំណូល កាន់តែល្អគឺបង្កើនលុយឱ្យលើសពីការប្រាក់នៃកម្ចីនោះថែមទៀត។   ២. ការប្រើបំណុលដែលមានថ្លៃដើមខ្ពស់៖ បំណុលមានថ្លៃដើមខ្ពស់គឺមានន័យថាវាមានការប្រាក់ខ្ពស់ ឬកំរៃសេវាផ្សេងទៀតរៀងថ្លៃ។ ពេលការប្រាក់ខ្ពស់ពេក វាអាចនាំឱ្យយើងងាយនឹងវ័ណ្ឌកព្រោះផលចំណេញពីការប្រើប្រាស់បំណុល ទាបជាងការប្រាក់។ ឧទាហរណ៍ថា យើងខ្ចីបំណុលដែលមានការប្រាក់ ៣០%ក្នុងមួយឆ្នាំ យកលុយនោះទៅវិនិយោគក្នុងអាជីវកម្ម ប៉ុន្តែរបរនោះផ្ដល់ផលចំណេញត្រឹម១០% គិតមើលទៅចំណេញឬខាត?   ៣. ការខ្ចីបុលពីច្រើនប្រភព ជាពិសេសកម្ចីក្រៅផ្លូវការ៖ កម្ចីដែលស្ថិតនៅក្រៅប្រព័ន្ធធនាគារ ដូចជាការប្រើបុលឯកជន លេងតុងទីន ឬការទិញរំលស់ផ្ទះដោយផ្ទាល់ជាមួយបុរី មានការប្រាក់ច្រើន និងហានិភ័យខ្ពស់ខ្លាំង។ វាអាចរុញយើងឱ្យធ្លាក់ក្នុងស្ថានភាពការប្រាក់ស្មើដើម រំលស់រាប់ឆ្នាំមិនរួចថ្លៃការប្រាក់ជាដើម។   ៤. ការប្រើបំណុលរយៈពេលខ្លីដើម្បីវិនិយោគរយៈពេលវែង៖ កម្ចីរយៈពេលខ្លីមានការប្រាក់ខ្ពស់ វាមិនសមឱ្យយើងយកលុយនោះទៅបណ្ដាក់ទុនវិនិយោគរយៈពេលវែងឡើយ។ លុយដែលទុកកាន់តែយូរវាកាន់តែខាតថ្លៃដើម ហេតុនេះទោះបីជាអ្នកចំណេញពីការវិនិយោគរាប់ឆ្នាំនោះច្រើន ក៏វាមិនរួចថ្លៃការប្រាក់ដែលចំណាយឡើយ។ ហើយបើចំណូលអ្នកមិនទៀងទៀត វាអាចរុញឱ្យវ័ណ្ឌក៏ព្រោះតែគ្មានលទ្ធភាពសងបំណុលគេថែមទៀត។   ៥. ការខ្ចីបុលច្រើនហួសលទ្ធភាពសង៖ ពេលខ្លះស្គាល់ពីតម្រូវការរបស់ខ្លួនឯង ប៉ុន្តែមិនស្គាល់លទ្ធភាពដែលខ្លួនមាន។ ការដែលប្រើកម្ចីដើម្បីបំពេញតម្រូវការ ប៉ុន្តែមិនមើលសមត្ថភាព អាចអូសមនុស្សឱ្យធ្លាក់ទៅក្នុងបំណុលជ្រៅ ព្រោះតែគ្មានលទ្ធភាពទប់ទល់ជាមួយនឹងទំហំបង់ប្រចាំខែ នាំឱ្យឈានទៅរកការខ្ចីបុលខាងក្រៅដើម្បីដោះទាល់ នេះគេហៅថាបំណុលជាន់បំណុល។    ៦. មិនបានកត់ត្រា ឬគ្រប់គ្រងចំណូល-ចំណាយអោយបានច្បាស់លាស់៖ ការដែលគ្មានវិន័យលើលុយកាក់ នឹងនាំឱ្យមានបញ្ហាលុយកាក់។ ហើយបើសិនយើងខ្វះវិន័យស្របពេលជាប់បំណុលថែមទៀតនោះ ច្បាស់ណាស់ ហ៊ានតែចំណូលធ្លាក់ទាបបន្តិច ចង់មិនចង់វានឹងរុញយើងឱ្យធ្លាក់ក្នុងអន្លង់បំណុលរុំកោះជាក់ជាមិនខាន៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T10:29:44.410Z", "category": "ហិរញ្ញវត្ថុ", "views": 326, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
លោក កែវ សុភក្តិ បង្ហើបក្បួនធ្វើការទាំង៤ អាចប្រែខ្លួនពីបុគ្គលិក ក្លាយជាថៅកែ ក្នុងរយៈពេលខ្លី	https://business-cambodia.com/articles/ceo-of-spring-education-center-share-how-to-become-a-good-leader-in-business-	ពីអតីតគ្រូបង្រៀនភាសាអង់គ្លេស លោក កែវ សុភក្តិ អាចប្រែខ្លួនពីបុគ្គលិកមកធ្វើជាថៅកែ ដែលអាចបង្កើតមជ្ឈមណ្ឌលភាសាមួយ ឱ្យរីកចម្រើនបានលឿនរហ័ស ដោយទាញសិស្សឱ្យមកសិក្សាបានជាង៣០០០នាក់ ត្រឹមរយៈពេល៦ខែ។   ថ្លែងប្រាប់អំពីបទពិសោធន៍ផ្ទាល់ខ្លួន ដើរលើវិស័យអប់រំអស់រយៈពេលជិត១៥ឆ្នាំ អគ្គនាយកវ័យ៤៣ឆ្នាំរូបនេះបានឱ្យដឹង បុគ្គលិកម្នាក់អាចក្លាយខ្លួនជាទ្រព្យរបស់ក្រុមហ៊ុនឬជាថៅកែខ្លួនឯង គឺត្រូវប្រកាន់ខ្ជាប់នូវច្បាប់មាសទាំង៤នេះ ដែលមនុស្សគ្រប់រូបសុទ្ធតែអាចធ្វើបាន ឱ្យតែដាក់ចិត្តដាក់កាយ ចាយទាំងជីវិតដើម្បីគោលដៅ។   ១. ធ្វើការឱ្យដូចជារបស់ខ្លួនឯង   អ្នកដឹកនាំរូបនេះបានឱ្យដឹងថាការងារគឹមានដំណាក់កាល២ គឺទី១តំណែងបុគ្គលិកធម្មតា និងទី២តំណែងអ្នកគ្រប់គ្រង ដូច្នេះទំនួលខុសត្រូវ និងបន្ទុកការងារគឺមានលក្ខណៈផ្សេងគ្នា អត្តចរិតនិងការលះបង់ការមានកម្រិតខុសគ្នាផងដែរ។   បច្ចុប្បន្ននេះក្នុងនាមជាបុគ្គលម្នាក់មានបុគ្គលិកច្រើននាក់ដែលនៅក្រោមដំបូលជាមួយ លោកបានបន្តឱ្យដឹងថា "ជាមធ្យមបើបុគ្គលិកម្នាក់គាត់ចាយពេល៨ម៉ោង ក្នុង១ថ្ងៃនៅកន្លែងការងារ កម្រិតនៃការផ្តោតគឺអាចមានចន្លោះពី៦-៧ម៉ោង ហើយបុគ្គលិកដែលមានតំណែងជាអ្នកគ្រប់គ្រងចាយពេលប្រមាណជា៩-១០ក្នុង១ថ្ងៃ និងអាចផ្តោតបានចន្លោះពី៨-៩ម៉ោង ជួនកាលអាចធ្លាយដល់ពេលសៅរ៏អាទិត្យទៀត"។   ដោយឡែកបើធ្វើថៅកែខ្លួនឯងតែម្តងគឺធ្វើការគ្មានពេលគ្មានវេលាទេ ពោលគឺមួយថ្ងៃពី១២ ទៅ១៤ម៉ោងក៏មានដែរ ហើយក៏គ្មានពេលវេលាសៅរ៍អាទិត្យតែម្តង។   ទន្ទឹមគ្នានេះដែរហេតុផលដែលធ្វើឱ្យបុគ្គលិកម្នាក់ៗមានលទ្ធផល មានតំណែង មានសមត្ថភាព គឺវាដើរទៅតាមកម្រិតដែលគាត់ផ្តោត និងការលះបង់ពេលវេលារបស់គាត់ចំពោះកិច្ចការដែលគាត់កំពុងធ្វើ។   ២. កុំឈប់រៀនសូត្រ   ការរៀនមាន៣ផ្លូវពេលយើងនៅក្នុងសាលាគឺការអាន ការស្តាប់ និងការមើល។ ប៉ុន្តែពេលយើងចេញប្រឡូកក្នុងសង្គមជាក់ស្តែងគឺ យើងរៀនអំពីការធ្វើជាក់ស្តែង ខុសខ្លះត្រូវខ្លះ គឺត្រូវតែរៀនធ្វើទើបយើងរីកចម្រើន ដូច្នេះពេលនៅជាបុគ្គលិកគេ បើអនាគតចង់ធ្វើថៅកែខ្លួនឯងក្រៅពីប្រឹងធ្វើការ គួប្បីដាក់ខ្លួនរៀនសូត្រជានិច្ច។   ឧទាហរណ៍ជាក់ស្តែងនៅពេលដែលយើងកាន់តួនាទីណាមួយ យើងត្រូវរៀនសំលៀងជំនាញមួយនោះឱ្យមុតស្រួច និងត្រូវចេះសម្លឹងមើលថាតើផ្នែកផ្សេងៗដែលក្រុមហ៊ុនមួយកំពុងធ្វើការគេធ្វើយ៉ាងម៉េចខ្លះ គេត្រូវការអភិវឌ្ឍន៍ជំនាញអ្វីខ្លះ ពោលគឺរៀនពង្រីកចំណេះ សម្រួចជំនាញ ពង្រឹងសមត្ថភាព។   ៣. បណ្តុះនិស្ស័យ   ភាពខាងក្នុងរបស់មនុស្សម្នាក់ៗគឺសំខាន់ ដែលអត្តចរិតគឺពិតជាអាចបញ្ជាក់ពីភាពជាអ្នកដឹកនាំរបស់មនុស្សម្នាក់ហើយឬនៅ ពោលគឺជាមនុស្សដែលអាចដឹកនាំគេបាន ចេះឱ្យផងនិងចេះទទួលយកផង។   ដូច្នេះហើយការបណ្តុះនិស្ស័យនិងអត្តចរិតខ្លួនយើង ឱ្យមានភាពអត់ធ្មត់ខ្ពស់ យោគយល់ សហការ ចេះដោះស្រាយបញ្ហា មានផ្នត់គំនិតរឹងមាំ វិជ្ជមាននិងមានទំនួលខុសត្រូវខ្ពស់ ទើបយើងអាចក្លាយជាថៅកែល្អ មេដឹកនាំល្អម្នាក់បាន នាពេលអនាគតដែលយើងចេញទៅរកស៊ីខ្លួនឯង។   ៤. ជំនាញមេ   “ Master Skill” គឺជាជំនាញដែលយើងអាចចេះច្បាស់ជាងគេ ពូកែជាងគេ និងជាចំណុចខ្លាំងរបស់យើងតែម្តងជាពិសេសភាពជាអ្នកដឹកនាំក្រុមការងារ និងរបៀបគ្រប់គ្រងមនុស្ស ពោលគឺចេះមើលមនុស្ស ជ្រើសនិងដាក់មនុស្សឱ្យត្រូវតំណែង មានគោលដៅសម្លឹងបានវែងឆ្ងាយ ចេះប្រមូលទិន្នន័យមុនសម្រេចចិត្ត ពូកែត្រួតពិនិត្យនិងកែលម្អការងារជាដើម។   មានពាក្យមួយគេនិយាយថាការគ្រប់គ្រងគឺត្រូវតែធ្វើរឿងឱ្យត្រឹមត្រូវ តែភាពជាអ្នកដឹកនាំគឺធ្វើរឿងដែលត្រឹមត្រូវ ដូច្នេះការច្របាច់បញ្ចូលគ្នារវាងរឿង២នេះបាន ចេះកាចចេះស្លូត គឺយើងនឹងក្លាយជាថៅកែដែលខ្លាំង មានបុគ្គលិកគោរពស្រឡាញ់ច្រើន ក្រុមហ៊ុនរីកចម្រើនទៅមុខជាលំដាប់។   ដូច្នេះបើក្នុងនាមជាបុគ្គលិកមា្នក់ដែលមានគោលដៅអនាគតចង់វិវត្តន៍ខ្លួនក្លាយជាថៅកែដោយខ្លួនឯង អាចដឹកនាំអ្នកដទៃ គឺត្រូវដាក់ចិត្តធ្វើការងារដែលខ្លួនស្រឡាញ់ ឱ្យអស់ពីពោះ ធ្វើឱ្យដូចជាអាជីវកម្មរបស់ខ្លួនឯង កុំកំណត់តួនាទីឱ្យខ្លួនឯងថាត្រឹមជាបុគ្គលិកធម្មតាម្នាក់ រៀនជំនាញសហគ្រិនភាព បណ្តុះឧបនិស្ស័យជាមេដឹកនាំឆ្នើម និងមានជំនាញច្បាស់លាស់មួយដែលជាចំណុចខ្លាំងរបស់ខ្លួនឯង ចង់មិនចង់ឱ្យតែអ្នកមានផែនការ មានគោលដៅចេញធ្វើថៅកែ អ្នកនឹងក្លាយជាថ្នាក់ដឹកនាំឆ្នើមមួយរូបជាមិនខាន។   សូមជម្រាបផងដែរថា លោក កែវ សុភក្តិ គឺជាអគ្គនាយកនៃមជ្ឈមណ្ឌលអប់រំ ស្រ្ពីង (Spring Education Center) ដែលជាសាលាភាសា និងជំនាញដែលបណ្តុះបណ្តាលភាសាចិនទូទៅ ភាសាអង់គ្លេសទូទៅ ភាសាអង់គ្លេសសម្រាប់ពាណិជ្ជកម្ម និងជំនាញផ្សេងៗ ។   ខណៈបច្ចុប្បន្ននេះមានសិស្សប្រមាណជាង៣០០០នាក់កំពុងតែសិក្សា និងបុគ្គលិក រួមទាំងលោកគ្រូអ្នកគ្រូជាង៦០នាក់ ដែលមានវេនសិក្សាដ៏សម្បូរបែប ទាំងថ្នាក់ពេញម៉ោង ក្រៅម៉ោង និងថ្នាក់ចុងសប្តាហ៍ ដែលផ្តល់ជាពិសេសសម្រាប់សិស្សវិទ្យាល័យ និស្សិតមហាវិទ្យាល័យ បុគ្គលិកក្រុមហ៊ុន ក៏ដូចជាអ្នកជំនួញដែលចង់បំប៉នចំណេះដឹងបន្ថែមផងដែរ៕   សម្រាប់ព័ត៌មានបន្ថែមអាចទំនាក់ទំនងតាមរយៈលេខទូរស័ព្ទ  087 383 833 ឬ Facebook Page Spring Education Center  ដើម្បីស្វែងរកព័ត៌មានអំពីការសិក្សា អាហារូបករណ៍ និងឱកាសជានិស្សិតហាត់ការផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T10:11:54.155Z", "category": "ភាពជាអ្នកដឹកនាំ", "views": 215, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់ឲ្យកូនមានអនាគតត្រូវបង្រៀន! រឿង៤ទាក់ទងនឹងលុយអ្នកគួរបង្រៀនកូនបើចង់កូនមានអនាគតល្អ	https://business-cambodia.com/articles/money-lessons-you-should-teach-your-kids	ឪពុកម្ដាយមានតួនាទីសំខាន់ក្នុងការចិញ្ចឹមបីបាច់កូនឲ្យបានត្រឹមត្រូវ បើចង់ឲ្យកូនពួកគាត់ក្លាយជាមនុស្សធនធានដ៏ល្អម្នាក់នៅក្នុងសង្គម។  ក្នុងនោះដែរការបង្រៀនទាក់ទងនឹងរឿងលុយកាក់គឺជារឿងសំខាន់ដែលអ្នកគួរបង្រៀនកូនដើម្បីឲ្យពួកគាត់មានទម្លាប់ក្នុងការចាត់ចែងលុយកាក់តាំងពីក្មេងហើយអនាគតទៅងាយនឹងអាចកសាងភាពមានបាននៅក្នុងជីវិត  ជុំវិញរឿងលុយកាក់ ខាងក្រោមនេះគឺជាមេរៀនផ្នែកលុយកាក់ដែលឪពុកម្ដាយគួរបង្រៀនកូនៗ បើចង់ឲ្យពួកគាត់កាន់តែមានទំនុកចិត្តនិងអាចកសាងភាពមានបានក្នុងជីវិត។ ១. លុយនិងការងារ ត្រូវបង្រៀនពួកគាត់ឲ្យដឹងថាលុយគឺបានមកពីការធ្វើការមិនមែនបានមកពីអ្នកដទៃឬរដ្ឋាភិបាលនោះទេ។ ដូច្នេះពីក្មេងកូនរបស់អ្នកត្រូវដឹងពីទំនាក់ទងនឹងរវាងលុយនិងការងារ។ ត្រង់នេះបើអាចអ្នកកុំផ្ដល់លុយឲ្យកូនស្រួលៗប្រចាំសប្ដាហ៍ តែត្រូវផ្ដល់ការងារខ្លះៗឲ្យពួកគាត់ធ្វើ ហើយផ្ដល់ប្រាក់ឲ្យពួកគាត់នូវការងារដែលពួកគាត់បានធ្វើ។ ការធ្វើបែបនេះធ្វើឲ្យពួកគាត់ដឹងថាទាល់តែប្រឹប្រែងធ្វើការទើបអាចទទួលបានចំណូលលុយកាក់នេះ។ ២. សន្សំលុយ  បង្រៀនកូនតាំងពីក្មេងឲ្យពួកគាត់ចេះសន្សំដើម្បីទុកទិញរបស់អ្វីមួយដែលពួកគាត់ចង់បាន។ ត្រង់នេះដែរមិនថាពួកគាត់ចង់បានអ្វីក៏ដោយ អ្នកគួរលើកទឹកចិត្តសន្សំលុយឲ្យគ្រប់សិនចាំរបស់ទាំងនោះ។ ការធ្វើបែបនេះគឺដើម្បីបណ្ដុះទម្លាប់សន្សំលុយសម្រាប់គោលដៅអនាគតរបស់គាត់។ ឧទាហរណ៍បើគាត់ចេះសន្សំលុយទុកទិញរបស់លេងនោះអនាគតគាត់នឹងដឹងពីរបៀបសន្សំលុយសម្រាប់ចាប់ផ្ដើមរកស៊ីនិងវិនិយោគ។ ៣. ចំណាយលុយ  អនុញ្ញាតឲ្យកូនរបស់អ្នករីករាយជាមួយលុយក៏ដូចជាបទពិសោធន៍តាមរយៈការចំណាយលុយលើអ្វីមួយដោយប្រើប្រាស់លុយដែលពួកគាត់បានសន្សំ។ ប្រសិនបើអ្នកគិតតែពីឲ្យពួកគាត់សន្សំដោយមិនឲ្យពួកគាត់ចំណាយលុយដើម្បីរីករាយទេនោះ ពេលធំឡើងកូនរបស់អ្នកអាចនឹងវេទនា។ ជាពិសេសបើពីក្មេងឲ្យគាត់សន្សំមិនបានចំណាយលើអ្វីសោះ ពេលធំឡើងពួកគាត់ក្លាយជាមនុស្សចាយធំក៏ថាបាន។  ៤. បរិច្ឆាគ  យើងរស់នៅក្នុងសង្គមទទួលបានផលចំណេញពីសង្គម ដូច្នេះអ្នកគួរបង្រៀនកូនឲ្យចេះបរិច្ឆាគទៅកាន់សង្គមវិញ ដោយបរិច្ឆាគជាលុយកាក់ សម្ភារនិងចំណេះដឹងជាដើម។ ការបរិច្ឆាគគឺធ្វើឲ្យមនុស្សកាន់តែសប្បាយចិត្តព្រោះពួកគាត់បានធ្វើអំពេលល្អជាមួយមនុស្សនៅក្នុងសង្គមជាពិសេសកាលណាយើងធ្វើអំពើល្អតែងតែទទួលបានផលល្អមកវិញ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T09:56:18.721Z", "category": "ហិរញ្ញវត្ថុ", "views": 1080, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ទឹកចិត្តកូនស្រី! ស្ត្រីវ័យ២៨ឆ្នាំរូបនេះ ជួយដោះបំណុ.លម្តាយ ត្រឹមពេល៩ខែជោគជ័យ តាមវិធីទាំងនេះ	https://business-cambodia.com/articles/liao-help-mother	ក្មេងកំព្រាវ័យ២៨ឆ្នាំ អ្នកនាង Liao ប្រឹងធ្វើការខ្លាំងរកលុយរហូតអាចជួយដោះបំណុលម្តាយ ២៨,០០០ដុល្លារ ចាយពេលត្រឹម៩ខែ ក្នុងអំឡុងពេលជំងឺរាតត្បាតកូវីដ-១៩ បន្ទាប់ពីម្តាយរបស់នាងបានបាត់បង់ការងារ និងគ្មានលទ្ធភាពបង់រំលោះផ្ទះជារៀងរាល់ខែបន្តទៀត។ គ្រាន់តែឮដំណឹងម្តាយកំពុងជួយទុក្ខធំ អ្នកនាង និងស្វាមី ឈ្មោះ Greggory Bollweg បានកាត់បន្ថយការចំណាយមិនសំខាន់ចោលទាំងអស់ដើម្បីសន្សំប្រាក់។ នាងបានចាប់ផ្តើមចុះឈ្មោះបើកគណនីធនាគារសម្រាប់ប្រាក់រង្វាន់គណនីថ្មី និងលក់របស់របរនៅជុំវិញផ្ទះ។ មិនតែប៉ុណ្ណោះ Liao ខិតខំធ្វើការលើសមុនទ្វេដង ដោយនាងបានបន្ថែមម៉ោង និងធ្វើការងារខាងក្រៅបន្ថែមទៀត រហូតអាចរកបាន ១០,០០០ដុល្លារក្នុងមួយខែ លើទឹកដីរដ្ឋកាលីហ្វ័រញ៉ា សហរដ្ឋអាមេរិក។ នៅទីបំផុតអ្នកនាង Liao អាចជួយដោះបំណុលម្តាយបានទាំងស្រុង ដោយបច្ចុប្បន្នអ្នកម្តាយដែលមានឈ្មោះថា Carrie Cheng បានក្លាយទៅជាម្ចាស់ខុនដូពីរបន្ទប់ពេញសិទ្ធនៅ San Diego។ ក្នុងនាមជាកូនស្រីម្នាក់ Liao បានលើកឡើងយ៉ាងដូច្នេះថា៖ «វាមិនច្រើនទេ តែជាប្រាក់ដ៏ល្អបំផុតដែលខ្ញុំមិនធ្លាប់បានចំណាយ ព្រោះវាធ្វើឲ្យម្ដាយរបស់ខ្ញុំសប្បាយចិត្ត»។ «គ្មានអារម្មណ៍ណាដែលអស្ចារ្យ និងធ្វើឲ្យខ្ញុំមានចិត្តសុខស្ងប់ជាងពេលឃើញម្តាយខ្ញុំសប្បាយចិត្តនោះទេ»។ ខាងក្រោមនេះ គឺជារបៀបបែងចែកលុយក្នុងរយៈពេលមួយខែៗ របស់អ្នកនាង Liao៖ ១/. ការវិនិយោគ៖ $2,680 ($1,221 នៅក្នុងគម្រោងទិញភាគហ៊ុននិយោជិត, $733 ក្នុង 401(k), $500 ក្នុង Roth IRA, $226 ក្នុង HSA) ២/. លំនៅដ្ឋាន និងឧបករណ៍ប្រើប្រាស់៖ $1,475 ($1,375 សម្រាប់ចំណែករបស់នាងនៃការបង់រំលោះសរុប $3,600 បូកនឹង $100 សម្រាប់ឧបករណ៍ប្រើប្រាស់) ៣/. ការសន្សំ៖ $1,000 ៤/. ការសម្រេចចិត្ត៖ $350 ($170 សម្រាប់កែលម្អផ្ទះ; $60 សម្រាប់បរិច្ចាគ, $50 សម្រាប់ការកម្សាន្ត, $50 សម្រាប់ការធ្វើដំណើរ, $20 សម្រាប់អាហារឆ្កែ) ៥/. អាហារ៖ $224 (ចំណែករបស់នាងសម្រាប់ការទទួលទានអាហារក្រៅផ្ទះ និងគ្រឿងទេស បែងចែកស្មើៗគ្នាជាមួយស្វាមីរបស់នាង) ៦/. ការដឹកជញ្ជូន៖ $119 ($101.50 សម្រាប់សាំង និង $17.50 សម្រាប់ Ubers បំបែកជាមួយស្វាមី) ៧/. ធានារ៉ាប់រង៖ $80 ($66 សម្រាប់សុខភាព, $14 សម្រាប់ធ្មេញ) ៨/. ទូរស័ព្ទ៖ $40 ៩/. ការជាវ៖ $35 (Amazon Prime, ថ្លៃកាតឥណទាន និង Spotify)។ គួរជម្រាបផងដែរថា អ្នកនាង Liao មានស្រុកកំណើតនៅទីក្រុងសិនជិន ប្រទេសចិន និងបានផ្លាស់ទៅរស់នៅសហរដ្ឋអាមេរិកជាមួយម្តាយ បន្ទាប់ពីឪពុក-ម្តាយរបស់នាងបានចែកផ្លូវគ្នានៅពេលនាងមានអាយុ១២ឆ្នាំ។ ទំព័រជីវិតថ្មីហាក់មិនងាយស្រួលសម្រាប់ម្តាយ-កូនពីរនាក់នេះទេ ពួកគេបានស្នាក់នៅក្នុងរោងតូចមួយរបស់សាច់ញាតិ ក្រពះក៏ស្វិតត្បិតគ្មានប្រាក់ទិញអាហារ និងស្លៀកសំលៀកបំពាក់ដែលព្រះវិហារចែកឲ្យ។ បន្ទាប់ពីស្នាក់នៅក្នុងរោងជាង២ឆ្នាំ ពួកគេបានជួលបន្ទប់ក្នុងផ្ទះអ្នកដទៃ រហូតដល់ម្តាយដែលជាអតីតសាស្ត្រាចារ្យនៅមហាវិទ្យាល័យក្នុងប្រទេសចិន បានលក់វ៉ែនតាក្នុងតូបលក់ទំនិញនៅផ្សារទំនើបក្នុងសហរដ្ឋអាមេរិក ទើបអាចជួលផ្ទះល្វែងមួយខ្នងដែលមានទំហំអាចនៅបានត្រឹមតែមនុស្សពីរនាក់ប៉ុណ្ណោះ។ Liao បានចូលរៀននៅសាកលវិទ្យាល័យកាលីហ្វ័រញ៉ា សាន់តា បាបារ៉ា ដែលត្រូវបានបង់ថ្លៃស្ទើរតែទាំងស្រុងជាមួយនឹងជំនួយហិរញ្ញវត្ថុដែលនាងបានទទួលតាមរយៈកម្មវិធីឥតគិតថ្លៃសម្រាប់ជំនួយនិស្សិតសហព័ន្ធ (FAFSA)។ Liao ត្រូវបានគេស្គាល់ថាជាក្មេងឆ្លាត និងរៀនពូកែ នាងបានបញ្ចប់ការសិក្សានៅឆ្នាំ២០១៦ ដោយមិនចាំបាច់ខ្ចីប្រាក់(កម្ចីនិស្សិត) អ្វីទាំងអស់។ ក្រោយឆ្លងកាត់ព្យុះភ្លៀងអស់រយៈពេលប៉ុន្មានឆ្នាំ Liao ចាប់ផ្តើមប្រឹងធ្វើការយ៉ាងខ្លាំង ជាពិសេសគឺបែងចែកកញ្ចប់លុយឲ្យល្អបំផុត ត្បិតនាងដឹងថាគ្រាដែលខ្វះខាត ឬគ្រួសារជួបវិបត្តិហិរញ្ញវត្ថុគឺជីវិតលំបាកលំបិនណាស់។ អ្នកនាង Liao បានលើកឡើងយ៉ាងដូច្នេះថា៖ «ខ្ញុំបានដឹងថាខ្ញុំមិនដែលចង់ពឹងអ្នកដទៃនោះទេ»។ «ខ្ញុំតែងតែចង់មានឯករាជ្យភាព ព្រោះខ្ញុំមានលុយសម្រាប់ខ្លួនឯង និងធ្វើអ្វីដែលខ្ញុំចង់បានក្នុងជីវិតរបស់ខ្ញុំ»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T09:56:07.117Z", "category": "ភាពជាអ្នកដឹកនាំ", "views": 361, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
យីហោល្បី២ របស់សហរដ្ឋអាមេរិក និងអេស្ប៉ាញសម្រុកចូលទីផ្សារស្រុកខ្មែរ ត្រឹមពាក់កណ្តាលឆ្នាំ២០២៣នេះ	https://business-cambodia.com/articles/brand-new-balance-and-zara	គិតត្រឹមរយៈពេល ត្រឹមពាក់កណ្តាលឆ្នាំ២០២៣ នេះមានយីហោល្បីចំនួន២ ដែលមកពីសហរដ្ឋអាមេរិក ក៏ដូចអេស្ប៉ាញបានសម្រេចមកចូលរកស៊ីនៅទីផ្សារស្រុកខ្មែរហើយ ដោយប្រេនទី១គឺ Zara ចំណែកប្រេនទី២ វិញគឺ New Balance ដែលយីហោ២នេះ កំពុងតែមានឈ្មោះល្បីរន្ទឺយ៉ាងខ្លាំងលើពិភពលោក។ ជាក់ស្តែង យីហោលំដាប់ថ្នាក់អន្តរជាតិ Zara របស់ប្រទេសអេស្ប៉ាញ បានសម្រេចមករកស៊ីនៅក្នុងប្រទេសកម្ពុជាជាលើកដំបូងហើយ ដែលយីហោនេះបានបើកដំណើរការដាក់ផលិតផលរបស់ខ្លួនជាផ្លូវការ នៅ ផ្សារទេំនើប ជីប ម៉ុង មេហ្គាម៉ល ២៧១ ជាន់ផ្ទាល់។ ចំពោះវត្តមាន ហាង ZARA ដំបូងគេក្នុងប្រទេសកម្ពុជានេះដែរ គឺមានទំហំសរុបរហូតដល់ទៅ ៣៣០០ ម៉ែត្រការេ ផ្នែកខាងក្នុងរចនាដោយ ស្ថាបត្យកម្ម ZARA (Zara Architectural Studio) ដែលត្រូវបានតុបតែងដេគ័រភាគច្រើនមានពណ៌ស ស្អាត ជាពិសេសស៊ីគ្នានឹងពណ៌ផ្សេងទៀត រួមជាមួយ ភាពទាក់ទាញនៃគ្រឿងសង្ហារិមធ្វើពីឈើ និងផ្ទៃពណ៌ធម្មជាតិ ដែលធ្វើឲ្យមានភាពស្រឡះប្លែកភ្នែក និងមានភាពទាក់ទាញ ធំទូលាយ ងាយស្រួលដល់អតិថិជន។ លើសពីនេះទៅទៀត សម្រាប់ចំណុចពិសេសមួយរបស់យីហោសម្លៀកបំពាក់ Zara ដែលមានឈ្មោះល្បីរន្ទឺរហូតមកដល់ពេលនេះ ដោយសារនៅពេលអតិថិជនចង់ផ្លាស់ប្តូរទំនិញ ពេលទិញនៅហាងផ្ទាល់ឬតាមអនឡាញអតិថិជនទាំងអស់អាចប្រគល់ទំនិញដែលមិនទាន់បានប្រើប្រាស់ត្រលប់មកវិញដើម្បីប្តូររយកប្រាក់ ក្នុងរង្វង់ ៣០ថ្ងៃ បន្ទាប់ពីបានទិញរួច។ ជាមួយគ្នានោះដែរ នាពេលថ្មីៗនេះក៏មានប្រេន១ទៀតដែរ ដោយបានសម្រេចមករកស៊ីនៅស្រុកខ្មែរនោះគឺប្រេន New Balance ដែលក្រុមហ៊ុនផលិតស្បែកជើងកីឡា និងសម្លៀកបំពាក់ដ៏ល្បីឈ្មោះមួយរបស់ពិភពលោក ហើយយីហោដ៏ល្បីឈ្មោះមួយនេះដែរ គឺមានមូលដ្ឋាននៅទីក្រុង Boston រដ្ឋ Massachusetts នៅសហរដ្ឋអាមេរិក ដែលត្រូវបានបង្កើតឡើងតាំងពីឆ្នាំ ១៩០៦ មកម្លេះ និងមានអាយុកាលជាង១០០ឆ្នាំមកហើយ។ សម្រាប់ប្រេន New Balance ក៏បានបើកដំណើរការដាក់លក់ផលិតផលរបស់ខ្លួនជាផ្លូវការនៅផ្សារទំនើប ជីប ម៉ុង មេហ្គាម៉ល ២៧១ ជាន់ផ្ទាល់ដី ក្នុងរាជធានីភ្នំពេញ ដូចគ្នា។ គូសបញ្ជាក់ថា ចំណុចពិសេសដែលធ្វើឱ្យយីហោ New Balance នេះកាន់តែមានឈ្មោះល្បីរន្ទឺខ្លាំងរហូតអាចឈរជើងលើទីផ្សារជាង ១០០ឆ្នាំនេះ ដោយសារតែប្រេនមួយនេះមានភាពច្នៃប្រឌិតខ្ពស់ព្រមទាំងទទួលបានទំនុកចិត្តខ្លាំងពីអតិថិជននៅក្នុងពិភពកីឡា ហើយជារៀងរាល់ឆ្នាំគឺតែងតែអភិវឌ្ឍន៍ឥតឈប់ឈរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T09:53:02.576Z", "category": "ចាប់ផ្តើមអាជីវកម្ម", "views": 417, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រសួងអប់រំ បានចំណាយថវិកា ៧០លានដុល្លារ ដើម្បីកែលម្អការអប់រំចំណេះទូទៅ	https://business-cambodia.com/articles/ministry-of-education-spends-70-million-to-improve-general-education	ក្រសួងអប់រំយុវជន និងកីឡា បានចំណាយថវិកា ៧០លានដុល្លារ ដើម្បីកែលម្អការអប់រំចំណេះទូទៅ ដោយចាប់ផ្តើម អនុវត្តពីឆ្នាំ២០២២ ដល់ ២០២៦។ នេះបើយោងតាមការចេញផ្សាយរបស់ក្រសួងព័ត៌មាន នៅថ្ងៃទី២៨ ខែកក្កដា ឆ្នាំ២០២៣ ។ នៅក្នុងកិច្ចប្រជុំពិនិត្យ វឌ្ឍនភាព នៃការអនុវត្តន៍គម្រោងកែលម្អការអប់រំ ចំណេះទូទៅ ដើម្បីលើកទិសដៅបន្ដ ឯកឧត្តមបណ្ឌិត សភាចារ្យ ហង់ជួន ណារ៉ុន រដ្ឋមន្រ្តីក្រសួងអប់រំ យុវជន និងកីឡា បានជំរុញការអនុវត្តន៍ឱ្យមានប្រសិទ្ធភាព ត្រូវចុះទៅសាលាឱ្យបានជាប់លាប់ ទើបដឹងពីសមិទ្ធកម្ម។ ការប្រជុំប្រចាំត្រីមាសរបស់គម្រោង គឺប្រជុំនៅ សាលារៀនណាមួយ និងលើកទឹកចិត្តឱ្យនាយកសាលានិយាយពីបញ្ហាប្រឈមប្រាប់យើង ដើម្បីដោះ ស្រាយចំទិសដៅ។ ស្នើឱ្យមានការប្រជុំរួមគ្នា រវាងក្រសួង និងដៃគូដទៃទៀត ដើម្បីពិនិត្យពីការអនុវត្តន៍ គម្រោងរួមគ្នា និងដោះស្រាយរួមគ្នា។ គួរជម្រាបថា ចំពោះថវិកាអនុវត្តគម្រោងនេះ បានមកពីកម្ចីធនាគារពិភពលោក ចំនួន ៦០លានដុល្លារ, ថវិកា GPE ចំនួន ៩,២៥លានដុល្លារ និងថវិកាបដិភាគរបស់រាជរដ្ឋាភិបាល ១លានដុល្លារ ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T09:46:51.899Z", "category": "អចលនទ្រព្យ", "views": 80, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ដំណឹងល្អ! ក្រុមហ៊ុនបរទេសធំ២ ចង់មកបង្កើតរោងចក្រចម្រាញ់ប្រេងឥន្ធនៈពីសំបកស្វាយចន្ទីនៅកម្ពុជា	https://business-cambodia.com/articles/two-large-foreign-companies	ពិតជារឿងដ៏ល្អខ្លាំងមែនទែន ដែលនាពេលបច្ចុប្បន្ននេះ មានក្រុមហ៊ុនបរទេសចំនួន២ គឺក្រុមហ៊ុនកូរ៉េ និងជប៉ុន កំពុងតែចង់មកវិនិយោគបង្កើតរោងចក្រចម្រាញ់ប្រេងឥន្ធនៈពីសំបកស្វាយចន្ទីនៅក្នុងប្រទេសកម្ពុជា។ នេះបើយោងតាមការចេញផ្សាយដោយក្រសួងព័ត៌មាន។ ជាក់ស្តែង កាលពីថ្មីៗកន្លងទៅនេះ អ្នកឧកញ៉ា លឹម ហេង ដែលជាអនុប្រធានសភាពាណិជ្ជកម្ម បានជួបជាមួយតំណាងវិទ្យាស្ថានស្រាវជ្រាវថាមពលកូរ៉េ (KIER) ដើម្បីពិភាក្សាទៅលើបច្ចេកវិទ្យាថ្មីនៃការចម្រាញ់ជីវៈថាមពលដែលច្នៃចេញពីសំបកគ្រាប់ស្វាយចន្ទី ហើយបច្ចេកវិទ្យាថ្មីនេះនឹងជម្រុញដល់ការច្នៃគ្រាប់ស្វាយចន្ទីនៅកម្ពុជាដោយទទួលបានប្រាក់ចំណូលបន្ថែមពីសំបកស្វាយចន្ទី។ អ្នកឧកញ៉ា លឹម ហេង បានបន្តថា ប្រសិនជាក្រុមវិទ្យាស្ថានស្រាវជ្រាវថាមពលកូរ៉េ (KIER) មកបើកដំណើរការរោងចក្រនៅកម្ពុជា អាចនឹងត្រូវការសំបកស្វាយចន្ទីក្នុងចំនួនច្រើន ព្រោះរោងចក្រនេះត្រូវការផលិត ២តោនក្នុងមួយម៉ោងឬ២០តោនក្នុងមួយថ្ងៃផងដែរ។ ជាមួយគ្នានោះដែរ ក្រៅពីក្រុមហ៊ុនកូរ៉េចាប់អារម្មណ៍មកវិនិយោគនៅកម្ពុជា ក៏មានក្រុមហ៊ុន Mitsubishi Corperation ដែលជាក្រុមហ៊ុនរបស់ជប៉ុនក៏បានបង្ហាញចំណាប់អារម្មណ៍ចង់មកវិនិយោគបង្កើតរោងចក្រចម្រាញ់ប្រេងឥន្ធនៈពីសំបកស្វាយចន្ទីនៅកម្ពុជាដែរ។ លោក អួន ស៊ីឡុត ដែលជាប្រធានសមាគមស្វាយចន្ទីកម្ពុជា បាននិយាយថា ក្រុមហ៊ុន Mitsubishi Corperation បានសិក្សាឃើញថាកម្ពុជាអាចមានលទ្ធភាពផ្គត់ផ្គង់សំបកគ្រាប់ស្វាយចន្ទីដូច្នេះ ប្រហែលជាថ្ងៃទី១០ ខែតុលា ខាងមុខនេះកម្ពុជានឹងធ្វើអនុស្សារណៈយោគយល់មួយជាមួយក្រុមហ៊ុន Mitsubishi ដើម្បីផ្តល់ឱកាសក្នុងការស្រាវជ្រាវជីវៈឥន្ធនៈដែលចេញពីប្រេងនៃសំបកស្វាយចន្ទី។ ហើយនៅពេលដែលក្រុមហ៊ុនកៀបប្រេងហើយ សំបកនឹងអត់ចោលទេពោលគឺយកកម្ទេចហ្នឹងទៅធ្វើធ្យូងឧស្សាហកម្ម ព្រោះវាមានចំហេះខ្លាំង។ គូសបញ្ជាក់ថា នាពេលបច្ចុប្បន្ននេះសំបកស្វាយចន្ទីនៅកម្ពុជាមានតម្លៃខ្ពស់គួរសមដោយ១តោនមានតម្លៃ១២០ដុល្លារហើយ នៅពេលកម្ពុជាអាចលក់បានទាំងសំបក និងសាច់ នោះនឹងជំរុញឱ្យកម្ពុជាអាចប្រកួតប្រជែងជាមួយប្រទេសជិតខាងបាន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T08:47:44.280Z", "category": "ចាប់ផ្តើមអាជីវកម្ម", "views": 647, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់ទៅរៀននៅអាមេរិក អាហារូបករណ៍១០០% នៅសាកលវិទ្យាល័យ៣នេះ កំពុងបើកទទួលពាក្យ	https://business-cambodia.com/articles/open-university-schoolarship-in-usa	សម្រាប់បងប្អូនដែលមានបំណងចង់ទៅរៀននៅបរទេស តែមិនមែនមានលទ្ធភាពគ្រប់គ្រាន់និង កំពុងស្វែងរកអាហារូបករណ៍ផងនោះ សាកលវិទ្យាល័យនៅអាមេរិក៣នេះកំពុងបើកថ្នាក់អាហារូបករណ៍ឥតគិតថ្លៃ១០០% លើថ្នាក់បរិញ្ញបត្រ និងក្រោយបរិញ្ញាបត្រ  ដែលមានរ៉ាប់រងថ្លៃចំណាយមួយចំនួន សម្រាប់សិស្សមកពីគ្រប់ទិសទីនៅជុំវិញពិភពលោកដើម្បីទៅសិក្សាជំនាញដែលខ្លួនស្រឡាញ់។   ១. សាកលវិទ្យាល័យ Maimi Stamps អាហារូបករណ៍របស់សាកលវិទ្យាល័យ Miami គឺជាអាហារូបករណ៍ដែលរ៉ាប់រងថ្លៃសិក្សា១០០% សម្រាប់និស្សិតដែលចង់សិក្សា ថ្នាក់បរិញ្ញាបត្រលើគ្រប់ជំនាញរបស់សាកលវិទ្យាល័យ។ និស្សិតក៏នឹងត្រូវបានផ្តល់ជូននូវប្រាក់បន្ថែមចំនួន $១២០០ សម្រាប់ការស្រាវជ្រាវថ្នាក់បរិញ្ញាបត្រ កម្មសិក្សា ឬសម្រាប់ចាយវាយកំឡុងពេលហាត់ការផ្សេងៗ។   អំពីឯកសារដែលទាមទារនិងព័ត៌មានលម្អិតរបស់អាហារូបករណ៍   ២. សាកលវិទ្យាល័យ Stanford កម្មវិធីអាហារូបករណ៍ Knight-Hennessy ២០២៤ របស់សាកលវិទ្យាល័យ Stanford គឺសម្រាប់និស្សិតដែលបានបញ្ចប់ការសិក្សា អាចរៀនសូត្រពីចំណេះដឹងថ្មីៗជាមួយសាកលវិទ្យាល័យ ដោយមិនគិតពីសញ្ជាតិ ពណ៌សម្បុរ ជាតិសាសន៍ឬអាយុនោះទេ។ គោលបំណងនៃអាហារូបករណ៍ នេះគឺដើម្បីការផ្លាស់ប្តូរបទពិសោធន៍គ្នា ការបំប៉នជំនាញជាដើម។ អំពីឯកសារដែលទាមទារនិងព័ត៌មានលម្អិតរបស់អាហារូបករណ៍   ៣. សាកលវិទ្យាល័យ Simmons កម្មវិធីអាហារូបករណ៍ Kotzen របស់សាកលវិទ្យាល័យអាមេរិក Simmons University បានបើកផ្តល់អាហារូបករណ៍ថ្នាក់បរិញ្ញាបត្រ ដល់សិស្សនិស្សិតមកពីជុំវិញពិភពលោក ដើម្បីទៅសិក្សានៅសហរដ្ឋអាមេរិក និងរ៉ាប់រងទាំងថ្លៃសិក្សា ស្នាក់នៅហូបចុក សម្រាប់រយៈពេល៤ឆ្នាំនិងមានប្រាក់បន្ថែម៣០០០ដុល្លារដើម្បីគាំទ្រការចំណាយនៅកំឡុងពេលសិក្សា។   អំពីឯកសារដែលទាមទារនិងព័ត៌មានលម្អិតរបស់អាហារូបករណ៍ គួរជម្រាបផងដែរតាមរយៈដំណឹងអាហារូបករណ៍នេះអាចជាជំនួយមួយផ្នែកដល់បងប្អូនដែលកំពុងស្វែងរកដំណឹងអាហារូបករណ៍ ឬបងប្អូនដែលត្រូវការព័ត៌មានបន្ថែម។ ដូច្នេះដើម្បីឱ្យកាន់តែលម្អិតបន្ថែមសូមបងប្អូនចូលកាន់តំណលីងរបស់វេបសាយអាហារូបករណ៍នីមួយៗដើម្បីស្វែងរកពីរបៀបបំពេញពាក្យ លិខិតនិងរបៀបស្នើសុំអាហារូបករណ៍ ក៏ដូចជាព័ត៌មានទូទៅរបស់សាលាផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T07:48:30.113Z", "category": "ភាពជាអ្នកដឹកនាំ", "views": 11, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ដើរត្រូវលុ.យកើន! មកស្គាល់ទម្លាប់សម្ងាត់៥ សហគ្រិនជោគជ័យ និងសេដ្ឋីប្រាក់លា.ន$ ចូលចិត្តធ្វើ	https://business-cambodia.com/articles/5-habits-of-success-business-man	សហគ្រិនគ្រប់រូបរមែងចង់ឃើញអាជីវកម្មរបស់ពួកគេមានភាពរីកចម្រើនធំធាត់ ដោយរំពឹងទុកថាការចាប់ផ្តើមដែលជោគជ័យគឺពឹងផ្អែកលើទីផ្សារដ៏អស្ចារ្យនិងការផ្តល់ផលិតផល ឬសេវាកម្ម។ ប៉ុន្តែជាក់ស្តែងវាមិនដូច្នោះទាំងស្រុងទេ ដើម្បីអាចកសាងភាពជោគជ័យ និងទ្រព្យសម្បត្តិស្តុកស្តម្ភគឺទាមទារឲ្យសហគ្រិនមានទម្លាប់ហិរញ្ញវត្ថុផ្ទាល់ខ្លួនឆ្លាតវៃ។ ដូច្នេះតែទម្លាប់ហិរញ្ញវត្ថុផ្ទាល់ខ្លួនទាំងនោះមានអ្វីខ្លះ?   ជាមួយគ្នានេះដែរ Business Cambodia សូមលើកបង្ហាញពីទម្លាប់ហិរញ្ញវត្ថុផ្ទាល់ខ្លួន៥យ៉ាង សហគ្រិនមានទ្រព្យសម្បត្តិស្ដុកស្ដម្ភភាគច្រើនសុទ្ធតែអនុវត្តន៍៖   ១. បង្កើតបញ្ជីនៃគោលដៅប្រាក់លើកទឹកចិត្ត ជំហានដំបូងអ្វីដែលសំខាន់នោះគឺការមានផែនការថវិកា ដែលសហគ្រិនមានទ្រព្យសម្បត្តិស្តុកស្តម្ភគ្រប់រូបសុទ្ធតែមាន។ ក្នុងនោះផងដែរ ការសរសេរបញ្ជីគោលដៅហិរញ្ញវត្ថុនិងការពិនិត្យឡើងវិញជារៀងរាល់ថ្ងៃនឹងផ្តល់ឱ្យអ្នកនូវទិសដៅច្បាស់លាស់ទាក់ទងនឹងសកម្មភាពដែលអ្នកត្រូវធ្វើដើម្បីកែប្រែនិងឲ្យមានលក្ខណៈកាន់តែល្អប្រសើរនៃទ្រព្យសម្បត្តិផ្ទាល់ខ្លួននិងផលចំណេញនៃអាជីវកម្មរបស់អ្នក។   ២. បង្កើតផែនការសកម្មភាពសម្រាប់ចំណាយនិងសន្សំ ការមិនមានផែនការសម្រាប់ទម្លាប់នៃការចំណាយនិងការសន្សំគឺជាឧបសគ្គដ៏ធំបំផុតមួយដែលធ្វើឱ្យសហគ្រិននិងអ្នកដទៃទៀតមិនអាចទទួលបាននូវការសម្រេចគោលដៅទ្រព្យសម្បត្តិរបស់ពួកគេ។ បញ្ហាកើតឡើងពីការពិតដែលថាពួកយើងភាគច្រើនមិនបានតាមដានថាតើលុយរបស់យើងទៅណាដែលជាហេតុអាចបំផ្លាញគោលដៅហិរញ្ញវត្ថុដែលយើងបានកំណត់។   ជាមួយគ្នានេះដែរ ការរៀបចំថវិកាគឺមានន័យថាការធ្វើផែនការជាមុនសម្រាប់របៀបដែលអ្នកនឹងចំណាយនិងការសន្សំប្រាក់ ហើយបន្ទាប់មកតាមដានរាល់ការចំណាយទាំងអស់របស់អ្នក។ នៅពេលអ្នកយល់ដឹងពីទម្លាប់ចំណាយរបស់អ្នកវានឹងកាន់តែមានភាពងាយស្រួលក្នុងការត្រួតពិនិត្យ ហើយអ្នកប្រាកដជាមានលទ្ធភាពកាន់តែច្រើនក្នុងការសម្រេចគោលដៅសន្សំរបស់អ្នក។   ៣. កាត់បន្ថយហានិភ័យដោយបង្កើតចរន្តចំណូលថ្មី យោងតាមសៀវភៅរបស់លោក Tom Corley បានបង្ហាញថា ទម្លាប់ល្អៗប្រចាំថ្ងៃរបស់មនុស្សជោគជ័យ ៦៥% នៃមហាសេដ្ឋីដែលកសាងភាពមានបានដោយខ្លួនឯងមានប្រភពចំណូលយ៉ាងតិច ៣ ហើយ ២៩% មានប្រភពចំណូល ៥ ឬច្រើនជាងនេះ។ សារៈសំខាន់នៃតួរលេខទាំងនេះមិនគ្រាន់តែជាការពិតដែលថាបុគ្គលទាំងនេះកំពុងរកប្រាក់តាមរយៈអាជីវកម្មជាច្រើនក៏ដូចជា ប្រាក់ចំណូល ការប្រាក់ ការជួល ឬការចំណេញដើមទុននោះទេ ពួកគេបានបង្កើតប្រភពចំណូលផ្សេងៗជាច្រើនទៀត។ តាមរយៈការបង្កើតប្រភពចំណូលជាច្រើនសហគ្រិនទាំងនេះពួកគេអាចមានលទ្ធភាពគ្រប់គ្រាន់ក្នុងការកាត់បន្ថយហានិភ័យហិរញ្ញវត្ថុផ្ទាល់ខ្លួន។   គំនិតនេះគឺស្រដៀងនឹងការបង្កើតលំហូរប្រាក់ចំណូលជាច្រើននៅក្នុងអាជីវកម្មរបស់អ្នកដែរ។ តាមរយៈការលក់ដោយបណ្តាញថ្មី ឬណែនាំផលិតផលថ្មី ដូច្នេះអ្នកមានលទ្ធភាពបង្កើតឱកាសបន្ថែមសម្រាប់កំណើនការលក់នៃផលិតផលរបស់អ្នក។ ទោះបីជាបណ្តាញមួយឬផលិតផលមួយចាប់ផ្តើមដំណើរការមិនល្អក៏ដោយអាជីវកម្មរបស់អ្នកនៅតែទទួលបានប្រាក់ចំណេញដោយសារតែស្ថេរភាពដែលផ្តល់ដោយលំហូរប្រាក់ចំណូលផ្សេងទៀត។   ៤. វិនិយោគដើម្បីបង្កើតប្រាក់ចំណូលអកម្ម តើប្រាក់បន្ថែមរបស់អ្នកទៅណាបន្ទាប់ពីអ្នកបានទូទាត់ចំណាយចាំបាច់ប្រចាំខែ? សម្រាប់ម្ចាស់អាជីវកម្មការរកវិធីវិនិយោគប្រាក់ចំណេញចូលក្រុមហ៊ុនវិញគឺជាគន្លឹះក្នុងការជំរុញកំណើនប្រាក់ដែលខ្លួនមានបន្ថែមទៀត។ អ្នកជំនាញវិនិយោគជាច្រើនណែនាំឱ្យអនុវត្តយុទ្ធសាស្ត្រ“ទិញនិងទុក” ជាមធ្យោបាយមួយដើម្បីបង្កើតប្រាក់ចំណូលអកម្ម។   ដោយយោងតាមគេហទំព័រ Investopedia ការសិក្សារយៈពេលវែងនៃយុទ្ធសាស្ត្រនេះដែលបានចាប់ផ្តើមធ្វើឡើងនៅឆ្នាំ ១៩២៦ ដល់ឆ្នាំ ២០១០ បានរកឃើញថាផលចំណេញត្រឡប់មកវិញប្រចាំឆ្នាំជាមធ្យម ១២,១%សម្រាប់ភាគហ៊ុនតូចៗ និង ៩,៩%សម្រាប់ភាគហ៊ុនធំៗ។ នេះក៏រាប់បញ្ចូលផងដែរចំពោះគ្រោះថ្នាក់ និងវិបត្តិទីផ្សារទាំងបីដែលបានកើតឡើងក្នុងកំឡុងពេលនោះ។   ការបន្ថែមប្រាក់ជាប្រចាំទៅក្នុងគណនីសន្សំឬគណនីវិនិយោគនឹងអនុញ្ញាតឱ្យការរីកចម្រើនរបស់អ្នកមានភាពល្អប្រសើរទៅតាមពេលវេលា។ ប្រាក់ចំណូលអកម្មនេះដើរតួយ៉ាងសំខាន់ និងមានភាពល្អប្រសើរចំពោះប្រាក់ដែលអ្នកទទួលបានពីកិច្ចខិតខំប្រឹងប្រែងនិងភាពលូតលាស់នៃសហគ្រាសរបស់អ្នក។   ៥. យល់ដឹងអំពីទីផ្សារ ការស្រាវជ្រាវពីក្រុមហ៊ុន CB Insights បានបង្ហាញថា ៤២%នៃការបរាជ័យនៃការចាប់ផ្តើមត្រូវបានគេសន្មតថាគឺបណ្តាលមកពីកង្វះតម្រូវការទីផ្សារសម្រាប់ផលិតផលឬសេវាកម្មរបស់ពួកគេ។ កង្វះការយល់ដឹងអំពីទីផ្សារអាចជះឥទ្ធិពលដោយផ្ទាល់ដល់ជោគជ័យនៃអាជីវកម្មនិងហិរញ្ញវត្ថុផ្ទាល់ខ្លួនរបស់អ្នក។ សហគ្រិនដែលមានទ្រព្យសម្បត្ដិព្យាយាមធ្វើឱ្យទាន់សម័យកាលតាមនិន្នាការទូលំទូលាយដែលអាចជះឥទ្ធិពលដល់អាជីវកម្មនិងហិរញ្ញវត្ថុផ្ទាល់ខ្លួន។ ឧទាហរណ៍ការផ្លាស់ប្តូរអត្រាការប្រាក់អាចជះឥទ្ធិពលយ៉ាងខ្លាំងដល់ការចំណាយរយៈពេលវែងរបស់អ្នកក្នុងការយកប្រាក់កម្ចីសម្រាប់ការបណ្តាក់ទុនអាជីវកម្មថ្មី។ នេះក៏អាចប៉ះពាល់ដល់ទម្លាប់ចំណាយរបស់អ្នកទិញដែលជះឥទ្ធិពលដល់ទីផ្សារសម្រាប់ផលិតផលរបស់អ្នក។   ការយល់ដឹងឱ្យបានច្បាស់អំពីការផ្លាស់ប្តូរទីផ្សារនឹងប្រាប់អ្នកឱ្យតាមដាននិន្នាការឬព្រឹត្តិការណ៍ដែលអាចប៉ះពាល់ដល់អាជីវកម្មនិងការវិនិយោគផ្សេងទៀតដែលអនុញ្ញាតឱ្យអ្នកចាត់វិធានការទាន់ពេលវេលាដែលអាចការពារទ្រព្យសម្បត្តិរបស់អ្នកបាន។ សូម្បីតែរឿងដែលសាមញ្ញដូចជាការកែតម្រូវតម្លៃរបស់អ្នកក្នុងការគិតទុកជាមុនអំពីការផ្លាស់ប្តូរទីផ្សារក៏អាចជួយអ្នកឱ្យជៀសវាងពីការខាតបង់ធំផងដែរ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T07:19:32.682Z", "category": "ហិរញ្ញវត្ថុ", "views": 285, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ឯ.ឧ បណ្ឌិត ម៉ុង ឫទ្ធី ប្រើមេរៀនទាំង១០នេះ រលាស់ខ្លួនចេញពីភាពក្រីក្រ ក្លាយជាសេ.ដ្ឋីកសិកម្មក្នុងស្រុកខ្មែរ	https://business-cambodia.com/articles/10-lesson-from-mong-riththy	ធ្លាប់បម្រើការងារស៊ីឈ្នួលគេគ្រប់បែបយ៉ាង រស់នៅក្នុងភាពលំបាកលំបិនប្រឹងបន្តដំណើរជីវិតយ៉ាងត្រដាបត្រដួល លោកឯកឧត្តមបណ្ឌិត ម៉ុង ឫទ្ធី បានកសាងនិងអភិវឌ្ឍខ្លួនរហូតបានក្លាយជាប្រធានគណកម្មការទីបីនៃព្រឹទ្ធសភា និងជាស្ថាបនិកនៃក្រុមហ៊ុន ម៉ុង ឫទ្ធី  គ្រុប ថែមទាំងជាប់ឈ្មោះជាសេដ្ឋីកសិកម្មដំបូងគេនៅប្រទេសកម្ពុជាថែមទៀតផង។ ខាងក្រោមនេះគឺមេរៀនមាសទាំង១០ ជួយឲ្យឯកឧត្តមបណ្ឌិត ម៉ុង ឫទ្ធី កសាងភាពជោគជ័យទាំងការងារ និងជីវិត៖ ១. ទាញយកបទពិសោធន៍ជីវិតឲ្យក្លាយទៅជាមេរៀនដ៏មានតម្លៃ ២. ជ្រើសរើសដៃគូជីវិតឲ្យបានត្រឹមត្រូវ ៣. ត្រូវមានសេចក្តីក្លាហាន ៤. ចេះប្រើធនធានឲ្យមានតម្លៃ និងអស់លទ្ធភាព ៥. ហ៊ានសាកល្បងកុំចេះតែស្មាន ៦. ត្រៀមខ្លួនមុនជានិច្ច ៧. កុំភ្លេចដើមកំណើត ៨. កុំបង្កើតភាពជោគជ័យដោយការធ្វើឲ្យអ្នកដទៃឈឺចាប់ ៩. ចូលរួមចំណែកក្នុងការជួយសង្គម ១០. បង្កើតបរិយាកាសឲ្យមានភាពរីករាយ។ យ៉ាងណាមិញ ថ្វីត្បិតតែមនុស្សគ្រប់រូបពុំអាចរើសកន្លែងកើតបានក៏ពិតមែន ប៉ុន្តែពួកគេមានសិទ្ធគ្រប់គ្រាន់ក្នុងការកសាងជីវិតមួយដែលខ្លួនប្រាថ្នាចង់បាន ដូចពាក្យមហាសេដ្ឋី តារាជំនួញចាស់វស្សាលោក Bill Gates ធ្លាប់បានលើកឡើងយ៉ាងដូច្នេះថា៖ «កើតមកក្រពុំមែនជាកំហុសទេ តែបើស្លាប់ទៅវិញក្រទើបជារឿងដ៏គួរឲ្យអាម៉ាស់»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T07:15:52.952Z", "category": "ភាពជាអ្នកដឹកនាំ", "views": 211, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អ្នកជំនាញព្រ.មានថាថៃនឹងបាត់បង់ច្រើន ខណៈបោះ.ឆ្នោ.ត២ខែហើយរកនាយករដ្ឋមន្រ្តីមិនទាន់បាន	https://business-cambodia.com/articles/thailand-will-lose-significant-opportunities-after-election	មកទល់ពេលនេះអស់រយៈពេល២ខែហើយដែលប្រទេសថៃមិនទាន់រកឃើញនាយករដ្ឋមន្រ្តីឃើញនៅឡើយក្រោយពីបានរៀបចំការបោះឆ្នោតជាតិជ្រើសរើសមេដឹកនាំប្រទេសសម្រាប់អាណត្តិ។ ជុំវិញបញ្ហាបោះឆ្នោតហើយតែមិនទាន់អាចបង្កើតរដ្ឋាភិបាលសម្រាប់ដឹកនាំ ត្រូវបានអ្នកជំនាញព្រមានថាប្រទេសថៃនឹងបាត់បង់ឱកាសច្រើន ជាពិសេសឱកាសទាក់ទាញអ្នកវិនិយោគបរទេសនិងឱកាសធ្វើជំនួញផ្សេងៗទៀត។ បើយោងតាមការចុះផ្សាយរបស់ Bangkok Post លោក  Stanley Kang អតីតប្រធានសភាពាណិជ្ជកម្មរបស់ថៃបានឲ្យដឹងថាលោកសង្ឃឹមថារដ្ឋាភិបាលថ្មីនឹងត្រូវរៀបចំក្នុងការដឹកនាំប្រទេសក្នុងពេលឆាប់ព្រោះបើនៅពន្យាពេលទៀតនោះប្រទេសថៃនឹងបាត់បង់ឱកាសវិនិយោគនិងឱកាសធ្វើជំនួញច្រើនពីអ្នកវិនិយោគបរទេស។ លោក Stanley Kang បាននិយាយថា” ខ្ញុំគិតថាប្រទេសថៃនឹងបង្កើតរដ្ឋាភិបាលឆាប់ៗ ហើយអាជីវកម្មបរទេសជាច្រើនកំពុងរងចាំព្រមទាំងរីករាយក្នុងការសហការជាមួយរដ្ឋាភិបាល មិនថាមកពីគណបក្សណានោះទេឲ្យតែអាចបង្កើតរដ្ឋាភិបាលអភិឌ្ឍន៍សេដ្ឋកិច្ចរបស់ថៃបាន”។ លោកបានឲ្យដឹងទៀតថាប្រសិនបើការបង្កើតរដ្ឋាភិបាលនៅតែពន្យារពេលនោះ  ប្រទេសថៃនឹងបាត់បង់ឱកាសច្រើនណាស់ ហើយវាគឺជាពេលវេលាក៏ពិបាកពោលគឺបាត់បង់ភាពទាក់ទាញអ្នកវិនិយោគនិងអ្នកជំនួញពីខាងក្រៅនិងវិនិយោគិនបរទេសក៏ចាប់ផ្ដើមចាកចេញពីប្រទេសថៃផងដែរ។  ជាក់ស្ដែងក្រោយបោះឆ្នោតហើយផ្សារហ៊ុនរបស់ថៃបានចាប់ផ្ដើមដាំក្បាលចុះយ៉ាងខ្លាំងកាលពីថ្ងៃច័ន្ទសប្ដាហ៍នេះ។ ផ្សារហ៊ុនរបស់ថៃបានដាំក្បាលចុះក្រោម១៥០០ពិន្ទុជាលើកដំបូងចាប់តាំងពីឆ្នាំ២០២១មក។ ក្នុងនោះនកវិនិយោគបរទេសបន្តលក់ហ៊ុនចេញជាបន្តបន្ទាប់នៅត្រឹមពាក់កណ្ដាលឆ្នាំ២០២៣នេះប្រមាណ១០៧ពាន់លានបាតខណៈទំហំជួញដូរដោយវិនិយោគិនបុគ្គល( retail investors) បានបន្តធ្លាក់ចុះជាបន្តបន្ទាប់។  ចំពោះចំនួនអ្នកជួញដូរវិញគេសង្កេតឃើញថាគណនីសកម្មនៅត្រឹមពាក់កណ្ដាលឆ្នាំ២០២៣បានធ្លាក់ចុះមកត្រឹម៩៨ម៉ឺនដុល្លារបើធៀបនឹងចំនួនច្រើនបំផុត១៣០ម៉ឺនគណនី។ ករណីវិនិយោគិនបរទេសលក់ហ៊ុនចេញនិងដើរចេញពីផ្សារនេះត្រូវបានគេជឿថាមិនមែនត្រឹមរយៈពេលបណ្ដោះអាសន្ននោះទេ នេះក៏ព្រោះតែកត្តាមូលដ្ឋានរបស់ផ្សារហ៊ុនថៃផ្ទាល់ដោយក្នុងនោះ មានកត្តារួមផ្សំជាច្រើនដែលធ្វើឲ្យវិនិយោគិនបរទេសចង់ដើរចេញ ដូចជាតម្លៃហ៊ុនថ្លៃ  ការជួញដូរផ្ដោតតែលើវិស័យមួយៗនិងផលចំណេញតិចជាដើម។ លើសពីនេះសេដ្ឋកិច្ចរបស់ថៃចាប់ផ្ដើមកើនឡើងយឺតតាំងពីមុនវិបត្តិកូវីដ១៩មកម្ល៉េះដែលធ្វើឲ្យមិនមានភាពទាក់ទាញដល់ការវិនិយោគលើផ្សារហ៊ុនថៃផ្ទាល់៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T07:09:10.037Z", "category": "ហិរញ្ញវត្ថុ", "views": 175, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធ្វើរឿង៥យ៉ាងនេះឱ្យបានល្អ ប្រសិនបើអ្នកចង់ក្លាយជា អ្នកជំនាញលើអាជីពណា១ នាថ្ងៃអនាគត	https://business-cambodia.com/articles/5-ways-to-become-an-expert-in-your-field	ពាក្យចាស់ពោលថាចេះដប់មិនស្មើប្រសព្វមួយ ចេះប្រាកដប្រាក់រត់តាមហៅ។ ជាក់ស្តែងនៅក្នុងទីផ្សារ ការងារបច្ចុប្បន្ននេះគឺទាមទារឱ្យបុគ្គលម្នាក់ៗមានជំនាញច្បាស់លាស់។ ដូច្នេះហើយប្រសិនបើយើងចង់ក្លាយជាអ្នកជំនាញឯកទេសលើកិច្ចការដែលយើងកំពុងធ្វើរាល់ថ្ងៃ សេដ្ឋីអ្នកនិពន្ធផ្នែកអភិវឌ្ឍន៍ខ្លួនដ៏ល្បីឈ្មោះលោក Brian Tracy ប្រាប់នូវរឿងធំៗ៥ អ្នកត្រូវធ្វើឱ្យបានល្អបំផុត ដើម្បីក្លាយខ្លួនជាអ្នកជំនាញក្នុងអាជីពផ្ទាល់ខ្លួន។   ១. ស្វែងរកចំណុចពិសេសជាងគេក្នុងខ្លួន   ត្រួវស្វែងរកអ្វីដែលជាទេពកោសល្យពិសេសជាងគេ  ត្រូវស្វែងរកវាឱ្យឃើញថាតើអ្នកពូកែទៅលើអ្វី ហើយអ្វីទៅជាចំណុចពិសេសរបស់អ្នក ចូរពេញចិត្តការងារមួយណាដែលធ្វើហើយរីករាយបំផុត បន្ទាប់មករៀនសូត្របន្ថែមពីវា ដុសខាត់ចំណុចខ្លាំង១នោះឱ្យលេចធ្លោ និងបន្តអនុវត្តពង្រឹងបន្ថែមជានិច្ច។   អាចដុសខាត់ចំណុចពិសេសឱ្យក្លាយជាជំនាញបានគឺតាមរយៈការរៀនអំពីបទពិសោធន៍របស់អ្នកដទៃនិង រៀមច្បងដែលជាអ្នកជំនាញក្នុងវិស័យដែលអ្នកកំពុងធ្វើនោះ បូករួមនិងបទពិសោធន៍ក្នុងការអនុវត្តខ្លួនឯងផ្ទាល់។ ដោយយោងតាមការសិក្សាស្រាវជ្រាវការអនុត្តន៍ការងារដែលផ្អែកទៅលើបទពិសោធន៍ខ្លួនឯងផ្ទាល់នេះ មានអត្រាជោគជ័យក្នុងជីវិតរហូតដល់ទៅ ៧៥% ឯណោះ។   ២. បន្តការរៀនសូត្រឥតដែនកំណត់   សេដ្ខីវ័យ៧៩ឆ្នាំរូបនេះបានលើកឡើងថា “អ្នកជំនាញមិនដែលឈប់រៀន អ្នកជំនាញមិនដែលឈប់អភិវឌ្ឍន៍ខ្លួននោះទេ ជាពិសេសរៀនឱ្យចំគោលដៅដែលគេកំពុងធ្វើ”។   ការរៀនសូត្រឥតមានព្រំដែនគឺជាជំហានធំបំផុតក្នុងការអភិវឌ្ឍខ្លួនក្នុងជីវិតរបស់មនុស្ស។ សិ្ថតិមួយបានបង្ហាញថាការអានមានចំនួន១០% ការស្តាប់មានចំនួន២០% និងការធ្វើការងារជាក្រុមមានចំនួន៥០% ដែលនាំឱ្យ មនុស្សមានការអភិវឌ្ឍន៍ខ្លួនរៀនសូត្រ ឥតឈប់ឈររហូតអាចក្លាយជាអ្នកជំនាញលើការងារដែលពួកគាត់កំពុងធ្វើបាន។   ៣. ចែករំលែកចំណេះដឹងទៅអ្នកដទៃជានិច្ច   តាមការសិក្សាមួយបានឱ្យដឹងថាការចែករំលែកនិងបង្រៀននូវអ្វីដែលខ្លួនចេះទៅកាន់អ្នកដទៃគឺមានអត្រាបង្វឹកខ្លួនឯងឱ្យក្លាយទៅជាអ្នកជំនាញខ្ពស់បំផុតរហូតដល់៩០%។  លោក Brian បាននិយាយថាអ្វីដែលអ្នកចេះហើយអ្នកកាន់តែបង្រៀនទៅកាន់អ្នកដទៃនោះ ធ្វើឱ្យអ្នកកាន់តែពូកែនិងកាន់តែមានតម្លៃបំផុត ជាពិសេសអ្នកនឹងក្លាយទៅជាមនុស្សដែលគួរឱ្យទុកចិត្តម្នាក់ក្នុងក្រសែភ្នែកអ្នកដទៃទៀតផង។   ៤. មានអត្តចរិតល្អ អាចដឹកនាំអ្នកដទៃបាន   សកម្មភាពនិងការនិយាយស្តីរបស់អ្នកអាចបញ្ជាក់យ៉ាងច្បាស់ថាអ្នកជាមនុស្សបែបណា ដើម្បីកា្លយជាអ្នកជំនាញម្នាក់ក្នុងអាជីពណាមួយ ការដឹកនាំខ្លួនឯងនិងអ្នកដទៃគឺសំខាន់។   ត្រង់ចំណុចនេះលោក Brian បានណែនាំថាវាកើតចេញពីអំពីសកម្មភាពនិងរបៀបរៀបចំពាក្យសម្តីដែលអ្នកនិយាយ ទៅកាន់មិត្តរួមអាជីព និងមនុស្សជុំវិញខ្លួន។   ៥. បម្លែងជំនាញ សាកធ្វើឱ្យបានច្រើនផ្លូវ   ការបង្កើតមាតិកាគឺជាផ្លូវវិវត្តន៍ខ្លួនដើម្បីកា្លយជាអ្នកជំនាញ ព្រោះវាបានឱ្យអ្នកបង្កើតផ្ទាល់ស្រាវជ្រាវគំនិតថ្មីៗរៀនសូត្រដោយខ្លួនឯង ហើយយកគំនិតនោះទៅចែករំលែកដល់អ្នកមើល។ តាមការសិក្សាស្រាវជ្រាវការធ្វើបែបនេះអាចឱ្យអ្នកអភិវឌ្ឍន៍ខ្លួនទៅជាអ្នកជាជំនាញរហូតដល់ទៅ៣០%។   ក្នុងនោះលោក Brian បានណែនាំប្រភេទមាតិកាធំៗដូចជាការផលិតវីដេអូ ការសរសេរអត្ថបទ បង្កើតសៀវភៅ និងវីដេអូអប់រំគំនិតដែលទាក់ទងនឹងវិស័យអ្នកកំពុងធ្វើផ្ទាល់ ព្រោះវាអាចអភិវឌ្ឍសមត្ថភាពអ្នកឱ្យក្លាយជាអ្នកជំនាញហើយអាចរកចំណូលបានថែមទៀត។   គួរជម្រាបថាលោក Brian Tracy គឺជាវាគ្មិនសាធារណៈលើកទឹកចិត្តជនជាតិកាណាដា-អាមេរិក ផ្នែកអភិវឌ្ឍន៍ខ្លួនឯងនិង គំនិតលក់នៅជុំវិញពិភពលោក។ បច្ចុប្បន្នគាត់គឺជាសេដ្ឋីអ្នកនិពន្ធ និងបានសរសេរសៀវភៅជាង ៨០ក្បាលដែលត្រូវបានបកប្រែរាប់សិបភាសា និងត្រូវបានគេទទួលស្គាល់ជាហូរហែថា បានផ្លាស់ប្តូរផ្នត់គំនិតរបស់មនុស្សជាច្រើន ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T06:53:37.862Z", "category": "ភាពជាអ្នកដឹកនាំ", "views": 178, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សោកស្ដាយណាស់! អាជីវកម្ម និងសាលារៀនមួយចំនួននៅតៃវ៉ាន បានបិទទ្វាក្រោយទទួលឥទ្ធិពលព្យុះទីហ្វុង	https://business-cambodia.com/articles/typhoon-doksuri-in-taiwan	ព្យុះទីហ្វុង Doksuri បានបំផ្លិចបំផ្លាញដើមឈើ និងកាត់ផ្តាច់ចរន្តអគ្គិសនីដល់ផ្ទះរាប់សែនខ្នងនៅភាគខាងត្បូងកោះតៃវ៉ាន់ បានធ្វើឱ្យម្ចាស់អាជីវកម្ម ក៏ដូចជាសាលារៀនមួយចំនួនសម្រេចិត្តបិទទ្វារយៈពេលពីរថ្ងៃ ព្រោះតែខ្យល់បក់ខ្លាំងពេក ខណៈដែលព្យុះនេះបានជំរុញចុងក្រោយរបស់ខ្លួនទៅកាន់ភាគអាគ្នេយ៍នៃប្រទេសចិន។ នេះបើយោងតាមការចុះផ្សាយរបស់សារព័ត៌មាន CNA កាលពីពេលថ្មីៗកន្លងទៅនេះ។ តាមរបាយការណ៍បានឱ្យដឹងថា ព្យុះនេះបានផ្តាច់ចរន្តអគ្គិសនីនៅក្នុងផ្ទះជាង១៨៦,០០០ ខ្នងនៅទូទាំងកោះតៃវ៉ាន់ និងបានបំផ្លាញដើមឈើរាប់រយដើមនៅ Kaohsiungផងដែរ ។ ក្នុងនោះសូម្បីតែជើងហោះហើរក្នុងស្រុក និងអន្តរជាតិជាង ៣០០ រួមខ្សែរភ្លើងដែលធ្វើដំណើរពីភាគខាងត្បូង ទៅភាគខាងកើតតៃវ៉ាន់ក៏ត្រូវបានបញ្ឈប់ដែរ។ គួរបញ្ជាក់ផងដែរថា ព្យុះនេះគឺចេញពីប្រទេសហ្វីលីពីន ដោយបានបន្តទៅ បោកបក់ទៅកាន់តំបន់ភាគអាគ្នេយ៍នៃប្រទេសចិនបន្ថែមទៀត ខណៈព្យុះនេះត្រូវបោកបក់ក្នុងល្បឿន ១៨៧គីឡូម៉ែត្រក្នុងមួយម៉ោងឯណ្ណោះ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T05:31:44.989Z", "category": "ព័ត៌មានថ្មីៗ", "views": 120, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
សាមញ្ញៗ តែមិនសមញ្ញ! ចិត្តវិទ្យាកំណត់តម្លៃ៣ក្បាច់ ទាញភ្ញៀវចូលហាងដោយមិនចាំបាច់បង្ខំ	https://business-cambodia.com/articles/psychological-pricing-strategies	ការកំណត់តម្លៃ សម្រាប់ប្រិយមិត្តមួយចំនួនគិតថាជារឿងសាមញ្ញធម្មតា ប៉ុន្តែបើគិតឱ្យមែនទែនទៅប្រសិនបើអ្នកចេះក្បួនកំណត់ឱ្យបានត្រឹមត្រូវនោះវានឹងជួយដល់ម្ចាស់អាជីវកម្មច្រើនណាស់ ពោលជួយទាញភ្ញៀវ ជួយឱ្យអាជីវកម្មអ្នកមានអ្នកឆាប់ស្គាល់លឿន ដោយមិនចាំបាច់ បង្ខំ ឬអង្វរភ្ញៀវឱ្យចូលឡើយ។ ទាក់ទងជាមួយការកំណត់តម្លៃនេះដែរ ថ្ងៃនេះ Business Cambodia សូមលើកយកចិត្តសាស្ត្រកំណត់តម្លៃ៣ក្បាច់ ទាញភ្ញៀវចូលហាងពេញៗ។ ដោយក្នុងនោះរួមមាន៖ ១. ចិត្តសាស្រ្តកំណត់តម្លៃទាក់ទាញ យោងតាមការសិក្សាដោយអ្នកស្រាវជ្រាវនៅសាកលវិទ្យាល័យ Chicago បានបង្ហាញថា តម្លៃដែលបញ្ចប់ដោយលេខ ៩ គឺជាតម្លៃដែលមានមន្តស្នេហ៍ទាក់ទាញដល់អតិថិជនឱ្យចាប់អារម្មណ៍ជាមួយផលិតផលរបស់យើងជាទីបំផុត។  ជាឧទារហ៍ផលិតផលមួយមានតម្លៃ 4$ ប៉ុន្តែជំនួសដោយ4$នេះ យើងអាចកំណត់តម្លៃមកត្រឹម 3.99$ (9កន្ទុយ) ព្រោះជាធម្មតាយើងអានអក្សរចាប់ពីខាង ឆ្វេងមកស្តាំ ដូច្នេះហើយអតិថិជននឹងដក់អារម្មណ៍ជាមួយតម្លៃ3$ ជាង4$ ម្ល៉ោះហើយភ្ញៀវមានអារម្មណ៍ថាថោកជាងកន្លែងផ្សេងៗ ដោយយល់ថាចំណេញនោះភ្ញៀវនឹងសម្រេចចិត្តទិញកន្លែងយើង។ ២. ចិត្តសាស្រ្តកំណត់រូបរាងតម្លៃ ការរចនាតម្លៃរបស់អ្នកក៏អាចមានឥទ្ធិពលយ៉ាងខ្លាំងទៅលើរបៀបដែលអតិថិជនយល់ឃើញពីតម្លៃនៃផលិតផលរបស់អ្នក។ លើកក្រោយដែលអ្នកទៅភោជនីយដ្ឋានថ្លៃ ៗ សូមមើលពីរបៀបដែលពួកគេធ្វើទ្រង់ទ្រាយតម្លៃរបស់ពួកគេ។ ពុម្ពអក្សរនឹងទំនងជាត្រូវបានកាត់បន្ថយទំហំ ហើយលេខនឹងមិនត្រូវបានបន្តដោយលេខសូន្យបន្ថែមទេ ឧទាហរណ៍ “19” ជំនួសឱ្យ “$19.00”។ មានហេតុផលដ៏អស្ចារ្យសម្រាប់ការរចនាប្រភេទនេះ។ អ្នកប្រើប្រាស់យល់ថាតម្លៃដែលមានប្រវែងវែងជាងគឺមានតម្លៃថ្លៃជាងតម្លៃដែលខ្លីជាង បើទោះបីជាតម្លៃលេខដូចគ្នាក៏ដោយ។ នេះគឺដោយសារតែតម្លៃកាន់តែវែង ចំណាយពេលអានកាន់តែយូរ ដែលជាហេតុអូសអារម្មណ៍អតិថិជនឱ្យគិតថាវាមានតម្លៃថ្លៃ។ ៣. ចិត្តវិទ្យាកំណត់ការបញ្ចុះតម្លៃ តើអ្នកគិតថាមួយណាល្អជាង? "ទិញមួយ ថែមមួយ" ឬ "បញ្ចុះតម្លៃ 50% លើមុខទំនិញពីរ?" យោងតាមការសិក្សាដែលធ្វើឡើងដោយ ការស្រាវជ្រាវដែលដឹកនាំដោយ Akshay Rao នៅសាកលវិទ្យាល័យ Minnesota មនុស្សភាគច្រើនចូលចិត្តជម្រើសទីមួយ ទោះបីជាជម្រើសទាំងពីរដូចគ្នាបេះបិទក៏ដោយ (ការទិញទំនិញពីរមុខក្នុងតម្លៃ 50% គឺដូចគ្នានឹងការបង់ថ្លៃពេញសម្រាប់មួយ និង ទទួលបានលើកទីពីរដោយឥតគិតថ្លៃ) ។ ហើយផ្ទុយទៅវិញក្បួនទីមួយ ភ្ញៀវមានអារម្មណ៍ថា ការទិញមួយ ថែមមួយ ប្រៀបបានជាហាងកំពុងឱ្យកាដូគាត់ ដោយឱ្យទំនិញទី២ជូនគាត់ដោយឥតគិតថ្លៃ ហើយគាត់មានរម្មណ៍ថាចំណេញច្រើនជាងបញ្ចុះតម្លៃ 50% លើមុខទំនិញពីរ៕	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T05:03:41.854Z", "category": "កំពូលអ្នកលក់", "views": 567, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
វៀតណាមក្លាយជាប្រទេសដំបូងគេនៅអាស៊ី ដែលបានចុះកិច្ចព្រមព្រៀងពាណិជ្ជកម្មសេរី ជាមួយអ៊ីស្រាអែល	https://business-cambodia.com/articles/vietnam-and-israel	វៀតណាមបានក្លាយជាប្រទេសអាស៊ីអាគ្នេយ៍ដំបូងគេដែលបានចុះហត្ថលេខាលើកិច្ចព្រមព្រៀងពាណិជ្ជកម្មសេរី (FTA) ជាមួយអ៊ីស្រាអែល។ហើយការចុះកិច្ចព្រមព្រៀងជាមួយអ៊ីស្រាអែលនេះ ធ្វើឱ្យវៀតណាមទទួលបានការដកពន្ធលើផលិតផលវៀតណាមដល់ទៅ ៨៦% ឯណោះ។នេះបើតាមការចុះផ្សាយរបស់សារព័ត៌មាន VN Express ។ បើតាមប្រភពដដែលបានឱ្យដឹងថា ការចុះកិច្ចព្រមព្រៀងពាណិជ្ជកម្មសេរីវៀតណាម-អ៊ីស្រាអែលនេះនឹងជួយសម្រួលទៅទំហំពាណិជ្ជកម្មរបស់វៀតណាមជាច្រើន ទាំងការអនុគ្រោះពន្ធ ៨៦ភាគរយរាល់ទំនិញនាំចេញពីវៀតណាម និងការអនុគ្រោះពន្ធ ៩៣ភាគរយនៃផលិតផលអ៊ីស្រាអែលផងដែរ។ បន្ថែមពីនោះការចុះកិច្ចពាណិជ្ជកម្មសេរីបានជួយឱ្យវៀតណាមនូវការនាំចេញទំនិញរបស់ខ្លួនចូលទៅកាន់ទីផ្សារផ្សេងទៀត ដូចជាមជ្ឈិមបូព៌ា អាហ្រ្វិកខាងជើង ឬអឺរ៉ុបខាងត្បូងយ៉ាងងាយស្រួល។   ជាថ្នូរនឹងគ្នា អ៊ីស្រាអែលក៏នឹងអាចទទួលបានសិទ្ធិចូលទៅកាន់អាស៊ាន និងឥណ្ឌូប៉ាស៊ីហ្វិក ក៏ដូចជាប្រទេសសេដ្ឋកិច្ចធំៗផ្សេងទៀត ដែលវៀតណាមបានចុះហត្ថលេខាលើ FTAs ជាមួយ ខណៈដែលបច្ចុប្បន្នអ៊ីស្រាអែលជាទីផ្សារនាំចេញធំជាងគេទី ៣ និងជាដៃគូពាណិជ្ជកម្មធំជាងគេទី ៥ សម្រាប់វៀតណាមនៅអាស៊ីខាងលិច។   គូសបញ្ជាក់ផងដែរថា រហូតមកដល់ពេលនេះ វៀតណាមបានចុះហត្ថលេខាពាណិជ្ជកម្មសេរី FTA ទ្វេភាគី និងពហុភាគីចំនួន ១៦ ប្រទេសមកហើយ និងបានជួយឱ្យទំហំពាណិជ្ជកម្មរបស់វៀតណាមនៅឆ្នាំ ២០២២ ឈានដល់កម្រិតបំបែកកំណត់ត្រា ៧៣២,៥$ ពាន់លានដុល្លារ មានការកើនឡើង ៩,៥% បើធៀបនឹងពេលដូចគ្នាក្នុងឆ្នាំ ២០២១។ លើសពីនេះ វៀតណាមក៏នឹងកំពុងស្ថិតក្នុងការចរចារចុះកិច្ចព្រមព្រៀង FTA ចំនួនបីបន្ថែមទៀតគឺវៀតណាម - UAE វៀតណាម - EFTA (ជាមួយស្វីស ន័រវេស អៀរឡង់ និងលីចតេនស្ទីន) និង FTA អាស៊ាន-កាណាដាផងដែរ៕ អត្ថបទដោយ៖សម្បតិ្ត សុខឡាង	{ "spider_name": "businesscambodia", "scrape_at": "2025-06-14_19:40:21", "date_created": "2023-07-28T03:54:58.557Z", "category": "ចាប់ផ្តើមអាជីវកម្ម", "views": 209, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.